
În tabăra commandoului ceața montană s-a îndesit, iar noaptea din canion era 
vie, plină de ţârâituri, ţipete şi trosnituri produse de animalele de pradă. Unii dintre 
oamenii din echipă au încercat să adoarmă pentru câteva clipe, dar toţi erau atât de 
tensionați încât odihna adevărată era practic imposibilă. Ei operau acum la capătul 
nervilor — dureri de cap, irascibilitate şi extenuare — dar erau forțați să rămână în 
stare de alertă provocată de teama copleșitoare provocată de un inamic pe care nici 
nu-l puteau identifica. 

Ramirez era ghemuit la câțiva paşi de musculosul Mac. 

— Mai ai vreo ţigară, pr'etene? 

— Pe dracu. Am tras-o pe ultima când șefu' și-a ținut discursul ăla serios. Nu 
te supăra, băi, tuciuriule. 

Mac şi-a însoțit gluma rasială cu un chicotit vesel. 

— Să m-apuci de mâneru' burţii, labagiule, a ripostat Ramirez, râzând şi el în 
hohote. 

Apoi și-au făcut cu ochiul unul altuia. 

Dar chiar şi în timpul acestui schimb de replici glumețe, Mac a observat o 
schimbare bruscă în zgomotul de fond. Şi-a pus degetul la buze pentru a-l atenţiona 

pe Ramirez, pentru că a băgat de seamă o acalmie ciudată lăsată asupra unei părți 
din jungla întunecoasă. Agitaţia normală a rozătoarelor care alergau nebunește să se 
pună la adăpost de prădătorii înfometați, țipetele babuinilor care se tachinează și se 
avertizează unii pe alții despre prezenţa vreunui jaguar — toate deveniseră absolut 
tăcute în partea de N-NE. Instantaneu, Mac a pus degetul pe trăgaci și și-a încleştat 
fălcile. 

Apoi, undeva în copaci, un click metalic abia audibil a precedat zgomotul 
lansării unei rachete de semnalizare deasupra zonei. După o clipă, un flash orbitor a 
marcat explozia acesteia, luminând tabăra ca o stea căzătoare. 

A urmat ecoul unui țipăt care a răsunat prin noapte, când intrusul surprins a 
năvălit prin desiş către oameni, rupând crengile şi tropăind zgomotos. Totuși, 
surprinderea a fost atât de rapidă, iar umbrele cețoase din canion atât de pline de 
ecouri, încât nimeni nu putea spune ce anume se năpustea spre tabără. 

Dar creatura atacatoare venea direct către Mac, care o aștepta cu M-202 la ochi, 
gata să tragă asupra inamicului neidentificat. Acesta a trecut printr-un ultim 
mărăcine încâlcit și, urlând, a sărit la gâtul soldatului, doborându-l în groapa- 
adăpost. 

Pe Mac surpriza la înmărmurit, iar restul oamenilor au alergat în grabă către 
groapa întunecată, unde era imposibil să se facă distincție între Mac şi inamicul cu 
care se lupta. Din groapă se răsunau grohăituri neomenești, în timp ce cei din 
commando stăteau neajutoraţi, abținându-se să tragă ca să nu-l rănească pe Mac. 
Era ca şi cum stătea lipsit de apărare pe marginea propriului mormânt. 

O ultimă răbufnire a luminii date de rachetă a dezvăluit pentru o clipă groapa- 
adăpost, dar tot nu au putut separa imaginile celor două siluete antrenate în luptă. 
Apoi, o nouă sclipire i-a surprins pe oamenii care încercuiau groapa, când maceta 
lui Mac a reflectat lumina precum sabia unui războinic antic. 

Flacăra rachetei s-a stins, cerul devenind din nou întunecat. Chiar atunci, un 
gheizer de sânge a ţâşnit din groapă, stropind ghetele lui Schaefer. A urmat un țipăt 
ascuțit - un inconfundabil strigăt de moarte - care a reverberat între pereții 
canionului. Dar al cui era? Au trecut secunde agonizante în timp ce oamenii 
aşteptau neliniștiți să se „aşeze praful” şi să se ridice învingătorul — dacă era 
vreunul. Toate armele erau aţintite asupra gropii, în caz că Mac ar fi fost învinsul. 

Liniştea a înlocuit zgomotele încăierării. Apoi, o siluetă s-a ridicat încet, 
gemând uşor şi agăţându-se de pereţii fărâmicioşi ai gropii-adăpost. Era Mac, 
acoperit de sudoare şi țărână, respirând cu greu, cu hainele rupte și pline de sânge, 
cu pumnalul atârnându-i în mâna inertă. Și-a ridicat privirea, uitându-se drept în 
ochii lui Schaefer. Pieptul i se mișca spasmodic, trăgând aerul umed al nopții și a 

șoptit cu greutate, rânjind: 

— L-am ras pe nenorocit! 

Maiorul a aprins o lanternă şi a luminat groapa. Într-o baltă de sânge — al lui și 
al lui Mac — zăcea un uriaș porc mistreţ în ultimele spasme ale morții. 

Mac și-a văzut pentru prima oară în mod clar adversarul și s-a holbat incredul 
la creatura care a fost cât p-aici să-l omoare. 

— Un porc..., a murmurat total dezamăgit, chiar ruşinat. ...doar un amărât de 
porc?! 

Schaefer a luminat încet toată lungimea animalului. Colţii mortal de ascuțiți 
luceau în lumină ca un trofeu straniu. Ramirez s-a aplecat peste marginea gropii și l- 
a privit uimit. 

— Ei, drăcia dracului, Mac! a exclamat chicano. Pune-i un măr în bot și avem 
friptane pentru o săptămână întreagă! 

Mac a mârâit cu mânie prefăcută către mexican. 

— N-am de gând s-o frec p-aici atâta timp ca să am nevoie de o cină. E al tău 
în întregime, pr'etene. 

Atenţia oamenilor fiind concentrată asupra animalului mort, Anna a profitat 
de avantaj. I-a revenit în minte o amintire confuză a Cauzei în numele căreia a luptat, 
și a încercat să evadeze. S-a oprit ca să ridice de jos — cu mâinile ei legate - un MP-5. 
Apoi s-a uitat fix în ceața ce învăluia noaptea în direcţia în care voia să fugă. 

Dar, după ce a înaintat câţiva metri, temerile sale despre ce ar putea-o aştepta 
în întuneric au revenit, inhibându-i iarăşi dorinţa de a evada. S-a oprit şi a privit 
către cerul opac, și discul palid al lunii, care veghea deasupra copacilor precum un 
ochi magic. O secundă și-a imaginat că privirea ochilor galbeni ca fagurii ai 
alienului străpung ceața. Cu un suspin de teroare, şi-a reamintit felul cum Hawkins 
a fost străpuns de lance. A abandonat ideea de fugă şi a lăsat arma să cadă pe 
pământ. 

Între timp, maiorul şi Ramirez l-au tras afară din groapă pe Mac ce încă mai 
tremura. De-a latul pieptului avea o tăietură lungă datorată încercării mistrețului de 
a-şi înfige în el colții mortali. 

— Pune imediat peste el o foaie de cort, a ordonat Schaefer sec. 

Toată întâmplarea asta era nelalocul ei. Violenţa a fost brută şi stupidă, iar 
„inamicul” a fost un necuvântător. A fost un fel de bătaie de joc faţă de oroarea reală 
care stătea în aşteptare în ceața ce învăluia jungla. 

Ramirez s-a grăbit să ia geanta medicală, în timp ce Billy — care cercetase 
perimetrul dincolo de groapa-adăpost - a strigat urgent: 

— Major, aici! 


VP MAGAZIN 


Paul Monette PREDATOR 


Schaefer a reacționat neliniștit, ceva din tonul lui Billy avertizându-l că 
indianul a descoperit ceva rău şi ireversibil. Dutch a mers cu resemnare amară către 
cercetaș, pe care l-a găsit stând cu lanterna aţintită asupra prelatei de pânză în care a 
fost înfășurat trupul lui Blain. Balotul, sfâşiat cu brutalitate și acoperit de sânge, era 
gol. 

Siouxul s-a uitat în ochii maiorului și a spus ceea ce era evident, ca și cum se 
simțea mai bine dacă se limita strict la fapte. 

— Cadavrul a dispărut, spuse sec. 

Ramirez a venit şi el alergând. ÎI bandajase pe Mac, apoi a făcut un tur rapid şi 
a verificat capcanele și firele care înconjurau tabăra. 

— S-a strecurat înăuntru printre fire, a raportat. L-a luat chiar de sub nasul 
nostru. 

Anna, căutând din nou siguranţa lângă acești bărbaţi, li s-a alăturat, uitându- 
se și ea la prelata goală, mânjită de sânge. Apoi şi-a ridicat ochii neliniştiți spre 
Schaefer. Din privirea ei îngrozită, maiorul a înţeles că ea știe că oroarea ce a făcut-o 
să-și piardă minţile nu e doar un simplu coșmar. Vederea prelatei goale în care 
fusese trupul lui Blain a trezit-o cu totul. Părea că nu va mai dori nicicând să 
doarmă din nou. 

Orele au trecut într-o liniște macabră, fiecare dintre ei închizându-se în sine, 
aplecat deasupra armei sale. Încet, cerul vineţiu ce preceda zorile a început să ofere 
oarece claritate, așa că imaginaţia oamenilor a început să se liniștească odată cu 
întețirea luminii. Zona încă mai era acoperită de petice de ceață. Anna, care în cele 
din urmă a fost doborâtă de somn, s-a trezit brusc în adăpostul ei, deoarece 
cacofonia dimineţii în junglă ajunsese la cota maximă. O maimuţă cu coadă albastră 
tipa la o capră de munte. Un ghepard căsca tăvălindu-se cu burta în sus, sătul şi 
somnoros după ce noaptea devorase o jumătate de cerb. 

Drept deasupra capului Annei, un cameleon a pășit pe o frunză. Rebela a 
întins mâna cu grijă, permițând şopârlei să se târască pe ea, uitându-se fascinată la 
schimbarea culorilor pentru a se potrivi cu pielea ei bronzată. Apoi a pus-o cu 
blândeţe înapoi pe frunză, zâmbind pe jumătate când culoarea acesteia s-a schimbat 
din nou în verde crud, după care a dispărut în junglă. 

Schaefer, Billy şi Ramirez examinau zona din apropierea foii de cort goale — în 
care se aflase trupul lui Blain — verificând fiecare centimetru al firelor de la capcane 
și solul în căutare unor semne sau indicii despre ceea ce s-a întâmplat. 

— Mistreţul a declanşat capcana, i-a raportat Billy lui Schaefer la sfârșit. Nu 
sunt alte urme. 

Schaefer a îngenuncheat ca să examineze firele subţiri, bine camuflate şi urma 

copitei mistrețului unde călcase peste ele. Apoi maiorul s-a ridicat, aruncând o 
privire în jurul taberei. În canionul de dedesubt ceața se risipea încet. 

— Cum dracu poate trece ceva prin rețea și să-l ia pe Blain? a observat 
Ramirez descurajat. Şi au făcut-o chiar sub lumina rachetei fără să lase nici cea mai 
mică urmă. 

Frustrat, chicano a tras un șut unei pietre, spulberând un cuib de centipede care 
s-au răspândit panicate în toate părțile. 

Schaefer se gândea la posibilităţi, cu ochii la copacii din împrejurimi. 

— Se foloseşte de copaci, spuse într-un târziu, arătând spre coroanele dese ale 
arborilor de bumbac. Ticălosul ne cunoaște sistemul defensiv. 

Apoi şi-a dat seama că a folosit singularul substantivului. Instinctiv înțelesese 
că aceasta nu era acțiunea unei echipe. Nu era nimic care să semene cu ceva executat 
de guerrilla. Era munca macabră a unui singur inamic, şi astfel logica se apropia din 
ce în ce mai mult de povestea lui Billy. 

În mintea sa, Schaefer a trasat calea pe care intrusul trebuie să fi urmat printre 
copaci, apoi jos, pe sol, unde ar fi trebuit să declanșeze firul capcanei. Dar habar nu 
avea ce fel de creatură se putea mişca în acest fel. Ceea ce ştia era că se confruntau 
cu un nemernic remarcabil, mai viclean decât orice întâlnise Schaefer în Thailanda, 
Beirut sau orice altă gură de iad din lume. 

Se părea că, nu se știe cum, inamicul a zburat printre copaci cu dexteritatea 
unei maimuțe, apoi a traversat luminișul cu viteza şi agilitatea unui jaguar. Mai 
mult, poseda forţa a zece gorile şi capabilitatea de a se strecura nevăzut a tuturor 
pisicilor sălbatice din junglă luate la un loc. Dumenzeu ştia ce altceva mai putea 
face. Și până acum, nu era nici un semn măcar de cuţit sau pistol, fără a mai aminte 
de vreun echipament de combat high-tech așa cum purta commandoul. Schaefer se 
gândea încruntat că, de fapt, nu era nici un semn de ceva omenesc. 

Cât timp maiorul cerceta linia superioară a copacilor, unde cerul din zori 
începea să se lumineze, Billy şi Ramirez stăteau în picioare nemișcați și rigizi, cu 
ochii aţintiți asupra crengilor, părând să împărtășească o teamă la fel de intensă 
precum nevoia de a fugi pe calea care-i ducea către scăpare. Fiecăruia dintre cei 
rămaşi, le devenise foarte clar că se confruntau cu ceva teribil de straniu. Ramirez, 
un băiat crescut pe străzi, un dur care nu-și punea întrebări, a avut o izbucnire de 
neliniște: 

— De ce nu a încercat să ne ucidă pe nici unul azi-noapte? a întrebat pe tonul 
umil al unui copil căruia îi este frică să doarmă fără lumina aprinsă. 

Schaefer s-a întors brusc către el. 

— S-a întors să i-a trupul lui Blain, a replicat rece. Ne ucide unul câte unul, pe 

rând... 

— Un Predator, a stabilit Billy sec, fără nici o emoție pe chip. 

Schaefer era sătul de explicaţiile vagi. S-a întors către Anna, singurul lor 
martor concret. Cu ochii aruncând flăcări şi fălcile strânse a smucit-o ferm, ridicând- 
o în picioare. 

— Ce-ai văzut ieri? 

Ea avea o privire pierdută. Dar expresia insistentă a lui Schaefer păru să o 
scoată din transă. S-a străduit să revină la realitate. Maiorul era hotărât să scoată de 
la ea orice informaţie, chiar dacă ar fi trebuit să-i taie limba, dar a văzut că măcar se 
străduiește să răspundă. A început să vorbească încet. 

— Nu... ştiu... ce a fost, a început, apoi s-a pierdut, când lacrimile i-au umplut 
ochii. 

Îi era teribil de dor să se confeseze bătrânului preot bețiv de la școala 
mânăstirii. 

— Continuă, a insistat Schaefer, pe un ton mai blând. 

— Își schimbă culoarea, a continuat poticnit. La fel ca un cameleon. Folosește 
jungla şi se ascunde... 

Dillon i-a tăiat vorbele, pentru că era genul de om care se limita la real, la ceea 
ce putea vedea, auzi şi măsura. 

— Shit, măi, fato, încerci să-mi spui că băieţii ăștia au fost ucişi de o amărâtă 
de șopârlă? Nu o mai asculta, s-a oțărât la Schaefer. E o înșelătorie de guerrilla — asta- 
i sigur! Încearcă să ne submineze apărarea! 

Schaefer a ignorat vorbele negrului, și, renunțând la duritate, s-a apropiat de 
fată, privind-o drept în ochi. 

— Cum te cheamă? a întrebat încet. 

Ea i-a întors privirea cu ochi calmi, fără să clipească, deocamdată prudentă la 
noua lui tactică. A ezitat o secundă, apoi a cedat, atât de doritoare era de puţină 
blândeţe. 

— Anna, a şoptit. Anna Gonsalves. 

Tonul îi era la fel de modest ca atunci când vorbea cu maica superioară. 

— Ascultă-mă, Anna Gonzales, a replicat Schaefer pe un ton parental, serios 
dar liniștitor. Ştii că acum avem acelaşi inamic, nu-i așa? 

Ea a dat din cap aprobator. 

Continuând să o privească drept în ochi, maiorul şi-a scos pumnalul de 
combat și a tăiat cu grijă funia cu care îi erau legate mâinile. 

Dillon era uimit. 

— Ce dracu faci, Dutch? s-a răstit ultragiat. 

Fără să-şi ia ochii de la fata cu părul negru, maiorul l-a făcut să tacă fără nici 
cel mai mic semn de bunăvoință. 

— Gata cu prizonierii, Dillon. Acum e nevoie de fiecare dintre noi. 

— Ce vrei să spui? 

— Nu plecăm nicăieri, Dillon, a spus Schaefer sec, pe un ton mai mult de ordin 
decât de sugestie. 

— Ti-ai pierdut minţile? comandantul negru era furios de frustrare. 

Putea vedea că Schaefer vorbea serios, dar habar nu avea care era strategia lui. 

— Suntem doar la 4-5 km de frontieră... cel mult, a continuat fără speranţă. 
Suntem aproape acasă, Dutch. Elicopterul nu o să ne aştepte. Trebuie să plecăm! 

Schaefer a lăsat-o pe Anna şi s-a apropiat de Dillon. Vorbi cu autoritate brută. 

— Fii realist, Dillon. Ştii la fel de bine ca şi mine că suntem doar pioni în jocul 
cuiva. Și nu dă nici doi bani pe noi sau pe fată. Asta n-are nici o legătură cu rahatul 
tău de joculeț de-a războiu'. Băi, șmechere, mai vrei o tresă pe uniforma ta bine 
călcată? Ei bine, dacă nu ripostăm acum, n-ai să supravieţuiești nici cât să treci de 
următorul muşuroi. Poţi să uiţi de Langley și de verii tăi pupincuriști, part'nere. O 
să li se fâlfâie tuturor când ai să zaci aici cu maţale scoase! 

Dillon clipea repede, știind prea bine că Schaefer avea perfecta dreptate. Nu 
voia să audă ceea ce ştia prea bine că e adevărat, dar nici nu mai putea ignora 
faptele. Nici toată statistica şi hârtiile din lume nu puteau masca oroarea aşternută 
palpabil peste tot în jurul lor. 

Anna, simțind momentul de acalmie în confruntarea dură dintre cei doi 
soldaţi a atins braţul lui Schaefer. Acum înțelegea că poate avea încredere în el și era 
hotărâtă să ajute cu tot ce putea. Era atrasă de tăria lui Schaefer, uimită de 
magnitudinea puterii sale fizice. Nici unul dintre camarazii ei nu avea asemenea 
calităţi de comandă. 

— Mai e ceva, spuse grăbită. Când voinicul a fost ucis, unul dintre voi trebuie 
să fi rănit creatura. S-a scurs sânge pe frunze. 

Şi a arătat petele gălbui de pe pantalonii săi. 

Schaefer s-a întors către Dillon, rânjind. 

— Dacă sângerează, îl putem ucide, a anunţat ca pe ceva gata hotărât. Tot ce 
trebuie este să tragem în el. Aşa că... armele încărcate, da? Vreau să ţintuiesc un 
marțian. 

Acum, când Anna a devenit un membru neoficial al echipei, rolul ei s-a 
schimbat radical. Stătea ghemuită la baza stâncilor, imediat dincolo de campament, 
cercetând copacii prin binoclu. Mac desfășura un alt fir care lega împreună patru 
mine claymore camuflate cu frunze și crenguțe, plasate strategic în jurul taberei. 
Într-un copac de la marginea luminișului, Billy i-a aruncat o rolă de fir lui Ramirez, 
care a legat o grenadă între crengi. Când au terminat, fiecare centimetru din 
perimetrul taberei, pe o rază de 30 m era prevăzut cu o capcană, cu excepția unui 
coridor îngust care să permită trecerea în şi din canion. La capătul acestei treceri, 
unde stâncărișul se continua cu jungla, Schaefer a tras în jos o liană groasă de vreo 
10 cm în diametru, muncă pentru care a avut nevoie de întreaga putere a imenșilor 
bicepşi ce luceau de sudoare. La celălalt capăt al căii de acces, Dillon a legat capătul 
lianei de baza unui arbore de bumbac. Precum un pescar cu plasă, maiorul a atașat 
celălalt capăt al lianei de un copac subţire, înalt de vreo 13 m, pe care l-a arcuit 
treptat până aproape de pământ, încât a format un arc gigantic care vibra de 
tensiune. 

Dillon asista la toate acestea cu oarece rezistență. Știa că dacă nu cooperează, 
ar fi la fel de binevenit aici, ca la o întrunire KKK. Dar acea parte din el care simțea 
nevoia să fie la comandă nu se putea abţine să nu-l bombăne pe Schaefer, pe care-l 
vedea uzurpându-i neîncetat autoritatea, pas cu pas. Aşa era, dar Schaefer nu vedea 
situația în acest mod. El încerca doar să-și facă treaba, iar aceasta solicita aptitudini 
de commando care nu aveau nimic de-a face cu joaca de-a soldaţii, așa că se aflau 
dincolo de nevoia unei ierarhii. Într-un anume sens, acum erau fiecare-pentru-sine. 

— Îşi spun că ne irosim puţinul timp care ne-a mai rămas — argumenta Dillon 
cu agresivitate. Rahatu' ăsta de capcană nu-i va opri pe guerrillas. Tot ce facem este 
că-i lăsăm să ne ajungă din urmă. 

Schaefer învățase demult cum să-şi distribuie atenţia, așa că l-a ignorat cu totul 
pe Dillon. A continuat să lege liana, apoi a tras plasa pe poziţie. Metodic, a început 
să o acopere cu frunze și rămurele. Poate că reușeau să captureze monstrul prin 
aceeași metodă antică folosită de maiași ca să prindă jaguarii sacri. 

Dutch se mişca cu rapiditate, fixând beţele cioplite care trebuiau să acționeze 
ca niște declanşatoare primitive pentru arcul plasei, după care şi-a verificat 
rezultatul muncii. 

— Va căuta firele capcanei. Dacă avem baftă, nu le va vedea pe astea, i-a 
explicat sec lui Dillon. 


VP MAGAZIN 


Paul Monette PREDATOR 


— Vorbeşti despre căcatul ăsta de parcă ar fi un singur inamic. Acolo este o 
armată, Major! 

— Las-o jos, Dillon! Bastardul care vine după noi nu este un rebel roșu. Nu e 
chiar atât de simplu. Uite, mă întorc la ceilalți. Vii, sau vrei să rămâi aici pe post de 
tintă-fixă? 

Dillon l-a urmat posac, dar nu a rezistat tentaţiei de a-l zeflemisi: 

— Şi-acum ce-ai să faci, Dutch? Ai să trimiţi o invitaţie misteriosului străin? 

Schaefer s-a oprit şi s-a întors către negru. 

— Uite că poţi avea și tu o idee bună, inteligentule. Poate că — până la urmă — 
îți vom salva puţulica. 

Schaefer a râs ursuz, apoi şi-a văzut de drum, de aici înainte ignorând orice 
noțiune de funcţie sau protocol. Pentru el, Dillon nu mai era decât un ghimpe-n cur. 

Dimineaţa toridă a trecut extrem de încet, iar ceața umedă tropicală era la fel 
de apăsătoare precum minutele anoste. Până la amiază soarele s-a târât pe cer, alb și 
extenuant, iar vizibilitatea s-a restabilit treptat. O jumătate de oră mai târziu, razele 
de soare străluceau în toate picăturile de apă ce acopereau fiecare frunză și 
suprafață acoperită de mușchi. Jungla dansa ca de obicei — roiuri de albine în 
orhidee, stoluri de păsări nesătule, hiene pândind răbdătoare în umbre, în 
aşteptarea vreunui jaguar ghiftuit care să lase în urmă resturile unui tapir. 

Cei din commando rămâneau stoic tăcuţi, bine camuflați cu frunze fixate pe 
uniforme. Așteptau nemișcați precum statuile, pitiți în vegetația sălbatică din 
canion. 

Făcuseră tot ce au putut ca să se pregătească pentru următorul atac al 
alienului, folosind orice iniţiativă de apărare la care s-au putut gândi, folosind chiar 
jungla în ajutor — precum acea capcana cu liana menită să se declanșeze dacă un 
intrus o atingea măcar. Dar până acum, singurele sunete erau zumzăitul normal al 
junglei, care părea neschimbat de mii de ani. 

Apoi, brusc, de la o clipă la alta, s-a lăsat un văl de tăcere asupra crestelor 
înălțimilor din jur. Maiorul nu mai suporta așteptarea şi se agita ca o puma în 
bârlogul ei. I-a făcut semn lui Ramirez, indicându-i că înaintează ca să verifice 
capcana. 

S-a ridicat încet, cu toate simţurile în alertă, liniștea înconjurătoare răsunându- 
i în minte ca un țipăt interior. A pășit cu grijă pe culoarul așternut cu frunze, în timp 
ce ceilalți țineau pregătite armele camuflate, acoperindu-l pe Schaefer din trei 
unghiuri diferite, în același timp cercetând canionul în căutarea oricărui zgomot sau 
mișcare. 

Când maiorul a ajuns la capcana primitivă, evitând meticulos diversele 

declanșatoare care ar fi putut provoca scoaterea sa din uz într-o clipă, s-a oprit şi a 
aşteptat, cu sudoarea şiroindu-i pe față și gât. Un şarpe verde i se târa pe la picioare 
și Dutch a tresărit uşor, dar nu și-a permis să-şi piardă concentrarea asupra 
imensităţii spaţiului din jurul său. Ceva se afla pe aproape, ascuns și în așteptare. 
Practic, îi putea simţi răsuflarea. Avea degetul pe trăgaciul M-202, gata să deschidă 
focul. 

S-a întors brusc, ca să privească în spate. Apoi a continuat mişcarea în jurul 
său, descriind un cerc complet, cu ţeava armei acoperind spaţiul de la stânga la 
dreapta. Nimic. Nici un semn, dar liniştea continuă îi dovedea că pe acolo se afla 
ceva periculos. Într-un târziu, s-a întors înapoi spre tabără, cu o expresie oarecare 
dezamăgire pe chip pentru că nu a întâlnit inamicul. O confruntare față-n-față era de 
preferat stării de incertitudine. 

Se mişca vioi către ceilalți, simțindu-se gol și lipsit de apărare. Se ducea mai 
întâi la Billy, sperând că va obţine indicii noi din lumea magică cu care acesta părea 
să fie în contact. Dar, în timp ce se apropia, indianul a dat din cap totalmente 
confuz. Dillon s-a ridicat şi a venit spre cei doi. Avea pe chip o expresie ‘ti-am spus 
eu’. 

— Satisfăcut? a întrebat sarcastic. Acum putem pleca dracului de aici? 

În aceeaşi clipă, de la capătul intervalului de trecere, unde era capcana, un 
foşnet puternic, urmat de trosnetele ramurilor rupte, a spart liniştea. După o 
fracțiune de secundă plasa s-a smuls pe solul junglei într-un nor de frunze și resturi 
de lemn, care a împroşcat un pâlc de arbori de mahon. 

Schaefer a întors capul, şi întreaga echipă a sărit în picioare când capcana s-a 
declanșat. Chiar și de la această distanţă, au putut vedea că o creatură imensă se 
lupta cu plasa, iar un urlet lung şi puternic, nepământean, a reverberat prin canion. 
Dutch și-a condus commandoul pe panta scurtă a coridorului de trecere, către plasa 
care sălta în legăturile lianei. Toate armele erau încărcate. Doar Anna a rămas în 
urmă, pitită în spatele unei stânci, rugându-se înspăimântată. 

Când au ajuns sub plasă, aceasta începuse să cedeze sub eforturile de eliberare 
ale puternicei victime. Întreaga plasă plină cu rămurele a explodat într-un nor de 
frunze, resturi de lemn și țărână. Ceva ce pulsa în purpuriu intens a sărit spre 
copaci, iar un fel de mână cu trei degete s-a prins de o creangă. Era alienul, 
strălucind violent într-o combinaţie de stacojiu și mercuric, în miezul zilei, sub 
soarele strălucitor, fără nici un fel de camuflaj. 

Pe când oamenii au rămas pironiţi, privind îngroziţi și fascinaţi, creatura s-a 
scuturat de ultimele urme de vegetaţie de pe trup. Cu mâna liberă și-a scos de 
nicăieri arma, lancea ascuţită strălucind în lumina soarelui. Din gură i-a ieșit un 

urlet de furie, și dintr-o singură mișcare a retezat o cracă de 20 cm grosime care a 
căzut la pământ. 

Ramirez nu a văzut acest gest la timp, iar creanga i-a căzut peste umeri, 
aruncându-l pe spate la câțiva metri în desiş. Când a aterizat, bluza i s-a ridicat până 
la umeri expunând o gaură adâncă în piept din care ţâşneau jeturi de sânge roșu- 
întunecat. 

Apoi, alienul a sărit cu ușurință pe o creangă mai joasă aflată la doar cinci 
metri deasupra solului, chiar deasupra capetelor soldaţilor. Aceştia l-au urmărit 
împietriți de oroare. Între timp, un fel de instinct a pus stăpânire pe Anna imediat ce 
l-a văzut căzând pe Ramirez, şi a alergat în josul pantei ca să-l ajute. Prezenţa fizică 
a alienului i-a provocat șocul care a readus-o la realitate; iar realitatea îi spunea că 
cei din commando erau singura sa speranță. Cu cât mai mulți dintre ei rămâneau în 
viață, cu atât vor fi mai mari șansele lor. 

Commandoul înmărmurit se uita cu uimire la creatură, pe moment paralizați 
pentru că se confruntau pentru prima dată cu ea, nudă și în forma ei umanoidă, 
destul de aproape cât să o atingă. Pielea ca de șopârlă pulsa acum într-un stacojiu 
intens, în total contrast cu verdele luxuriant al împrejurimilor. Era agăţată de copac 
precum un gargui diavolesc, mârâind şi şuierând ca o sirenă, debordând o ură 
imensă. 

Dillon, mai uluit decât ceilalți pentru că fusese atât de încăpățânat să nu 
recunoască semnele, a fost primul care a vorbit în șoaptă: 

— Pentru numele lui Dumnezeu, ce... 

În timp ce vorbea, alienul a emis un tril puternic, penetrant, cu gura larg 
deschisă, expunându-și colții ascuţiţi. După o clipă, coloritul său s-a modulat cu 
vârtejuri de albastru şi verde, până ce creatura păru să se scurgă printre frunze, din 
nou invizibilă. 

Mac a deschis focul asupra formei ce dispărea, făcând franjuri din trunchiul și 
frunzișul unde se aflase. Dar era deja prea târziu. Alienul dispăruse. Într-o stare de 
febrilitate sălbatică, Mac s-a aruncat urlând în junglă, pe urmele sale. 

Achaefer a strigat după el: 

— Mac! Mac, întoarce-te! Nu știi unde dracu s-a dus! 

Maiorul a smuls magazia goală din armă și a introdus una plină, în timp ce-i 
ordona lui Billy: 

— la-i pe Ramirez și pe fată, şi du-i de aici! IMEDIAT! 

Apoi a vrut să alerge prin desiş, pe urmele lui Mac, dar Dillon i s-a pus în cale, 
proptindu-i mâna în piept. 

— Rămâi aici, Dutch, mă duc eu. I-ai pe ceilalți şi duceți-vă dracului dincolo de 

frontieră. 

— Nu e momentul să te dai erou, Dillon, i-a replicat Schaefer, surprins de 
duritatea negrului. 

— Cred că am luat de la tine niște obiceiuri proaste, Dutch. Nu te certa cu 
mine. Nu numai că sunt comandantul tău, dar ştii şi că am dreptate. Du-te la 
elicopter şi reţine-l până venim și noi. ÎI voi găsi pe Mac și vă ajungem din urmă. 

— Dillon, de data asta nu poți câștiga. 

Maiorul era aproape emoționat de sinceritatea lui Dillon. Era o sclipire a unui 
om gata să-și sacrifice viaţa. Soldatul cel negru îl privea sfidător. Începea să-și merite 
gradul. 

— Mă ştii, Dutch. N-am ştiut niciodată când trebuie să renunţ. Cum am să 
reuşesc să fiu primul Președinte negru, dacă nu învăţ să trec prin foc? 

Pentru prima dată în această misiune, Schaefer l-a simţit pe vechiul Dillon. 
Acum, maiorul a făcut pasul înapoi cu mai mult respect pentru acest om. Era o 
experienţă ciudată pentru un singuratic ca Schaefer să se simtă el însuși mândru să 
asculte ordinele unui om care, cică, fusese tot timpul la comandă. 

Când Dillon a luat-o din loc, Schaefer a strigat după el: 

— Hei, prietene! la-o pe asta! şi i-a aruncat un MP-5. 

Dillon a prins-o din aer, cu o singură mână. Amândoi au schimbat o privire 
absolut semnificativă, o privire care spunea că toate diferendele dintre ei au fost 
rezolvate. Dar era și o privire de adio — erau oameni care-și ţineau emoțiile în frâu. 

— Te aştept la elicopter, a spus Schaefer cu certitudinea îngrozitoare că nu-l va 
mai vedea în viață. 

— Te ajung imediat din urmă, a confirmat Dillon. Acum, negrul şi-a lăsat cu 
adevărat „biroul” în urmă, şi a alergat în junglă, pe urmele lui Mac. 

Schaefer s-a uitat o clipă după el, apoi s-a întors la Ramirez, aflat acum așezat 
între Anna și Billy. Își ţinea o mână la rana de la coaste şi respira cu mare greutate. 

— E lovit destul de rău, Major, a raportat Billy. 

— Mânca-mi-ai..., Tonto, a mârâit vânjosul chicano, trăgând aerul din greu. 
Am să reușesc. Ajută-mă să mă ridic! 

Şi a întins o mână către camaradul său cercetaş. Schaefer s-a dat mai aproape 
și și-a trecut un braț în jurul lui Ramirez, ca suport. 

— Haide, Poncho, ne cărăm de aici. Billy, ia radioul și lasă restul 
echipamentului. Haideţi! 

În timp ce cei patru înaintau încet pe marginea canionului, căutând un traseu 
care să-i ducă dincolo de frontieră, Mac se afla la aproape jumătate de kilometru 
depărtare, târându-se pe pământ, cu ochii cercetând copacii din jur. 

— Hai, labagiule, arată-te! şoptea nerăbdător. 

Cam la 300 m în urma lui Mac, Dillon îl urmărea prin desiș, concentrându-se 
pe uşorul freamăt al frunzișului de deasupra. Era Mac? La început zgomotul a fost 
prea vag şi sporadic pentru a-l identifica. Negrul a încremenit, ascultând atent, 
reuşind să prindă o şoaptă abia audibilă: 

— Dillon, aici. 

Şoapta venea dintre copaci. 

Precaut, comandantul misiunii s-a apropiat şi mai mult de sursa sunetului, 
dând deoparte frunzele ca pe o cortină, apoi a auzit vocea din nou: 

— Dillon... pssst... aici. 

Încă doi paşi și a intrat printr-o perdea de liane într-un mic spaţiu întunecat, 
aproape claustrofobic datorită densităţii frunzișului care-l mărginea din toate 
părţile. Dillon şi-a rotit privirea 360°, dar nu a văzut nimic în afara zidului nesfârşit 
al junglei. 

— Mac? a şoptit nu neapărat într-o direcție anume. 

Chiar când a vorbit, o mână a țâşnit din desiș şi i-a acoperit gura. S-a simţit 
cuprins de teroare când a fost tras în ascunzătoarea lui Mac, între două stânci de 
granit desprinse din peretele canionului. 

— E acolo, a arătat Mac, șoptind abia perceptibil. În spatele stâncii. ÎI vezi? 

Dillon și-a concentrat ochii ca să vadă clar în depărtare. După un moment 
lung, i-s-a părut că vede o uşoară mișcare acolo unde arăta Mac. 

— Cred că văd ceva. Hai să-l radem, OK? a şoptit plin de nerăbdare. 

Apoi a schițat un plan de atac simplu pentru camaradul său din commando, 
care, pentru prima oară a fost de acord cu soldatul pe care-l crezuse devenit moale 
din cauza biroului. Dillon i-a indicat o stâncă acoperită de un ghem încâlcit de liane 
aflată la vreo 30 m depărtare. 

— la poziție acolo. Eu îl fugăresc, tu îl executi. 

— “țeles, a confirmat Mac fără nici cea mai mică ezitare. Am o datorie pentru 
frăţicul meu. 

— Amândoi avem o datorie de plătit, l-a corectat Dillon. 

Era ca şi cum Dillon reflectase adânc asupra propriului său rol de până acum 
în cadrul misiunii, și nu era mulțumit deloc înşelăciunea folosită. Adevărat, a fost 
necesară din motive serioase de securitate naţională, dar... De asemenea a fost 
motivul tensiunii dintre Schaefer, echipă și el însuși. Într-un fel dorea să aplaneze 
toate sentimentele contradictorii, și ştia că lichidarea acestei creaturi mutante era 
singura cale de a o face. 

În linişte, Dillon a dispărut în junglă. Mac l-a urmărit cum dispare printre 

bolovanii acoperiți cu vegetaţie, apoi a început să înainteze către țintă, strecurându- 
se printre stâncile cu muchii ascuţite și prin desişurile de liane. Era o distanţă scurtă, 
dar un traseu greu, pentru că încerca să se miște neauzit şi nevăzut prin desișul 
încâlcit al junglei. Zona era primitivă, deloc călcată de om, diferită de oricare alta 
străbătută până acum de ei. Era locul unei sălbăticii darwiniene, preumană şi 
nemiloasă. Mac se blestema singur când o ramură îl plesnea peste faţă, sau vreo 
liană i se agăța de picior. Îl putea vedea pe Dillon mișcându-se la câţiva metri în 
stânga sa, cu chipul aspru şi hotărât. 

Înaintarea lui Mac era însoţită de sunete vagi, neidentificabile, care reverberau 
prin pădurea deasă din canion. Apoi a prins o mişcare fugară prin frunzișul din 
față. Începu să asude din plin, când amintirile despre hidoasa creatură roşie ca 
sângele i-au copleșit mintea. Se afla acolo, așteptând? Și-a amintit șirul de oameni 
atârnați eviscerați, cu maţele răspândite și chipurile desfigurate de chinuri. S-a forțat 
să-și alunge gândul din minte, a înlăturat siguranţa de la armă, și a dat deoparte o 
liană pentru a mai înainta mai departe. Simţi o căldură ciudată sub strânsoarea 
mâinii sale. Nici nu a avut timp să reacționeze când liana a început să i se înfăşoare 
pe degete. După o secundă, a fost oripilat văzând că planta verde se schimba chiar 
sub mâna sa, până ce s-a trezit că ține mâna cu gheare a alienului. Acesta s-a smuls 
din strânsoarea lui Mac, degetele prehensibile s-au rotit şi au înhățat încheietura 
mâinii soldatului. Uluit, Mac a ridicat privirea la timp ca să vadă cei doi ochi galbeni 
ai creaturii privind în jos, la el, precum niște stele arzătoare, iar cealaltă mână i s-a 
repezit la gât, gheara tăioasă ca o lamă secționându-i beregata. Cu un zgomot 
înfundat, capul lui Mac a căzut la pământ, în grămada de frunze. Inima încă îi mai 
bătea, aruncând jeturi de sânge din jugulara secționată. Totul s-a terminat în liniște, 
Uşor, rapid, iar viaţa s-a prelins în țărâna junglei. 


15 


Din apropiere, Dillon a auzit uşoara tulburare din fondul sonor, apoi s-a făcut 
linişte. A dat din umeri și a continuat să înainteze, urmărind un fel de alee îngustă 
între două pâlcuri de liane ce duceau către peretele de stâncă goală. Chipul îi era 
încordat, fără nici un semn de teamă, iar arma era pregătită. A simţit în față o ușoară 
mișcare, o distorsiune ondulatorie care a alunecat prin vegetaţia atârnătoare, ca şi 
cum ar fi trecut o adiere a brizei. Negrul s-a oprit, cu ochii și urechile arzând de 

concentrare. Indiciile mişcării au fost atât de subtile, încât nu putea fi sigur că 
imaginaţia nu-i juca feste în jungla aburindă. 

Sigur că era alienul care-şi continua jocul de-a urmărirea, precum pisica cu 
șoarecele. Câșştigase atât de multe confruntări încât părea că-și acordă timp ca să 
savureze fiorul vânătorii, ca şi cum şi-ar fi testat propriile aptitudini şi superioritate 
asupra aceste creaturi umane. Dar, precum o pisică, doar părea că se joacă. În 
mintea sa, creierul lipsit de emoții își perfecționa inteligenţa şi tacticile combative, ca 
și cum această confruntare de la frontieră ar fi prefaţat războiul cu întreaga lume. 

Şi-a sincronizat propriile mișcări ca să se potrivească precis cu ale lui Dillon, 
iar zgomotele și liniştea erau corelate cu pulsul omului negru. Așa încât, atunci când 
Dillon s-a oprit să asculte, alienul a rămas nemișcat exact în aceaşi clipă. 

Totuși, soldatul i-a simţit prezenţa. Dillon s-a ghemuit și s-a întors, 
sprijinindu-şi arma pe solul verde-închis. Pe cale pe care venise totul era liniştit, 
nederanjat. Nimic de acolo nu sugera prezența predatorului. Dar când a cercetat 
crengile arborelui de cauciuc din spatele său, nici măcar nu şi-a dat seama că, 
pentru o clipă, s-a uitat drept în ochii alienului. Creatura privea de pe una dintre 
crengile copacului, examinându-și prada. Însă ochii săi erau atât de străini de 
această lume, încât Dillon nu i-a detectat atunci când cerceta jungla. l-a văzut... şi 
totuși nu. Erau ca o pereche de colibri galbeni sau două orhidee sau un cuib de 
licurici, la fel ca cele din junglă. Așa că negrul s-a întors şi şi-a continuat înaintarea, 
iar alienul și-a reluat vânătoarea, continuând sincronizarea cu mișcările omului, pas 
cu pas. 

Dillon a ajuns la stânca de granit, aşteptându-se să-l găsească acolo pe Mac. A 
semnalat cu un fluierat foarte asemănător cu al lui Schaefer. Nici un răspuns. S-a 
întors curios la stânga... la dreapta... 

— Mac... Mac, a șoptit nerăbdător, începând să fie un pic neliniștit pentru că 
era singur. 

Când a ajuns mai aproape de zidul de piatră, pur și simplu s-a împiedicat de 
capul lui Mac, care se holba la el cu ochii largi, ficşi, şi cu paloarea morţii pe chip. 
Dillon s-a lăsat pe vine, şi s-a întors, ca şi cum s-ar fi aşteptat ca alienul se afle chiar 
în spatele său. Dar, din nou, nu a văzut decât zidul orb al vegetației și nici un semn 
al atacatorului. A privit iar într-o parte și alta a căii pe care venise. Ceva iridescent 
printre liane i-a atras atenţia, şi și-a concentrat atenția asupra acelui loc. 

Pentru o clipă, razele soarelui de amiază şi umbrele pădurii s-au aflat într-un 
unghi perfect pentru ca Dillon să prindă flashul galben al ochilor alienului. Au 
dispărut la fel de rapid pe cât s-au materializat, dar acum nu i-a mai confundat cu 
cine ştie ce altceva. Dillon şi-a ridicat carabina, a ochit ușor și a slobozit o rafală 

rapidă în perdeaua de mușchi unde fuseseră ochii. Vegetaţia a explodat în 
fragmente, dar era deja prea târziu. 

Alienul a sărit într-o parte, şi în timp ce frunzele și alte resturi zburau într-o 
sută de direcţii și-a activat arma care pāru să erupă din brațul său, după care a 
lansat-o spre Dillon. A trecut cu ușurință prin braţul acestuia, secționându-l 
deasupra cotului. Membrul amputat care se convulsiona de parcă avea încă nervii 
atașați la trup, a aterizat pe pământ la vreo 3 m distanţă. Tresărea și se smucea, cu 
degetul strâns pe trăgaci, arma trăgând într-una până ce s-a golit magazia de 
cartuşe. 

Dillon urla agonic, iar sângele îi țâșnea din ciotul rămas la umăr. Totuşi, cu 
mâna cealaltă a reuşit să tragă cu a doua armă, lansând o rafală continuă în timp ce 
se răsucea în direcţia creaturii. Dar vederea îi era încețoșată de durere, și, precum 
Hawkins înaintea lui, nu a lovit nimic altceva decât copacii. Chiar când trăgea 
aiurea, alienul și-a recuperat arma, după care a aruncat-o în abdomenul lui Dillon, 
care parcă a explodat sub tăietura unei katana de samurai. Ochii i-au ieşit din orbite, 
și, cu un ultim suspin de mânie şi frustrare, Dillon a căzut mort la pământ. Degetul 
său manichiurat, de birocrat, a dat drumul trăgaciului, și nimeni de la Langley nu va 
ști vreodată că omul lor de birou a murit eroic în combat. 


În timp ce Dillon era măcelărit, Anna cobora panta în fruntea celor trei 
commandos prin canion către râu. O urma Schaefer care-l ducea pe Ramirez în 
spate, în timp ce Billy îi acoperea pe toţi trei, mergând paralel şi ceva mai sus, către 
creastă, cu radioul legat la spate. În afară de carabine și câteva cartușe, mai aveau 
asupra lor doar mecetele și două grenade. Știau că toate astea sunt insuficiente 
pentru o confruntare. 

Apa era adâncă și înșelătoare, așa că au tras un buștean la malul râului, 
încercând să improvizeze un podeţ parțial pentru traversare. Dar au încremenit 
când au auzit rafala lui Dillon. S-au uitat unii la alţii gravi și dezolaţi. 

— Haideţi, a decis Schaefer repede. Să-l ducem măcar pe Ramirez dincolo, 
înainte ca să se întâmple ceva. 

Acum, alienul alerga cu toată viteza prin junglă sărind, rupând, „zburând” din 
copac în copac într-un triumf demenţial, lăsând în urmă un siaj de agitație fierbinte 
ca la trecerea unui meteor. A ajuns la râu chiar când cei patru supraviețuitori erau 
gata să ajungă dincolo. Billy era cel mai apropiat de mal, la capătul bușteanului, 
asigurând acoperirea. Când alienul s-a dat mai aproape, indianul a ştiut că inamicul 
a sosit, deşi încă nu-l putea vedea. S-a ridicat drept, pentru a-şi înfrunta destinul 
străvechi. Revenit la moştenirea primitivă a războinicului, a lăsat să cadă radioul pe 

malul stâncos. Câteva butoane s-au spart de pietre, dar indianul nici nu a băgat de 
seamă. Acum erau dincolo de ajutorul pe care putea să-l dea radioul. 

Billy era total concentrat asupra confruntării sale cu creatura. Era ca şi cum 
trebuia să învingă ca să-i răzbune pe sutele de strămoși măcelăriți de alien cu mult 
timp în urmă. Să moară răzbunându-și strămoşii, era pentru un sioux cea mai nobilă 
moarte posibilă. 

Şi-a aruncat carabina deoparte și a privit atent către copaci. Apoi şi-a scos 
dintr-un buzunar o mică cutie metalică cu vopseaua de camuflaj. Fără a-și coborî 
privirea a muiat degetul în unsoarea neagră şi și-a tras câte o dungă sub fiecare ochi, 
apoi câte una verticală pe fiecare obraz. A încheiat ritualul cu un semn pe pielea de 
deasupra inimii, trei linii ca un spic de grâu. Pentru că și cutia devenise inutilă, a 
lăsat-o să cadă în apele râului. A fost prinsă de curent, plutind câțiva metri, apoi s-a 
scufundat către pietrişul din adânc, răsucindu-se prin unde şi în lumina soarelui ca 
o agată maiașă sacră. 

Cu o mână şi-a scos din teacă pumnalul de combat, iar cu cealaltă şi-a smuls 
de la gât punguţa cu medicamente şi a răsucit-o în jurul mânerului. Cu ochii închiși și 
capul dat pe spate a început incantarea unei jelanii. 


Schaefer şi ceilalți fuseseră preocupaţi grăbiţi să ajungă pe celălalt mal al 
râului, și nu au băgat de seamă că Billy a rămas în urmă, preocupat de ritualul său. 
Maiorul a ajuns pe celălalt mal cu Ramirez în cârcă, înainte de a se întoarce și să-l 
vadă pe indian. 

— Cristoase! Billy! 

Dar indianul nu mai auzea nimic. Stătea cu fața spre nord, direcția din care 
venea predatorul, cu pumnalul ridicat ca sabie sfântă. 

— Billy! a strigat Schaefer din nou, dar degeaba. 

Billy era acum la fel de nepământean, pe cât era alienul. 

Maiorul l-a săltat pe Ramirez mai sus în spate şi a alergat în susul pantei. 
Anna aștepta în vârf. Billy era ghemuit pe celălalt mal, cu pumnalul extins în poziție 
de atac. 

Schaefer a sprintat pe ultima parte a pantei, ducându-l pe rănitul Ramirez la 
relativa siguranţă a crestei ce se ridica deasupra râului. Tocmai când îl lăsa jos cu 
blândeţe pe chicano, a auzit un răcnet lung şi pătrunzător venind dinspre malul 
nordic al râului. A fost ultima luptă a lui Billy Sole. Alienul l-a doborât într-o clipită, 
arma sa tăindu-i jugulara, după care a zigzagat în jos, prin piept şi abdomen, ca un 
fel de simulacru de binecuvântare tribală. 

Loialul cercetaș n-a avut nici cea mai mică șansă, aşa cum era înarmat doar cu 

un pumnal și cu o mie de ani trecuți de moștenire indiană. La auzul strigătului lui 
Billy, Schaefer s-a întors inutil, prea târziu şi mult prea departe ca să-l poată ajuta. 
Ramirez — cel mai bun prieten al lui Billy — s-a străduit să-şi armeze carabina, dar 
chiar în timp ce făcea mișcările necesare, a avut convingerea îngrozitoare că nu va 
mai lupta niciodată. 

Înainte ca chicano să poată trage măcar un singur foc, arma mortală a alienului 
a fost aruncată spre el ca o rază laser, impactul trântindu-l pe spate. Vârful lăncii i-a 
străpuns gâtul și l-a fixat de pământ precum un fluture în vitrina unui colecționar. 
Din rana mortală ţâşneau jeturi de sânge - păruse a fi imposibil să mai poată 
sângera după rana deosebit de gravă pe care o primise anterior — iar mâinile şi 
picioarele i se zbăteau hidos, până ce a murit. 

În spasmele morţii, MP-5 a lui Ramirez a zburat prin aer până la picioarele 
Annei. Șocată, dar îndărătnic de funcțională, a dat să ridice arma, ca şi cum vreun 
instinct rebel încă se mai lupta să o ţină în viață. Dar alienul opera cu o viteză 
supraumană — putea executa mișcări pe care un om nici măcar nu visa să le facă. A 
alergat în susul pantei, către fată, cu o viteză nemaivăzută, pielea vineție pulsând 
cu sclipiri aurii sub lumina soarelui de amiază. 

Văzând că Anna se află drept în calea alienului, Schaefer s-a întors când ea 
tocmai se apleca să ridice arma. A tras un şut carabinei, răcnind din adâncul 
plămânilor: 

— FUGI! Du-te la elicopter! IMEDIAT! 

Şi a deschis focul asupra monstrului, gloanțele zburând în direcția 
predatorului. Anna a sărit în picioare şi a rupt-o la fugă în junglă. 

Cu o viteză care-i făcea silueta neclară în ochii lui Schaefer, predatorul a atacat 
cu un strigăt triumfător, aruncându-şi arma asupra maiorului. Vârful ascuţit al 
lăncii a lovit carabina, ratând cu puţin mâna lui Schaefer. A retezat garda 
trăgaciului și patul. Când metalul a lovit metalul au izbucnit scântei. 

Cu un urlet de adrenalină, Schaefer a intrat în stare totală de combat. 

— Ascunde-te! i-a ordonat fetei care fugea, ultima supraviețuitoare a echipei 
sale de commando. 

Şi când s-a grăbit să-şi găsească o poziție defensivă, l-a văzut pe alien 
schimbându-și direcția în josul pantei. Dar nu era vorba de teamă. Nici de retragere. 
Maiorul ştia că alienul pur şi simplu se mișca cu viteza pe care o voia mușchiul lui. 
Nu trebuia să-i doboare imediat pe toți. Îi făcea plăcere această luptă cu muritorii de 
rând, pământeni. 

Alienul a aruncat deoparte trupul lui Ramirez, ca pe un sac de gunoi. Acum 
era hotărât și concentrat, cu toate tacticile de vânătoare nepământeşti şi viclenia 

crudă pregătite. Râul tumultuos nu constituia un obstacol pentru creatură; l-a 
traversat ca pe pernă de aer, abia atingând suprafața apei chiar și acolo unde 
adâncimea depășea un metru. Când a ajuns pe malul nordic al râului, s-a aplecat şi 
l-a târât pe indian deoparte, centrii nervoşi optici, galbeni, pulsând în timp ce 
cerceta emisia termică tot mai scăzută a organelor lui Billy. 


Ghemuit printre stânci, Schaefer a observat abia atunci că a fost rănit. Forţa cu 
care i-a fost smulsă arma din mână atunci când vârful ca de diamant al lăncii 
alienului a zdrobit carabina a fost mai mult decât suficientă ca să-i facă şi o tăietură 
adâncă prin umăr, deschizându-i carnea până aproape de os. Cu arma distrusă, 
inutilă, maiorul nu a avut altă alternativă decât să o rupă la fugă prin canion pe 
urmele fetei, ca să se salveze. 

Dutch nu era obișnuit cu nici un fel de retragere, cu atât mai puţin să alerge 
neajutorat pe panta unui munte, dar nu avea de ales. Doar atât i-a dat prin minte să 
facă, să fugă cât mai departe. Apoi,dacă ca prin miracol reușea să scape, poate că va 
avea destul timp ca să se regrupeze și să facă o ultimă încercare de ripostă. 

A ieşit din zona stâncoasă, alergând printr-un tunel de copaci, afară din 
canion, în josul potecii. A sărit peste un buștean, s-a împiedicat, s-a străduit să se 
redreseze și să rămână în picioare — acum alergând doar datorită adrenalinei, cu 
sângele curgând din umărul rănit și înțepenit de durerea arzătoare. Avea ochii roșii 
plini de teroare, el care nu s-a temut niciodată de nimic. În urma sa putea auzi 
zgomotele de ramuri rupte şi pietriș împrăștiat făcut de picioarele alienului. Ba i se 
părea chiar că aude și răsuflarea lui. Căldura, panica şi poteca abruptă îl făceau să 
fie ușor ameţit. Trebuia să știe cât de aproape era inamicul, aşa că a întors capul fără 
să încetinească ritmul şi a văzut inamicul venind în viteză în josul pantei, cu inima şi 
creierul lui Billy, sângerânde, în fiecare mână. 

O oarecare speranţă disperată l-a cuprins pe Schaefer când a văzut că distanţa 
dintre ei era cu câțiva metri mai mare decât anticipase. Continuând să alerge, se 
părea că nu-și dădea seama că alienul savura vânătoarea -— anticipând plăcerea 
confruntării finale cu liderul. 

Schaefer, simțind că alienul scurta distanţa dintre ei, alerga ca un nebun, 
mânat de gândul să găsească o poziţie din care să poată lupta, dar ştiind în adâncul 
sufletului că jungla nu va avea nici un fel de îndurare pentru un om neînarmat. 
Pierdea teren şi o știa. O izbucnire de durere în umăr l-a făcut să creadă o clipă că 
arma alienului l-a străpuns din nou. Și-a ridicat privirea către cerul înăbușitor pe 
care nu se vedea nici o pasăre, ca un fel de ultim salut pentru lumea în care a trăit ca 
un războinic. 

Atunci, printr-o ciudată întorsătură a sorții, pământul de sub el s-a prăbușit, 
iar el a dispărut. 

Învăluit de un nor de frunze, Schaefer s-a prăbușit printre copaci, peste 
marginea nevăzută a unei prăpăstii, căzând liber prin aer. Păşise peste ieșitura 
acoperită de vegetaţie care păruse sigură, dar era doar un strat subţire de rădăcini şi 
mușchi care se balansa deasupra canionului, la 30 m de fundul acestuia. 

Cu un trosnet înfiorător a lovit crengile unui arbore înalt, apoi a căzut prin 
coroana altuia... și-a altuia... agăţându-se disperat de crengi pentru a-şi opri 
căderea. 

În cele din urmă, a căzut cu pieptul peste o cracă mare, joasă, a unui arbore de 
bumbac, impactul lăsându-l aproape inconştient. Cu capul vâjâind şi cu vederea 
neclară de parcă era drogat, s-a balansat câteva secunde agonizant de lungi, apoi a 
alunecat de pe creangă, degetele-i amorţite încercând degeaba să se agaţe de scoarță. 
Căzu încă 3 m în apele agitate ale râului de dedesubt. 

S-a luptat să rămână la suprafață, dar efortul era aproape imposibil în acea 
zonă de cascade, la care se adăuga greutate ghetelor și a hainelor îmbibate de apă. 
Tras sub apă de forța acesteia, a avut luciditatea de a se lăsa la fund ca să-și dezlege 
o gheată... apoi şi pe cealaltă, în timp ce curentul îl târa și rostogolea peste pietre. A 
scăpat de ghete, iar avantajul pierderi atâtor kilograme i-a permis să iasă la 
suprafață, unde și-a scos bluza și pantalonii și a început să înoate către mal, bătând 
apa cu furie, cu singurul său braţ sănătos. 


Alienul s-a uitat peste marginea prăpastiei în care a căzut Schaefer. A ezitat 
doar o clipă, cât să pună jos trofeele luate de la ultimul om. Apoi a sărit peste 
margine de parcă încă mai avea calitățile şoimului pe care-l copiase. A trecut prin 
coroanele de crengi, agil și rapid, sărind din creangă în creangă, plutind peste vreo 
20 m de spaţiu până la ramurile unui sicomor aflat chiar lângă râu. A scanat jungla 
din apropiere cu vederea sa în infraroșu, căutând semnătura galben-roșie care 
dezvăluia întotdeauna silueta fragilă a unui om. Dar acolo nu se afla nici unul. 


Acum, Schaefer se afla mult în josul curentului, prins de un vârtej de apă 
învolburată, la peste un kilometru de locul unde era alienul. Maiorul se lupta să iasă 
la mal, neajutorat ca un copil, complet la mila curenților năvalnici şi a cascadelor 
care-l duceau tot mai departe, până când a fost absorbit și aruncat într-o cascadă de 
10 m, și tras în adânc de forța tunătoare a râului. 

După câteva secunde, în bazinul larg de la baza cascadei, cu explozia 
asurzitoare a curentului rămasă în urma sa, Schaefer s-a rostogolit pe fundul apei, 

într-o stare confuză, fără să aibă habar unde se află și cum să ajungă la aer. Cu 
ultima sa rămășiță de noroc a ajuns într-o zonă unde curenții se ciocneau şi l-au scos 
uşor la suprafață unde abia mai putu să respire. Era aproape terminat, stors de 
energie. Dar suprafaţa apei era liniștită și revigorantă, şi din câteva vâsliri cu mâna 
bună, a ajuns la mică adâncime unde, în fine, şi-a înfipt degetele în malul mocirlos. 
Încercând să se ridice în picioare, a căzut cu faţa în nămolul cenușiu de pe mal. 
Apoi, cu un ultim efort care i-a secat și ultima doză de forță pe care a putut-o aduna, 
s-a târât gemând de durere într-o scobitură mocirloasă care atârna deasupra, printre 
rădăcinile tentaculare ale unui copac uscat, cu trupul complet acoperit de un strat 
gros de nămol. Acum arăta complet primitiv, ca una dintre fiarele pădurii. 

Aproape inconștient, dar în stare de alertă legat de inamicul său, şi-a ridicat 
capul și a privit prin cu ochii întredeschişi către malul opus al râului, cercetându-l. 
Nevăzând nici un semn lăsat de alien, a răsuflat ușurat, cu ochii dați peste cap, 
pentru că valurile de durere şi oboseală preluau controlul asupra lui. Ultimul său 
gând delirant a fost că a scăpat, deși în starea sa chinuită era o scăpare care semăna 
ciudat de mult cu moartea. 

Dar, în momentul când maiorul s-a relaxat, gata să adoarmă, în subconștient a 
auzit o plescăitura puternică în bazinul de sub cascadă. Alienul a sărit de pe crengile 
unui copac care atârna peste apă și a aterizat pe partea de râu unde se afla Schaefer, 
stârnind un val de apă noroioasă care a ajuns până la picioarele maiorului. Dar și 
ultima picătură de adrenalină era dusă. Dutch nu-şi putea mișca nici un mușchi 
când a văzut creatura masivă stând în faţa sa, cu apa scurgându-se pe trupul lucitor. 
Tonurile pielii și textura se modificau rapid în gri, maroniu, verde, în încercarea de a 
se potrivi cu frunzișul din apropierea râului. Orbitele galbene strălucitoare erau 
orientate drept către locul unde Schaefer zăcea neajutorat, prins în încâlceala de 
rădăcini. 

Când predatorul a înaintat, înălțându-se din apele puţin adânci ale râului, 
ultimul gând conștient al maiorului a fost că este pierdut. A încremenit, paralizat de 
oboseală, șoc şi groază, în timp ce monstrul se apropia de el. Aştepta lovitura 
aducătoare de moarte, prea extenuat ca să mai lupte, lipsit de apărare și singur. 

Alienul a păşit încet prin apă, până la doar vreun metru de el. Apoi s-a oprit, 
dominator, ca şi cum şi-ar fi inspectat prada pentru ultima oară înainte de a o ucide. 
În timp ce zăcea nemișcat și expus, lui Schaefer i-au năvălit în minte imaginile 
trupurilor dezarticulate ale lui Hawkins, Blain şi Davis. Şi-a închis ochii, aşteptând 
cu demnitate lovitura finală. 

Secundele treceau... Nimic. 

Schaefer a îndrăznit să întredeschidă un ochi acoperit de mâl şi a văzut că 


VP MAGAZIN 


Paul Monette PREDATOR 


alienul stătea ca și mai înainte, întorcând furios capul dintr-o parte în alta. Privea în 
susul și josul râului, înainte şi înapoi, printre rădăcinile copacilor, dar... se comporta 
ca şi cum nu-l vedea pe maior. 

Nu-l vedea. Încerca să descopere sursa de căldură — pe Schaefer — dar sistemul 
optic de cercetare nu putea pătrunde stratul gros de nămol care-i acoperea trupul. 
După un moment, creatura a scos un val de sunete ce-i exprimau iritarea și 
nedumerirea și s-a întors într-o parte. S-a mișcat greoi în josul curentului apei, 
îndepărtându-se de Schaefer, ca să caute indicii ale prezenţei prăzii sale. 

Acum, maiorul și-a deschis și celălalt ochi, ca şi cum ar fi dorit să verifice încă 
odată ce a văzut cu unul singur. Era cuprins de neîncredere. Uimit că încă mai era în 
viață, privea creatura care se îndepărta, degetele prehensibile, cu gheare, făcând 
nişte sunete ca de sucțiune când pășea prin nămol. Apoi și-a schimbat direcția și a 
dispărut din vedere. Uluit şi confuz, Schaefer a încercat să se ridice în coate, dar o 
izbucnire de durere în umăr, l-a făcut să se prăbușească din nou. A căzut pe o parte 
și s-a cufundat într-o stare de semi-comă, acum tremurând în noroiul rece. 


După un minut, s-a auzit tot mai tare bătaia palelor rotorului unui elicopter ce 
zbura pe deasupra crestei. Apoi, pasărea metalică a intrat în câmpul vizual al lui 
Schaefer, urmând cursul râului în josul canionului. Zbura în tipar de căutare, un 
soldat cercetând malurile râului cu un binoclu, prin ușa laterală deschisă. Nevăzând 
nici un semn de viață, elicopterul și-a continuat zborul, dispărând dincolo de 
marginea opusă a canionului. 


Anna alerga cu toată viteza prin junglă. Părul și hainele i se agățau de 
ramurile care-i rupeau fâşii din țesătura verde din bumbac de proastă calitate a 
uniformei și-i însângerau faţa. Inima-i bătea ca a unui iepure din cauza epuizării 
extreme şi panicii. Gâfâia din greu, trăgând în plămâni cât mai mult aer din jungla 
deasă. Nu irosea nici o respiraţie ca să țipe, pentru ca acum ţipetele nu mai aveau 
nici un rost. Imaginaţia o făcea să vadă un caleidoscop de ochi galbeni, strălucitori, 
și simțea că creatura o urmărește, întinzând o mână lungă cu trei degete ca să o 
înhațe de gât. Dar continua să alerge, pentru că ceva aflat în adâncul sufletului ei o 
îndemna să lupte, chiar și numai pentru o oră în plus de viaţă. 


În timpul paraliziei temporare, Schaefer a avut un scurt coşmar în care alienul 
îl ţintuia cu lancea. S-a trezit brusc, abia văzând ceva prin ochii acoperiți de noroi, şi 
s-a ridicat gemând din patul mocirlos, precum un fel de ființă întoarsă din mormânt. 
Se afla aproape de delir, iar mintea îi era asaltată de fantezii în care alienul îi 

smulgea inima din piept. Apoi, încă în stare de incoerenţă, s-a legănat pe picioarele 
goale și învineţite, începând să înainteze poticnit de-a lungul malului, păşind cu 
greu prin nămol, parcă ca prin nisip mișcător. 

Umărul îi zvâcnea de durere, iar temperatura i se urcase la vreo 40°C datorită 
rănii, stresului și răcelii mâlului. La trecerea printr-un mic bazin de apă curată s-a 
împiedicat şi a căzut până la brâu în apa rece. Efectul calmant al liniștii l-a readus în 
simțuri și i-a limpezit vederea. Se opri o secundă ca să-și adune gândurile. După 
care a ieşit pe malul acoperit cu mușchi și s-a lăsat să cadă pe pământ, respirând 
încet, de parcă voia să-şi regăsească propriul centru de greutate. 

Valurile stârnite la înaintarea către mal, dispăreau în timp ce se odihnea lângă 
apa puţin adâncă. Pe măsură ce suprafaţa acesteia se liniştea, şi-a văzut imaginea 
reflectată devenind din ce în ce mai clară. Părul îi era năclăit cu nămol cenușiu, iar 
faţa și pieptul îi era brăzdat cu dâre de nămol păstos de culoarea ardeziei. Se uita 
hipnotizat la reflexia aceasta. Dispăruseră toate semnele ce-l marcau ca fiind un 
soldat. 

Încet, ca prin vis, şi-a ridicat mâna din apă şi şi-a curăţat cu degetele o 
porțiune de pe obraz. A studiat noroiul lipicios din mână, apoi s-a uitat din nou la 
chipul reflectat de apă, la contrastul puternic dintre camuflajul nămolos și pielea 
ușor bronzată de dedesubt. În timp ce privea, l-a izbit un val de înţelegere... atât de 
puternic, încât, pentru câteva clipe, a fost năucit. 

Doamne! — şi-a spus cu voce tare, cu ochii largi la descoperirea făcută. Nu m-ai 
putut vedea! — s-a adresat copleșit alienului absent, rostind clar fiecare silabă, ca şi 
cum voia să-și graveze ideea în mintea sa pentru totdeauna. 

Acum înţelegea că creatura vede diferit faţă de animalele de pe pământ. Poate 
că acest fapt ar putea fi pentru ea călcâiul lui Ahile. A chicotit aproape isteric, o 
combinaţie de ușurare, epuizare și curaj regăsit. 

Prin lumina scăzută, Schaefer s-a uitat către copacii din pădurea ce se 
întuneca, dându-și seama că soarta îi oferă o a doua şansă, o armă nouă, neașteptată 
— propria sa provocare cameleonică. Ideea unei posibile defensive a trezit 
commandoul din el. Frenetic, a luat o mână de nămol și şi-a refăcut cu grijă 
camuflajul pe zonele șterse. 

Nu m-ai putut vedea! — a repetat maiorul, rânjind încântat, de data aceasta 
șuierându-și cuvintele în timp ce se „tencuia” cu nămol. Instinctele de soldat îi 
reveneau cu repeziciune, mintea lucrându-i ca un furnal ce forja idei pentru o 
confruntare finală. 

Singura armă care-i mai rămăsese era maceta. Hainele, ghetele, totul fusese 
pierdut în apele repezi și cascadele râului. Gol, precum cel mai primitiv sălbatic, era 

redus la instinctele sale şi la înțelepciunea nativă, și simţea nuanţa ironică a acestei 
situații. Trebuia să se folosească de junglă pentru a-și făuri un arsenal cu care să 
lupte cu creatura. Dar întorsătura primitivă nu-l deranja deloc, pentru că 
echipamentul modern folosit de commando până acum, abia dacă au făcut creatura 
să tresară doar. 

Războinicul renăscut a ieşit din bazinul cu apă, olimpian ca mărime și acoperit 
cu nămol ca un om din peşteră. Imediat s-a pus pe treabă ca să-și confecționeze un 
arc. 

Mai întâi a răzuit niște magneziu dintr-o rocă vulcanică, adunând o 
grămăjoară gata pentru a fi aprinsă. Din mânerul gol al macetei a scos un chibrit 
uscat — tot acolo se mai aflau o bobină de coardă de pian, o rolă de bandă adezivă 
verde, un fir pentru pescuit, şi două capsule cu cianură — cu care a aprins pulberea 
ce s-a aprins într-o flacără alb-strălucitoare. Cu o frunză de bananier pentru a o 
proteja de senzorii termici ai alienului. Treptat a alimentat focul, ventilându-l și cu 
frunza. 

După douăzeci de minute răsucea un trunchi de copac tânăr lung de doi metri, 
sprijinit de picioare și umărul sănătos, răzuind cu cuțitul arsura de pe lemnul uscat. 

Apoi a îndoit arcul și i-a atașat coarda lungă de pian la un capăt. Lemnul l-a 
înfăşurat cu grijă în banda verde pentru a-l întări. La fel a făcut şi cu coarda în locul 
unde venea fixată săgeata. Cu firul de pescuit a atașat pene unei săgeți confecționate 
dintr-o ramură. Vârful l-a cioplit într-o serie de cârlige, și l-a frecat de o piatră 
lustruită ca să-l ascută. Apoi a mai făcut trei săgeți asemănătoare, metodic, una 
după alta. Numai săgețile i-au luat mai mult de o oră. Dar chiar când o termina pe 
ultima, a știut că va avea doar o singură șansă ca să câştige această bătălie — probabil 
o singură lansare. 

Pe când soarele dispărea în spatele unui vulcan stins aflat la vest de frontiera 
Conta Mana, Schaefer zdrobea între două pietre o rădăcină decojită. Apoi a 
amestecat cu salivă, pe o frunză, pulberea obţinută. Apoi a amestecat şi sevă de 
bananier şi a ţinut-o deasupra jarului până când compoziţia a început să scoată 
aburi. Deschise cele două capsule cu cianură şi a scuturat pudra în lichidul ce 
fierbea. Otrava lipicioasă a întins-o pe vârfurile săgeţilor și le-a ținut deasupra 
jarului, apoi a suflat ca pasta să se răcească şi să se întărească. 

Cu ajutorul lamei macetei a desertizat una dintre grenadele de 40 mm din 
banduliera pe care o lăsase să cadă pe malul apei. După ce a înlăturat capul 
exploziv, praful de puşcă din cartuș l-a vărsat pe o frunză, amestecându-l cu niște 
pulbere de magneziu. A desfăcut rola subțire de tifon în care fuseseră ambalate cele 
două capsule de cianură și a scămoşat-o, până a făcut un ghemotoc de mărimea unei 

mingi de golf, după care a turnat praful de puşcă și l-a învelit în țesătură. 

Acum, Dutch avea mintea perfect limpede şi a înfășurat bila explozivă într-o 
frunză uscată, pe care a făcut-o mănunchi și a legat-o la vârf cu un fir lung de iarbă 
din junglă. A răsucit capetele tifonului în jurul unui băț de chibrit căruia i-a lăsat 
gămălia liberă, ca un fel de fitil cu autoaprindere pe care l-a acoperit cu sevă. Şi 
peste acesta a pus praf de pușcă, iar apoi l-a învelit cu o frunză. Apoi , din alte fibre 
de iarbă a făcut o buclă cu care a legat grenada și și-a trecut-o peste cap. 

În final, folosindu-se de câteva secţiuni de bambus de diferite diametre, a 
confecționat o suliță primitivă pe care intenţiona să o folosească ca pe un fel de 
bombă-antipersonal. Acul de la catarama curelei servea drept cui percutor, iar 
grenada de 40 mm era încărcătura explozivă. 

Când a terminat —- două ceasuri mai târziu - Schaefer era un tip nou de 
commando, dotat cu arme naturale oferite de planeta sa. Acum va afla care lume era 
mai dură, a lui sau a alienului. Dar când şi-a luat aceste noi arme și stătea pe malul 
râului întunecat, i-a revenit amintirea vie a lui Billy. Indiferent de ce o fi fost chestia 
în care a crezut siouxul, acum Schaefer era ultimul depozitar al acestei credinţe. Era 
singurul sacerdot rămas în această lume, mercenarul care nu credea în absolut 
nimic. lar sărmana planetă lipsită de apărare trebuia, în aceste momente, să se 
mulțumească cu el. 

O lună ca o farfurie din aur masiv a răsărit pe cerul negru atunci când ultimele 
nuanţe din purpuriul apusului s-au lichefiat în apele caribiene. În lumina slabă a 
lunii abia răsărite şi a soarelui ce se scufunda în mare, silueta unui războinic gol, 
singuratic, a apărut pe creasta zimțată a stâncilor. Dutch Schaefer era scăldat în 
lumina aurie a lunii în partea stângă şi razele roşii ca sângele al soarelui ce apunea 
în dreapta. Își acoperise întreg trupul cu lut roșiatic, creând un model de camuflaj 
pestriț. Semăna cu un idol ridicat din mormânt. Cu arcul ţinut într-o mână, a mers 
în susul canionului, printr-un fel de câmp cu bolovani precum niște fragmente de 
meteoriți. 

Râul de dedesubt curgea printr-o serie de cascade şi bazine liniștite, înconjurat 
de pereţi înalți, stâncoși, străbătuți de crevase blocate cu trunchiuri de copaci aduse 
de revărsările de ape din pădurile de deasupra. 

Pe o porțiune plată a crestei, Schaefer a adunat destule lemne pentru a aprinde 

un foc mare. A îngenuncheat lângă o grămadă de iarbă și frunze uscate. Cu ultimul 
băț de chibrit rămas a aprins un foculeţ pe care l-a protejat cu palmele, suflând încet 
ca să-l întețească, până ce flăcările s-au întețit cuprinzând toate crengile. 

S-a ridicat în picioare, privind fix în rugul ce creștea cu rapiditate. Apoi s-a 
întors cu fața către canion ridicându-şi armele cu mâna deasupra capului. Din 
adâncul plămânilor, a slobozit un strigăt războinic, prelung ca urletul unui lup. 
Transcendea timpul şi lumile, primitiv și visceral, ca al unui animal rănit dincolo de 
durere. 

Vaietul a reverberat kilometri întregi în adâncul junglei din canion și a redus 
la tăcere toți prădătorii şi păsările de noapte. Era semnalul de chemare al 
commandoului către alien. 

Ochii săi parcă aruncau flăcări galben-roşii, şi în acel moment părea să fie 
invincibil şi terifiant, cu muşchii săi acoperiţi de noroi, tensionațţi şi gata de luptă. 

Alienul se retrăsese la nava sa și stătea în cadrul ușii deschise când ecoul 
strigătului lui Schaefer a pătruns printre copaci până la urechile sale. Strigătul era 
universal traductibil — nu numai între oameni, ci şi între lumi diferite, oriunde exista 
război. 

Creatura a dat capul pe spate, privind în noapte ca un lup la lună, când a auzit 
strigătul şi i-a înțeles instantaneu sensul. A răspuns instinctiv, dar cu un şuierat ca 
de șarpe pe care nu l-a auzit nimeni. Totuși, sunetul care-i clocotea în gât era o 
acceptare la chemarea lui Schaefer la o confruntare. 

S-a întors în navă, ca să-şi ia lancea într-o mână, iar în cealaltă un dispozitiv în 
formă de "U' asemănător unui diapazon. Când a introdus vârful armei între cele 
două braţe ale furcii, lancea care luase vieţile celorlalți commandos s-a trezit la viață, 
emițând un zumzet armonic, în timp ce vârful lamei strălucea de energie, devenind 
din ce în ce mai fierbinte la fiecare introducere. Creatura a trecut pentru ultima data 
vârful încins până la alb prin dispozitivul de ascuţit, apoi a ridicat lancea la nivelul 
ochilor săi aurii, studiind-o. Aliajul încins îi lumina chipul umanoid. Arma însemna 
ceva mai profund decât orice alt obiect. Pentru alien era un fel de extensie a voinței 
sale. 

leşind din coconul său interplanetar, creatura s-a urcat în copaci, cățărându-se 
până pe crengile aflate cel mai sus. A înaintat neauzită din coroană în coroană, 
sosind la marginea canionului în adâncul căruia putea vedea focul mare aprins de 
Schaefer, colajul multicolor, schimbător, al valurilor de căldură emise de flăcări, 
vrăjindu-l şi atrăgându-l ca pe o molie. 

După ce momeala a atras predatorul, Schaefer s-a îndepărtat de flăcări, 
pitindu-se într-o crevasă a stâncii, acoperită de nişte trunchiuri căzute pe pantă, 


VP MAGAZIN 


Paul Monette PREDATOR 


deasupra locului unde ardea focul. Ochii i se mișcau ca în transă, mișcându-se dintr- 
o parte în alta, supraveghind toate căile de apropiere de focul de mai jos de el. 
Simţurile-i erau în alertă, cu nervii întinși ca strunele. 

Alienul și-a început coborârea, silueta sa ca o umbră prelingându-se ca un 
fluid de nuanţe cenuşii-negre ce se strecura printre formele schimbătoare proiectate 
de lumina flăcărilor pe pereţii canionului. Ochii galbeni cercetau relieful, nerăbdător 
să se apropie de vârtejurile de căldură aruncate de flăcările rugului. 

Schaefer stătea nemișcat, ghemuit ca un indian, așteptând sosirea destinului, 
aproape invizibil în camuflajul său de noroi, una cu întunericul ce acoperea copacii 
și stâncile. 

Deodată, a remarcat că, peste tot în jurul său, bâzâitul insectelor şi orăcăitul 
broaştelor a încetat. A recunoscut imediat efectul prezenţei alienului, pentru că 
înțelesese că toate creaturile îl simțeau și se temeau de invadator. 

Schaefer și-a încordat arcul — umărul rănit îi tremura, sângele începând să 
mustească sub bandaj datorită tensiunii mușchilor. Cu arcul tras total, se uita intens, 
concentrat, căutând silueta iridiscentă a alienului prin dansul luminilor de jos. 

Atunci, ca o insectă gigantă, acesta a căzut de deasupra, ca din cer, ghearele ca 
de oţel înfigându-se adânc într-o buturugă. 

Schaefer a încremenit, cu ochii mânjiți cu noroi larg deschişi de fascinaţie şi 
teamă. 

Nu știa cât de departe, în întuneric, se află creatura — poate 15-20 m. Maiorul 
știa că cea mai mică mișcare a sa ar fi provocat un atac instantaneu, aşa că a așteptat 
la fel de nemișcat precum buturuga însăși. În acest moment se simţea ciudat de 
confortabil să știe că el era mai una cu jungla decât inamicul său. 

Atras de emisiile infraroșşii care vibrau odată cu flăcările și dantelau prin 
întunecimea canionului, alienul a sărit cu vreo 10 m mai aproape de momeala 
învăpăiată. 

Şi-a ridicat arma precum ar face un războinic cu sabia-i mitică. Celulele optice 
galbene străluceau ca un fagure în reflexia focului când alienul privea încet prin 
împrejurimi. In gura tensionată ca un detonator armat, a ieşit un șuierat abia 
audibil, un semnal instinctiv că se afla în modul combat. 

Schaefer — absolut nemișcat, rigid — auzea bufniturile produse de picioarele 
alienului pe lespezile de piatră din apropiere. Încet şi în tăcere, maiorul s-a întors și 
a tras o săgeată otrăvită în direcția zgomotului. Aceasta a zbârnâit prin întuneric, şi 
o clipă mai târziu a auzit sunetul produs când s-a înfipt într-un copac. 

Shit! a mormăit Dutch, mustrându-se singur pentru că a ratat o lovitură și şi-a 
trădat prezenţa. Săgeata ratase capul alienului cu doar câţiva centimetri. 

Predatorul a ripostat instantaneu. Braţul i s-a mișcat atât de rapid încât s-a 
văzut doar ca o umbră înceţoşată prin lumina focului, atunci când şi-a activat arma, 
proiectilul lansat lovind un buștean atât de aproape de piciorul maiorului, încât i-a 
putut simţi suflul. Impactul a trimis în noapte un nor de aşchii de lemn. 

Acum era ca o finală a unui meci de şah, şi din nou era rândul lui Schaefer să 
mute. Și-a ținut strâns armele improvizate şi, sărind de pe un bolovan pe altul, s-a 
îndepărtat de locul periculos. A sărit în jos, în micul luminiş din apropierea focului, 
aterizând dur şi rostogolindu-se în afara zonei luminate, la protecția umbrelor 
pietrelor din partea îndepărtată. Acum focul se afla între el și alien, precum o zonă 
sacră de moarte și regenerare. 

Schaefer a privit în jur și a văzut că se afla într-un fel de amfiteatru natural 
format de pereţii stâncoși care se ridicau în spatele său la 30 m spre înaltul cerului 
nopții. 

Umbrele stârnite de foc jucau fantomatic peste stânca aspră, până ce Schaefer a 
fost aproape sigur că poate vedea conturul unor forme desenate şi vechi glife 
incizate în piatră. 

Maiorul s-a poziționat sub un ieșind de piatră care, împreună cu pereţii de 
stâncă, alcătuiau un spaţiu protectiv. S-a ghemuit cu arcul pregătit și a simţit în 
umăr o durere puternică. Rana sângera din nou, picurând pe pietrele din jur. Printre 
ele se vedeau fragmente sparte de ceramică şi un cap de jaguar cioplit care, în 
lumina dănţuitoare a flăcărilor, părea a fi din jad. Dar nu avea timp de pierdut ca să 
caute vreo comoară prin jur. În schimb, avea toate şansele ca aceste fragmente să-i 
marcheze propriul mormânt. 

Atunci, doar pentru o clipă, deasupra platoului stâncos a apărut silueta 
alienului. Pe fondul cerului, în jocul flăcărilor, părea gigant și victorios. Se mişca în 
josul peretelui de stâncă alunecând precum un şarpe printre umbrele întunecate și 
strălucirea galbenă. 

În acest timp, Schaefer a distins un sunet nou peste trosnitul și sfârâitul focului 
și clipocitul râului vijelios — un sunet care i-a stârnit teama, dar şi o hotărâre de 
neclintit. Era zgârieturile ritmice ale ghearelor tari de la picioarele alienului, care 
scrâşneau precum creta pe o tablă. Maiorul s-a ridicat încet în picioare, a pus o 
săgeată în arc și l-a încordat, în timp ce ieşea din adăpost şi se îndrepta către sursa 
zgomotului. 

Acum se aflau la doar câţiva metri unul de altul. Creatura s-a oprit dreaptă în 
lumină, cu capul dat pe spate și întorcându-l cu încetineală, încercând să se 
orienteze prin diversitatea sunetelor. Zidurile circulare ale amfiteatrului stâncos 
reflectau orice, dereglându-i radarul delicat. Din fericire pentru maior, lumina 

variabilă afecta centrii nervoşi optici ai alienului, provocând un joc de umbre printre 
formele inerte ale pietrelor. Vedea o grămadă de contururi abia definite pe fondul 
magenta-pal al căldurii pâlpâitoare. 

Schaefer a continuat să se strecoare înainte, punând un picior în faţa celuilalt 
cu toată abilitatea de a se mișca nevăzut a unui războinic sioux. Deodată s-a oprit şi 
a încremenit ascultând, încercând să localizeze direcţia înfricoșătorului scrâșnet al 
ghearelor alienului. Tensionat, a aruncat o privire circulară, cercetătoare, nefiind 
sigur în ce direcţie să facă următoarea mișcare. Apoi — incredibil — a auzit o voce 
umană, slabă, șoptind printre stânci. Era a Annei: 

Atenţie... în spatele tău, a venit avertismentul, pe un ton aproape seducător de 
intim. 

Schaefer s-a întors, cu respiraţia oprită la auzul cuvintelor. Cu ochii larg 
deschişi și cu toți mușchii și tendoanele încordate, a așteptat să audă din nou vocea, 
dar... nimic — doar bolborositul îndepărtat al râului și sfârâitul focului care abia mai 
ardea. Pe măsură ce flăcările se micșorau, umbrele se lungeau și deveneau tot mai 
întunecate cu fiecare minut trecut. 

Apoi... din nou vocea Annei: 

Atenţie, major... în spatele tău! 

Schaefer s-a răsucit din nou. 

— Anna? a șoptit întrebător. 

Era aproape patetică nevoia pe care o simţea în acel moment de a contacta un 
om. Ca în transă, a înaintat în direcţia sunetului. 

Într-o adâncitură dintre stânci, la mai puţin de 7 m de Schaefer, alienul imită 
din nou vocea fetei: Aici. Știu pe unde se poate ieși! 

Hipnotizat, Schaefer a urmat momeala, mai aproape... şi mai aproape. Dar, pe 
când se păşea ca prin vis, ceva l-a făcut să se oprească. Era o voce și mai familiară: 
Dillon, aici, l-auzit pe Mac. Dar Mac era mort. 

Trezit de oroare, Schaefer s-a dat rapid înapoi şi s-a adăpostit în spaţiul îngust 
dintre o stâncă și peretele amfiteatrului. S-a ghemuit în poziţia de tragere a 
arcașului, nemișcat în lumina scăzută a flăcărilor, până ce a început să semene cu o 
pictură străveche făcută pe piatră. Cu arcul încordat, sprijinit de stâncă, a auzit din 
nou scrâșnetul ghearelor predatorului. Zgomotul venea din dreapta, apoi dinspre 
stânga, și iar dinspre dreapta. Neștiind în ce parte să tragă, maiorul a început să 
asude cuprins de panică. Era timpul pentru niște arme mai disperate. A pregătit o 
grenadă flash și, cu o smucitură puternică a mâinii, a aruncat-o înainte. Explozia a 
iluminat scurt întreaga zonă aflată mai jos de foc. În acea clipă, Schaefer a văzut 
inamicul pe o stâncă aflată deasupra sa, cu arma ridicată, gata să lovească. Pe 

moment orbit de flash, alienul a dat înapoi, plecându-şi capul într-o parte. Când 
revărsarea fosforică de lumină a trecu, Schaefer se afla în avantaj. Înainte ca ochii 
galbeni să se poată reactiva, a aruncat sulița improvizată. Aceasta a lovit un bolovan 
de la picioarele creaturii și a explodat, pulverizând suprafața pietrei. Alienul a sărit 
înapoi prea târziu, iar ţăndările i-au perforat trupul. Cu un urlet terifiant de durere 
și furie, creatura s-a ghemuit și s-a încleștat furios la gât şi piept. Apoi, cu un al 
doilea urlet de furie, care îngheţa sângele în vene, a sărit de pe platforma sa 
stâncoasă, dispărând în noapte. 

Căderile de apă ale râului prin pragurile de 2, 5 m provocau un fel de ceaţă 
densă de stropi. Schaefer, cu arcul încordat, a urmărit ciudata potecă de sânge 
luminos precum ambra, picurat din rănile proaspete. La trecerea prin aceste 
cascade, ceața l-a împroșcat, spălându-i o parte din camuflajul noroios. Concentrat, a 
continuat să înainteze pe urme ca o panteră înfometată după mirosul unui mistreţ 
gras. 

Umărul rănit al lui Schaefer continua să sângereze, roșul amestecului de sânge 
și noroi rămânând încă agăţat de pieptul său. Obişnuit de acum cu durerea cruntă 
din umăr, trăgea adânc aer în piept, iar ochii largi îi străluceau plini de răzbunare. 
Savura vederea lucirii de ambră a sângelui alienului. 

Sângerează, ticălosule, a şuierat furios. 

Maiorul şi-a încercat arcul testându-i tensiunea vitală, apoi și-a reluat 
urmărirea pe poteca de sânge luminos peste terasa pe care un bolovan uriaş se 
spărsese în timpul unui cutremur de demult. Acolo umele se terminau brusc. Nu 
mai era nici o urmă din fluidul de culoarea ambrei. Schaefer a mai înaintat un pas 
prin întuneric și s-a întors cu repeziciune când a simţit că, dintre umbre, alienul e 
gata să acționeze. 

În sfârșit, maiorul se confrunta corp-la-corp cu inamicul său, lovind sălbatic în 
brațul creaturii. Lancea care îi ucisese pe atâţia i-a zburat din strânsoare și a căzut pe 
pietrele de pe jos. Înainte de a-şi putea reveni — ochii galbeni clipeau confuz — 
Schaefer a continuat cu o lovitură de karate în piept, care a trântit creatura cu faţa la 
pământ, lăsându-i spatele expus veteranului commando. Instantaneu, maiorul a fost 
peste alien, cu arcul încordat gata să tragă, cu sângele picurându-i din umăr pe 
pielea lividă a creaturii. 

Cu încetineală, alienul s-a întors pe spate, expunându-și chipul groaznic. Ochii 
îi erau aproape albi datorită șocului provocat de pierderea sângelui. Trupul îi era 
lipsit de control, deşi încerca cu disperare să dispară în întunericul înconjurător — 
camuflajul său cameleonic — dar acum era într-o stare de slăbiciune care nu-i 
permitea transformarea. 

Curiozitatea maiorului a explodat: 

— Cine dracu eşti tu? a întrebat, privind în jos, cu ochi arzători. 

Era și el monstruos — în felul său. 

Din gâtlejul alienului ieșeau sunete indistincte, printre cele de tuse, sufocare, 
după care au început să semene a cuvinte. La început au fost ca niște trosnete şi 
pârâituri asemănătoare cu semnalele slabe ale unui semnal radio nereglat. Apoi au 
devenit mai puternice și mai clare cu fiecare silabă până ce alienul a produs o 
imitație perfectă a vocii lui Schaefer: 

— Cine... dracu... eşti... tu? a reprodus cu încetineală, metodic, aproape ca o 
melodie. 

Pentru o clipă a cedat ca şi cum ar fi fost total lipsit de energie. Dar cu un efort 
maxim a întins un braţ, activându-şi lamele ascuţite de pe antebraţ. Apoi şi-a îndoit 
piciorul și a lovit în sus, brutal, cu putere regăsită, ghera cumplită sfâşiind coapsa 
lui Schaefer. Acesta a fost aruncat pe spate într-un şanţ cu apă mică. Zbătându-se 
disperat, maiorul și-a recuperat arcul pe care-l scăpase în cădere. L-a regăsit exact în 
momentul în care creatura s-a ridicat în picioare, inspirând adânc și cu furie, şi 
recâștigându-și puterile odată cu fiecare respirație. 

Schaefer a văzut că alienul își recuperează arma și o ridică. Atunci, cu o 
mișcare instinctivă, umărul zvâcnindu-i dureros, a încordat arcul şi a lansat săgeata. 
Cu o bufnitură surdă, mortală, aceasta a penetrat gâtul alienului. Încă un urlet 
cumplit, plin de furie, a reverberat printre copaci când inamicul și-a pus mâinile la 
gât, și a fugit șuierând și mârâind de durere. 

Schaefer s-a grăbit să iasă din apă şi s-a aruncat în urmărire pe noua potecă de 
picături proaspete de ambră luminoasă. 

Umărul maiorului a încetat să mai sângereze. Peste tăietura s-a format un 
cheag gros de sânge. Dar coapsa sângera abundent, şi la fiecare pas piciorul îi era 
străbătut de un val fierbinte de durere. Dar a continuat să înainteze, şchiopătând în 
susul pantei, cu greutatea corpului susținută mai ales de piciorul sănătos. Poteca era 
uşor de urmat pentru că alienul era prea slăbit ca să mai înainteze prin coroanele 
copacilor sau ca să se cloneze într-o zburătoare, pasăre sau muscă sau pală de aer. Se 
poticnea prin pădurea deasă, lăsând în urmă o dîră de iarbă călcată, ramuri rupte şi 
pământ răscolit de ghearele târâte. Extenuat și turbat, mârâind de furie, alienul a 
ajuns la marginea luminișului unde se afla nava sa. Acum sângera abundent şi-şi 
pierduse toate abilitățile de camuflare. Pielea a luat o culoare bolnăvicioasă, verde- 
pal, şi se cutase ca cea a unui șarpe care năpârleşte. Cu mâinile cu trei degete 
tremurătoare a apucat săgeata ce-i ieşea din gât şi a tras-o afară, urlând de durere. 
Un val de fluid cenușiu, sufocant, din adâncul măruntaielor, i-a curs din gură pe 

pielea de pe bărbie. 

Schafer continua neobosit urmărirea, obsedat să-l termine pe ucigaș. Își croia 
drumul prin desișul unor arbori de cauciuc când a fost cât p-aici să intre direct într-o 
pânză uriaşă de păianjen cu diametrul de 1,5 m, care-i bloca înaintarea. Instinctiv, a 
vrut să o taie cu maceta, când a băgat de seamă că e ceva ciudat în modul cum 
reflecta lumina slabă a lunii. Examinând-o mai îndeaproape a văzut că rețeaua nu 
era făcută din mătasea vreunei insecte, ci din fire metalice subţiri ca părul — o 
capcană. 

S-a dat imediat înapoi și, ridicând o creangă groasă, a aruncat-o în centrul 
plasei, şi a urmărit declanșarea mecanismului. S-a auzit un declic metalic urmat de 
un sunet ascuţit, când lemnul a lovit metalul. Creanga, groasă de 13 cm, a fost ruptă 
cu violenţă, iar aşchiile au zburat în toate direcţiile. 

Schaefer a suspinat ușurat, apoi a continuat să înainteze, călcând cu grijă peste 
firele căzute pe pământ. Nici măcar nu s-a oprit să se întrebe dacă această capcană 
făcea parte din arsenalul guerrillei sau a alienului. 

După câteva minute a ajuns suficient de aproape de nava alienului ca să-i 
vadă strălucirea albastră suprarealistă filtrată printre copaci. Și atunci, în luminişul 
din faţă, l-a văzut chiar pe alienul însuși cum se clătina înaintând către lumină. 
Schaefer a fost cât p-aici să sprinteze pentru a se apropia ca, în sfârşit, să-l termine, 
dar a fost blocat de imaginea hidoasă care i-a lovit simţurile, scoțându-i orice altceva 
din minte. 

La o margine luminișului, piei umane aproape translucide erau întinse pe 
cadre de lemn. Scalpurile ataşate de ele se mişcau ușor în adierea brizei. Peste tot în 
jurul zonei, erau împrăștiate cadavre jupuite, unele întinse pe pământ, altele 
atârnate în copaci așa cum fuseseră găsiți Davis şi oamenii săi. Trebuie să fi fost cel 
puțin treizeci de trupuri, de guerrillas, dar şi de soldați-commando. 

Nici ticăloşii de nazişti n-au făcut aşa ceva, s-a gândit furios Schaefer, simțind că 
stomacul îi este gata să explodeze, la fel cum au simțit cei ce au eliberat lagărul de la 
Buchenwald. 

Dar nu avea timp să se lase cuprins de oroare. Și-a forțat mintea să-i fie 
cuprinsă doar de furie şi a folosit-o ca să-şi continue înaintarea. S-a întors din nou 
asupra țintei sale și l-a văzut pe alien păşind către lucirea tremurătoare a câmpului 
de forță. Schaefer s-a apropiat cu precauţie, până a distins şi conturul în formă de ou 
al navei. Creatura mergea cu mare dificultate pe rampa către ușa deschisă a navei. 
Cu silueta scăldată în strălucirea albastră, pulsatorie, a acesteia, părea încă 
impresionantă, dar, în furia sa, lui Schaefer i se părea a fi mai curând înspăimântată 
decât înspăimântătoare. 

Slăbit și el datorită sângelui pierdut şi al epuizării, Schaefer a continuat să 
înainteze, tocmai la timp ca să-l vadă pe alien cum îşi trece mâna printr-o rază de 
lumină. Nava a răspuns instantaneu cu un sunet ca de turbină care crescu constant 
în volum și intensitate. Predatorul s-a întors și a aruncat o privire către jungla deasă 
care încă îl ascundea pe Schaefer, ca şi cum ar fi simţit prezența commandoului 
printre umbre. Apoi a intrat prin câmpul de forță. Uşa începu să se închidă încet, de 
parcă ar fi simţit intrarea căpitanului și nu era timp de pierdut. 

Schaefer a fost cuprins de panică văzându-şi inamicul gata să se pună la 
adăpost. S-a năpustit în luminiș şi a văzut arma alienului la piciorul rampei. 
Creatura fie că o scăpase în delirul produs de răni, fie că nu mai simţea nevoia 
puterii acesteia. Acum era pe drumul spre casă. Acolo va găsi alte arme pentru alte 
planete. 

Confuz, Schaefer a înhăţat ciudatul instrument. Cum funcţiona? Era conectat 
în vreun fel cu creatura însăși astfel încât doar ea să o poată folosi? Majorul strânse 
mânerul și simţi rezistență. A încercat din nou, adunându-şi fiecare strop de putere 
și strigând de furie. Deodată, o lumină alb-albastră a țâșnit din capăt și lancea a fost 
activată. Schaefer a ridicat-o, simțindu-i puterea și funcționarea prin instinctul de 
războinic. A adus dispozitivul la orizontală orientându-l către spinarea alienului 
care dispărea după ușa ce se închidea în urma sa. 

Schaefer a răcnit triumfător și a aruncat-o. 

Învăluită cu energie mortală, arma a zburat ca un meteor pe deasupra rampei- 
laser, accelerând prin ușă, în interiorul navei spaţiale. S-a înfipt în ceafa creaturii, şi, 
instantaneu, ușa a încremenit pe jumătate deschisă. Capul alienului a explodat încet, 
parcă cu încetinitorul, ca și cum gravitația din navă era diferită de cea terestră. A 
ţâşnit un gheizer de sânge galben-ambră, apoi s-a împrăştiat şi țesutul verde-pal al 
creierului. Lancea și-a continuat zborul prin gâtul alienului, și s-a înfipt în peretele 
navei, trimițând globuri de energie plasmatică ce se arcuiau prin câmpul de forță. 

Schaefer a căzut cu fața la pământ, pe jumătate ameţit văzând scena 
incredibilă. Sunetul produs de navă a crescut mult în intensitate și toată nava se 
zgâlțâia şi vibra ca și cum era gata să explodeze. Dar între timp, Schaefer nu prea 
mai ştia dacă este conştient sau inconştient. Nici măcar nu era sigur dacă mai este 
întreg sau nu. 


Palele a două elicoptere de atac au învârtejit aerul junglei dese când s-au 
ridicat din canion, zburând la vârful copacilor. Primul transporta un echipaj VIP. 
Liderul, generalul Phillips, s-a adresat foarte importantului său pasager, rebela 
Anna Gonsalves: 

— Recunoști locurile? a întrebat-o, arătând apele şerpuitoare ale râului de 
dedesubt. 

Ea s-a străduit să vadă ceva prin lumina slabă în jungla încâlcită, în apele 
învolburate şi pe creasta acoperită cu tufișuri. Apoi a zărit uriașul buştean de mahon 
prăvălit peste mal — cel pe care împreună cu Schaefer şi Ramirez traversaseră apele 
tumultoase. 

— Da... da! a izbucnit cu entuziasm. Chiar acolo, spuse arătând către 
marginea stâncoasă. Acolo l-am văzut ultima dată. 

Phillips s-a întors către pilot: 

— Survolează creasta, i-a ordonat. 

În timp ce pilotul încerca să menţină aparatul sub control, manevrând rapid 
prin curenţii ascendenți ridicați din canion, tabloul de bord a luat-o razna. Acele 
tuturor cadranelor se învârteau sălbatic, iar cadranele digitale afişau date aiurea. 
Pilotul se lupta disperat cu comenzile încercând să recâștige echilibrul. 


În aceeași clipă în care elicopterul a ieşit de sub control, sunetul produs de 
nava extraterestră a ajuns la un nivel asurzitor, iar pământul din jurul ei se 
cutremura. Schaefer, chiar și în starea sa de stupoare, a priceput că chestia urma să 
explodeze. Ignorând durerea ascuţită, a fugit disperat spre junglă, căutând adăpost. 
Când s-a aruncat peste grămada de stânci, nava s-a spulberat într-un flash purpuriu. 
Fragmente din metale rare, din spaţiul extraterestru, au fost aruncate la sute de 
metri spre înaltul cerului. La o jumătate de milă depărtare, elicopterele au fost 
învăluite într-un flash de lumină intensă şi, momentan, au fost total incontrolabile. 
Pulsul undei de şoc a străbătut cerul precum un bang sonic, neutralizând sistemele 
de control ale elicopterelor care se zbăteau aiurea la o înălțime de câţiva zeci de 
metri. 

Dedesubt, valuri concentrice de energie goneau dinspre centrul exploziei ca şi 
cum se născuse o stea miniaturală. 

Apoi, chiar înainte de a se prăbuşi precum păsările cu aripile frânte în copacii 
de dedesubt, mecanismele elicopterelor au revenit la funcționare normală după 
trecerea undei de şoc. Piloții au reușit să redreseze la timp și să prevină prăbușirea. 

— Sfântă Maică a lui Isus! a exclamat pilotul lui Phillips. 

Generalul era complet total dezorientat de explozia bombei, dar trebuia să 
rămână la comandă. Ştia că tocmai s-a întâmplat ceva extraordinar, ceva ce nu avea 
nici o legătură cu tehnica militară a guerrillei şi nici măcar cu propria sa armată. 

— Virează la dreapta, a ordonat. Verifică zona zero! 

Pilotul a adus elicopterul la orizontală şi l-a direcționat peste vârfurile 

copacilor către sursa exploziei, acum acoperită de fum pentru că niște copaci erau 
învăluiţi de flăcări. 


Între timp, Schaefer și-a ridicat precaut capul de la pământ, unde se aruncase 
singur în țărână ca să se protejeze. S-a uitat la toată devastarea cu o indiferență 
curioasă. Întreaga zonă era lipsită de viaţă — fiecare copac, fiecare frunză, fiecare 
viețuitoare vie de pe o rază de 20 m de la navă era arsă și înnegrită, redusă la un ciot 
de lemn fumegând și țărână goală. Şi totul era acoperit cu un strat fin de cenușă 
albă, ca cea căzută după o explozie nucleară. În centrul zonei, unde fusese nava, încă 
mai erau flăcări ca de magneziu, în culori exotice, ca la un fel de carnaval straniu de 
la sfârșitul lumii. 

Schaefer s-a ridicat în picioare, privind cu ochi goi. În spatele său, zgomotul 
elicopterelor crescu atunci când cele două aeronave s-au ivit pe deasupra copacilor, 
dar maiorul nu păru să le observe. În timp ce se apropiau încet, echipajele priveau 
uimiți devastarea, străduindu-se să vadă ceva prin fumul alb, dens. Un elicopter a 
rămas în zbor la punct fix la circa 30 m înălțime, în timp ce al doilea a coborât 
aproape de sol, palele rotorului stârnind un vârtej de praf alb. Din valurile de fum 
și cenuşă s-a materializat o siluetă acoperită în întregime de noroi, sânge şi 
funingine. Era Schaefer, dar arătând atât de ciudat, de parcă el ar fi fost alienul. 

Din elicopterul suspendat la punct fix deasupra locului unde staționase nava 
imaculată, oamenii cu căști cu vizoare și arme gata să deschidă focul. Războinicului 
gol care se uita la elicoptere ca un om de peşteră, soldaţii i se păreau la fel de alieni, 
pe cât le părea el lor. Care soldat era mai autentic? Toate regulile se schimbaseră, 
dar numai omul în pielea goală știa cât de mult. 

Mitraliorul şi-a orientat mitraliera M-60 în poziţie de tragere, aţintind-o direct 
asupra lui Schaefer, și a armat-o, introducând cartuș pe țeavă. Ceilalţi trei soldați 
priveau în tăcere, încordați, și oarecum înfricoșați. Dar Anna, ghemuită în spatele 
mitraliorului din ușă, privea paralizată la creatura stranie din faţa ei. Era ceva 
familiar în mersul ei și în modul cum îşi ridica umerii. 

Pe măsură ce cenuşa se reașeza precum zăpada, imaginea lui Schaefer a 
devenit mai clară. S-a uitat în sus şi a ridicat o mână, ca un om din spaţiu care face 
pentru prima oară contact cu membrii unei rase extraterestre. Oamenii se uitau la el, 
dar nimeni nu părea să aibă habar cu cine au de-a face. Era o situaţie fără ieşire. 

Elicopterul a coborât şi mai aproape de pământ, dar continuau să șovăie să 
aterizeze. În ușă s-au îngrămădit şi mai multe capete cu căști și vizoare, şi mai multe 
arme s-au ațintit asupra lui Schaefer. Deodată, Anna a făcut ochii mari, 
recunoscându-l. Şi-a ridicat mâna, ca o imagine în oglindă a omului care făcea 

semne de jos. 

— NU! NU! Nu trageţi! 

Şi a împins într-o parte ţeava armei mitraliorului, chiar în clipa când acesta 
apăsa pe trăgaci, așa că rafala s-a dus inofensivă către copacii fumegânzi. 

— Ce s-a-ntâmplat? a întrebat Phillips, apucând mâna femeii, de parcă s-ar fi 
temut că acesta trimite semnale. 

— E omul vostru! a spus Anna surescitată, arătând spre maior. El este! 

Phillips privi atent şi se înăspri. 

— Fir-ar... aşa este. Nu trageţi! a strigat. 

Anna şi-a făcut loc printre oameni și a sărit din elicopterul care acum zbura 
fix, la numai un metru deasupra solului. A căzut în genunchi pe pământul distrus 
de jos, apoi a sprintat ţipând către Schaefer, cu lacrimile curgându-i pe obraji. 

— Eşti viu! a hohotit, apoi și-a ridicat ochii către cer. Mulţumescu-Ţi Tie, 
Doamne! E în viață! 

Şi a năvălit asupra războinicului ameţit, aflat într-o stare confuză, 
împleticindu-se prin poiana devastată, abia capabil să se ţină în picioare. L-a prins în 
braţe. 

— Oh, mulțumesc Doamne, eşti în viață, a suspinat, impulsiv acoperindu-i 
pieptul însângerat cu sărutări. 

Schaefer şi-a coborât privirea în ochii ei lucitori, apoi gura i s-a întins într-un 
mic zâmbet de recunoaştere. A lăsat-o să-l ia de mână și să-l conducă spre elicopter, 
care deja aterizase pe sol, cu palele abia rotindu-se. Soldaţii s-au dat înapoi din uşă 
când Anna s-a cățărat înăuntru şi s-a întors să-l ajute pe maior. o clipă, în mișcarea 
acestuia s-a regăsit o urmă a vechiului jucător de fotbal victorios la sfârşitul 
meciului, gata să se lase purtat prin stadion pe umerii coechipierilor. 

După câteva momente se aflau în aer, zburând cu mare viteză pe deasupra 
junglei nesfârșite, bătaia palelor rotorului semănând cu canonada unei mitraliere 
grele. Schaefer era aşezat pe o strapontină din compartimentul cargo alături de 
Anna, care continua să-l țină de mână și plângea încet, deși zâmbea tot timpul. 
Maiorul avea pe umeri o pătură militară verde, dar noroiul şi sângele continuau să-i 
brăzdeze tot trupul. Părea că întregul trup este marcat de tăieturi adânci. 

Sanitarul ghemuit în faţa sa cu o trusă medicală de campanie, cu seringă şi 
bandaje, s-a întors către Phillips: 

— Arată de parcă ar fi trecut prin iad. Nu-mi vine să cred că mai e în viață. Ce 
dracu s-a-ntâmplat acolo, jos? 

— Dacă n-ar fi făcut-o pentru ea, el ar fi fost mort acum, a replicat Phillips 
privind-o pe Anna, confuz în sinea sa pentru că ea era o rebelă. Povestea pe care ne- 

a spus-o... mi se pare greu de crezut. 

Generalul a privit-o drept în ochi, de parcă voia să-i mai verifice o dată 
explicaţia incredibilă. Ea i-a întors o privire sfidătoare, chiar și printre lacrimi, care 
spunea că și ea a trecut prin iad, deci povestea ei era absolut reală. Apoi s-a uitat la 
Schaefer simțindu-se mulțumită că împărtășesc secretul, ca şi cum legătura cu 
maiorul dovedea că ea nu a luat-o razna. Și, într-un fel, știa că ei vor împărtăşi mai 
mult, acum că nu mai sunt inamici, iar coşmarul a trecut. 

Schaefer o privea și el zâmbind obosit. Acum avea ochii mai limpezi şi 
respirația mai liniştită. Apoi a privit în afară la soarele ce răsărea strălucitor ca aurul, 
în timp ce elicopterele se îndreptau către orizontul îndepărtat. O clipă, păru că se 
uită în adâncul cerului, dar ceea ce a văzut nu s-a reflectat în ochii săi. A avut 
războiul său personal, și l-a câştigat, şi oricâtă pace ar urma, erau lucruri despre care 
nu va vorbi niciodată. Era un fel de omagiu pentru camarazii pe care i-a pierdut. 

Pe când stătea cu ochii la cer, primele raze roz-aurii s-au revărsat peste 
frontiera Conta Mana, anunțând sosirea unei noi zile. 

versiunea în limba română 


UNCRIS 


Marea Mediterană 
In apropierea coastei Libiei 


Lieutenant Commander Blake Murdock se uita atent în întunericul nopții, iar 
vântul şi ploaia îi șfichiuiau fața. De la început, această misiune l-a neliniștit. Mai 
întâi, le-a luat cu zece minute mai mult decât planificaseră ca să lanseze cele două 
bărci de cauciuc de pe puntea submarinului. Acum, când micile bărci erau 
propulsate către coasta libiană aflată la trei mile distanţă, neliniștea-i creştea. 

Toţi șaisprezece SEAL din Plutonul 3 al Commando-7 erau ghemuiţi în două 
IBS (Inflatable Boat Small) de tip Zodiac, fiecare propulsată de un motor extern de 55 
CP. În condiţii meteo decente, puteau naviga cu viteza de 18 noduri. Dar nu și pe 
valuri de 1,5 m și rafale de vânt. 

Bărcile erau legate una de alta cu o coardă de zece metri, iar asta le provoca 
probleme pentru că erau prea apropiaţi. Murdock, în barca sa, și Lieutenant j.g. Ed 
DeWitt, în a lui. Ei doi aveau radiourile Motorola activate. Ceilalţi din Pluton le 
țineau în buzunarele impermeabile. 

În radioul lui Murdock s-a auzit o voce. 

— Skipper, avem ceva probleme spre babord. După sunet e o navă de 
patrulare. N-am ideea cât e de mare. Are reflector de cercetare, dar poate că ne 
ratează. 

— Roger, Ed. Stai cu ochii pe ea. Da, acum o văd și eu. Dacă nu virează, ar 
trebui să fim OK. 

Imediat ce Murdock a spus-o, nava luminată fantomatic, aflată la cel mult 75 
m, a virat direct către ei. 

— Lam, scoate EAR imediat, a şoptit Murdock suficient de tare ca cercetașul 
său să-l poată auzi. 

Joe Lampedusa, Operations Specialist Third Class, a ridicat de sub poncho o 
armă cu aspect ciudat. 

— Complet încărcată, Skipper, a raportat Lam 

A ridicat Enhanced Audio Rifle, şi a aţintit-o asupra navei de patrulare ce se 
apropia. 

— Dacă ne descoperă, lansează două încărcături, şopti Murdock. 

Prin întuneric, Lam a confirmat cu o mișcare a capului. 

Urmăreau baleiajul puternicului reflector care mătura crestele albe ale 
valurilor Mediteranei. Raza de lumină aproape că i-a atins o dată, apoi s-a rotit în 
partea cealaltă. Data următoare a trecut pe alături, nava însăşi aflându-se la nu 
mai mult de 25 m în partea dinspre țărm, iar lumina a atins barca lui DeWitt. 

— Foc! a ordonat Murdock. 

Lam a ochit şi a apăsat pe trăgaci. Sunetul generat de EAR nu era o explozie; 
era mai mult ca un whoosh de aer. După o jumătate de secundă unda de şoc a lovit 
nava de patrulare, iar echipajul din mica punte de comandă nu a avut timp să 
reacționeze. S-au prăbuşit pe punte. Motorul a continuat să propulseze nava cu 
viteza prestabilită, dar, nefiind nimeni la cârmă, a început să vireze larg spre 
partea opusă țărmului. 

Lam a văzut doi marinari care alergau către puntea de comandă. A tras din 
nou. Arma EAR necesita 10 secunde între două lansări, pentru a se reîncărca cu 
energie. A doua undă de șoc a lovit nava de patrulare şi cei doi marinari de la 
bord s-au prăbușit, parcă adormiţi. Vor rămâne inconștienți timp de 4-6 ore, și se 
vor trezi fără nici un fel de vătămare. Singura lor problemă va fi cum să le explice 
ofițerilor comandanți ce s-a întâmplat. 

— Bine tras, Lam. 

Murdock privea din nou către țărm, și putea vedea luminile după care se 
orientau în timpul apropierii. 

— Curs drept înainte, j.g. Suntem încă pe cursul corect. Hai să accelerăm la 10 
noduri. În furtuna asta nu ne poate auzi nimeni. 


VP MAGAZIN 


Keith Douglass AMBUSCADA 


Murdock se gândi la misiune. Fiecare om din Pluton cunoștea detaliile. 


Acesta era modul în care operau SEAL. Trebuiau să debarce pe ceea ce se 
presupunea a fi o plajă pustie din apropierea micului orășel Al Hamim, aflat la 
vest de Tubruq. Dacă lucrurile o luau razna, frontiera prietenoasă a Egiptului se 
afla la doar 60 mile spre est. 

Mai întâi vor debarca, apoi vor ascunde bărcile și se vor deplasa 7 mile în 
interiorul teritoriului până într-un sat numit Bani Qatrun. Murdock supraveghea 
luminile. Păreau să se apropie. Micile bărci se luptau atât cu refluxul cât și cu 
vremea. Ploaia continua să cadă. Le va acoperi infiltrarea şi, sperau, şi retragerea. 
Submarinul va aștepta lângă coasta estică a Libiei, şi va ieși pentru recuperarea lor 
la ora 0500. Dacă totul mergea bine. 


Murdock a avut de comentat în legătură cu misiunea. Simţea că a risca vieţile 
a 16 oameni pentru a recupera unul singur nu era o strategie bună. Atunci i s-a 
explicat cine este acel om - un important agent CIA de teren, care a fost 
compromis și capturat. Era deținut de numai două zile, și poate că încă nu a 
dezvăluit nimic din cantitatea vastă de informaţii speciale pe care le deținea. Clive 
Ambrose Cullhagen nu era un agent CIA de rând. El a contribuit la crearea celui 
mai mare Centru de evaluare a evenimentelor mondiale al CIA. Era un depozit 
viu al planurilor SUA şi al secretelor a jumătate dintre aliaţii care foloseau acel 
Centru. 

Trebuia să fie recuperat. 

Directorul CIA subliniase că Cullhagen trebuie scos viu sau mort. Un apel 
telefonic ultra-secret a adunat patru oameni în sala de ședințe. Murdock a fost 
unul; directorul CIA, Secretarul de Stat şi Președintele SUA au fost ceilalți. 

Au vorbit mai bine de patru ore; apoi directorul CIA l-a apelat pe Chief of 
Naval Operations şi rotiţele s-au pus în mișcare. 


— Pot auzi cum se sparg valurile drept în faţă, s-a auzit în casca din urechea 
lui Murdock. 

— Da, şi eu. La primul val tăiem coarda de legătură. 

— Roger, Skipper. 

Murdock a prins echea și a direcționat mica barcă exact unde a vrut, mişcând 
motorul pentru a ajusta direcția. Valurile care se spărgeau nu erau atât de severe 
pe cât ar fi putut să fie. A auzit zgomotul apei revărsate pe nisip... şi au ajuns şi ei 
acolo. Jaybird a tăiat coarda, iar Murdock a accelerat motorul pentru a prinde 
valul care urma să se spargă. Voia să plutească pe el, şi doar în ultima clipă să 
coboare pe panta acestuia. 

Nu s-a întâmplat aşa. 

Un alt val a venit într-un unghi de 45 şi l-a înghițit pe primul. A lovit barca 
gata să o răstoarne, apoi a întors-o cu laterala către nisipul plajei care a apărut 
brusc. Bărcuţa de cauciuc a dansat un moment, apoi s-a redresat singură și a 
alunecat pe panta frontală ca un surfer care evită prăbuşirea maselor de apă. 

Când barca s-a orientat cu fața spre țărm şi a ajuns în apele mici de lângă 
plajă, Luke Howard, Gunner's Mate Second Class, şi Machinist's Mate Second Class 
Jaybird Sterling au sărit afară, şi prinzând funia care o înconjura, au tras-o mai 
departe pe nisip. 

Patru SEAL au alergat 20 de pași în zona uscată și s-au culcat cu armele 
acoperind zona țărmului din fața lor. Restul s-au ghemuit în barcă până au văzut 
semnalul cercetașilor de pe plajă. Atunci au ridicat barca şi au sprintat spre 
interior 40 de paşi, până la o zonă cu tufișuri. Aici au securizat rapid locul și au 
postat gărzi; bărcile de 80 kg au fost ascunse și camuflate cu ramuri. 

Murdock cercetă terenul de dincolo de tufăriș și de copacii cu coroanele ca 
nişte lentile. Aceştia creșteau doar datorită influenței umidității induse de Marea 
Mediterană. Ştia că restul Libiei este uscată; 99% din ţară era clasificată ca fiind un 
deșert cu mai puţin de 15 cm de ploaie/an. 

Murdock şi-a rememorat hărţile studiate. Satul pe care îl căutau se afla la 7 
mile în interiorul teritoriului, într-o oază unde apa ieşea la suprafața nisipului. Și- 
a verificat ceasul: zece minute după miezul nopţii. Dacă ar fura un camion, ar 
putea fi descoperiți. Trebuiau să rămână cât se poate de nevăzuțţi și neauziți până 
la atacul casei. Fusese luată hotărârea de a mărşălui prin deșert către locul 
misiunii. Oamenii aveau un echipament relativ ușor de numai vreo 30 kg, arme, 
ammo şi explozivi. Purtau uniforme cu camuflaj de deșert, iar pe cap purtau mici 
pălării din țesătură moale, bandane sau capișoane. 

Cu toţii şi-au scos repede staţiile radio Motorola şi le-au conectat 
microfoanele de lângă buze. Murdock a efectuat o verificare radio, iar cei șapte 
din squadul său au raportat în ordine. Apoi au pornit la drum. 

— De-a lungul coastei avem o fâşie de teren ferm, cam de trei mile lățime, 
spuse Murdock în microfon. Dincolo e deşertul din ce în ce mai arid, apoi, după 
vreo cinci mile suntem în inima Saharei, pe nisip. Găsim şoseaua care duce spre 
obiectiv şi o urmăm. De data aceasta mărșăluim. Nu vrem să sunăm alarma 
furând un vehicul. Poate la întoarcere. Sunt doar șapte mile. Cam o oră de mers. 
Pas vioi. 

Ca întotdeauna, Joe “Ricochet' Lampedusa și-a preluat rolul de cercetaș, la 
cincizeci de metri în față, în timp ce ceilalți așteptau pitiți în tufăriş. Lam a 
traversat șoseaua acoperită cu asfalt negru şi s-a strecurat în șanț, în timp ce două 

mașini au rulat pe drum. În față se întindea periferia satului de pe coastă. Două 
case și niște şoproane. Lam le-a dat roată, nu a văzut nici o lumină aprinsă, și a 
făcut semn Plutonului să înainteze. 

Murdock și-a pus în mișcare mai întâi Alpha Squad în formaţie de combat, în 
şir, la distanță de 5 m unul de altul. Au alergat peste şosea când a fost liberă, apoi 
au trecut neauziți pe lângă case, în câmpurile irigate. Acestea fuseseră recoltate, 
iar Murdock a presupus că au fost culturi de grâne. Câmpia de coastă de aici era 
irigată din puțuri și niște mici oaze unde apa din pânza freatică ieşea la suprafață. 
Rapoartele de Informaţii studiate spuneau că în această zonă, terenul arabil se 
extindea numai trei mile spre interior. 

Odată trecuți de câmpul irigat, Lam a cotit spre vest, unde se auzea trafic. 
Aceleași rapoarte susțineau că şoseaua abia dacă era folosită de câteva vehicule 
care circulau către o unitate de maximă securitate. 

De data aceasta, Murdock a primit informaţii exacte despre obiectivul lor. Era 
un fost complex imobiliar de tip european, îngrădit, cu gărzi în exterior şi în 
clădirea principală. Mai erau alte două clădiri, o baracă pentru gărzile militare şi 
alta, fost garaj, acum folosit pentru depozitarea proviziilor şi materialelor. În 
interiorul perimetrului împrejmuit nu au fost observați câini. SEAL puneau la 
punct un plan de atac, dar situaţiile se schimbau adesea când Plutonul ajungea la 
obiectiv. 

Câmpurile irigate s-au întins pe trei mile spre interior, pe ele fiind din loc în 
loc câte o casă și alte construcţii, în care locuia proprietarul pământului. 
Informaţiile l-au avertizat pe Murdock că majoritatea parcelelor erau mici, unele 
de doar 5-6 acri, dar erau foarte valoroase dat fiind puţinătatea terenului arabil. 

Nisipul presărat cu smocuri de plante specifice mediului arid au început să 
invadeze zona pe măsură ce SEAL înaintau spre sud. Aceste smocuri vor acoperi 
curând aproape tot solul acolo unde nu era irigat. 

În faţă, Lam a localizat şoseaua spre sud și a mers paralel cu ea la 300 m. Se 
vedea ceva trafic de camioane, și un sedan sau două, toate vopsite în verdele-mat 
militar. Off-road, Lam a descoperit urme de vehicule. Unele erau lăsate de șenile, 
altele de roţi cu cauciucuri de joasă presiune destinate zonelor cu nisip afânat. S-a 
oprit ascultând, dar nu se auzea decât sedanul de pe şosea. A continuat să 
înainteze. 

— Nişte urme ciudate, Skipper, a raportat Lam prin radio. Nu prea ştiu ce 
sunt, dar vehiculele care le-au lăsat nu mai sunt aici. 

— Roger. Ţine urechile ciulite. 

Şi au continuat să înainteze. După 5 minute, Plutonul 3 s-a aruncat la pământ 
când un transportor blindat a ieșit huruind dintr-un wadi din stânga şi a năvălit 
către centrul liniei lor de marș. 

Bine camuflați în uniformele lor, toți urmăreau maşina ce se îndrepta spre ei. 
Nu avea faruri frontale, dar peste deşertul libian veghea luna plină, asigurând 
suficientă lumină. Tran Khai, Torpedoman Second Class, şi Jack Mahanani, Hospital 
Corpsman First Class, au trebuit să se ridice din nisip și să sprinteze zece metri 
pentru a ieşi din calea gigantului huruitor. 

Nu a existat nici o reacție din partea celor din interiorul transportorului. Fie 
nu i-au văzut pe SEAL, fie i-a considerat a fi o patrulă de a lor. Vehiculul și-a 
continuat drumul drept către autostradă, apoi a virat și s-a îndreptat spre sud de-a 
lungul drumului. 

— Verificare radio, Bravo, a şoptit j.g. în microfon. 

Toţi șapte au răspuns pe rând. 

— Aici e OK, Skipper, raportă DeWitt. 

— Mecanicul-conductor nu a folosit un dispozitiv de vedere noaptea, altfel i- 
ar fi văzut pe cei doi care au fugit. De data asta am avut noroc. Dar se pare că în 
jurul acestui obiectiv există o securitate mai sporită decât am crezut. 

După ce au mai înaintat o jumătate de milă în interiorul deşertului, au ajuns 
la nisip afânat și dune de 7 m înălțime. Lam și restul s-au dat mai aproape de 
șosea, dar au păstrat o distanţă de 100 m. 

Murdock considera că se aflau încă la două mile de obiectiv, când l-a apelat 
Lam. 

— Skip, avem niște probleme. Mai bine vino aici şi aruncă o privire. Cred că, 
în față, ne blochează o forță. 

După 5 minute, Murdock și Lam se aflau pe burtă în vârful pantei unei dune. 
Auzeau voci, lovituri de metal pe metal, şi simțeau mirosul înțepător al aromei de 
mâncare. 

— Ora mesei după o tură de 12 ore, spuse Lam. 

Într-un mic wadi din apropierea şoselei, funcționa o bucătărie de campanie 
într-un cort-bucătărie şi sală de mese. Aflaţi în linie în fața mesei unde se servea, 
erau o duzină de soldaţi în echipament de luptă şi cu armele la spate. Toţi purtau 
căști de oțel. 

— Câţi sunt? a întrebat Murdock. 

Amândoi au cercetat prin NVG, care transformau noaptea într-un amurg 
verde. 

— Treizeci, poate treizeci și cinci, depinde de câţi sunt în cortul cu mese, a 
răspuns Lam. 

— De acord. Dacă mănâncă, înseamnă că nu patrulează. E momentul potrivit 


pentru noi să ne continuăm marșul. 

Tocmai când vorbea, un transportor blindat a huruit înspre bucătărie și o 
duzină de oameni au ieșit din el. Vorbeau tare, strigând unul la altul şi s-au grăbit 
către cei ce stăteau la rând să-şi ia porția de mâncare. Nici unul nu avea veselă, 
urmând să mănânce din tăvi metalice. 

În timp ce se întorceau la ceilalți SEAL, Lam și Murdock și-au pus la cale 
planul. Se vor deplasa o jumătate de milă lateral față de tabăra-bucătărie, și o vor 
depăși cât de repede puteau, apoi se vor reîntoarce lângă șosea. 

Manevra a durat 20 minute; apoi au luat direcţia sud, la 500 m de șosea. 
Acum se aflau în obișnuita lor formaţie utilizată în câmpul tactic, fiecare squad în 
diamant, cu Lam în fruntea lui Alpha. 


Nu a existat nici un avertisment. Mergeau cu pas întins, știind că se apropiau 
de obiectiv, când trei rachete au explodat deasupra capetelor lor transformând 
întunericul nopții în plină zi. În acelaşi timp, din faţă s-a deschis foc de carabine. 

La primul crack al rachetelor, SEAL s-au aruncat la pământ căutând orice ar fi 
putut fi folosit ca acoperire. Dar nu era nimic. Nu a fost nevoie să se dea vreun 
ordin. SEAL au ripostat în mod automat. Patru oameni înarmați cu Bull ăi au 
lansat proiectile explozive de 20 mm spre focul de 
la gura ţevii care izbucnea din întuneric. La patru 
secunde după primul foc tras asupra lor, SEAL au 
ripostat. După două secunde alte patru proiectile 
de 20 mm au detunat în întunericul deșertului 
libian. După aceasta, doar o singură carabină 
inamică a mai tras. Rachetele au continuat să ardă 30 secunde, ceea ce păru să fie o 


eternitate. 

SEAL au încetat focul când armele inamicului au tăcut. 

— Aşteptaţi să se stingă rachetele, apoi ne ducem la locul de unde s-a tras 
asupra noastră, a ordonat Murdock în microfon. 

Rachetele luminoase s-au stins și întunericul s-a reinstalat. 

— Hai să verificăm ce ispravă am făcut. 

SEAL s-au ridicat de pe nisip și au înaintat în linie de trăgători cu armele 
pregătite. Grupa de soldaţi libieni zăceau împrăștiați în wadi-ul adânc de numai 2 
m, suficient ca să ofere adăpost total asemenea unei tranșee. Dar soldaţii n-au luat 
în calcul exploziile de deasupra solului ale proiectilelor de 20 mm. 


1 Alliant Bull Pup duo — armă de tip combo care trage cu cartușe de 5,56 mm, dar lansează şi proiectile explozive de 
calibrul 20 mm. 

Unul dintre libieni era încă în viață. Colt Franklin, Yeoman Second Class, s-a 
aplecat deasupra lui vorbindu-i cu blândeţe în arabă. Murdock l-a grăbit: 

— Întreabă-l ce-i cu toată securitatea asta. 

Franklin a făcut-o, iar omul a dat din cap. 

— Spune că habar nu are. El doar a făcut ce i-au ordonat ofițerii. 

— Întreabă-l dacă știe ce-i cu casa aflată la câteva mile spre sud. 

Şi iar libianul a dat din cap. 

— A spus ceva de niște oameni importanţi, dar nu-i cunoaște. 

Au continuat să-l interogheze pe omul grav rănit. Le-a spus despre apărare, 
unde erau plasați cei mai mulţi soldaţi, şi cum era electrificat gardul în unele 
secțiuni. 

Deodată, omul a gemut cuprins de un val de durere; apoi întregul trup s-a 
încordat o clipă înainte ca să dea capul pe spate şi ambele mâini în lături. 

— S-a dus. Verificaţi armele şi adunaţi tot ce ne-ar putea fi de folos. Ar trebui 
să fie câteva Kalașnikov. Asta păreau să fie după sunet, când au tras în noi. Apoi 
ne cărăm de aici, înainte să apară careva. 

Au cercetat prin întunericul din jur, și au găsit șase carabine de asalt care 
păreau destul de noi, deşi erau de un model mai vechi, AK-47, care chiar dacă 
aveau un calibru mai mic decât MP-5 avute de unii dintre SEAL, erau mai 
puternice și cu bătaie mai mare. 

Murdock și-a dus oamenii în alergare uşoară cam o milă spre sud de punctul 
de contact, şi curând au auzit un elicopter survolând zona unde s-a desfășurat 
lupta, după care a aterizat. 

— Un elicopter pe-aici înseamnă alte necazuri, spuse DeWitt prin radio. 

— Adevărat, și vom vedea dacă și noi îi putem provoca probleme imediat ce 
se va da mai aproape. 

Încă o jumătate de milă prin nisip, paralel cu șoseaua și Lam a dat semnalul 
de oprire, după care i-a arătat lui Murdock niște lumini drept în față. 

— Asta trebuie să fie. E luminată precum un bordel. 

— Luminile le putem stinge. Ei deja ştiu că vine cineva în vizită. Sper să nu au 
ucis prizonierul când au auzit zgomotele luptei. 

— Vom face așa cum am planificat, spuse Murdock prin radio. Bravo va da 
atacul principal în partea de vest. Alpha va executa atacul-diversiune la est și să 
sperăm că va atrage acolo forțele care apără obiectivul. Trebuie să ne apropiem 
destul ca să aruncăm în aer poarta dinspre vest, sau gardul din apropiere, pentru 
acces. Întrebări? 

— Cum facem cu armele de 20 mm? a întrebat Lam. 

Toţi erau aşezaţi în linie, privind pe deasupra vârfului unei dune de nisip 
aflată la un sfert de milă de obiectiv. 

Ed DeWitt i-a răspuns: 

— Bravo va neutraliza gărzile și poarta cu lovituri de 20 mm lansate de la 200 
m. Apoi, o jumătate din squad înaintează, în timp ce cealaltă jumătate lansează 20 
asupra oricui apare pe acolo și ne înfruntă. Odată ajunși în interior, trăgătorii cu 
armele de 20 sprintează și ni se alătură. 

— De cealaltă parte o obiectivului, Alpha Squad va trage asupra gardului şi a 
casei cele mari, spuse Murdock. Vom folosi 20-urile noastre asupra a tot ce mişcă 
pe acolo. Probabil că nu vom putea trage prin gard cu ele, dar vom folosi 
loviturile repetate pentru a face o gaură destul de mare ca să pătrundem. 

— Întrebări? 

— După ce intrăm, cum îl vom găsi pe tipul acela? întrebă Fernandez. 

— Avem doi vorbitori de arabă. Vor interoga pe oricine îl capturăm viu. E 
undeva în casa mare. După planurile de construcţie pe care le-am studiat, nu 
poate avea mai mult de 20 de camere. Două nivele, fără subsol. 

— Nu folosim EAR? vru să știe Jaybird. 

— Nu, nu vrem să-l facem lat pe omul nostru de la CIA şi să-l cărăm tot 
drumul până la apă. 

— Hai să o facem, a hotărât Murdock. Alpha, cu mine. Avem 15 minute ca să 
ajungem în poziție şi să declanșăm diversiunea. La cinci minute după primul 
nostru foc, Bravo atacă. Haideţi. 

Alpha a avut nevoie de 20 de minute pentru a ajunge de cealaltă parte a 
obiectivului și să-şi pună în aplicare ambuscada. S-au poziționat la zece metri 
unul de altul. În această misiune aveau trei Bull Pup, iar Bravo patru. 

Murdock a verificat gardul prin NVG apoi a dat ordin să se deschidă focul. 
Proiectilele de 20 mm au detunat în noapte, explodând în aer. Au lovit gardul și 
au atins una dintre gărzi care se afla la post. Primul proiectil lansat de Murdock a 
spulberat uşa laterală a casei. Un jeep a venit de după colț, apoi s-a retras la 
adăpostul casei. SEAL nu au ochit către ferestre, pentru a nu-l lovi pe prizonierul 
din interior. 

Jumătate de duzină de carabine de asalt au ripostat cu foc, dar SEAL se aflau 
adăpostiţi într-un fel de şanţ, adânc de 1 m. Șoferul jeepului a vrut să încerce să 
iasă de după casă şi să ajungă la un fel de clădire-depozit. Se afla la jumătatea 
drumului când un 20 mm a lovit vehiculul și l-a aruncat cu roatele în sus în zidul 
clădirii. 

După o clipă, Ed DeWitt a deschis focul asupra porţii principale. Primul 
proiectil a lovit postul de gardă de acolo; Următorul a spulberat sistemul electric 

de acţionare a porții și a întrerupt circuitul. Poarta masivă s-a deschis și aşa a 
rămas. Un squad de şase oameni au venit alergând de după barăci și au fost 
doborâţi de şrapnelele exploziilor de 20 mm din fața barăcilor. Unul dintre aceștia 
a încercat să se retragă şchiopătând, dar a fost trântit în țărână de glontele unui 
lunetist. Un moment, întreaga zonă a rămas tăcută. DeWitt putea auzi focul din 
cealaltă parte a obiectivului. 

Apoi, un motor a huruit și un transportor blindat? a năvălit de după barăci, 
îndreptându-se spre poarta principală. A derapat oprindu-se, apoi s-a redresat 
până ce tunul său automat a ajuns orientat spre locul unde se vedeau focurile de 
la gura țevii. 

— Stingeți luminile, a ordonat DeWitt în microfon. 

Miguel Fernandez, Gunner's Mate First Class, a ochit cu carabina sa de lunetist 
H&K 7,62 mm și a început să distrugă unul după altul toate reflectoarele. 

— Franklin, lansează nişte WP’ în faţa tancului ca să-l orbești. ACUM! Şase, 
opt grenade și să sperăm vântul nu bate prea tare. 

Prima grenadă de 40 mm trasă de Colt M-141 a aterizat alături de tanc, 
explodând într-un evantai de fosfor alb care a degajat un fum dens. A doua și a 
treia au lovit în faţa transportorului blindat. 

Păru că mastodontul metalic este terminat... dar au auzit detunăturile 
tunului care a tras trei proiectile ce au lovit în nisip la 7 m în spatele lor. Noroc că 
șrapnelele împrăștiate nu au rănit nici un SEAL. 

DeWitt a folosit secțiunea cu gloanţe de 5,56 mm a armei Bull Pup (care putea 
lansa și proiectile explozive de 20 mm) şi a stins alte două reflectoare. Toată partea 
frontală a complexului de clădiri s-a cufundat în întuneric. 

— Ne punem în mișcare, a ordonat DeWitt. Ne separăm în două grupe şi 
alergăm spre ambele laterale ale porţii. Lăsăm 15 m între noi, ca să tragă ăştia cu 
tunul. Salt înainte! ACUM! 

Au sprintat cu armele la șold pregătite să tragă. Prin poartă au șuierat câteva 
gloanţe aţintite către locul unde stătuseră SEAL. Nu au ripostat pentru a nu atrage 
atenţia asupra poziţiei în care se aflau acum. După ce au alergat 100 m; fumul s-a 
mai domolit, împrăștiindu-se de lângă transportor. 

— Mai mult fum, a ordonat DeWitt prin radio. Amândoi, trei proiectile de 
fiecare. 

Franklin și Ostercamp au tras amândoi, şi transportorul a dispărut din nou. 
Acum SEAL sprintau cu toată viteza direct către poarta principală. 


2 In rândurile următoare, autorul numește acest vehicul şi 'armored personnel carrier’ şi ‘tank’ deşi — evident - nu 
este același lucru. 
3 WP — white phosphorus — grenade cu fosfor. 

— Foc de asalt! 

Și opt arme au început să tragă. Întâi proiectilele de calibrul 20 mm, G-11 cu 
cartușe fără tub, apoi Bull Pupurile au continuat cu gloanţele de 5,56 mm. Nu prea 
a ripostat nimeni. Nici un SEAL nu a fost rănit. 

La adăpostul fumului, s-au năpustit către poartă și au năvălit prin ea. În timp 
ce alerga, DeWitt a setat o bombă dintr-o sută de grame de TNAZ. I-a înserat un 
timer reglat la 5 secunde. Blindatul a ieşit brusc din norii de fum, iar DeWitt a 
alergat către laterala acestuia. A îndesat bomba în șenilă și a activat timerul. Apoi 
s-a retras în fugă. 

Intervalul de timp la aceste dispozitive putea fi înșelător. Uneori se declanşau 
la 4 sau chiar 3 secunde, alteori la 7 sau 8. Acesta a detonat la 4 secunde. Ultimul 
SEAL abia trecuse de poartă și se îndepărta de vehicul când TNAZ a explodat. 
Şenila a fost spulberată, iar transportorul s-a smucit într-o parte. 

Un grup de trei soldaţi libieni au apărut de după colțul îndepărtat al casei, cu 
carabinele ridicate. Tran Khai, Torpedoman Second Class, a spulberat trioul cu o 
rafală de o duzină de gloanţe trase de G-11. Soldaţii au murit înainte de a atinge 
pământul. 

— Uşa din faţă, a transmis DeWitt prin radio. 

Canzoneri a fost primul. Avea două bombe INAZ pregătite, şi le-a lipit de o 
parte şi de alta a uşii, activând detonatoarele la 10 secunde, apoi a alergat departe 
de clădire. 

Explozia a aruncat înăuntru bucăţi mari din ușă, lăsând o gaură acolo unde se 
aflase aceasta, dar şi o jumătate de metru din zidul frontal. 

Aşa cum era planificat, DeWitt a intrat primul, aruncându-se în stânga. 
Fernandez a făcut aceeași mişcare spre dreapta. În casă luminile erau încă aprinse. 

— Clear, dreapta, a anunţat Fernandez. 

— Aici la fel, spuse şi DeWitt. 

Alți doi SEAL au pătruns prin ușă şi în lungul holului. Doi pușcaşi inamici au 
apărut la capătul îndepărtat, doar pentru a fi întâmpinați cu o rafală de gloanţe 
care i-a doborât și forțat să se târască înapoi după colţ. 

DeWitt a presupus că prizonierul ar fi deţinut la etaj. Scările se aflau în 
centrul casei. El şi Fernandez au năvălit pe lângă uşile de care se vor ocupa 
ceilalți, s-au dus către scări și au început să le urce. Răpăitul unui pistol mitralieră 
a răsunat din susul scării. 

DeWitt a primit un glonţ în braţul drept și s-a dat înapoi, în afara razei de foc. 
Fernandez încă nu începuse să urce; a desprins o grenadă atașată de vesta de 
luptă, i-a tras cuiul, și a aruncat-o cu putere în susul scării. Aceasta s-a lovit de 
zid, apoi a explodat. 

Cei doi SEAL au sprintat în susul treptelor, cu armele orientate înainte şi cu 
degetele pe trăgaci. Nu a fost nici o ripostă. Sus au găsit doi soldaţi răniți de 
moarte. Le-au îndepărtat armele şi au alergat către prima ușă dintre cele patru de 
pe hol. DeWitt a spart ușa, dar camera era goală. 

Fernandez s-a ocupat de următoarea, încercând să apese mânerul. Era 
încuiată. A răpăit cu degetele în tăblie, stând la adăpostul zidului. Patru gloanţe 
au perforat uşa subțire. Fernandez s-a dat înapoi, a armat o altă grenadă și a ținut- 
o pregătită. Apoi a lovit ușa şi a aruncat grenada, dintr-o singură mișcare, după 
care s-a adăpostit din nou după zid. 

Când au încetat să mai zboare şrapnelele, DeWitt a năvălit în încăpere. Arma 
sa Bull Pup a slobozit două rafale de câte trei gloanţe; apoi a intrat și Fernandez, 
dar totul era clear, pentru că ocupanţii, doi ofițeri care păreau că tocmai se 
ridicaseră din pat, nu vor mai avea niciodată nevoie de somn. 

Cei doi SEAL au ieșit repede afară, la următoarea ușă. Înainte ca să-i poată 
încerca mânerul, o duzină de gloanţe au trecut prin tăblia acesteia. 

— Înăuntru ar putea fi omul nostru, spuse DeWitt. Fără grenade. 

Uşa era încuiată. DeWitt a lovit-o și s-a dat la adăpostul zidului. Douăzeci de 
gloanţe au șuierat printre canaturile ei înfigându-se în zidul opus. DeWitt a 
verificat interiorul camerei aruncând o privire scurtă pe după canat, la nivelul 
podelei. Înăuntru se afla un singur om. Avea vestonul de ofiţer pus pe spătarul 
unui scaun. Pe epolet se vedea steaua aurie strălucitoare. DeWitt a aruncat o 
grenadă, iar după explozie, SEAL s-au dus la ultima ușă de pe hol. Era dublă, şi 
avea o plăcuţă cu nume pe care nu o puteau citi. 

Nici un răspuns din interior. Fernandez a izbit ușa și instantaneu s-a aruncat 
într-o parte, la adăpost, dar din interiorul camerei nu a tras nimeni. Fernandez a 
verificat camera privind de la nivelul podelei. Mormăind, s-a ridicat și a intrat. 

Înăuntru se aflau trei civili, toți cu mâinile ridicate. Pe un scaun, cu faţa către 
ei, şedea un om într-un costum boţit de om de afaceri. Pe o măsuţă era deschisă o 
trusă medicală cu şase seringi și o duzină de fiole cu lichid. 

Omul îmbrăcat în halat alb de doctor spuse ceva, arătând spre cel din scaun. 

— Franklin, mișcă-ți curu’ la etaj, ultima cameră; avem nevoie de araba ta, 
spuse DeWitt prin radio. 

Apoi a înaintat și l-a privit pe omul din scaun. Era Cullhagen; văzuse 
fotografia lui. Era un tip solid, de 1,90 m şi 120 kg. Părul creţ şi negru era căzut pe 
ochi şi avea o barbă de trei zile. Părea amețit, probabil drogat. Peste câteva clipe, 
Franklin a venit alergând, înainte ca DeWitt să poată vorbi cu omul. 


4 O stea aurie pe epolet — autorul nu precizează, dar: o stea mică = Molazim, OF-1, sublocotenent; o stea mare = 
Moqaddim, OF-4, It.colonel. 

— Întreabă-i ce i-au făcut ăstuia? îi ceru DeWitt. 

Doctorul a ridicat ochii când a auzit întrebarea în arabă şi a răspuns scurt: 

— Zice că i-au pus întrebări, doar atât. 

— Ce droguri au folosit? 

Ca răspuns, doctorul a ezitat, apoi a arătat către măsuţă, indicând o fiolă. 
Franklin a citit eticheta şi a clătinat din cap. 

— Habar n-am ce-i asta. 

— Întreabă-l în cât timp își va reveni de sub efectele drogului. 

Doctorul, în continuare cu mâinile ridicate, spuse că nu ştie. DeWitt l-a lovit 
cu pumnul în falcă, trântindu-l de zid. 

— Întreabă-l din nou. 

Ceea ce Franklin făcu. Doctorul s-a ghemuit, mormăind un răspuns. 

— Zice că în cam patru ore. 

— Nu avem patru ore la dispoziţie. Peste o oră, tot locul ăsta va fi aglomerat 
cu soldați și elicoptere. 

DeWitt se uită la fiolele de pe măsuţă. 

— Întreabă-l care dintre drogurile acestea îl pot face să-şi revină. 

Doctorul ridică din sprâncene. 

— Spune-i că dacă încearcă să omoare prizonierul, îi smulg limba, îi scot 
ochii, îl castrez și-i bag coaiele pe gât. Tradu exact ce am spus. 

Pe măsură ce Franklin repeta vorbele în arabă, zâmbetul îngheţat al 
doctorului libian s-a șters fiind înlocuit de o expresie de teroare. Începu să 
tremure şi se lipi de zid. 

— Percheziționaţi-i pe toţi trei, a ordonat DeWitt. 

Au găsit un mic pistol automat, trei cuțitaşe şi două pilule. 

Doctorul a arătat către trusa cu fiole. 

— Zice că cea albă cu etichetă albastră îl va face pe prizonier să-și revină în 
zece minute, fără să lase efecte secundare. 

— DeWitt, ai subiectul? a întrebat Murdock prin radio. 

— Încă nu, poate peste zece minute. Situaţia voastră? 

— Am trecut prin gard, facem curățenie. Am dat peste încă o juma’ de duzină 
de gărzi. Ce mai mulți dintre ceilalți par a fi în exterior, în poziții de asediu. 
Controlăm zona. Ai lovit zdravăn transportorul acela. 

— Eh, bunăciunea de INAZ... 

DeWitt l-a privit din nou pe doctor. 

— Spune-i să o facă acum. lar dacă apare vreo problemă, moare... foarte încet 
și foarte dureros. 

Fernandez le-a legat la spate braţele celorlalți doi civili, cu curele de plastic, şi 
i-a așezat lângă peretele din cealaltă parte a încăperii. Doctorul a luat fiola, a tras 
lichidul în seringă și s-a apropiat de Cullhagen. DeWitt i-a înşfăcat mâna. 

— Fă-o cum trebuie, altfel ești mort. 

Îi puse Bull Pupul la cap şi spuse „Bang!”. Doctorul aproape că leșină. Dădu 
din cap, înfipse acul în braţul lui Cullhagen și-i injectă medicamentul. 

După două minute, omul de la CIA a început să-şi revină. Încă cinci minute și 
privi în jur, s-a încruntat şi a început să vorbească, dar neinteligibil. 

DeWitt s-a încruntat și l-a chemat sus pe Murdock. L-au privit amândoi 
șoptindu-și unul altuia: 

— Va fi destul de lucid ca să meargă cu noi? a întrebat DeWitt. 

— Sau îl lichidăm? a completat Murdock. 

— N-am vrut să iau eu această decizie. 

La 12 minute după injecție, Cullhagen a tușit, şi-a ridicat privirea și a clipit. 
Şi-a frecat faţa cu o mână și s-a uitat la doctorul care stătea în fața sa. 

— Cum îţi spuneam, nemernicule, n-ai să afli nimic de la mine. Nu știu nimic. 
Sunt doar un amărât de șofer numit în misiunea asta doar pentru flăcăul care are 
slujba a făcut — dacă-ţi vine să crezi — oreion. 

Privi în jur, şi zâmbi la vederea SEAL. 

— Ei, uniforme diferite. Ai noştri, sper. 

Îi întinse mâna lui DeWitt. 

— Sunt Cullhagen. Când dracu vine elicopterul să ne scoată din gaura asta de 
șobolani? 

— Domnule, imediat ce poți umbla și purta un AK-47 şi 40 cartușe. 

Cullhagen clipi de câteva ori şi dădu din cap. 

— Ce mă bucur că vă văd, băieţi! Lăsaţi-mă să mă mișc puţin. Nu le faceţi rău 
ăstora, n-au fost chiar atât de răi. Aveau un ofițer militar pentru interogatoriul ce 
urma. Mi-ar fi scos curu' prin nas înainte de a termina cu mine. Hai să mergem. 

— Sunt 7 mile de mers prin nisip, îi spuse Murdock. 

— Ce dracu, am făcut două tururi în Nam. Pot mărşălui 50 mile cu un 
rucksack de 25 kg. Haidem! 

Au coborât scările și au ieşit în fața casei. O jumătate de duzină de soldați 
erau culcați pe pământ acolo unde îi lăsaseră legaţi după ce-i capturaseră. Vor trăi. 
Jaybird alerga dând din mâini. 

— Am găsit un camion lângă barăci. Vechi, dar funcționează. Scutim mersul 
pe jos. 

Murdock se uitase după Cullhagen cum a coborât scările și a ieşit afară. N- 
avea nici o şansă să facă cele 7 mile, chiar şi fără să care o carabină. 

— Încăpem toți? a întrebat DeWitt. 

— Are platformă cu bănci pe laturi şi la spate. E loc pentru toți. 

— Adu-l aici, a ordonat Murdock. Dacă pe acest drum vom da peste patrule 
sau baraje, folosim EAR asupra lor ca să nu avertizeze pe nimeni mai departe. Să 
mergem. 

După 10 minute, au ieșit pe poarta principală. Au trebuit să împingă la o 
parte epava transportorului, apoi au rulat pe drumul pietros. Bătrânul camion 
putea rula cu viteza maximă de 30 mph. Aceasta era de cinci ori mai repede de cât 
puteau merge ei pe jos. 

După o milă de rulaj au văzut lumini şi au încetinit. Doi oameni înarmați cu 
EAR au ochit peste cabină, așteptând. Era un baraj militar, cam 50 de soldați. 
Două vehicule luminau lateralele drumului, iar doi oameni stăteau în mijlocul 
drumului, făcând semne cu mâinile. De la 200 m cele două EAR au tras. Efectul a 
fost imediat. După alte 10 secunde, EAR au tras din nou, de fiecare parte a 
drumului. Aproape toţi oamenii de la baraj s-au prăbușit inconștienţi. Jumătate de 
duzină dintre ei au supraviețuit efectelor undei de şoc sonore care a străbătut 
deşertul. 

La barajul propriu-zis, camionul a oprit, SEAL au sărit jos şi au tras soldații 
inconștienți deoparte pentru ca vehiculul să poată trece mai departe fără să-i 
zdrobească. 

— Una dintre zilele noastre mai omeneşti, i-a spus Murdock lui Cullhagen. Să 
nu crezi că asta se întâmplă prea des. 

Omul de la CIA era fascinat de armele EAR. 

— Am auzit că avem așa ceva în rastele. Dar nu ştiam că sunt operaţionale. 

— Încă nu sunt, dar noi am ciordit câteva pentru teste reale în combat. 
Funcţionează teribil de bine când trebuie să atacăm în liniște. 

Din nou în camion, Murdock a aflat despre rana din braţul lui DeWitt și i-a 
suflecat mâneca pentru a o verifica. 

— A intrat şi a ieşit, j.g. Nu-i mare scofală. O vreme va fi mai greu să bei cu 
mâna stângă, dar asta-i totul. 

Steriliză locul cu șervețele îmbibate cu alcool, apoi a pus ceva medicamente în 
cele două răni şi a bandajat strâns pentru a opri sângerarea. 

— Eşti ca și nou, j.g., dar n-ai să capeţi Purple Heart, pentru că noi nu am fost 
niciodată aici și nici misiunea aceasta nu a avut loc. 

După alte 5 minute, pe drum au apărut o pereche de faruri care veneau spre 
ei. S-au ghemuit pe podeaua platformei, sperând că nu vor atrage atenţia celor din 
vehiculul ce se apropia. S-a dovedit a fi un sedan care a vâjâit pe lângă ei cu 


VP MAGAZIN 


Keith Douglass AMBUSCADA 


maximum de viteză, continuându-și drumul fără ca şoferul să arunce vreo privire 
în urmă. 

Jaybird a virat camionul chiar în locul pe unde veniseră pe drumul pavat 
paralel cu plaja, iar după o jumătate de milă, a virat din nou, către coastă. Marea 
era la mai puţin de 200 m. 

— Hai să găsim pâlcul de tufișuri şi să plecăm de aici. 

Lampedusa a fost cel ce găsit locul. Bărcile de cauciuc erau la locul lor. 

— OK, i s-a adresat DeWitt lui Cullhagen. Nu va trebui să înoți. 

Cullhagen dădea oarece semne de epuizare. 

— N-am dormit, n-am mâncat, n-am băut apă de trei zile. 

SEAL i-au dat un bidon cu apă și niște batoane cu hrană, energizante, din 
rezerva de urgenţă. 

— Sunt atât de înfometat că nici nu le simt gustul. 

În 10 minute bărcile au fost în apă, iar SEAL și Cullhagen s-au urcat la bord. 
Furtuna trecuse, iar Mediterana semăna cu un iaz imens, atât era de calmă. Era 
aproape ora 0400. Mai aveau două ceasuri de întuneric, dacă aveau noroc. 

Murdock a transmis un apel prin Motorola, dar nu a primit răspuns. 
Continuă să încerce, pe măsură ce înaintau încet spre nord. Era de presupus că 
submarinul va sta la suprafață între 0400 și 0600. Când au ajuns la o milă în larg, 
submarinul a răspuns prin staţia Motorola lăsată de SEAL la bord. Aștepta. 
Murdock s-a ridicat în picioare în IBS şi a semnalizat cu trei baghete luminoase. 
Radioul a prins glas din nou. 

— Floater, am văzut semnalul vostru. Baghete luminoase roșii. Sunteţi drept 
în față și vom face contactul. 

— Chiar aşa, suspină Vinnie Van Dyke. O întreagă afurisită de misiune și noi 
nici măcar nu ne-am udat. 

Încă 20 minute şi s-au transferat în siguranță pe submarin; au dezumflat IBS- 
urile și le-au strecurat prin trapă în interiorul subului. Odată aflați la bord, 
Cullhagen a cerut un radio cu transmisie criptată şi a trimis un mesaj la 
Washington. 

SEAL s-au culcat în cuşete şi au dormit buștean. Nu și Murdock. Încă mai 
avea de integrat pe deplin doi oameni noi în Pluton şi în operațiuni. Aceasta îi va 
lua ceva timp. 

O povestire scrisă în colaborare cu KATHY REICHS 
Titlul original: Faking a Murderer, 2017 
Traducerea: Ştefi Todo 


Am fost publicat prima dată în 1997 când Killing Floor (Capcana 
Margrave) l-a prezentat lumii pe rătăcitorul singuratic pe nume Jack Reacher. 
Kathy Reichs a apărut tot în 1997 când Déjà Dead ne-a adus-o pe 
Temperance Brennan, antropolog criminalist. 

Kathy a recunoscut deschis că atât ea cât şi Temperance au aceeaşi 
autobiografie. Găsirea adevărului ştiinţific e importantă pentru Kathy şi se 
întoarce în mod obişnuit la propriile experienţe din viața reală ca antropolog 
criminalist când scrie o aventură cu Temperance Brennan. Şi eu sunt întrebat 
în mod constant dacă Reacher se bazează pe mine. Ca să fiu sincer, e o mare 
parte din mine în el. E aproape inevitabil ca un personaj creat de un scriitor 
să fie puţin autobiografic. Reacher este mai mult o împlinire a visurilor, atât 
pentru mine cât şi pentru cititor. Ce aş fi putut fi eu (sau ei) dacă am fi putut 
scăpa de tot. Cum şi-a dobândit numele e simplu. Şi eu şi Reacher suntem 
înalți. Aşa că în anii '90 pe când scriam Killing Floor, eram o dată la 
cumpărături şi soția mea a remarcat că „dacă nu voi avea succes cu scrisul 
oricând voi putea fi un reacher! într-un supermarket”. 

Vorbesc despre coincidente. 

În crearea poveştii noastre, Kathy şi cu mine am fost de acord cu schiţa în 
linii mari, apoi am scris pe rând. Ei îi place să planifice. Eu prefer să mă las 
în voia momentului. Dar am găsit un mediu plăcut în care să lucrăm. Trebuie 
să mărturisesc că am fost puţin nervos să lucrez cu ea, având în vedere 
reputaţia ei de meticuloasă, dar am descoperit că stilurile noastre concrete de 
scris sunt cumva similare. Asta se întâmplă uneori cu colaborările. A fost de 
ajutor că amândoi am scris scenarii. Kathy pentru seria de televiziune Bones, 
care se bazează pe personajele ei, iar eu cu fiica mea. Procesul de elaborare a 
unui scenariu e foarte diferit de scrierea unui roman. Sunt multe 


! Dispozitiv care permite unei persoane cu dizabilităţi sau în vârstă să ia de pe raft obiecte greu accesibile. 

compromisuri între diverşi colaboratori, încât rareori un scenariu e scris de o 
singură persoană. Din fericire, ambii ne-am simţit bine făcând asta. 
Şi rezultatul este o aventură fascinantă care implică: 

— În ultima decadă, această academie a privit cu atenţie spre interiorul 
ei. Am evaluat teoria şi metodologia care stau la baza fiecărei discipline. Am 
formalizat declaraţiile privind etica. Am dezvoltat căi clare şi precise pentru 
acreditare. 

Sala era întunecoasă, scena aprinsă ca una de la Hollywood. Ea nu prea 
vedea mare lucru de pe podium. Rânduri de capete în întuneric. Ici şi colo, un 
triunghi alb tăiat de o cravată. O licărire datorită reflexiei de pe ecusoanele de 
plastic. 

— Nu mai este posibil ca indivizi necalificaţi să-şi atârne diplomele, să se 
numească experți şi să practice fără supraveghere. Fără să respecte 
standarde verificate riguros. 

Ceilalţi vorbitori stăteau în spatele ei, bine educați, în tăcere. În cealaltă 
parte a lor, pe ecrane erau proiectate imaginile siglelor Academiei Americane 
de Ştiinţe Criminaliste şi a hotelului Marriott Wardman Park. Flancând 
ecranele erau scările spre parter. 

— Conferința de anul acesta este numită „Ştiinţa criminalistă de 
încredere, relevantă şi reală”. Antropologia. Patologia. Toxicologia. Nu 
contează secțiunea. Această tripletă este scopul tuturor celor aflați aici. 

La baza fiecărui rând de scări, un semn luminos arăta spre ieşire. Cu 
privirea periferică a observat forma a doi bărbați în lumina roşie din partea 
dreaptă a ei. 

— Aşa cum fiecare prezentator din această sesiune plenară a demonstrat 
atât de bine, lucrăm din greu pentru a atinge acest obiectiv. Pentru aplicarea 
legii. Pentru sălile de judecată. Pentru dreptate. Vă mulțumesc pentru atenția 
acordată. Şi vă doresc să fie o conferință informativă şi plăcută. 

Sala a izbucnit în aplauze când s-au aprins luminile. Mai mult decât 
obişnuitele aplauze politicoase. Lungi şi din inimă. Cei din spatele ei s-au 
ridicat şi şi-au strâns notițele, fețele lor arătând că sunt mulțumiți de ei. Şi 
uşurați. Prezentarea fusese bine primită de un grup foarte dur. Colegii lor. 
Audienţa a început să se disperseze. Holurile s-au umplut şi volumul vocilor 
s-a ridicat. 

În timp ce-şi închidea laptopul, cei doi bărbaţi au urcat treptele şi au 
mers către ea. Purtau costume bleumarin, cămăşi albe şi cravate elegante 
asortate. Şosete negre, pantofi strălucitori. 

Apropiindu-se de podium, perechea s-a despărțit uşor. Tipul care a păşit 
în stânga era înalt şi masiv şi avea un nas care părea că a fost spart. Nu 
numai o dată. Scalpul lui ras sclipea ca mahonul lustruit sub lumina de pe 
scenă. 

Tipul care a păşit în dreapta era cam de înălțimea ei. Avea sprâncene 
groase şi negre deasupra unor ochi foarte mici, părul negru şi des şi pielea 
măslinie. 

— Dr. Temperance Brennan? 

Vocea tipului cu sprâncene negre era surprinzător de intensă pentru un 
tip de mărimea lui. 

— Da. 

Precaut. Bănuia scopul lor, accepta consultații numai pe canale oficiale. 

— Şi voi sunteţi? 

— Agent special Pierre Dupreau. 

Arătând o legitimațţie ca să dovedească. 

— Bonjour, a spus ea. 

Nicio urmă de zâmbet. 

— Vorbesc engleză, a spus ea. 

Nimic. 

S-a uitat la Nas Spart. l-a arătat legitimaţia cu aceeaşi mişcare din 
încheietură pe care o făcuse şi partenerul său. Agent special Byron Szewczk. 
S-a întrebat dacă Szewczk îl invidia pe Dupreau pentru abundența de vocale. 

— Sunteţi înarmată, dr. Brennan? 

Dupreau, cu ochii cercetându-i trupul ca să găsească umflături 
denunțătoare. 

— Mă scuzaţi? 

— Aveți o... 

— Întrebarea a fost clară. Vreau să ştiu de ce ați pus-o. 

Simțind tensiunea, câțiva rătăciți îi priveau, prefăcându-se că nu fac asta. 

— Am vrea să vii cu noi, a spus Dupreau, cu tonul vocii coborât. 

— Nu. 

— Mi-e teamă că trebuie să insist. 

Dupreau, cu privirea de oțel. 

— Mi-e teamă că trebuie să refuz. 

Brennan, cu privirea şi mai de oțel. 

Dupreau a scos o fotografie dintr-un buzunar bleumarin şi i-a dat-o. O 
clipă pentru a indica iritarea, apoi a privit în jos la imagine. 

Subiectul era bărbat, alb, de patruzeci şi ceva de ani. Părul avea cărare pe 
mijloc şi era prins la spate cu un şnur. Ochelari negri cu ramă de plastic 
stăteau în josul nasului. Un aparat de fotografiat îi atârna de gât. Arăta ca un 
unchi de vârstă mijlocie căruia îi plăcea să fotografieze flori sălbatice în 
timpul liber. 

Ochii lui Brennan s-au mişcat, cu o sprânceană ridicată întrebător. 

— Nu pretinde că nu-l cunoşti, a spus Dupreau. 

— Nu-l cunosc, a spus Brennan. 

Dupreau îşi fulgeră partenerul cu privirea. Szewczk şi-a lăsat capul în jos, 
clar dezamăgit. 

— Lăsaţi teatrul, a spus Brennan. Cine e? 

— Jonathan Yeow, a spus Dupreau. Până ieri, reporter de investigații la 
Washington Post. 

— Şi de ce-mi spui mie asta? 

— Ieri, menajera lui Yeow l-a găsit în bucătărie, asfixiat cu o pungă de 
plastic trasă peste cap. 

Spuse cu un nivel impresionant de dezgust. 

— Omorât. 

— Îmi pare rău de ghinionul acestui bărbat. 

Dădu înapoi fotografia. 

— Dar moartea lui nu are nimic de-a face cu mine. 

— Au contraire?. 

A fluturat un zâmbet fără umor. 

— Amprentele tale erau pe punga de plastic. 

— E imposibil. 

— Să mergem. 

Tonul lui Dupreau începea să devină agresiv. 

— Pot să-mi sun avocatul? 

— Eu sigur aş face-o. 

Secţia de poliție din D.C. la care a fost dusă era pe Indiana Avenue în 
nord vestul Washingtonului. Era o clădire solidă din beton într-un cartier de 
clădiri solide din beton, unele mai mult decât altele. În faţă o piață mică roşie, 
bucăţi de gazon care ar arăta mai bine vara, la fel ca şi cei câţiva copaci. 
Stâlpi de iluminat vechi. Steaguri atârnând. 

Au lăsat-o într-o cameră de interogatorii care conținea masa obişnuită, 
scaune, un telefon pe perete, o oglindă cu două feţe şi echipament de 
înregistrare audio-video. O oră de fierbere, apoi s-a deschis uşa şi a intrat o 
femeie. Avea părul coafat într-un coc foarte strâns, o pereche de pantaloni 
negri, mărimea unui elf şi pantofi cu tocuri. Servieta spunea avocat. Ecusonul 
de vizitator spunea V. Luong. 

Brennan îi explicase situația prin telefon. Au intrat direct în problemă. 
Cât Brennan a vorbit, Luong a ascultat, cu urechile atente. Urechi de avocat. 
Din când în când punea câte o întrebare. 

— Eşti sigură că nu l-ai întâlnit niciodată de domnul Yeow? 

— Absolut. Dar ştiu legătura pe care au făcut-o polițaii. Yeow investiga o 
sinucidere care a avut loc prin anii '80. Un bărbat pe nume Calder Massee. 

Ochii lui Luong s-au rotunjit de surpriză. 


2 Din contră. (În franceză, în original) 

— Colonelul aviator care s-a împuşcat în Germania? 

— Da. Massee a fost descoperit mort în maşina lui în spatele hotelului 
Bremenhof din oraşul Kaiserslautern în martie 1987. Concluzia medicului 
legist a fost moarte prin rănire auto-provocată de împuşcături. 

— Cine a făcut autopsia? 

— Un patolog german. 

— Terminaseşi măcar facultatea în ’87? 

— De-abia. Dar nu am fost implicată în analiza inițială. 

Brennan a scris ceva la tastatura laptopului. Pe care a reuşit să-l obțină 
mulțumită intervenţiei lui Luong. 

— Familia lui Massee şi-a ieşit din fire. Au insistat că sinuciderea a fost o 
acoperire deoarece Calder fusese acuzat din greşeală într-un caz de spionaj. 
Au pretins că a fost împuşcat în spatele capului, în stilul unei execuţii. Au 
spus că au un martor ocular ca să dovedească. 

— Îmi amintesc asta. 

Luong îşi lua notițe pe o agendă galbenă. 

— Unele rude au fost foarte dornice să lucreze cu presa. 

— Asta-i un eufemism. Au susținut conferințe de presă, s-au dus în mod 
voluntar la interviuri, au apărut la fiecare discuție şi emisiune de ştiri din acel 
moment. 

— Şi unde ai intervenit tu? 

— Massee avea trei frați. Cel mai tânăr era obsedat. După ce presa şi-a 
pierdut interesul, a dat anunţuri, a scris editoriale, a făcut bloguri şi pagini de 
internet, a pus presiune pe senatorul şi congresmanul lui, ştii genul. De-a 
lungul anilor, fiecare teoretician al conspirației de pe planetă s-a alăturat 
luptei pentru redeschiderea cazului. Pe scurt, în 2012, s-a format o comisie 
guvernamentală. Am fost numită să conduc o exhumare şi să examinez 
rămăşiţele. 

Brennan a apăsat de două ori ca să deschidă un document. Antetul 
preciza un număr de dosar, data şi numele Calder Massee. 

— Acesta e raportul meu final pentru comisie. 

A căutat prin document. 

— N-o să te plictisesc cu detaliile. Uită-te puţin la aceste imagini. 

Prima era o imagine din față a unui craniu. Brennan a arătat spre ceea ce 
odată fusese un nas. 

— Uită-te cum e fragmentată partea din mijloc a feţei. 

Şi-a mutat degetul către frunte. 

— Fracturarea radială a osului frontal. 

O nouă imagine. 

— Acesta este un detaliu al cerului gurii. Uită-te la pata albastru-verzuie 
pe ceea ce a rămas din oasele palatine ale maxilarului. 

— O văd. 

— Asta se datorează oxidării cuprului. 

— Glonţul era învelit în cupru. 

— Da. În drumul său spre cap, o bucăţică mică s-a desprins, s-a aşezat şi 
s-a oxidat acolo. 

Brennan a arătat către dinți. 

— Aici se vede limba din partea superioară a arcadei dentare. Uită-te la 
primul molar crăpat şi la zonele întunecate de pe acest dinte şi de pe cel de 
lângă el. Decolorarea este cauzată de căldura emanată atunci când arma a 
fost descărcată. 

În a patra imagine se vedea o gaură în creştetul capului. 

— Cicatricea asta a fost făcută când glonţul a ieşit din capul lui Massee. 
Vezi că punctul de ieşire e sus în creştet. 

A mărit fotografia. 

— Vezi că marginile cicatricii sunt oblice față de suprafața exterioară a 
craniului. Asta înseamnă că cicatricea este o gaură de ieşire. 

Brennan s-a lăsat pe spate. A arătat către ecran. 

— Modelul este compatibil cu trauma care rezultă dintr-o rană de 
îimpuşcătură auto-provocate. 

— Sau cineva i-a vârât un pistol în gură lui Massee şi a apăsat pe 
trăgaci. 

Luong făcea pe avocatul diavolului. 

— Mă îndoiesc, traiectoria glonțului a fost în sus şi a ieşit prin vârful 
creştetului, deci capul lui Massee nu s-a mişcat. De asemenea, avea arsuri de 
praf de puşcă pe mâna dreaptă şi niciun medicament în organism. 

— De ce lipsa medicamentelor e semnificativă? 

— Massee era un tip mare. E greu să bagi un pistol în gura unui tip mare 
dacă el nu-l vrea acolo. 

— Şi presupun că nu a vrut. 

Luong a dat o pagină. 

— Deci opinia ta corespunde cu raportul inițial al medicului legist. 

— Da. 

— Fratele n-a fost fericit. 

— Nu. 

— Şi ce au toate astea de-a face cu Yeow? 

— Potrivit lui Dupreau şi lui Szewczk, Yeow lucra la o poveste care ar fi 
putut dovedi că analiza e greşită. Că eram ori proastă ori mituită. 

— Aşa că l-ai omorât ca să-ţi salvezi reputația. 

— Asta e teoria lor. 

Luong s-a gândit la asta. 

— De ce erau amprentele tale pe punga de plastic? a întrebat apoi. 

— N-am nicio idee. 

Jack Reacher a ieşit din autogara din Baltimore într-o lume de străzi 
înghețate şi zăpadă murdară. Soarele era slab şi palid şi foarte puţin vizibil pe 

cer. A luat-o către el, spre vest, pe o stradă largă, pe lângă drumul care avea 
pe margine o movilă de zăpadă, cu degetul mare ridicat. Toate maşinile 
treceau pe lângă el. Se aştepta la asta. Să faci autostopul în oraş era foarte 
greu. În special în Baltimore. Ar putea fi mai bine când ajungea la rampa spre 
autostradă. Ţinta lui era I-95 Sud, pentru oricât de mulți kilometri ar trebui 
ca să fie cu cincisprezece grade mai cald. Poate până la Miami. Sau tot 
drumul până la Key West. A mai fost acolo. Întotdeauna i-a plăcut. Cu 
excepţia faptului că era capătul drumului. Ceea ce însemna că singurul mod 
de a-l părăsi era să se întoarcă. Ceea ce nu-i plăcea. Îi plăcea mişcarea 
înainte. 

Ca întotdeauna, avea pantofi buni şi de data asta avea o haină potrivită, 
aşa că vremea nu-l deranja. A cunoscut şi frig mai mare. Coreea iarna şi 
unitățile avansate din câmpia germană. Şi unele baze americane. Baltimore 
era blând prin comparaţie. Dar chiar şi aşa, nu-şi permitea să stea afară toată 
noaptea. Vara ar fi putut dormi sub un pod. Dar nu în februarie, oricât de 
blând. Din fericire traficul era intens. Ora de vârf, toți de-a lungul lumii 
civilizate. O mulțime de binefăcători potenţiali. Dar Reacher era un bărbat 
masiv şi nu în mod special atrăgător. De asemenea, o mulțime de respingeri 
din tot felul de motive instinctuale. 

Dar numărul mare de maşini şi şansa au fost de partea lui şi după o oră 
şi douăzeci de minute un tip într-o Impala închiriată a tras pe dreapta şi a 
fost de acord să-l ducă până în Savannah, Georgia, în clipa aceea, direct, 
oricât de târziu s-ar face. Poate conversaţia îl va ţine treaz pe tip. Acesta părea 
să fie motivul din spatele ofertei. Aşa că Reacher a urcat şi au pornit. Şoferul 
era un om întunecat şi dolofan. Barba îi era nerasă pe ceea ce în zilele mai 
bune ar fi putut fi o piele palidă şi subțire, dar acum era roşu închis şi 
brăzdată de capilare. Ceea ce reprezenta în sine o problemă. Reacher putea 
să-l țină treaz, dar nu-l putea ţine în viață dacă făcea un atac de inimă. Nu 
era medic. 

De la început, nu au vorbit deloc. Radioul era pornit pe un program de 
sport, unde se întâmplau tot felul de lucruri minunate. Apoi, la ora opt, o voce 
cu o acustică diferită a citit ştirile locale din Baltimore, exact în timp ce ei îl 
părăseau şi apoi a solicitat opinia experților să dezvolte şi să explice ştirile, 
sub forma unei conversații respectuoase, ca şi cum erau între cei mai buni 
prieteni. Reacher nu a fost atent, până când a auzit un nume pe care-l ştia, 
apoi unul pe care nu-l ştia. 

Prezentatorul a pus o întrebare şi expertul a răspuns: 

— Ai absolută dreptate; pentru a înțelege acest caz, trebuie să înţelegi 
cazul Calder Massee, iar unii spun că disputa cu privire la constatările inițiale 
ale cazului s-a stins de mult, aşa că, în sfârşit, ar trebui să tratăm problema 
în mod serios. Poziţia oficială a fost întotdeauna sinucidere şi, într-adevăr, 
ultima comunicare făcută de guvern cu privire la subiect datează de acum 
patru ani, când au spus că au primit ceea ce ei au numit analiza meticuloasă 

şi independentă a Dr. Temperance Brennan, care, după cum era de aşteptat, 
a confirmat concluzia trasă atunci şi, prin urmare, cazul e acum închis. 

Reacher nu a auzit niciodată până atunci cuvântul Temperance’ folosit ca 
nume. 

Prezentatorul a spus: 

— Dar Jonathan Yeow a pretins că a fost mai mult decât o dispută. A 
pretins că are dovada de netăgăduit că Massee a fost executat. 

— Ai absolută dreptate, a spus expertul, există chiar zvonuri că Yeow 
avea o copie reală a ordinul ilegal din 1987 prin care s-a trimis asasinul. Şi 
nu uita, Yeow a fost un reporter foarte respectat. Era de la Washington Post. 
Era moştenitorul unei mari tradiții. Ce avea de gând să spună avea o oarecare 
greutate. Dacă avea dreptate, lui Dr. Brennan ori i s-a ordonat, ori a fost 
constrânsă sau mituită să falsifice autopsia ei şi dacă asta ar fi fost adevărat, 
cariera ei ar fi fost terminată. Toate declaraţiile ei anterioare ar fi fost fără 
valoare. Ar fi fost de râsul lumii. Vreau să spun, chiar în dimineaţa asta a 
ținut un discurs la conferința lor la Marriott Wardman acolo în D.C., spunând 
altor sute de oamenii de ştiinţă legişti să păstreze ştiinţa criminalistă de 
încredere, relevantă şi reală. 

— Asta-i un motiv suficient pentru omucidere? 

— Ruina profesională este o motivaţie puternică. Se întâmplă lucruri 
ciudate. Şi surse din interiorul FBI sugerează că sunt dovezi fizice, poate sub 
formă de amprente. 

— Dar Dr. Brennan nu a fost arestată oficial. 

— Chiar înainte să părăsească sala conferinței, a angajat-o pe Veronica 
Luong. Susţinătorii lui Brennan spun că este adecvat, având în vedere 
realizările lor profesionale corespunzătoare, dar alții spun că nu angajezi cel 
mai tare expert din oraş dacă nu ai probleme. Oricum ar fi se pare că Luong a 
negociat o cauţiune în relația cu FBI-ul, cel puţin pentru acest stadiu inițial al 
anchetei. Unii o numesc curtoazie profesională, alții o numesc începutul unei 
alte muşamalizări. 

Apoi prezentatorul a continuat cu prețul combustibilului. 

Reacher s-a uitat la şofer şi a spus: 

— Îmi pare rău, trebuie să cobor acum. M-am răzgândit. Nu mai merg la 
Savannah. În loc de asta merg la D.C. 


MIERCURI, 22 FEBRUARIE, 21:00 EST 


Reacher a luat un autobuz de pe strada Georgia şi s-a dus pe unde credea 
că ar putea fi hotelurile pentru conferințe. A întrebat o fată care trecea pe 
acolo dacă ştie unde e Marriott Wardman şi ea a făcut ceea ce fac toţi, a dat 
cu degetul pe ecranul unui telefon plat, de mărimea unei cărți, iar apoi i-a 
arătat ecranul, unde se vedea locul în care erau ei în acel moment pulsând 


* În engleză înseamnă cumpătare. 

albastru şi Wardman ca o pată roşie, ca şi capul unei pioneze înfiptă pe o 
hartă. Sud şi est, două străzi în jos şi apoi încă trei străzi. 

Era un loc neruşinat de mare, cu un hol de mărimea unui teren de fotbal, 
încă aglomerat la mijlocul serii. Reacher s-a gândit că oricât de politicoase şi 
pe picior de egalitate ar putea fi relaţiile actuale ale lui Brennan cu FBI-ul, ar 
include inevitabil o interdicție de părăsire a oraşului, ceea ce ar însemna 
nopți suplimentare în camera de la hotel, plus, fără îndoială, o condiție din 
partea FBl-ului, sub forma unui agent în fața uşii, doar pentru cazul în care 
s-ar hotări să fugă. Nici cel mai tare avocat nu ar fi putut să negocieze asta. 
Aşa că Reacher a mers cu liftul până la ultimul etaj şi apoi a coborât înapoi pe 
scările de incendiu, oprindu-se la fiecare etaj pentru a arunca o privire pe 
fiecare coridor. A văzut două cărucioare de curățenie, trei femei de serviciu şi 
o mulțime de tăvi cu resturi de la mesele servite în cameră. Dar niciun agent 
federal. 

Până la etajul al cincilea. Ca într-un film. Un tip bătrân, într-un scaun 
pliant, chiar lângă o uşă. Reacher s-a retras şi a mers la etajul patru, apoi a 
urcat înapoi la cinci cu liftul, cum ar face o persoană normală. A ieşit din lift 
şi s-a prefăcut că studiază semnele, numărul ăsta pe aici, numărul ăla pe 
acolo, apoi a mers spre agentul care stătea pe scaun şi a spus: 

— Sunt asistentul avocatului Dr. Brennan. De la biroul Veronicăi Luong. 

Bătrânul nu s-a ridicat. 

— Ai vreun act de identitate? a întrebat. 

Reacher i-a dat paşaportul. 

— Conform acestui număr, acest paşaport a fost emis direct de un 
anumit birou din cadrul Departamentului de Stat, a spus bătrânul. 

— A venit prin poştă, a spus Reacher. 

— Şi acum eşti avocat? 

— Nu chiar. Asistent, de la cuvântul străvechi grecesc para?. Ca paraşuta. 
Nu-i chiar o prăbuşire. 

— Despre ce trebuie să vorbeşti cu Dr. Brennan? 

— Dreptul dat de al Şaselea Amendament de a fi apărată de un avocat. 

— Acum eşti şi stagiar pro-bono? 

— Încă nu e arestată. Nu o puteţi opri să aibă vizitatori. Puteţi să-mi 
înregistrați numele. Ceea ce până la urmă vă poate fi de ajutor. Mai târziu 
poate vrem să trecem la al Cincilea Amendament şi să ne gândim la 
corectitudinea procesului în loc de asta. Sau la altceva la fel. 

Bătrânul i-a dat înapoi lui Reacher paşaportul. 

— Fă-ţi de cap, băiete, a spus el. 

Camera avea un panou pe perete, lângă clanţă, cu lumină roşie pentru Nu 
deranjati, lumină verde pentru Faceţi curat în cameră şi un buton pentru 
sonerie. 

Lumina roşie era aprinsă. 

Nu deranjati. 


* În engleză, asistentul unui avocat este numit paralegal. 

Reacher a apăsat butonul soneriei. A auzit un sunet în cameră, în 
surdină şi clasic. 

— Cine e? a întrebat o voce de femeie. 

— Asistentul avocatului, a răspuns Reacher. Doamna Luong m-a trimis. 

Uşa s-a deschis în spatele lanţului. Reacher a văzut o treime dintr-o față, 
un ochi verde, o şuviță de păr blond. Nici mică, nici înaltă. 

I-a plăcut ce vedea. 

— Eşti Temperance Brennan? a întrebat el. 

— Da, a răspuns femeia. 

— Un nume grozav. 

— Tu cine eşti? 

— Sunt aici să ajut, a spus Reacher. 

— Cum? 

— În orice fel pot, ceea ce o să ai nevoie, pentru că aici vorbim despre 
familia Massee. 

— Îi cunoşti? 

— De la distanţă. 

— Cine eşti? 

— Numele meu e Jack Reacher. 

— Şi? 

— Eram în armată în martie 1987. Staționat în Germania, de fapt. 

Brennan a rămas tăcută aproape un minut. 

Apoi a spus: 

— Mai bine intră. 


Camera lui Brennan era un dreptunghi standard, înfrumuseţată toată cu 
alamă şi tapet, aşa că putea intra în categoria lux sau executiv. Avea două 
fotolii sub fereastră, în ambele părți ale unei mese mici rotunde. Reacher s-a 
aşezat în unul dintre ele. Mai puţin amenințător. 

— Ce ştii? a întrebat Brennan. 

— Nu pot să-ţi spun, a spus Reacher. 

— Atunci de ce eşti aici? 

— Pentru situaţia în care eşti între ciocan şi nicovală. Ceea ce s-ar putea 
să nu se întâmple. Dar n-ar trebui să subestimezi problemele pe care le ai. 

— Nu am fost mituită şi nu am făcut o greşeală. Massee s-a împuşcat 
singur. 

— Ştii asta în mod ştiinţific. 

— Da, ştiinţific. Jonathan Yeow greşea. De ce aş fi fost speriată de el? 

— În noaptea asta stau în hotelul ăsta, a spus Reacher. Sfatul meu e s-o 
suni pe doamna Luong şi să-i că primul lucru dimineaţă să mă contacteze. 

— Ce îi vei spune ei şi nu vrei să-mi spui mie? 

— Nimic. Totul e doar dacă e cazul. 

— Dacă sunt între ciocan şi nicovală? 

— Yeow e un jurnalist mort, ceea ce-i va înnebuni pe toți ceilalți 
jurnalişti. E unul dintre ei. Acum e eroul lor. Va deveni o chestiune de orgoliu. 
Mai devreme sau mai târziu, cei de la departamentul apărării se vor lepăda de 
tine doar ca să le închidă gura 

— Cine eşti tu? 

— Doar un tip în trecere. 

— Ce fel? 

— Am fost polițist militar. 

— Ei spun că Yeow a fost sufocat cu o pungă de plastic. 

— O metodă neobişnuită. 

— Ei spun că amprentele mele sunt pe pungă. 

— Dar nu te-au arestat. 

— Cred că e ceva în neregulă din punct de vedere fizic, a spus Brennan. 
Yeow probabil că s-a luptat. Era mai mare decât mine. Şi aproape sigur mai 
puternic. 

— Şi pentru că eşti un jucător important. 

— Presupun. 

— Cum au ajuns amprentele tale pe pungă? 

— Nu ştiu. 

Reacher s-a ridicat şi a ieşit din cameră. A dat din cap spre bătrânul din 
scaunul pliant şi s-a îndreptat spre lift, unde a ieşit în hol şi a făcut o 
plimbare pe un pogon de marmură până la recepţie. A rezervat o cameră 
pentru o noapte, folosindu-și paşaportul pentru identificare şi cardul pentru 
plată. Camera era la etajul al treilea. Nici lux, nici executiv. Nici alamă, nici 
tapet. Dar avea un telefon care a sunat după patruzeci şi două de minute. 

— Domnul Reacher? a întrebat o voce de femeie. 

Strălucită, inteligentă, posibil letală. 

— Da, a spus Reacher. 

— Sunt Veronica Luong, avocatul Dr. Temperance Brennan. Presupun că 
ai informaţii clasificate care dovedesc cazul de sinucidere. Presupun în 
continuare că simțul datoriei te face să eziți să le dezvălui, dar conştiinţa te 
face la fel de ezitant să laşi o femeie nevinovată să fie condamnată pe nedrept. 

În mod sigur letală. 

— Ceva de genul, a spus Reacher. 

— Eşti asistentul unui avocat. 

— Am spus asta doar ca să pot intra. De fapt nu sunt angajat. 

— Nu, vreau să spun că eşti asistentul unui avocat. De acum. La firma 
mea. Angajat oficial. 

— Asta-i o chestie avocat-client? 

— Vreau să colaborăm, a spus Luong. Începând de mâine dimineaţă la 
ora opt la sediul de pe Indiana Avenue, Northwest. 


JOI, 23 FEBRUARIE, 08:37 EST 

Aceeaşi celulă fără geamuri. Acelaşi echipament audio-video, telefon pe 
perete, masă şi scaune. Brennan stătea în unul, Luong stătea lângă ea. 

Stăteau acolo de patruzeci de minute când a intrat Dupreau şi a aruncat 
un dosar. A aterizat cu un tic şi a împrăştiat un aer stătut. 

Dupreau s-a holbat la Brennan, cu pielea pământie sub luminile 
fluorescente zgomotoase. Brennan s-a holbat înapoi, transmițându-i furia 
care se forma în firele din creier. 

Câteva momente, apoi: 

— Mulţumesc că ai venit. 

— Aveam de ales? 

Controlată, calmă. 

Dupreau a tras un scaun şi s-a aşezat. A deschis dosarul. A ales încet şi a 
organizat conținutul dosarului. Nici Luong, nici Brennan nu au fost 
impresionate. Ambele erau familiarizate cu trucurile vechi. 

Dupreau a verificat dacă echipamentul de înregistrare era pornit şi 
funcționa. 

— Acest interogatoriu va fi înregistrat. Pentru protecţia ta şi a mea. Ai 
ceva de obiectat la asta? 

— Şi dacă aş avea? 

Brennan s-a uitat la oglindă, sigură că Szewczk e pe cealaltă parte. 

Dupreau a apăsat un buton. 

— Sunt prezenţi la acest interogatoriu Agentul Special Pierre Dupreau, 
Biroul Federal de Investigaţii, Unitatea de Securitate Internă, Dr. Temperance 
Brennan şi avocata, Veronica Luong. 

Dupreau a spus data şi ora, apoi a tras o hârtie din unul din teancuri şi 
s-a prefăcut că citeşte. 

Brennan ştia ce face. Şi de ce le lasă să fiarbă. Dar şiretlicul nu va merge. 
Nu va deveni nervoasă sau vulnerabilă, aşa cum se întâmplă cu unii suspecți. 
Ea devenea furioasă. Pentru Brennan asta se traducea într-o concentrare de 
laser. 

Dupreau a pus foaia jos. 

Unor anchetatori le place să-şi facă subiecţii să se relaxeze, câştigându-le 
încrederea şi apoi să profite. Ştiind că asta nu va merge, Dupreau a trecut 
direct la subiect. 

— Calder Massee a fost un colonel de aviație în Aviația Statelor Unite, un 
ofițer de carieră cu acces la informații clasificate de nivel înalt. Mulţi au crezut 
că a fost executat pentru o crimă pe care nu a comis-o. A fost greşit suspectat 
că ar fi un trădător. Au spus că a fost angajat activ în spionajul pentru 
guverne străine. Dar nu a fost. Povestea cu sinuciderea a fost o acoperire a 
guvernului pentru greşeală. 

— Mulţi cred că extratereştri au aterizat la Roswell. 

— În 2012, tu ai condus exhumarea şi reanalizarea rămăşițelor lui 
Massee. 

— Sunt impresionată. Ştii să citeşti. 

— Anul acesta se împlinesc treisprezece ani de la moartea lui Massee. 
Jonathan Yeow era pe cale să publice dovada implicării tale în muşamalizarea 
crimei. Credem că l-ai omorât ca să nu se întâmple asta. 

— Foarte creativ. 

— Incompetenţă, complicitate, lăcomie. Nu contează motivul. Demascarea 
te va ruina. 

— Serios. Ar trebui să scrii un episod pilot, să-l vinzi la Hollywood. 

Un moment lung. 

— Conform medicului legist, Yeow a murit între miezul nopții şi ora şapte 
în dimineața de miercuri. Unde erai în acele ore? 

— Dormeam în camera mea de la Marriott. 

— Mai poate cineva să dovedească? 

— Asta-i mai degrabă o întrebare personală. 

De gheaţă. 

— Omorul e mai degrabă o crimă personală. 

— Eram singură. 

— Amprentele tale sunt pe punga de plastic folosită pentru a-l asfixia pe 
Yeow. Punga aia e de la o farmacia CVS. Ai fost surprinsă de camerele de 
supraveghere la patru şi un sfert luni după-amiază la farmacia CVS de pe 
Connecticut Avenue. 

— E ilegal să cumperi pastă de dinţi? 

— Ai păstrat punga în care ai dus - Dupreau a făcut ghilimele în aer — 
„pasta de dinţi”? 

— Păstrez tot gunoiul. Tu nu? 

— Poţi explica cum au ajuns amprentele tale pe punga aia? 

— Nu pot. 

— Sapă mai adânc. 

— Pupă-mă-n... 

Luong a intervenit. 

— Clienta mea a avut un program încărcat. Putem trece mai departe? 

— Atitudinea clientei tale mă face să-mi pierd răbdarea. 

Ochii mici o sfredeleau pe Brennan. 

— Nu vrei asta. 

Brennan a respirat adânc ca să răspundă. Luong a oprit-o cu o mână 
ridicată. 

— Ai altceva, Agent Special Dupreau? Un martor ocular? Dovada relaţiei 
dintre Dr. Brennan şi victimă? Înregistrări ale telefoanelor? E-mail-uri? 

— Investigația e în curs. 

— S-au găsit alte amprente ale Dr. Brennan în acel loc? 

— Care loc? 

— Oricare loc. 

Niciun răspuns. 

— A fost văzută Dr. Brennan lângă casa domnului Yeow? Surprinsă de 
sistemul de supraveghere a lui Yeow? A unei bănci? A unei şcoli? A unei 
parcări? A unui vecin? 

În spatele ochilor lucrurile se mişcau, dar Dupreau n-a spus nimic. 

— Cred că asta înseamnă nu, a spus Luong. 

— Investigația e în curs. 

— Înţeleg. Îmi vei acuza clienta în acest moment? 

Niciun răspuns. 

— Cred că nu. 

Luong s-a ridicat. Brennan s-a ridicat. 

— Clienta mea nu mai are nimic de spus. 

Luong a înşfăcat servieta, Brennan poşeta. Amândouă s-au îndreptat spre 
uşă. 

Dupreau a vorbit către spatele lor. 

— Dr. Brennan. 

S-a întors, cu o mână pe clanţă. 

— Până la noi ordine, trebuie să rămâi în Washington. 

— O să-mi anulez excursia la Cernobil. 

L-au lăsat pe Dupreau să-şi strângă hârtiile nefolositoare. 


SS 


Reacher era în hol. Luong a lăsat-o pe Brennan singură un minut. S-a 
dus la Reacher şi el a întrebat: 

— Cum a fost? 

— A fost bine, dar nu cu adevărat bine, a spus Luong. Am văzut oameni 
băgați la închisoare pentru mai puțin. Uneori lucrurile o iau razna. Nu mai 
poţi face nimic. 

— Dar tot n-au arestat-o. 

— Nu încă. 

— Ai vreo treabă de asistent pentru mine? 

— Da, a spus Luong. Cunoşti legea din punctul de vedere al polițaiului. 
Trebuie s-o opreşti să le dea un motiv. Eşti consilierul ei legal personal. N-o 
lăsa să spună lucruri greşite. 

Luong a plecat, iar Reacher a păşit de-a lungul holului spre locul în care 
aştepta Brennan. 

— Ce-i? a întrebat ea. 

— Se pare că sunt consilierul legal personal al tău, a spus el. 

Ea n-a răspuns. Doar a mers. Reacher a urmat-o. Au ieşit în piața mică 
roşie. Cerul era plumburiu şi părea că va ninge. Poate lapoviță. 

Brennan a căutat pe telefon un Uber. Aplicația i l-a promis pe Miguel într- 
o Honda în şapte minute. A apărut în şase. În zece erau înapoi la Marriott. 

Nici Brennan nici Reacher nu mâncaseră. Amândoi erau flămânzi. Au 
traversat holul cât un teren de fotbal şi au găsit un restaurant care servea 
micul dejun. 

Toate mesele erau ocupate, dar două femei plecau. Ambele purtau costum 
pantalon din poliester de culoare închisă, pantofi solizi. Ambele duceau pungi 
de hârtie cu logo-ul AAFS şi purtau la gât un lanţ pe care atârna un ecuson. 
Unul o identifica pe proprietară ca fiind S. Miller, celălalt T. Southam. Din 
ecusoane atârnau panglici colorate. Miller avea mai multe decât Southam. 

Brennan a comandat omletă cu brânză. Reacher a luat clătite cu ouă şi 
şuncă. Ambii au cerut cafea simplă. Ceea ce a părut să o dezamăgească pe 
Marsha, chelnerița. Ecusonul ei era de bronz şi era fixat pe pieptul generos. 

— Ce ai de gând să faci, domnule Reacher? 

Când Marsha nu îi mai auzea. 

— Depinde. 

— Hai s-o luăm altfel. De ce eşti aici? 

— să ajut. 

— Pe mine? 

— Cred că vei avea nevoie. 

— Aşa cum ai mai spus. 

— Da. 

— De asta ai fost de acord să lucrezi pentru Luong. 

— O fac pentru bani. 

Brennan n-a râs. 

— Fiind angajat al lui Luong, prezența mea e legitimă, a spus Reacher. 

— N-am falsificat datele şi n-am făcut o greşeală, a spus Brennan. Massee 
s-a împuşcat singur. 

A sosit mâncarea. Au pus piper, sare şi au acceptat reumplerea ceştilor 
cu o cafea dezamăgitoare. Ceea ce era destul de bine. 

— Cum ai aflat de uciderea lui Yeow? a întrebat Brennan când Marsha s- 
a retras din nou. 

— Ştirile de la radio. 

— Un post din Washington? 

— Nu. 

A aşteptat ca Reacher să continue. N-a făcut-o. Dar ea a sesizat 
implicaţiile. Acoperirea în presă nu era doar locală. Nu era bine. Povestea va 
lua foc, presa se va transforma într-o haită de lupi şi ea va fi mâncarea lor. 

— Chiar crezi că Departamentul Apărării plănuieşte să mă facă tap 
ispăşitor? 

— Cred că e o posibilitate puternică. 

— Să ascundă faptul că a ordonat execuţia lui Massee. 

— Să oprească oamenii să vorbească despre asta. 

— Ştirile spuneau că am fost arestată? 

— Sugerau că asta urmează. 

— Acum, că ai auzit care sunt dovezile împotriva mea, vei pleca? 

— Crezi că ar trebui? 

Un bărbat s-a îndreptat spre masa de lângă ei. Brennan şi Reacher îl 
urmăreau amândoi. Acelaşi reflex. Aceiaşi ochi discreți. 

— Şi dacă radioul n-ar fi fost deschis? a întrebat Brennan, cu o voce şi 
mai joasă decât înainte. 

— Citeam ziarele de ieri. 

— Şi ai simţit că datoria te obligă să vii. 

— Da. 

Brennan a rumegat informaţia. Şi ouăle. Reacher a muiat pâinea prăjită 
în gălbenuş. În jurul lor oamenii susțineau lanţul de custodie şi ADN-ul şi 
analiza muşcăturii. Unii consultau programe. Unii vorbeau la telefon. 

— Ai spus că erai în armată în martie 1987. Staţionat în Germania. 

— Aşa e, a spus Reacher. 

— L-ai cunoscut pe Calder Massee? 

— Am ştiut despre el. 

— Nu-mi place drama, domnule Reacher. 

O urmă de ceva. Supărare. Frustrare. Nervozitate. 

— Nu fac dramă. 

— Sunt lucruri pe care nu vrei sau nu ai posibilitatea să le spui. 

Reacher a aprobat din cap. 

— Şi totuşi eşti aici. 

— Sunt. 

— Ce poți să spui? 

— Ai dreptate. 

— În ce privinţă? 

— Massee s-a împuşcat singur. 

— Cum poţi să ştii? 

Dubios. 

Reacher a pus jos furculița, a mototolit şerveţelul şi s-a lăsat pe spate în 
scaun. 

— Am fost acolo, a spus el. 


După mai multă cafea neagră, Brennan şi Reacher au fost de acord cu 
trei puncte principale. 

Frenezia media ar distruge cariera lui Brennan. Probabil că o va duce la 
acuzare, poate chiar condamnare. 

Dupreau şi Szewczk erau presaţi de forțe mult mai de sus. Nu se putea 
aştepta la niciun ajutor din partea asta. 

Ca să-şi păstreze numele curat şi să evite închisoarea, trebuia să-l 
găsească pe ucigaşul lui Yeow pe cont propriu. 

Reacher a repetat dorința de a ajuta. Brennan a fost de acord că abilitățile 
ei erau mai potrivite în laborator decât pe străzi. Reacher a asigurat-o că 

putea acoperi el partea asta. Că gândirea ei analitică ar putea fi cel mai mare 
avantaj al lor. 

Brennan a zâmbit, pentru prima dată în ziua aceea. Îi plăcea Reacher. A 
acceptat oferta lui. 

Astfel au ajuns la patru puncte. 

Au dezbătut opţiunile. Au fost de acord că un punct de plecare logic era 
editorul lui Yeow. 

Cinci puncte. 

Ea a comandat un Uber şi s-au îndreptat spre hol. 


* 


Brennan şi Reacher au trecut prin uşile de sticlă şi au ieşit sub portic. 
Aerul era rece şi încărcat de umezeala Potomacului. Norii, deşi mai întunecați 
şi mai umflați decât înainte, încă refuzau să se scuture. 

Un amestec de voci şi claxoane de maşini le-a atras atenţia. 

În stânga lor, bariere portabile se întindeau de-a lungul străzii care dădea 
în Woodley Road. Personalul hotelului verifica maşinile înainte să le facă cu 
mâna să treacă în zona largă pavată unde urcau şi coborau oaspeții. 

Brennan şi Reacher s-au uitat în dreapta. 

Aceeaşi securitate improvizată. 

O clipă de surpriză, apoi înțelegere. 

Dincolo de bariere, o mulțime de camere Barnum&Bailey, microfoane, 
aparate de fotografiat, iar jurnaliştii îşi exprimau nemulțumirea că le-a fost 
interzis accesul la hotel. 

Gândindu-se că rechinii au simţit mirosul de sânge al vreunui politician 
prins culcându-se cu asistenta sau al vreunei actrițe nu suficient de sus în 
top pentru a sta la Ritz şi că şoferul lor nu avea nicio şansă să ajungă la ei, 
Brennan şi Reacher s-au hotărât să meargă pe jos. 

— Ea e! 

În timp ce se apropiau de barieră. 

— E Brennan. 

Cuvintele s-au răspândit prin mulțime. Camerele s-au ridicat pe umeri. 
Luminile s-au aprins. Microfoanele s-au îndreptat spre gură. 

— Dr. Brennan. Ted Sanders, CNN. 

— Vreţi să faceți o declarație? 

— Dumneavoastră l-aţi omorât? 

— Sunteţi de acord cu falsa sinucidere? Sau doar aţi dat-o-n bară? 

— O să fiți arestată? 

Brennan s-a oprit, fața ei spunând că i-ar împuşca dacă ar avea o armă. 
Reacher a prins-o de braţ şi a condus-o înapoi. Printre atacuri, ea l-a lăsat. 
Întrebările le însoțeau retragerea. 

— Vom aştepta treizeci de minute şi apoi vom ieşi prin bucătărie, a spus 
Reacher când au ajuns în hol. 

— Nenorociţi, a spus ea. 

— Da, a spus el. 

— E un rahat, a spus ea. 

— Da, a spus el. 

— Mă aşteptam la telefoane din partea presei, dar asta... A arătat cu 
mâna spre uşă. Asta-i nebunie. 

— Yeow a fost jurnalist, a spus Reacher. 

— Au sensibilitatea unui păduche. 

— Păduchii nu-i răzbună pe-ai lor. 

— Aşa e, a fost ea de acord. 

Ambii greşeau foarte tare. 


JOI, 23 FEBRUARIE, 13:45 EST 


De mai multe decade, Washington Post se ridica precum un stup cenuşiu 
gigantic la colțul dintre străzile Fifteenth şi L. Noua adresă era strada K nr. 
1301. Sau Piaţa Franklin nr. 1. Ziarul şi serviciul poştal încă erau în dispută. 

Editorul lui Yeow era un tip pe nume Albert Thorsten. Un ecran uriaş le-a 
arătat că biroul lui Thorsten era la etajul şapte deasupra holului. Brennan şi 
Reacher au urcat cu un lift care nu scotea niciun zgomot şi au coborât din el 
într-un coridor care mărginea redacția de ştiri, de lungimea graniței dintre 
SUA şi Canada. 

Cinci metri, apoi l-au văzut pe Thorsten printr-un geam uriaş de sticlă, 
stând la un birou care se potrivea cu orice altceva din clădire. Uşa era 
deschisă. Brennan şi Reacher au intrat. Ambii au studiat încăperea, din 
instinct. 

Camera nu era mare, nu era mică, nu era monotonă, nu era strălucitoare. 
În ciuda acvariului cu peşti de pe un perete, un exces de ziare, imprimate, 
dosare şi cărți făceau spaţiul neobişnuit să pară strâmt şi claustrofobic. În 
spatele capului lui Thorsten atârna imaginea unui depozit — un dig de lemn, 
un pescăruş şi o barcă. Se potrivea bine cu restul. 

Thorsten arăta de cincizeci de ani, suferind de insuficiență cardiacă. Păr 
cărunt, ochi umflaţi, burta umflată. A ridicat sprâncenele întrebător când a 
văzut-o pe Brennan. Se părea că Luong îl menţionase doar pe asistent. Sau 
poate era mărimea lui Reacher. Sau genul. 

— Doamna momentului, a ghicit Thorsten. 

Sau a ştiut, după fotografiile din presă. Apoi ochii întrebători au alunecat 
către Reacher. 

— Eu sunt asistentul. 

— Sigur că da. 

Thorsten a arătat către cele două scaune din fața lui. Arătau ca o masă, 
doar că erau scaune. 

Reacher s-a aşezat. Brennan s-a aşezat. Thorsten şi-a direcționat 
următorul comentariu către ea. 

— Se spune că mi-ai ars unul din reporteri. 

Voce uscată şi plată ca deşertul Kalahari. 

— Ce se spune e greşit. 

— Şi sunt binecuvântat de prezența ta pentru că...? 

— Intenţionez să-l găsesc pe nenorocitul care a făcut-o. 

Thorsten s-a gândit la asta. Apoi: 

— Yeow aflase nişte lucruri interesante despre tine. 

— Ca de exemplu? 

— Habar n-am. 

— Nu te informa despre investigațiile lui? 

— Yeow era un veteran. Legătura dintre noi era ce trebuie să ştii. 

— Eu trebuie să ştiu. 

Altă tăcere încordată, în timp ce se uitau în direcții diferite pe deasupra 
mesei. Privirea lui Thorsten era impersonală. Brennan s-a gândit că au trecut 
ani de când el nu mai simţise vreo empatie. 

— O ajuţi pe Luong cu documentele apărării? l-a întrebat Thorsten pe 
Reacher. 

— Da. 

— Asistent juridic. 

— Da. Ar fi de ajutor să avem numele celor pe care Luong îi intervieva. 

Thorsten a râs, aşa cum şi Brennan şi Reacher ştiau că o va face. 

— Vă rog. Nu pot dezvălui sursele. 

A realizat greşeala. 

— Dacă le-aş ştii. 

— Yeow nu ţi-a spus niciodată ce au povestit acestea? a întrebat 
Brennan. 

Thorsten şi-a scuturat încet capul. 

— Nu ţi-a arătat niciodată notițele? N-a cerut acceptul? N-a solicitat bani 
pentru călătorii? Bani pentru a convinge pe cineva? Bani pentru prânz? 

Capul continua să se mişte. 

— Ce poți dezvălui, domnule Thorsten? 

Reacher, diplomatul. 

— Yeow mi-a promis ceva de senzaţie. 

— Cred că te-a părăsit norocul cu asta. 

În tonul lui Brennan se simţea dezgustul. 

— Sau povestea a devenit mult mai bună. 

— Ai grijă, domnule Thorsten. 

— Asta-i o ameninţare? 

— Jurnaliştii susțin adesea că ştiu mai mult decât ştiu cu adevărat. 

Thorsten a ridicat din umeri. Asta e. 

Brennan s-a uitat la Reacher. El şi-a lăsat bărbia în jos. Amândoi s-au 
ridicat. 

— Nu l-am omorât pe Jonathan Yeow, a spus Brennan uitându-se în jos 
la editor. Şi nici nu am greşit, nici nu am fost mituită în cazul Massee. Când 

voi dovedi aceste două lucruri şi îl voi găsi pe ucigaşul lui Yeow, primul 
telefon pe care îl voi da va fi la New York Times. 

Brennan a scos o carte de vizită din geantă şi a aruncat-o pe masă. Apoi 
ea şi Reacher s-au întors şi au plecat. De-a lungul coridorului care mărginea 
lunga redacție de ştiri. Către liftul silențios. Prin hol în strada K. Unde nu era 
linişte. 

Au hotărât să meargă cu metroul. Aşteptau în staţie când a început să 
sune telefonul lui Brennan. Ecranul afişa un număr necunoscut. A răspuns 
oricum. 

— Nu ai auzit asta de la mine. 

Vocea ca deşertul Kalahari era înăbuşită, ca şi cum gura lui Thorsten era 
acoperită cu mâna făcută căuş. 

— Ce să aud? 

— lan Massee. 

— Cel mai mic frate al lui Calder. 

— lan crede că sinuciderea a fost o execuție ordonată de Departamentul 
Apărării. 

— Asta cred o mulțime de oameni. 

— Tipul e nebun. 

— Ai vorbit cu el? 

A schimbat o privire cu Reacher care asculta partea ei de conversație. 

— De multe ori. Până când nu i-am mai răspuns. 

— Crezi că ar putea fi violent? 

— Detestă autorităţile. 

— Ca mulți alți oameni. 

— După părerea mea, lan Massee aşteaptă să se întâmple următorul 
Sandy Hook5. 

— De ce l-ar fi omorât pe Yeow? Yeow urma să probeze că are dreptate. — 
Urmăreşte banii, a spus vocea ca deşertul Kalahari, înfundată, ca o furtună 
de nisip. Apoi telefonul s-a închis. 

— Domnul nostru Thorsten are un caracter schimbător, a spus Reacher. 
În minutul ăsta Domnul Editor Corporatist Precaut şi în minutul următor 
Domnul Informator Watergate. 

— Nu vreau să trebuiască să vorbesc cu lan Massee, a spus Brennan. 

— Poate că nu va trebui s-o facem. De ce Thorsten ar schimba placa aşa? 

— Tu să-mi spui. 

— Poate că îi e dor de vremurile vechi. 

— Sau? 

— Visează la bani. Conduce un ziar. Avea o poveste grozavă care tocmai 
s-a făcut şi mai bună. Vede o mulțime de exemplare în plus. Ar putea obţine 
tot felul de afaceri la nivel naţional. Poate un film. Doar că nu ştie care-i 
povestea. Nu încă. Cunoaşte sursele. Dar nu ştie ce au spus acestea. Încearcă 
să ne facă pe noi să luăm din nou interviurile. Ca să păstreze visul viu. 


` Şcoală din America unde un bărbat de 20 de ani a împuşcat 26 de persoane. 

— Nu merge, a spus Brennan. Thorsten nu va avea beneficii. Sunt sigură 
că lan Massee a vândut drepturile pentru film cu ani în urmă. E proiectul lui. 
Şi Watergate e o poveste veche. Jurnaliştii sunt diferiți acum. Ei ştiu mai 
bine. Un cal de povară ca Yeow ar fi semnat cu oamenii lui Massee în avans şi 
în nume propriu. Ar fi vrut tot profitul, nu numai un procent. 

— Urmăreşte banii. 

— Unde? 

— Oriunde a vândut lan Massee drepturile. Vreo companie de filme de pe 
undeva ştie toată povestea. Ca o condiţie contractuală, sunt sigur. Înainte de 
a face investiții substanțiale. 

— Ceea ce i-ar face să-l protejeze pe domnul Yeow, a spus Brennan, 
pentru că este găina lor cu ouă de aur. Nu pot fi ei suspecții. 

Reacher n-a spus nimic. 

— Şi evident că nu sunt, a spus Brennan. Dar presupun că un rival ar 
putea fi. Dacă cineva câştigă, altcineva pierde. Mă gândesc că altcineva nu 
vrea să piardă. Se spune că industria spectacolului e dură. Omorându-l pe 
Yeow, omori pariul concurentului cu gloria. Şi îl faci să-şi irosească investiția. 
Asta-i scade profitul. E o afacere în câştig. 

— Urmăreşte banii. 

— Ceea ce înseamnă televiziune, nu film. Se spune că acolo sunt banii 
acum. Şi în cazul ăsta sunt sute de companii şi, în consecință, mii de 
potenţiale războaie pentru rating. De fapt, milioane. E o chestiune de 
matematică. 

— Înţeleg, a spus Reacher. Am fost la West Point. Care e un fel de colegiu. 

— E o academie. 

— Toţi ştiam să scriem şi să citim. 

— Ar trebui să pornim de unde a vândut lan Massee drepturile. Şi să 
pornim de acolo spre exterior. Ceea ce înseamnă oricum să vorbim cu el. Ne- 
am întors de unde am plecat. 

— Cel puţin ştim ce să-l întrebăm. Nu trebuie să batem câmpii. 


* 


Au mers cu metroul până unde internetul de pe telefonul lui Brennan le-a 
indicat că e biroul lui Ian Massee. Care s-a dovedit a fi un spațiu cu o 
fereastră vopsită cu galben, între un oficiu poştal şi un contabil bilingv, pe o 
alee aflată la distanțe aproximativ egale de ceea ce zona metroului avea cel 
mai bun şi cel mai prost de oferit. 

Înăuntru, biroul era un spațiu dreptunghiular simplu, şi era gol, cu 
excepția unei femei aflată la recepţie, chiar lângă uşă. Strălucea ca aurul, de 
la lumina soarelui care intra prin ferestrele vopsite. 

Reacher a intrat şi a întrebat: 

— Domnul lan Massee e la birou? 

Femeia s-a uitat la el cu un zâmbet plăcut, în stilul plăcut al unei 
recepţioniste, cald şi prietenos, doar că ochii săi spuneau E un birou cu spațiu 
deschis, numai cu mine înăuntru. Care parte nu o înţelegi? 

— Mi-e teamă că în momentul ăsta nu e, a spus ea cu voce tare. 

— Se întoarce? 

— Mă tem că astăzi nu. 

— Unde e? 

— Nu pot să spun. 

— Ai putea să-l suni. 

— De ce? 

Reacher a păşit într-o parte şi Brennan a păşit în față. 

— Tu eşti ea, a spus femeia. 

— Sună-l, a spus Brennan. 

A sunat. Au auzit partea dinspre ei de conversație, care a început cu 
răspunsuri repetate la ceea ce trebuie să fi fost întrebarea Eşti sigură? şi apoi 
a continuat cu discuţii despre un loc numit Sammy, care, după cum suna, ar 
fi putut fi orice, de la un club de striptease până la un magazin de tăiței, dar 
care s-a dovedit a fi o companie de producție de televiziune. 

lan Massee avea o întâlnire pentru documentarul lui. 

Temperance Brennan era aşteptată acolo. 

De fapt, vor trimite o maşină. 

— Nu, a spus Brennan şi a comandat un Uber. 


* 


Compania de producție era una dintr-o duzină care împărțeau spațiul în 
Crystal City. Au intrat considerând că fiecare microfon era deschis şi fiecare 
cameră înregistra. S-au întâlnit cu lan Massee pe coridor. Era o variantă 
blondă a tipului care l-a dus pe Reacher în afara Baltimorului. Fără îndoială, 
odată un tânăr cizelat şi suplu, acum umflat şi putrezit de stres şi furie şi 
mâncare proastă şi prea mult timp petrecut în baruri. 

Dar în acel moment era destul de plăcut. L-a luat pe Reacher drept 
bodyguardul lui Brennan, aşteptându-se la asta, ca şi cum ar fi fost o 
nebunie din partea ei să meargă fără unul. La început părea uimit că e în 
prezența ei. Ea era cheia conspirației. Era față în față cu femeia care ştia 
totul. 

Era față în față cu femeia care îl omorâse pe Jonathan Yeow. 

Apoi, în cele din urmă, a vorbit, invitându-i politicos să îl urmeze într-un 
birou. A ţinut o uşă. Reacher a intrat primul. Brennan l-a urmat. Era un 
spaţiu cu multiple destinaţii. Echipament tehnic era împrăştiat peste tot. 
Erau acolo două birouri albe laminate. Doi bărbaţi stăteau la ele. Unul era un 
tip cu ochi sălbatici, cu părul lung gri şi o barbă de patru zile. Era foarte înalt 
şi foarte slab şi era îmbrăcat într-un costum de catifea, ros şi lăbărțat de la 

atâta purtat. Purta mănuşi fără degete. Poate că era echivalentul, pe timp de 
iarnă, purtării ochelarilor de soare înăuntru. 

Celălalt tip nu avea o mână. 

Era scund şi solid sub o față indiferentă, purtând un costum albastru, 
stând drept, tot numai muchii şi unghiuri, totul simetric, cu excepţia faptului 
că într-o parte era o mână şi în cealaltă un cârlig. Sau, ca să fim corecţi cu 
oamenii de ştiinţă care au inventat-o, o proteză sofisticată care se termina cu 
două degete controlabile, ținute în mod normal la un centimetru depărtare, 
dar cu posibilitatea de a fi fixate. Degetele aveau forma cârligelor. Pentru 
eficiență. Piraţii le aveau de la început. 

lan Massee l-a introdus pe tipul cu ochi sălbatici şi păr lung, gri ca fiind 
Paul Warwick. Era un producător premiat de documentare. Apoi Massee l-a 
prezentat pe tipul cu o mână ca fiind Samuel Rye. El reprezenta banii. El 
deținea compania de producție. Cei trei au lungit introducerea lamentându-se 
cu privire la ce puteau pierde. Warwick îşi putea pierde reputaţia. Rye îşi 
putea pierde norocul. Massee putea pierde şansa de a spune adevărul. 

— Nu e adevărul, a spus Brennan. Nu înțeleg cum crezi că ar putea fi. Nu 
ştii nimic. Nu ai văzut nimic. 

Massee a făcut o pauză, pregătindu-şi o replică, dar Warwick a sărit 
primul, plin de energie. 

— Avem o mulțime de dovezi, a spus el. 

— Nu aveți. Nu există nicio dovadă. 

— Avem ordinele de deplasare. O a doua persoană a părăsit aceeaşi bază 
în acelaşi timp. 

— Intrările şi ieşirile din bază se desfăşoară constant. Nu implică o 
legătură. E o coincidenţă fără semnificaţie. 

— Există urmele unei a două persoane în maşina în care Calder Massee a 
fost omorât. 

— Unde Calder Massee s-a sinucis, l-a corectat Brennan. Sunt sigură că 
era o maşină de serviciu sau una închiriată. Sute de bărbați au fost în ea. 
Asta-i o altă pistă falsă. 

— E mai mult decât atât. 

Brennan s-a aşezat la al treilea birou. 

— Spune-mi, a spus ea. 

Reacher stătea în spatele ei. 

— Calder Massee era un colonel în forțele aeriene cu autorizaţie de 
securitate, a spus Warwick. În 1987 se pregătea o lovitură combinată. Încă 
exista războiul rece. Forţele aeriene aveau toate avantajele. Aveau bombele pe 
care le învârteau fără încetare deasupra capului. Dar cineva a trădat. Calder 
Massee a fost greşit suspectat şi fals acuzat. În timp ce era în custodie a fost 
bătut rău. Când adevăratul trădător a fost descoperit, a fost omorât şi 
Massee, ca să acopere greşeala jenantă. 

— Ăsta-i un discurs, nu o dovadă, a spus Brennan. 

— Avem ordinul dat asasinului. 

— Noi? 

— Yeow în are. Sau îl avea. 

— Şi unde e acum? 

— Nu ştim. 

— Şi aveţi de gând să faceţi emisiunea fără el? 

Warwick n-a răspuns. 

— Fratele meu a fost un patriot şi un bărbat onorabil, a spus Massee. Nu 
a fost un spion. 

Nimeni n-a răspuns. 

Reacher s-a uitat la Samuel Rye şi a întrebat: 

— Cât de mulți bani vei pierde? 

— Nu e vorba de bani, a spus Rye. E adevărul şi dreptatea. 

— Cuvinte mari. 

— Compania mea e clădită pe ele. 

— Adevărul e că Dr. Brennan n-a dat niciodată ochii cu Yeow. 

— Dacă spui tu. 

— Da. 

— Deci guvernul a făcut-o. 

— Guvernul nu foloseşte pungi de plastic, a spus Reacher. Crede-mă. 

— Atunci cine? 

— Ar fi putut fi un rival care să te rănească? 

— Să-mi omoare emisiunea? E posibil. 

Rye a rămas tăcut un moment lung. 

Apoi a spus: 

— Dar ştii ceva? La naiba cu toți. Tocmai m-am decis. Vom face 
emisiunea oricum. 

Warwick a ridicat pumnul în aer. 

— Grozavă decizie, Sammy, a spus el. Cu adevărat curajoasă. Pentru că 
pierderea lui Yeow nu ne-a rănit cu adevărat. De fapt, ne ajută. Vom fi total 
sinceri cu asta. Vom spune asta e povestea şi bravul Jonathan Yeow a fost 
omorât când o confirma. Audienţa va trage propriile concluzii. Nu vezi? 
Mesajul e şi mai puternic cu un tip mort. 

— Eşti dezgustător, a spus Brennan. 

— Vorbeşte ucigaşul, a spus Massee. 

Tensiunea a ţinut o secundă. Apoi Reacher a păşit în față din spatele 
biroului lui Brennan. Doi metri, peste o sută de kilograme, mâinile de 
mărimea farfuriilor pentru cină. S-a gândit că ar putea să-l frângă în două pe 
Warwick ca pe un creion, apoi să-i smulgă proteza lui Rye şi să i-o îndese pe 
gât. S-a gândit că Massee ar fi putut avea un atac de inimă înainte să-i dea 
prima lovitură. 

— Acum plecăm, a spus el. Dar sunt sigur că ne vom mai vedea. 

Au mers pe jos o stradă până la un colț, unde au aşteptat cinci minute un 
alt Uber. Brennan şi-a petrecut timpul la telefon, trecând de la un site la 
altul, cercetând industria bârfelor despre rivalii lui Samuel Rye. Apoi a dat 
peste un titlu de la un ziar comercial care spunea Rye semnează cu 
producătorul controversat de documentare. Era şi o fotografie. Ochii sălbatici, 
păr lung gri, slăbănog. Paul Warwick. A început să citească. 

Maşina a venit şi ei au urcat. 

— Warwick pare o lucrătură, a spus ea. Există numeroase plângeri că 
obişnuieşte să intimideze martorii, să falsifice documentele şi să ignore 
complet orice informaţie care nu se potriveşte cu povestea lui. 

— Cum au ajuns amprentele tale pe pungă? a întrebat Reacher. 

— Nu ştiu. 

— Cât de amănunţită a fost examinarea pe care ai făcut-o rămăşițelor lui 
Calder Massee? 

— Ce, acum mă crezi şi incompetentă? 

— Te-ai limitat la cap? 

— Bineînţeles că nu. Am examinat tot scheletul. 

— Vreun os rupt? 

— Nu. 

— Ai citit raportul german original din 1987? 

— Bineînţeles că l-am citit. 

— Vreo contuzie, laceraţie sau alte leziuni? 

— Nu. 

— Prin urmare şi raportul tău dovedeşte că nu a fost bătut rău cât a fost 
în custodie. Crede-mă, ştiu cum merge. Am văzut rezultatele. Dar Warwick 
are nevoie să creadă. E important pentru povestea lui. După părerea lui 
motivul guvernului este jena de a trata rău tipul greşit. Poate că Yeow i-a 
spus să nu mai insiste cu asta. Poate că Yeow i-a arătat raportul german 
original. Ceea ce a stricat povestea lui Warwick. Poate încă vreun detaliu sau 
două. Yeow s-ar putea să fi fost puţin mai scrupulos decât Warwick. Era de la 
Post, până la urmă. Asta ar putea încă să însemne ceva. 

— Crezi că s-au certat? 

— Poate mai rău decât atât. 

— Continuă. 

— Mi se pare că Warwick e genul de tip care nu vrea ca marea lui poveste 
să fie atenuată. Şi nu i-ar plăcea să-l contrazică cineva în public după aceea. 

— Şi ăsta-i un motiv suficient pentru omucidere? 

— Asta au întrebat şi la radio, a spus Reacher. Despre tine. Părerile 
tuturor erau că s-au întâmplat lucruri ciudate şi că ruina profesională era un 
motiv grozav. 

— Serios? 

— Spuneau că pierderea lui Yeow îl ajuta. 

— Dar doar puţin, cu siguranță. Aveau povestea de bază. Încă nişte 
minciuni nu însemnau o mare diferență. Nu destul cât să ucizi pe cineva. 

— Nu-mi plac mănuşile lui. 

— Ce vrei să spui? 

— Uită-te din punctul de vedere al lui Yeow. Stătea în bucătăria lui, i s-a 
pus punga pe cap, a fost strânsă în jurul gâtului şi lumea a început să se 
încețoşeze. El ce face? 

— El bâjbâie după mâinile ucigaşului pentru a le îndepărta. Datele arată 
că, în caz de ştrangulare sau sufocare, pare a fi o reacție aproape universală. 

— Natura umană, a spus Reacher. Dar e o prostie. Mai bine şi-ar folosi 
degetele ca să rupă o gaură prin care să respire. Sau să-l apuce dintre 
picioare. În loc de asta, oamenii îi apucă de mâini. Ei trag şi zgârie şi bâjbâie. 
Lasă urme. 

— De aici mănuşile din ziua următoare. 

— Exact. 

— Asta-i cu bătaie lungă. Nu cred că e un motiv suficient. 

— S-ar putea să nu aibă nevoie de mult. Pare foarte sensibil. Mă aştept să 
aibă sufletul unui artist. Dar, în general, sunt de acord. E cu bătaie lungă. 
Dar e genul de lucru pe care o persoană vrea să îl taie de pe listă. Natura 
umană. 

— Deci du-te şi dă-i jos mănuşile. 

— O voi face. Dar asta-i o chestie importantă. În calitate de consilier 
juridic trebuie să-ți spun că dacă o dăm în bară cu asta suntem morți şi 
îngropaţi. Trebuie să fim siguri. Trebuie să arunci o privire pe notițele de la 
autopsia lui Yeow. Nu e de nici un folos dacă găsim zgârieturi pe mâinile lui 
Warwick dacă ei nu au găsit piele sub unghiile lui Yeow. 

— Nu pot să-mi arunc privirea pe notițele alea. Probabil nici nu sunt încă 
transcrise. 

— Poţi să-i suni pe cei care au făcut autopsia şi să le ceri o favoare? 

— S-ar putea să nu-mi răspundă. 

— Probabil că tu i-ai instruit. Ei trebuie să ştie că totu-i o porcărie. Te vor 
ajuta. Întreabă despre unghii. Îi vom avea pe Szewczk şi Dupreau după noi. 
Mai bine să avem ambele capete ale poveştii. Unul zgârie şi unul are 
zgârieturile. Toată povestea, chiar acolo. 

— Acum? 

— În seara asta. Neobservaţi. Eu mă duc înapoi la Crystal City şi vorbesc 
cu Warwick şi când tu ai informațiile de la prietenii tăi medici mă suni acolo 
cu veştile, iar atunci, ori îl confrunt pe Warwick, ori îi voi da mănuşile înapoi, 
îl mângâi pe cap şi dispar. 

— Nu ai un telefon mobil. 

— Sunt sigur că au o centrală telefonică. E o companie de producție. 
Cineva îţi va face legătura. 

— Şi între timp îl ţii pe Warwick prizonier, după program? 

— Nu-l voi ţine. Decât dacă are zgârieturi. 

Nevrând să-i furnizeze un prim-plan vreunui reporter cu un obiectiv 
foarte bun, Brennan a luat un alt Uber şi i-a spus şoferului să o ducă la 
Cantina Marina în zona districtului Southwest Waterfront. A comandat o 
portie de scoici şi creveţi prăjiți şi s-a aşezat la o masă în colțul îndepărtat din 
spate. 

Primul telefon i l-a dat lui Bernie Rodriguez, un antropolog criminalist, 
consultat atât de birourile de medicină legală din D.C cât şi de cele din 
Baltimore. Ea şi Rodriguez se cunoşteau din facultate. Totuşi, era îngrijorată 
cu privire la reacția lui. Dacă îi răspundea. 

Îngrijorarea nu a fost fundamentată. Rodriguez a ridicat la primul sunet, 
spunând că a văzut circul din presă, asigurând-o că toată lumea din secție 
crede că acuzaţiile sunt de rahat. După zarva din fundal ea şi-a dat seama că 
era încă la Marriott. 

Brennan a întrebat cine a făcut autopsia lui Jonathan Yeow. Rodriguez 
nu ştia, a promis că o să verifice şi o să sune înapoi. 

Terminase prima moluscă în momentul în care a sunat. Patologul fusese 
Helen Matias. Brennan o cunoştea pe Matias. Au învățat împreună protocolul 
de recuperare a cadavrelor când astfel de cursuri mai erau predate la 
Academia FBI din Quantico. Matias era imparțială, pricepută şi a naibii de 
deşteaptă. Cele două femei împărțeau un respect reciproc. Şi dragostea lui 
George Carlin. 

Încă. 

Rodriguez i-a oferit numărul de mobil al lui Matias. Brennan a spus că îl 
are, i-a mulțumit şi a închis. 

Brennan a verificat ora. Şase şi douăzeci şi cinci. Nu era bine. Biroul de 
medicină legală era cu siguranţă închis. 

A sunat. 

Patru sunete, apoi a intrat robotul. A spus câteva cuvinte. În primul rând 
numele. 

Brennan s-a uitat prin restaurant. Era plin cu funcţionari în costume cu 
cravată şi ciorapi şi pardesie. Cu localnici în echipament de alergare şi 
transpirați. Cu turişti în adidaşi şi cu şepci, cu aparate foto şi ghiduri 
turistice. 

Matias a sunat exact la patru minute după ce Brennan a lăsat mesajul. 

— Vei face totul ca să-ți apară numele în ziare. 

Vocea era joasă, vocalele largi şi languroase. Clar nu era din New York. 

— Mă gândesc să dansez goală în fața Casei Albe. 

— S-ar putea să meargă. Cum naiba eşti? 

— Am fost şi mai bine, a spus Brennan. 

— Da. Toată povestea asta cu Yeow e o porcărie. 

Deci Matias ştia. 

— Nu eu l-am ucis. 

Matias n-a răspuns. 

— Înţeleg că tu ai făcut autopsia. 

— Da. 

Nedezvăluind nimic. 

Pe fir s-a lăsat o tăcere ciudată în timp ce Brennan gândea şi Matias 
aştepta. Brennan a hotărât să treacă direct la subiect. 

— Mă întreb dacă aş putea cumva... 

— Mi-ar plăcea să arunci o privire la el. 

— Ce? La cine? 

— La Yeow. Am găsit urme îngrijorătoare pe umerii lui. 

— Îngrijorătoare. 

— Da. 

Brennan i-a lăsat timp lui Matias să detalieze. N-a făcut-o. 

— Vrei părerea mea. 

— Neoficial, bineînţeles. 

— Când? 

— În seara asta. 

— Îmi convine. 

— Strada 401E. Asta-i în Southwest. Ne întâlnim în hol la opt. 

— Voi fi acolo. 

— Tempe. Nimeni nu trebuie să ştie că ai văzut cadavrul. 

— Care cadavru? 

— Bine. Pentru că o scurgere de informaţii ar putea duce fețele 
amândurora la ştirile de la ora unsprezece. 


* 


Brennan a pierdut timpul sorbind din cafea. După cola dietetică, cu 
supliment, ultimul lucru de care avea nevoie era mai multă cafeină. Dar 
restaurantul era aglomerat şi ea voia o scuză să poată sta. 

Căutând pe Google adresa pe strada E, a aflat că distanța de unde era 
acum era cam de un kilometru. Plină de energie s-a hotărât să meargă pe jos. 

La şapte şi jumătate a pornit. Sub influența cafelei, a sucului şi a 
adrenalinei, de-abia observa împrejurimile. Parcul, şcoala, biserica. 
Complexul de apartamente Potomac Place Tower. Capitol Park Tower. 
Autostrada Southwest pe deasupra. Mirosul râului Potomac puternic în aer. 
Mergând pe Fourth Street, singurul lucru la care se putea gândi era trimiterea 
făcută de Matias la urmele ciudate de pe Yeow. 

Îmi mintea ei, vizualiza atacul. Ucigaşul punând punga de plastic pe 
capul lui Yeow. Trăgând tare în jos şi strângând puternic plasticul. Mâinile lui 
izbind pieptul şi umerii lui Yeow. Poate şi pieptul. 

Sau mâinile ei. 

S-a gândit că un atacator înalt ar fi lăsat urme rezultate dintr-un impact 
direct pe deltoid. Un atacant mai scund, întinzându-se mai mult în sus, ar fi 
lăsat urme mai departe spre față sau spre spate, depinzând de poziția față de 

Yeow. A concluzionat că ar fi posibil să-l implice pe Warwick sau să-l excludă, 
bazându-se pe înălțimea lui. 

Pe strada E, a luat-o la stânga. Laboratorul de medicină legală din D.C. 
era întins pe întreaga parte de nord a străzii. Mai multe etaje, o mulțime de 
grilaje de oţel şi sticlă. Acelaşi peisaj plin de speranţă ca şi la secția de poliție 
de pe Indiana Avenue. Mai puţin rahat de câine. Steaguri identice. 

În partea opusă a străzii era un hotel Hyatt. În cele două colțuri rămase 
erau clădiri guvernamentale. Mulțumită lui Google ştia că monştri găzduiau, 
printre alte entități, Administraţia Naţională Aeronautică şi Spațială, Centrul 
pentru Controlul şi Prevenţia Bolilor, Serviciul de Cercetare Economică a 
Departamentului Agriculturii din SUA, Comisia de Transport de Suprafaţă şi 
cafeneaua lui Casey. Partea fierbinte a zonei. 

Cu pulsul bătându-i ca unui colibri, a deschis uşa de la laboratorul de 
medicină legală şi a intrat. 


Reacher a reţinut primul Uber şi s-a întors la Crystal City. Preţul va fi 
plătit direct de pe cardul de credit al lui Brennan. Nu trebuia dat nici un 
bacşiş. Se părea că aşa funcţiona Uber. Ceea ce lui îi convenea. Avea obiceiul 
militarilor de a presupune că toţi cei pe care îi cunoştea erau mai bogați decât 
el. 

A coborât cu o stradă înainte de clădirea pe care o împărțeau companiile 
de producție TV şi a mers până într-un loc din care putea vedea uşa. A stat în 
umbră, în frigul de februarie şi a aşteptat. Oamenii ieşeau câte unul sau doi, 
îmbrăcaţi cu jeanşi şi haine groase de iarnă. L-a văzut plecând pe Samuel 
Rye. Dar nu şi pe Massee sau Warwick. Ei erau încă înăuntru. Încă discutând 
programul lor de ultimă oră, credea el, şi cum devenea mai puternic, acum că 
Yeow era mort. Dezgustător, spusese Brennan. O plăcea pentru acea reacție. 
Arăta puritate. Ca antropolog criminalist trebuie să fi văzut destule lucruri 
urâte făcute din motive urâte, dar nu era cinică. Nu de tot. Ceea ce era 
neobişnuit. Ca şi numele ei. Era cu totul neobişnuită. 

Şi atrăgătoare. 

A aşteptat. 

La opt şi zece s-a gândit că mai multă linişte nu va fi în clădire. Massee şi 
Warwick erau încă înăuntru. A intrat şi a găsit coridorul corect. A văzut uşa 
corectă în față. Dar s-a deschis înainte să ajungă acolo şi lan Massee a ieşit. 

S-a oprit şi a spus: 

— Tu. 

— Da, eu, a spus Reacher. 

— Ce vrei? 

— Pe Warwick. 

— De ce? 

— Nu-i treaba ta. 

— Toată chestia asta e treaba mea. 

— Toată chestia asta e o prostie. 

— Fratele meu n-a fost spion. 

— Fratele tău a fost un rahat. 

— În final ei au spus că altcineva a fost spionul. E în înregistrări. 

— Ai fost bolnav în ziua când s-a predat gândirea? Au fost doi spioni. 
Fratele tău şi celălalt tip. Lucrând împreună. 

— Nu-i adevărat. 

— Ba da, este. Ştiu sigur. 

— Cum? 

— L-am văzut de două ori transmițând mesaje şi întâlnindu-se cu un 
oficial al guvernului est german. Eram tânăr, eram în armată, nu în forțele 
aeriene. Nu se ferea de un tip ca mine. Cred că de asta m-au trimis. 

Massee a tăcut un moment. 

Apoi a spus: 

— Deci a fost executat. 

— Nu, n-a fost, a spus Reacher. Şi-a pus singur pistolul în gură. 

— Avem ordinul. 

— Aveţi şi răspunsul? 

— Ce? 

— Hârtiile ar fi trebuit să fie prinse împreună în dosar. Ordinul şi 
răspunsul. Ordinul spunea ucide-l, iar răspunsul spunea că era deja mort 
când am ajuns acolo. 

— Tu? 

— Doar că nu era cu totul adevărat. Era viu când am ajuns acolo. Am 
stat în maşina lui şi am vorbit. Am prezentat situația. M-a implorat să-l las să 
se împuşte. Voia să-şi ferească familia de ruşine. Am fost de acord cu asta. 
Dar apoi ai apărut tu şi ai dezgropat totul din nou. Ar fi trebuit să laşi 
lucrurile aşa cum sunt. 

— Ai fost acolo? 

— După aceea am fost surd de urechea stângă o săptămână. 

Massee a rămas tăcut din nou. 

S-a făcut roşu la față. 

S-a întors în sus ca un ceas şi a balansat neîndemânatic mâna dreaptă 
spre falca lui Reacher, alimentat doar de eşec şi de inflamare şi de furie. 
Reacher i-a prins pumnul în mâna stângă ca pe o minge de softball şi a tras o 
dreaptă joasă în pântecele amplu al lui Massee, care l-a îndoit ca pe un 
briceag, gâfâind şi tremurând pe picioarele nesigure. Reacher a aşteptat până 
când s-a stabilizat şi şi-a dus genunchiul în fața lăsată jos a lui Massee. După 
care Massee s-a prăbuşit pe podea, jumătate în spate şi jumătate lateral, şi a 
rămas nemişcat. 

Reacher a păşit peste el şi a intrat pe uşă. 

Warwick era în cameră. În mod clar auzise agitația. 

— Ce naiba s-a întâmplat acolo afară? a întrebat el. 

Reacher a închis uşa şi a spus: 

— Scote-ți mănuşile. 

— Ce? 

— Ai auzit. 

— Mănuşile mele? 

— Scote-ţi-le sau ţi le scot eu. 

— De ce? 

— Vreau să-ți văd mâinile. 

Warwick era prea uimit ca să protesteze. Pur şi simplu şi-a tras mănuşile 
jos, întâi una, apoi pe cealaltă. 

Şi-a ridicat mâinile. 

Nicio zgârietură. 

Uşa s-a deschis din nou şi a Samuel Rye a păşit în cameră. 


* 


Toate morgile au acelaşi parfum, un amestec de dezinfectant, refrigerare 
şi carne în putrefacție. Apă de moarte. 

Toate morgile sunt echipate în acelaşi fel. Gresie strălucitoare, dulapuri şi 
ghişee. Mese din oțel inoxidabil, chiuvete, lumini, cântare, cărucioare şi 
instrumente. 

Toate morgile au aceleaşi frigidere, unele mai mari, unele mai mici, unele 
mai numeroase. Spre surpriza lui Brennan, cea de la Laboratorul de Medicină 
Legală avea litere în Braille lângă semnul care spunea 5205: DEPOZITUL DE 
CADAVRE. S-a mirat. Patologi cu deficiență de vedere sau tehnici de 
autopsie? Generatoare de rezervă superficiale? 

Nu s-a gândit mult la asta. Liniştea de după program îi punea la încercare 
nervii deja zdruncinați. Niciun sunet al ferăstraielor Stryker. Niciun telefon 
sunând. Niciun robinet din care să curgă apa în chiuvetele din oțel inoxidabil. 
Nicio voce care dictează, direcționează sau face glume. Şi-a amintit de 
perioadele în care făcea autopsii noaptea târziu. Nu au fost niciodată vremuri 
bune. 

După ce a fost identificată de securitate şi a însoţit-o în sus pe scări, 
Matias a scos o targă dintr-un răcitor. Au discutat despre ce a descoperit şi 
au revăzut raportul. Apoi Matias a desfăcut şorțuri chirurgicale, măşti şi 
mănugşi din dulapuri şi s-au echipat amândouă. 

— Pregătită? 

Sprâncenele negre s-au ridicat deasupra dreptunghiului de material care- 
i acoperea nasul şi gura. Care erau şi ele întunecate. 

Brennan a aprobat din cap. 

Matias a verificat de două ori eticheta, apoi a desfăcut fermoarul sacului. 
Whrrrp. Sunetul a fost ca un mârâit în linişte. Duhoarea morții s-a simțit în 
aer. Mirosul nu o deranja nici pe Matias, nici pe Brennan. 

Yeow era culcat pe spate, gol, cusătura în Y fiind întunecată pe pielea gri, 
ca de ceară. Un ochi era pe jumătate deschis, cu pupila negru lăptos. Baza 
gâtului avea pete roşii. 

Din comentariile lui Matias şi din notițele şi desenele autopsiei, Brennan 
ştia că urmele „problematice” erau posterioare, pe spatele gâtului lui Yeow. 

— ÎI întoarcem? 

Brennan a aprobat din nou din cap. 

Matias a despărțit marginile sacului. Împreună, au învelit braţele lui Yeow 
şi au rotit corpul, Matias de la umeri, Brennan de la glezne. Fruntea a lovit 
masa cu un zgomot surd. 

Brennan s-a aplecat. N-a văzut nimic. 

Matias a tras o lampă chirurgicală mai aproape şi a apăsat 
întrerupătorul. Lumina a inundat capul şi partea de sus a torsului lui Yeow. 

Urmele erau subtile, dar în mod clar acolo, centrate sub vertebra a şaptea 
cervicală, la baza gâtului lui Yeow. Două linii convergente într-un unghi foarte 
MIC. 

— În timpul morţii? a întrebat Brennan. 

— Categoric. Hemoragia înseamnă că rănirea a avut loc în timpul 
decesului. 

— Pare că a fost lovit de ceva cu o pereche de muchii lungi, subţiri. Sau o 
pereche de bare. 

— Sau că el a lovit ceva. 

— Crezi că a căzut? 

Matias a scuturat din cap. 

— N-am găsit niciun traumatism altundeva pe corp. Nici o laceraţie, nici 
un hematom, nici o fractură. Nimic în afară de această lovitură liniară şi 
zgârieturile de pe gât. 

— Nicio rană de apărare pe mâini şi braţe? 

— Câteva unghii rupte. Dar nu pot să spun când sau cum s-a întâmplat. 

— Şi nu a fost nicio urmă de piele sau material sub unghii. 

Brennan ştia asta din notițele lui Matias. 

— Nicio urmă. 

— Nu are sens. Dacă e conştientă, victima strangulării se încleştează de 
mâinile atacatorului. Sau de ligatura care îi taie aerul. 

— Da. 

Brennan s-a îndreptat şi a închis ochii. Din nou a construit o hologramă 
mentală a atacului. 

Yeow. 

Warwick în fața lui cu punga de plastic. 

Sau în spatele lui. 

Înaltul, slabul Warwick. 

Şi-a imaginat două semne liniare. Poziţia lor, spaţiul, orientarea. 

Figura s-a transformat. A devenit mai mică. Mai solidă. 

Dintr-odată a făcut legătura. 

Ochii lui Brennan s-au deschis. 

Nu Paul Warwick. 

Samuel Rye! 

— Aceste urme au fost făcute de o proteză de mână. 

Tonul accentuat şi calm. 

— De aia n-ai găsit piele sub unghiile lui Yeow. 

— Un aparat cu două cârlige? 

Matias vorbea în timp ce studia modelul rănii de pe gâtul lui Yeow. 

— Ştiu cine a făcut asta. 

— Serios? 

Matias, neconvinsă. 

— Trebuie să plec. 

Degetul a lovit pedala şi a aruncat echipamentul în coşul de gunoi cu risc 
biologic. 

— Asta-i tot? 

— Consilierul meu legal e în mare pericol. 

Brennan şi-a înşfăcat geanta şi a fugit pe uşă. În timp ce alerga a căutat 
un Uber pe telefon. Aplicația părea să meargă agonizant de încet. În cele din 
urmă, Fong a promis să fie acolo într-un Camry negru hibrid în unsprezece 
minute. A ajuns pe stradă şi a fugit, sperând că telefonul îl va aduce pe Fong 
la ea. Ar putea fi la o milă depărtare în unsprezece minute. Poate mai departe. 
Apoi telefonul a sunat în mâna ei. Ecranul îi arăta acelaşi număr necunoscut 
care îl văzuse mai devreme. Albert Thorsten. Editorul lui Yeow de la 
Washington Post. Vocea ca deşertul Kalahari. 

— Îmi cer scuze, a spus. 

— Pentru ce, pentru numele lui Dumnezeu? 

Nu avea timp pentru jocuri. 

— Poliţiştii au găsit notițele lui Yeow. Mi le-au dat mie înapoi. Ai avut 
dreptate. Calder Massee s-a sinucis. Era spion. A fost un ordin de execuție, 
dar restul dosarului arată că Massee era deja mort când asasinul a ajuns 
acolo. S-a împuşcat singur în maşina lui. lan Massee şi Paul Warwick au luat 
doar ce le-a convenit din dovezi. Povestea lui Yeow avea să-i îngenuncheze. Ei 
sunt acum suspecți. 

— Nu, a fost Samuel Rye. Povestea lui Yeow avea să-i distrugă emisiunea. 
Ar fi trebuit să ştiu. A spus că nu e despre bani. Când cineva spune asta, 
întotdeauna e despre bani. 

A închis şi a sunat-o pe Veronica Luong. 

Robotul. 

A spus: 

— Spune-le lui Szewczk şi Dupreau să meargă la locul lui Samuel Rye din 
Crystal City chiar acum. Poliţie, trupe speciale, tot. Rye e ucigaşul. 

Apoi a văzut un Camry negru în față. A făcut cu mâna. Ela oprit. Ea a 
urcat. 

Samuel Rye stătea în cadrul uşii deschise. Scund, îndesat, puternic. Tot 
numai muchii şi unghiuri. În mâna sănătoasă ţinea un Colt Python, care era 
un revolver cu şase gloanţe de oțel inoxidabil, cam de mărimea şi greutatea 
unui baros. Fixat în cârlig era un briceag deschis. Şase centimetri de oțel 
strălucitor, albastru deschis în lumina fluorescentă. Nu era bine. Nu era bine 
deloc. Lui Reacher nu-i plăceau cuţitele. 

Ar fi trebuit să ştie. 

Nu-i despre bani. 

Întotdeauna e despre bani. 

— Stai jos, a spus Rye. 

— Nu, a spus Reacher. 

— O să te împuşc. 

— Nu o s-o faci. E o armă foarte zgomotoasă. Poliţiştii sunt pe drum. 

— Žici tu. 

— Brennan s-a dus să se uite pe notițele de la autopsia lui Yeow. Nu va 
găsi piele sub unghiile lui. Va aduna doi cu doi. E atât de deşteaptă. Şi are un 
telefon mobil. 

Rye a făcut un pas în cameră. 

A ridicat Colt-ul. Ţeava arăta de mărimea unei țevi de apă. L-a îndreptat 
spre mijlocul pieptului lui Reacher. 

Rămâi în viată şi vezi ce-ţi aduc următoarele minute. 

Asta era deviza lui Reacher. 

— Cum ai obținut amprentele ei pe pungă? a întrebat el. 

Rye a zâmbit. Mulţumit de el însuşi. 

— Bănuiesc că nu te uiţi prea mult la televizor, a spus el, 

— Câteodată la Yankees, a spus Reacher. Când pot. 

— Ultima mea emisiune. Despre imprimantele 3D. Foarte folositoare. Dar 
am sugerat că pot fi folosite şi pentru scopuri rele. 

— Deci cum? 

— A ajuns la Marriott cu două zile în urmă şi a luat cina în cameră. Am 
luat paharul de apă de la chelner. Am luat amprentele, le-am scanat, am 
umplut cartuşul imprimantei cu scualenă şi le-am imprimat peste tot pe o 
pungă nouă, complete, cu înălțime cam de jumătate de milimetru. 

Reacher a aprobat din cap. A auzit de scualenă. Un ceasornicar rus îi 
povestise odată totul despre ea. Era un compus organic natural, care se găsea 
în uleiul de ficat de rechin şi în uleiul de măsline. Şi în nasul uman. 
Ceasornicarul îl folosea ca să lubrifieze mecanismele delicate. 

— Stai jos, a spus Rye. 

— Nu, a spus Reacher din nou. 

A auzit paşi de coridor. În linişte şi ezitanţi. 

Apropiindu-se. 

lan Massee a apărut în uşă. 

Nu arăta prea bine. Înclinat, şchiopătând, respirând neregulat. 

— Nenorocitul m-a lovit, a spus el. 

— Avem probleme mai grave de-atât, a spus Rye. 

Massee s-a târât înăuntru. S-a oprit între Rye şi Warwick. Dacă Rye 
stătea la doisprezece pe cadranul unui ceas, Massee era la unu şi Warwick 
era la două. Reacher era la şase. În inferioritate numerică. Un clasic trei 
împotriva unuia. 

Arma era încă îndreptată spre pieptul lui Reacher. 

— Brennan plănuieşte să te întâlnească aici? a întrebat Rye. 

— Nu, a răspuns Reacher. 

Apoi a simțit mai multă mişcare pe coridor. Aproape imperceptibilă. Doar 
o mişcare uşoară în aer. 

S-a uitat la Rye şi a spus: 

— Ar trebui să-ți accepți pierderea şi să te duci naibii. Sau să-l împuşti pe 
Massee, nu pe mine. El te-a băgat în rahatul ăsta. E la fel de rău ca fratele lui 
mai mare. 

Rye n-a spus nimic. 

Peste umărul lui stâng, Reacher a văzut o treime dintr-o față, un ochi 
verde, o şuviță de păr blond închis. Brennan, cercetând pe lângă tocul uşii. 
Exact la fel ca pe după lanțul de la uşa de hotel, la început. 

— Timpul trece, a spus el. 

Brennan a intrat în cameră fără zgomot. Un metru în spatele lui Rye. 

— Îmi doresc să fi fost femeie, a spus Reacher. 

— Ce? a întrebat Rye. 

— Aş fi avut o geantă. Aş fi putut să o rotesc ca pe o bâtă. Aş fi putut să-ţi 
zbor arma din mână. 

— Ce? a întrebat Rye din nou. 

Şi Brennan a făcut exact aşa. Reacher a văzut treizeci şi şapte de ore de 
furie şi indignare şi frustrare pe fața ei, canalizându-se într-un fel de 
concentrare mortală. S-a rotit ca un aruncător de disc la jocurile olimpice şi-a 
scos geanta de pe umăr şi a izbit-o în antebraţul lui Rye cu toată puterea 
corpului ei. Care era evident considerabilă. Arma a fost măturată de la 
doisprezece de pe cadranul ceasului la trei. S-a descărcat cu un zgomot 
asurzitor şi un monitor de televizor a explodat, iar în acelaşi timp Reacher a 
lovit cu pumnul uriaş partea expusă a capului lui Rye, maxilar, ureche şi 
pomete, iar apoi a dansat la dreapta şi a tras un cot în gâtul lui Warwick. Rye 
şi Warwick s-au dat înapoi, iar Massee a căzut în genunchi, ţinându-se de 
piept. Poate un atac de cord, de unul singur. 

Reacher s-a uitat la Brennan şi a spus: 

— Mulţumesc. 

Brennan a respirat şi a spus: 

— Cu plăcere. 

Apoi s-au auzit sirenele afară şi cizme pe coridor şi şase bărbaţi în geci de 
la FBI au dat buzna în cameră, urmaţi de Szewczk şi Dupreau, urmați de 
Veronica Luong. 


JOI, 23 FEBRUARIE, 23:10 EST 


Amândoi aveau nevoie să se relaxeze. Şi Reacher era flămând. 

Cum barurile şi restaurantele de la Marriott erau cu siguranţă pline cu 
toxicologi, patologi, avocaţi şi ingineri amețiți de alcool, au optat pentru Raven 
din Mount Pleasant. Brennan îşi amintea de el din vremea în care bea. Decor 
pentru scufundare. Cheesburger şi inele de ceapă delicioase. Spera că e încă 
acolo. 

Era. Şi a fost o alegere bună. Interiorul era întunecat, luminat în principal 
de reclamele de neon la bere. Barul pe o parte, separeuri pe cealaltă, fiecare 
cu propriile tonomate în miniatură. Locul, în mare măsură gol, avea un 
singur defect. Mirosul dulceag de grăsime şi bere stătută. 

Au ales un separeu din spate şi s-au urcat pe scaunele înalte de crom cu 
şezutul de vinil crăpat. Brennan s-a urcat. Reacher pur şi simplu a încălecat 
şi s-a lăsat. 

Pe perete deasupra umerilor lor, stângul lui, dreptul ei era un televizor cu 
ecranul bombat, care părea că a fost fabricat cândva prin anii '80. Televizorul 
era pornit, dar sunetul era oprit. 

După o scurtă aşteptare, a apărut un tip şi i-a întrebat ce vor. Tricoul lui, 
odată alb, era pătat şi prea strâmt peste pântec. Pe el era steagul Letoniei 
alungit nefiresc. 

Reacher a cerut un burger, foarte prăjit şi cafea neagră. Brennan a cerut 
la fel, în sânge, cu porţie dublă de brânză. De băut, Perrier cu lămâie. 

Ochii lor s-au întâlnit. 

Reacher a modificat comanda cu două halbe din orice era la butoi. Tipul 
le-a recomandat nişte IPA făcută la o berărie mică, cu un nume neobişnuit. 

Berea a ajuns pe masă câteva secunde mai târziu. Brennan a luat câteva 
molecule, mai ales spumă. Alcoolicul din ea a început să numere automat. 
Câte luni? Ani? Va fi bine. 

— Ce e o IPA? a întrebat Reacher. 

— A naibii de bună, a spus Brennan. 

Ochii lui Brennan s-au mutat la anticul Sony de deasupra şi dintre ei. A 
citit un titlu de sub o prezentatoare cu o față sumbră. Falsificarea unui 
criminal. În dreapta prezentatoarei era o imagine cu un bărbat de vârstă 
mijlocie într-o uniformă a forțelor aeriene. 

— Am făcut ştirile de la ora unsprezece, a spus Brennan ca un ecou al 
vorbelor lui Matias. 

Cât s-a uitat Reacher la stânga, pe ecran a apărut o filmare. Scăldat în 
lumină artificială, Dupreau îl conducea pe încătuşatul Warwick din clădirea 

Crystal City. Szewczk îl urma cu Rye. Massee era în mâinile unui tip cu 
literele FBI pe spatele gecii. 

Filmarea s-a terminat şi s-a întors prezentatoarea. I-au urmărit buzele 
cum rezumau în tăcere poveste, imaginea lui Brennan fiind acum unde fusese 
Calder Massee. 

Au sosit burgerii. Au adăugat sos şi condimente. Au mâncat în tăcere. 

Brennan a vorbit când i-a rămas pe farfurie numai salata. 

— Rye a pus în mişcare toată povestea. 

— Doi iepuri dintr-o lovitură, a fost de acord Reacher. Eliminarea lui 
Yeow, care avea de gând să-ţi susțină concluzia sinuciderii, distrugându-i 
astfel povestea. Creşterea atenţiei față de documentarul lui. 

— Rye a vrut să dea o lovitură mare, ca Facerea unui criminal. Sau 
Foileton. 

Reacher s-a uitat la ea. 

— Un documentar TV şi un podcast. 

Reacher n-a spus nimic. 

— Toată lumea din America l-a văzut. Sau ascultat. 

— Sunt mult timp în mişcare. 

— Acum mergeai spre sud? 

Brennan a schimbat subiectul. 

— Da. 

— Bună perioadă a anului pentru asta. 

— Dorm deseori afară. 

— Vei dormi afară la noapte? 

Brennan a mai luat o gură din IPA. 

— Mă plăteşte Luong, aşa că o să mai stau o noapte la Marriott. 

— Şi eu. 

Brennan l-a studiat pe Reacher peste marginea halbei. 

— Mergem acolo? 

Reacher a privit în spatele ei. 

Brennan a înghițit un alt mililitru de bere. A trecut un moment lung 
înainte ca ea să răspundă. 

— Uber? 

Reacher a aprobat din cap. 

Şi aşa au făcut. 

Am ieşit de la audiere, simțindu-mă destul de bine. Răspunsurile mele au 
fost scurte şi concise. M-am controlat bine. N-am spus nimic din ce n-ar fi 
trebuit să spun. Am folosit o şmecherie veche învățată demult de la cineva, să 
număr în minte până la trei înainte să răspund la o întrebare. Numele? Unu, 
doi, trei, Albert Anthony Jackson. Şmecheria reduce riscul de a da răspunsuri 
grăbite şi nechibzuite. Pentru că îți dă timp să te gândeşti. Îi înnebuneşte, dar 
nu pot face nimic. Jurământul nu spune „adevărul, tot adevărul şi numai 
adevărul, totul în timp de trei secunde după ce avocatul părții adverse 
termină de pălăvrăgit”. Încercaţi. Într-o zi vă va salva. Pentru că răspunsurile 
nechibzuite sunt tentante uneori. Ca în cazul meu în acea dimineaţă. 
Preşedintele comisiei avea o agendă clară. Prima întrebare de fond care a ieşit 
din gura lui a fost: 

— De ce nu eşti în armată? 

Ca şi cum aş fi fost un laş sau vreun degenerat moral. Ca să-mi scadă 
credibilitatea, presupun, dacă era necesar, dacă depoziţia ar ieşi vreodată la 
lumină. 

— Am un picior de lemn, am spus. 

Ceea ce era adevărat. Nu de la Pearl Harbor sau ceva asemănător. Nu că 
aş fi descurajat presupunerea. Sincer, conduceam un Ford Model T în statul 
Mississippi. O roată îngustă din lemn, o anvelopă tare, o tijă despicată, un 
doctor rural la mile distanță de orice loc civilizat. A ales calea cea mai simplă 
şi mi-a amputat piciorul de sub genunchi. Nu era mare lucru. Doar că armata 
nu m-a vrut. Nici marina. Dar voiau pe oricine altcineva. Ceea ce a însemnat 
că în vara anului 1942 FBI-ul căuta disperat recruți. Piciorul nu i-a îngrijorat. 
Arţar, ca o bâtă de baseball. Nu că ar fi întrebat. M-au antrenat, mi-au dat o 
insignă şi un pistol şi apoi m-au trimis în lume. 

Aşa că un an mai târziu eram înarmat, cel puţin, chiar dacă nu în 
armată. Dar chiar şi aşa, tipul n-a cedat. 

— Îmi pare rău să aud de ghinionul tău, a spus, dezaprobator, acuzator, 
ca şi cum n-aş fi avut grijă sau aş fi premeditat îndelung un plan ca să scap 
de armată. 

Dar după aceea am continuat bine. A pus în principal întrebările 
procedurale cu privire la anchetă şi unu, doi, trei, le-am răspuns tuturor şi 
am ieşit din cameră până la doisprezece fără un sfert. Simţindu-mă bine, aşa 
cum am spus, până când Vanderbilt m-a prins pe coridor şi mi-a spus că 
trebuie să merg să particip la încă una. 

— Încă o ce? am întrebat. 

— Audiere, a spus. Deşi nu chiar una adevărată. Fără jurământ. Fără 
prostii. Neoficial, doar pentru dosarele noastre. 

— Chiar vrem ca dosarele noastre să fie diferite de dosarele lor? am 
întrebat. 

— Decizia a fost luată, a spus Vanderbilt. Vor ca adevărul să fie 
înregistrat undeva. 

M-a dus în altă cameră, unde am aşteptat douăzeci de minute şi apoi a 
apărut o stenografă, pregătită să ia notițe. Avea corpul înalt şi tare. Părul 
blond. Mi-am închipuit că ar arăta bine în costum de baie. Nu a vrut să 
vorbim. Apoi a intrat Slaughter. Şeful lui Vanderbilt. Pretindea că e rudă cu 
Enos Slaughter de la St. Louis Cardinals, dar nimeni nu-l credea. 

Ne-am aşezat cu toții şi Slaughter a aşteptat până când tipa cu corpul 
tare şi-a pregătit creionul, apoi a spus: 

— Ei bine, spune-ne povestea. 

— Toată? am întrebat. 

— Pentru propriile noastre scopuri interne. 

— A fost ideea domnului Hopper, am spus. 

Întotdeauna e mai bine să învinovăţeşti mai devreme. 

— Asta nu-i vânătoare de vrăjitoare, a spus Slaughter. Începe cu 
începutul. Numele. Pentru posteritate. 

Unu, doi, trei. 

— Albert Anthony Jackson, am spus. 

— Poziţia? 

— Sunt agent special FBI detaşat temporar pe toată durata. 

— Unde? 

— Unde suntem acum, am spus. 

— Care e ce? 

— Proiectul, am spus. 

— Spune-i numele, pentru înregistrare. 

— Grupul de Dezvoltare a Materialelor. 

— Noul nume. 

— Ni se permite să-l spunem? 

— Relaxează-te, Jackson, a spus Slaughter. Eşti printre prieteni. Nu eşti 
sub jurământ. Tot ce vrem e o istorie orală. 

— De ce? 

— Nu vom fi favoriţii lunii pentru totdeauna. Mai devreme sau mai târziu 
ne vor întoarce spatele. 

— De ce ar face asta? 

— Pentru că suntem pe cale să câştigăm asta pentru ei, a spus 
Vanderbilt. Şi nu le place să împartă lumina reflectoarelor. 

— Înţeleg, am spus. 

— Aşa că mai bine să avem pregătită versiunea noastră. 

— Spune numele proiectului, a spus Slaughter. 

— Proiectul Manhattan, am spus. 

— Treaba ta? 

— Securitatea. 

— Cu succes? 

— Până acum. 

— Ce ţi-a cerut domnul Hopper să faci? 

— La început, nimic, am spus. A început ca ceva de rutină. Aveau nevoie 
de o altă clădire. În Tennessee. O mulţime de beton. O mulțime de ingineri. 
Bugetul era de două sute de milioane de dolari. Aveau nevoie de cineva la 
conducere. Treaba mea era să conduc procesul de verificare. 

— Spune-ne ce implica asta. 

— Căutam lucruri stânjenitoare în vieţile lor personale şi lucruri suspecte 
în politica lor. 

— De ce? 

— Nu voiam să fie şantajaţi pentru a dezvălui secrete, şi eram siguri ca 
naiba că nu voiam să ofere secretele gratis. 

— Pe cine ai investigat cu ocazia asta. 

— Un bărbat pe nume Sherman Bryon. Era inginer constructor. Un tip 
bătrân, dar încă putea face lucrurile să meargă. Ideea era să-l facem colonel 
în armată şi să-l punem la treabă. Dacă se dovedea curat. 

— Şi aşa a fost? 

— La început a fost bine. L-am privit, la o întâlnire despre cu totul 
altceva. Nave de beton, de fapt. Am vrut să-i arunc o privire înainte. De la 
distanță, când el nu ştia. Tip înalt, bine îmbrăcat, păr cărunt, mustață 
căruntă. Bătrân, dar drept. Probabil educat. Genul ăla de tip. Patrician, îl 
numesc ei. Nu era nimic în hârtii. A votat împotriva lui Roosvelt de toate cele 
trei ori, dar nouă ne plăcea asta, oficial. Fără simpatii de stânga. Fără 
probleme financiare. Fără scandaluri profesionale. Niciuna din construcțiile 
sale nu s-a dărâmat vreodată. 

— Dar? 

— Următorul pas a fost să vorbesc cu prietenii lui. Sau să ascult, de fapt. 
La ce spun şi ce nu. 

— Şi ce ai auzit? 

— Nu prea multe, la început. Tipul ăsta de oameni sunt foarte discreți. 
Foarte decenţi. Au vorbit cu mine ca şi cum ar fi vorbit cu poştaşul. Au fost 
politicoşi şi mi-au dat de înțeles că lucrez pentru o organizaţie solidă şi utilă, 
dar nu aveau de gând să împartă confidente cu mine. 

— Cum te-ai descurcat cu un lucru ca ăsta? 

— Am spus parte din adevăr. Dar nu tot. Am lăsat de înțeles că e un 
proiect de cel mai mare secret. Treburi de război. Securitatea națională. Nave 
de beton, am sugerat, absolut vital. Le-am spus că în aceste zile împărtăşirea 
confidenţelor era o datorie patriotică. 

— Şi? 

— Unii s-au înmuiat. Îl plăceau pe tip. Şi îl respectau. În privința 
afacerilor era o persoană cinstită. Îşi plătea facturile. Îşi trata bine oamenii. 
Avea foarte mult succes într-un segment de vârf. 

— Atunci, totul era bine. 

— Era ceva ce nu spuneau. A trebuit să insist. 

— Şi? 

— Bătrânul Sherman e căsătorit. Dar existau poveşti despre o altă tipă. 
Se părea că se întâlneşte cu ea. 

— Ai clasificat asta ca risc de şantaj? 

— M-am dus să-l văd pe domnul Hopper, am spus. 

— Cine e, pentru posteritate? 

— Şeful meu. Directorul Securităţii. Era o decizie majoră. Domnului 
Hopper i-a plăcut în special partea cu succesul într-un segment de vârf. Se 
gândea să-l facă general de brigadă nu colonel. Era exact genul de tip de care 
aveam nevoie. Să-l lăsăm deoparte era un pas important. 

— Domnul Hopper a crezut că era posibil să apară şantajul? 

— Nu prea. Dar unde să tragi linia? 

— L-ai sfătuit pe domnul Hopper într-un fel sau altul? 

— l-am spus că ar trebui să obținem mai multe informații. l-am spus că 
nu trebuie să facem un pas aşa de mare bazându-ne numai pe zvonuri. 

— A ascultat domnul Hopper de sfatul tău? 

— Poate. Nu e un tip încrezut. Şi-a făcut timp pentru noi toţi. Sau poate 
ar fi fost de acord cu mine oricum. Sau poate că a ezitat cu privire la 
întâlnirile în care înfigi cuțitul în spate. Poate că voia să amâne. Dar oricum, 
mi-a spus că vrea mai multe informații. 

— Şi ce ai făcut ca să le obţii? 

— Nu am putut să fac nimic în primele trei zile. Bătrânul Sherman nu s-a 
întâlnit cu niciuna dintre femeile lui. Era blocat la o conferință despre navele 
de beton. Vreau să spun, crezi că ar putea funcționa? 

— Eu? a spus Slaughter. Navele de beton? 

— Mi se pare o idee proastă. 

— Nu sunt expert naval. 

— Nu sunt ca plăcile de oţel. Vor trebuie să-l facă cu adevărat gros. 

— Putem să ne întoarcem la subiect? 

— Îmi pare rău. Tipul era la conferinţa despre nave. Lucra din greu. Nu-şi 
petrecea ziua în aşternuturi. Dar domnul Hopper a vrut să-l vadă cu proprii 
ochi. Chiar îi plăcea tipul. Îi plăcea pentru slujba aia, vreau să spun. Nu voia 
să fie dubii cu privire la el. Aşa că a trebuit să aşteptăm. 

— Cât timp? 

— Am cerut informaţii prin preajmă. La hoteluri, în principal. Am primit 
un telefon de la un recepţioner că bătrânul Sherman a rezervat o cameră la 
hotel pentru vineri seara. Una dublă. Numele date erau al lui şi al soţiei. Ceea 
ce n-a crezut nimeni. De ce să rezerve o cameră la hotel? Aveau o casă. Aşa că 
domnul Hopper a făcut un plan. 

— Ce plan? 

— Prima dată ne-am dus să vedem hotelul. Domnul Hopper voia să o 
facem în hol. Simţea că în dormitor nu era bine, cu genul ăsta de tip. Aşa că 
am studiat holul. Aveau fotolii din catifea cenușie, trei pe o parte şi două pe 
cealaltă. Era o recepție, toată din stejar sculptat. Exista o intrare cu perdea 

către sala de mic dejun. Domnul Hopper şi-a dat seama cum voia să o facem. 
Exista o fereastră. În dreapta uşii. O persoană care stă pe vârfuri putea să 
vadă înăuntru de pe stradă. Ceea ce era bine, dar nu era realist. Nu putea sta 
ore uitându-se pe fereastră. Nu acolo pe trotuar. Trecătorii ar spune unui 
polițist. Ar trebui să se sincronizeze exact. Nu vedea nicio cale să facă asta. 

— Cum a rezolvat problema? 

— Nu a făcut-o. Am sugerat să preiau treaba recepţionerului două zile. Ca 
un rol sub acoperire. M-am gândit că nu aş avea prea multe de făcut. M-am 
gândit că mă pot ascunde în spatele recepţiei, în cea mai mare parte a 
timpului. Nimeni nu se va uita la mine. Aşa că m-am gândit că aş putea 
aprinde şi stinge neonul de afară când venea timpul ca domnul Hopper să 
arunce o privire. Comutatorul e chiar acolo. 

— Ideea era că îl vei alerta când se vor caza împreună? 

— Ne-am gândit că ar putea funcţiona din două direcții diferite. El ar 
vedea ce voia să vadă, iar eu aş vedea-o pe prietenă semnând în numele 
soției, de aproape şi cu ochii mei. Domnul Hopper nu era bucuros, pentru că 
îi plăcea tipul, cum am spus, dar trebuia să tragă o linie undeva. Proiectul 
ăsta e o chestie importantă. 

— Şi planul a funcţionat? 

— Nu, am spus. Era cu adevărat soția lui. Mi-a arătat permisul de 
conducere. Ca un fel de automatism. Bănuiesc că ei călătoreau mult 
împreună. La toate acele conferinţe securizate despre navele de beton. Aşa că 
a făcut-o fără să se gândească. Numele era corect şi fotografia era corectă. 

— Şi ce ai făcut? 

— Nimic. Am jucat rolul recepționerului de la hotel. Apoi a sunat telefonul 
şi era domnul Hopper dintr-o cabină de peste drum. Urgent. Avea un pont că 
altă femeie era în drum spre acelaşi hotel. Chiar atunci. Domnul Hopper mi-a 
spus să aştept. Trebuia să-l fac pe bătrânul Sherman să vină jos. Ceea ce 
bănuiam că nu ar fi fost o problemă. Nu ar fi vrut să o trimit sus. Nu cu soția 
în cameră. 

— A ajuns femeia? 

— A fost ca într-un film. Una din comediile alea ciudate. Am auzit 
zgomotul liftului. Era între mine şi sala de mic dejun. Uşa s-a deschis şi a 
apărut bătrânul Sherman. Ținea haina de blană a soției lui. Ea a păşit fix în 
spatele lui. Într-o rochie albastră, ţinând în mână o revistă. Jumătate din 
mine gândea ca un agent şi jumătate din mine gândea, hai, amice, tai-o de aici 
până nu e prea târziu. Dar soția s-a aşezat pe un scaun exact în fața mea. A 
început să citească din revistă. Bătrânul Sherman doar stătea acolo, doi paşi 
în fața liftului. În acest moment mă ascund în spatele recepţiei. Apoi intră 
cealaltă femeie. Haină de blană, pălărie de blană, rochie roşie. O femeie mai 
bătrână. De vârsta lui Sherman. Se apleacă şi o sărută pe soție pe obraz şi 
apoi merge şi face acelaşi lucru cu Sherman. Mă gândesc, ce avem aici? Trei 
într-un pat? Asta ar fi şi mai rău. 

— Ce s-a întâmplat după aia? 

— Cealaltă femeie s-a aşezat şi soția a continuat să citească. Cealaltă 
femeie s-a uitat în sus şi i-a spus ceva lui Sherman. A urmat o conversaţie 
politicoasă. Am stins şi am aprins neonul şi l-am văzut pe domnul Hopper 
uitându-se pe fereastră. A văzut totul. Îşi aminteşte toate detaliile. Pictura de 
pe perete, cu un lac de munte. Dar nu-şi putea da seama ce se întâmpla. Nu 
ştia ce să creadă. 

— Ce a făcut? 

— S-a lăsat jos şi a aşteptat pe trotuar. Bătrânul Sherman a plecat cu 
soția. Cealaltă femeie a rămas în urmă şi mi-a cerut să-i chem un taxi. Am 
luat inițiativa şi i-am arătat insigna şi i-am spus aceiaşi poveste pe care le-o 
spusesem prietenilor. Securitate naţională şi toate alea. l-am pus câteva 
întrebări. 

— Şi? 

— Era soacra bătrânului Sherman. Mai tânără decât el cu doi ani, dar 
aşa merge treaba. Bătrânul Sherman e foarte fericit cu nevasta lui copil. Ea e 
foarte fericită cu el. Soacra e fericită cu amândoi. E în vizită o lună şi el îi 
arată împrejurimile. Ea crede că e drăguţ că-şi face timp. Noi credem că o face 
ca să-şi mulțumească nevasta. Şi ea merită mulțumită. În special de către un 
bătrân. Erau la hotel şi nu în casa lor pentru că aveau un tren devreme. Aşa 
că panica s-a terminat. O mulțime de bărbaţi se căsătoresc cu femei mai 
tinere. Nu e împotriva legii. Domnul Hopper a fost considerat potrivit pentru 
acel post şi e deja acolo în Tennessee, începând treaba. 

Slaughter a făcut o mică pauză, după care a spus: 

— Bine, cred că avem ce ne trebuie. Multumesc, Jackson. 

Aşa că pentru a doua oară în acea zi am ieşit de la o audiere simţindu-mă 
destul de bine. N-am spus nimic din ceea ce nu voiam să spun. O parte din 
adevăr era înregistrată. Toată lumea era fericită. La final am câştigat pentru 
ei. Apoi ei ne-au întors spatele. Dar bătrânul Sherman Bryon era mort până 
atunci, aşa că nu a mai contat. 

versiunea în limba română 


UNCRIS 


— Ăsta-i un rahat! 

Era a doua oară când o spunea Macy în timpul lungului marș către vârful 
muntelui. Sergentul Nielsen l-a privit supărat pe mitraliorul MK48 când tânărul s-a 
sprijinit de un pin afgan. 

— Taci, Macy, îi spuse, simțind că este la fel de extenuat ca şi mitraliorul, dar 
refuzând să lase să se vadă. Poţi să mănânci căcat despre asta când ne vom întoarce la 
Desolation. Pune un genunchi jos, supraveghează împrejurimile, hidratează-te. 

Macy s-a uitat peste umăr la comandantul Unităţii sale cu o batjocură abia 
disimulată. Și-a aprins o ţigară şi s-a aplecat să fixeze bipodul mitralierei în spatele 
rădăcinilor pinului. Nielsen a mers să verifice restul Unităţii 1. 

Erwin se așezase în spatele unui bolovan neted din calcar. Lunetistul cerceta 
terenul prin luneta montată pe arma sa MK14 EBR. Carabina de calibrul 7,62 mm era 
bine proptită în umărul acoperit cu bluza de camuflaj de tip Multicam. 

— Vezi ceva interesant? a întrebat Nielsen. 

— Nimic, a mormăit Erwin, cercetând fără grabă valea de dedesubt. Nu de 
când păstorul acela ciudat ne-a urmărit după Meri Khel. 

Şi-a lăsat capul pe un umăr, vorbind pe un ton ceva mai ridicat: 

— L-ai văzut pe avortonul ăsta? 

— Mda. Tipul e ciudat. 

Amândoi au râs înfundat, savurând această glumă de-a lor, de-a Unităţii, în 
ultimele şase luni. Să fie staționați la COP! Desolation nu era uşor; păstrarea 
umorului în circumstanțele cele mai idioate şi vulgare a fost liantul care i-a 


1 COP - Combat Outpost — avanpost militar — mic detaşament de soldaţi staționat departe de forţele principale, de 
obicei în zone ne-/puţin populate, cu misiunea de a depista/contracara intruziunile neautorizate și atacurile surpriză. 

împiedicat pe oamenii din Divizia de Infanterie 25 să se ucidă unul pe altul. 
Avanpostul era micuțţ, iar misiunile zilnice istovitoare. Umorul sec era tot ce aveau. 

— Vom reuşi să ne întâlnim la timp cu Unitatea 2? a întrebat Erwin, aruncând 
încă o privire scurtă prin lunetă. 

— Da. Dacă asta e ultima oprire pe care o facem, vom reuși. 

Nielsen a tras o înghiţitură de apă caldă prin furtunul de la sistemul de 
hidratare Camelback. 

— Să-mi spui dacă vezi ceva. 

Folen şi Coutts se aflau în partea cealaltă a micului pisc, supraveghind peste o 
prăpastie de 30 m. Coutts era ghemuit peste carabina automată M249 cu ţeava sa 
groasă și amenințătoare. M4 a lui Folen, prevăzută cu lansator de grenade M320 era 
sprijinită de un copac, în timp ce Folen trimitea un jet puternic de urină peste 
marginea prăpastiei. 

— O să fii împușcat drept în sculă dacă te mai expui așa, îi spuse Nielsen. 

Coutts l-a privit, rânjind ca un idiot. 

— Drept în sculă, a repetat, scuipând o bucată de tutun negru de mestecat. N-o 
mai freca la rece?, Folen. 

— Vreau să văd cât de departe pot să mă piş, spuse Folen, forțându-se vizibil. 

— Vorbesc serios, idiotule. Dă-te dracu' de-acolo! 

Folen s-a încheiat la pantaloni şi și-a reluat poziţia din spatele micii lor formații. 

— Cât mai mergem după obiectiv, se gent? 

— Încă fix 100 m în sus, spuse, verificându-și scurt GPS-ul atașat la încheietura 
mâinii. Atât timp cât urmăm această cale ar trebui să nu avem probleme. Unitatea 2 
ne va aștepta acolo. V-aţi hidratat cu toții? 

— Roger, au confirmat amândoi, întorcându-și capetele către muștiucele 
bidoanelor flexibile, camelback, pe care le purtau toţi cei ce patrulau în zone de 
combat. 

Reîntors în mijlocul dispozitivului patrulei, Nielsen a activat microfonul. 

— 1-7, sunt 1-1, over. 

Linişte. A încercat să-și păstreze vocea calmă. 

— 1-7, 1-1. Suntem la 500 de metri de obiectiv. Confirmaţi. Over. 

Linişte. Mort. Rece. Linişte absolută. Nielsen începu să transpire în ciuda 
frigului dimineţii. Nu era pentru prima dată când se blestema singur că nu s-a 
împotrivit planului idiot al comandantului plutonului lor pentru localizarea 
ascunzătorilor cu arme ale inamicului. Fragmentarea plutonului în unități atât de 
mici era ceva stupid. Sfida bunul simţ; sfida tacticile de bază. Dacă n-ar fi fost totala 


2 Joc de cuvinte: dick = sculă/penis; dicking around = a pierde timpul. 

incompetență a sergentului plutonului și lipsa de voinţă în a-l înfrunta pe noul 
locotenent, asta nu s-ar fi întâmplat niciodată. 

Nu mai aveau contact radio de aproape 20 de minute. Așa ceva era absolut 
nemaiauzit. Singurul lucru care se putea face era să meargă până la următorul 
obiectiv şi să spere că vor face joncţiunea acolo. Mai departe de asta Nielsen nu ştia ce 
va fi, dar să fie al naibii dacă îşi va demoraliza unitatea lăsând să se vadă că este 
cuprins de frică. 

— OK, spuse după un moment. Mergem mai departe. 

Au continuat să urce încă 300 m. Fiecare pas era la fel de greu precum cel 
anterior, gleznele şi genunchii fiind solicitați la maxim. Aerul de munte era rarefiat. 
Nielsen a rezistat tentației de a da ordin de înlocuire a căștilor de kevlar cu șepcuţele 
din pânză. Noaptea se lăsa cu repeziciune, iar ei aveau nevoie de dispozitivele de 
vedere-noaptea montate pe căști pentru a se putea mișca pe munte. 

Au făcut aproape 400 m către vârf, când deodată Macy a deschis focul cu MK48. 

— Contact! a strigat, lăsându-se în genunchi în spatele unei mici grămezi de 
pietre. 

Mitraliera a detunat scurt, lansând o rafală de 9 gloanţe perforante/incendiare. 

— Două sute de metri. Sus pe creasta opusă. O unitate inamică cu RPG. 

Răspunsul lui Nielsen a fost acoperit de zgomotul greu al exploziei unui 
proiectil de RPG-7. Grenada reactivă a detonat lovindu-se de un pin din apropiere, 
spulberând aşchii de lemn în toate părțile. 

— 1-7, aici 1-1, contact inamic! a apelat în microfonul inutil, lăsându-se într-un 
genunchi lângă Macy. 

— Foc de voie! a strigat. 

Mitraliera ușoară a lui Coutts a deschis focul asupra piscului. M249 și MK48 au 
început imediat să tragă rafale alternative, fiecare deschizând focul când cealaltă 
făcea o pauză pentru a ajusta linia de tragere sau ca să reîncarce. O grenadă High- 
Explosive Dual-Purpose a zburat prin aer lansată dinspre poziţia lui Folen. După o 
secundă, Nielsen a lansat şi el o grenadă. Gloanţe de AK-47 au șuierat prin aer pe 
deasupra capului său. Şi-a reîncărcat lansatorul de grenade care era montat sub ţeava 
carabinei, cu ochii pe focul de la gura ţevii a mitralierei uşoare RPK a inamicului. 

Ambele grenade au aterizat chiar în mijlocul poziţiei inamicului. O coloană de 
fum şi praf s-a ridicat dintre copacii unde se aflase inamicul. 

— Încetaţi focul! a strigat imediat Nielsen, dorind să facă economie la muniția 
pentru mitralieră. Folen, mai lansează o grenadă. Erwin, doboară tot ce mișcă. 

Lansă grenada către locul unde văzuse RPGul. Folen a lansat şi el o clipă mai 
târziu, ambele lovind exact în același loc. 

Câteva clipe a fost liniște; apoi, un singur foc tras de Erwin cu EBR. 

— Erwin? a întrebat Nielsen. 

— Am văzut o mişcare. Voiam doar să mă asigur. 

— OK. Buddy ACE raport, apoi o ştergem de aici. 

S-a mutat în poziţia lui Macy, verificând rapid dacă soldatul are vreo rană 
neobservată în puseul de adrenalină din combat. 

— Ammo rămasă? a întrebat Nielsen, verificând și dispozitivele optice — de 
noapte şi cel de pe carabină. 

— 500 de cartușe. Ar fi trebuit să tragem mai mult. Rahaturile astea sunt grele. 

— Da, bine, până ce facem contactul cu Unitatea 2, trebuie să fim în siguranţă. 

Nielsen a bătut cu palma în casca soldatului, semn că verificarea a fost OK. 
Apoi acesta şi-a verificat comandantul ca nu cumva să aibă vreo rană neobservată, și 
i-a confirmat OKul cu aceeași palmă în cască. 

Nici ceilalți nu au fost răniţi, iar nivelul ammo era încă la un nivel acceptabil. Nu 
că ar conta, se gândi Nielsen. Mai putem susține una sau două lupte ca asta, înainte de a 
avea nevoie de realimentare. 

Scoase din buzunar un baton energizant HOOAH! și a mușcat din conţinutul 
lipicios. Va trebui să raționalizăm haleala dacă ajungem la obiectiv şi nu e nimeni acolo. 

Gândul i-a făcut un nod în stomac. 

La dracu, nu sunt pregătit pentru aşa ceva, murmură, făcând să alunece pe gât 
îmbucătura de baton cu ajutorul apei, înainte de a se întoarce la restul echipei sale. 

— OK, sus! Trebuie... 

— Hei, se gent! interveni Erwin, care privea prin lunetă. Vrei să vezi asta. 

Nielsen şi-a pus carabina în umăr, privind la rândul său prin luneta ACOG. La 
poziția inamică, praful începea să se aşeze, și putea vedea pinii zdrenţuiţi de gloanţe 
mişcându-se. Mici alunecări de grohotiş alunecau de pe creastă, împreună cu un 
cadavru răsucit și îndoit, aproape de nerecunoscut. 

Ceva masiv se ascundea în norul de praf. Nielsen a prins imaginea unui umăr 
lat, negru, prevăzut cu spini ascuţiţi. Unul dintre pini a fost cuprins de niște gheare 
galbene care l-au smuls din pământ. 

— Ce dracu-i asta? a întrebat Macy. 

— Habar nu am, răspunse Nielsen, cu inima bubuind în piept. 

— Eu trag în el, se hotărî Coutts, întinzând mâna la mânerul de încărcare de la 
M249. 

— Stai, dracului. Doar... stai pe fază. 

Au privit un moment cum „ce-o fi fost” se mişca greoi pe partea cealaltă a 
crestei. Au auzit zgomotul făcut de un alt copac smuls şi avalanșa de pietre stârnite 
de căderea acestuia. Apoi a dispărut, lăsând în urmă doar liniște. 

— Eh, asta e, constată Folen. Am luat-o razna cu toţii. E timpul să ne ucidem 
unii pe alții. 

— Aşa e, Slavă Domnului, se întinse Coutts. Am obosit să mai car finicheaua asta 
afurisită. 

— Băi, curiștilor, nu aveţi permisiunea mea să muriţi, i-a repezit Nielsen. 
Trebuie să ajungem la locul de rendezvous. Mărim ritmul de deplasare până ne 
întâlnim cu Unitatea 2. Bianchi are TacSatul, şi vom putea apela Desolation ca să 
verifice dacă ei văd... chestia asta. 

— A fost un bursuc, spuse Folen. 

Coutts a chicotit: 

— Bursucilor li se fâlfâie. 

— Indiferent ce a fost, nu vreau să fiu cu voi, idioților, când o să apară din nou. 

Nielsen şi-a reluat marșul către pisc. Ceilalţi au intrat în formaţie, mascându-şi 
neliniștea cu glume și blesteme murmurate. 


HEH 


Cei din Unitatea 2 erau morți. Şi nu doar morți; devorați, rupți în bucăți, 
împrăştiați pe întreg platoul pe care ar fi trebuit să se întâlnească. Nici unul nu putea 
fi identificat de la oarece depărtare. Era doar o învălmășeală de cadavre și tuburi de 
cartușe trase. 

— Bursucul a ajuns primul aici, spuse Coutts, arătând o gheară masivă înfiptă 
într-un cadavru care se răcea cu rapiditate. Ia uite la asta. 

ÎI trase afară, ținându-l ca pe o spadă. 

— Aproape la fel de lungă ca scula mea. 

— Vorbim despre asta? a întrebat Erwin, privind la Nielsen. Ori continuăm să 
pretindem că nu se întâmplă nimic ciudat? 

— Eu zic să pretindem, spuse Folen. 

A luat o bandulieră cu grenade, mânjită de sânge, de la un cadavru cu 
membrele smulse, și și-a pus-o pe umăr. 

— Toată Unitatea e terminată, spuse Erwin, în voce simțindu-se un început de 
panică. Nu d'al de hajj? au făcut asta, se'gent. Acea... creatură, i-a ucis. 

— Da, aşa se pare, a fost de acord Nielsen. 

Şi-a scos ochelarii de protecție Oakley și a pus mâna pe umărul lui Erwin. 

— Uite-te la mine. Scoateţi ochelarii. 

Erwin s-a executat. 


5 Hajji (Hadji, Haji, Alhaji, Al hage, Al hag, El-Hajj) — iniţial era un titlu dat musulmanilor care au efectuat un pelerinaj 
(hajj) la Mecca. În multe societăți musulmane a devenit un titlu onorific pentru un om respectabil. 

— Nu contează cine a făcut asta. Hajji, bursucul... 

— A fost monstrul din Loch Ness! se repezi Coutts, iar Macy şi Folen au 
izbucnit în râs. 

— Nu contează. Vom trece prin asta. Vom găsi TacSat, apelăm Desolation, şi ne 
cărăm dracului de aici. De acord? 

O clipă, Erwin a rămas cu privirea pierdută peste umărul lui Nielsen. Acesta i-a 
dat o palmă, la care Erwin a clipit, apoi a dat afirmativ din cap. 

— Da. De acord. 

— Bine. Hai să căutăm afurisitul de radio. 

Ceva începu să strige la sud de ei. S-au întors toţi ca unul, lăsându-se într-un 
genunchi, în linie de tragere, cu fața în direcţia piscului muntelui. Pâlcul de copaci de 
pe marginea platoului dispăruse, doborâţi de aceleaşi gheare galbene ca cea care se 
afla acum legată la spatele lui Coutts. 

— Ca să se ştie, spuse Macy, introducând o bandă nouă de cartușe în a sa 
MK48. A fost o plăcere să servesc în armată împreună cu voi, gentlemen. 

— Toate rezervele de muniţie, la mine! a adăugat Folen când ce-o fi fost a urlat 
din nou. Ca să se ştie, a fost apelul meu! 

— Mişto rahatul ăsta de război! au strigat toți la unison, când un monstru a 
năvălind dinspre pisc, atacându-i. 

Nu era un bursuc. Era un urs, sau un lup, sau un amestec de amândoi. Se mișca 
greoi pe toate patru picioarele, țepii ascuțiți de pe umeri vibrând la fiecare pas. Era 
sălbatic, cu ochi albi, şi o limbă vânătă ce se bălămbănea printre colții lungi cât 
pumnalul de combat al lui Nielsen. 

Avea peste 2 m înălțime la umăr. Când, deodată, s-a ridicat pe picioarele din 
spate, cu ghearele ca niște pumnale, a fost destul de înalt ca să acopere soarele aflat la 
asfinţit. 

Prea aproape pentru grenade, se gândi Nielsen și și-a comutat arma M4 pe 
AUTOMAT. Era prea aproape ca să rateze. 

Macy deschisese deja focul. Era culcat pe pământ, iar reculul lui MK48 îl 
scutura cu putere. Gloanţele de 7,62 mm au şuierat prin aer împreună cu cele de 5,56 
mm ale lui Coutts. Proiectilele cu tungsten acopereau trupul monstrului. După o 
secundă s-au alăturat Folen şi Nielsen, urmaţi de crackul continuu al carabinei de 
lunetist a lui Erwin. 

Bestia s-a lăsat pe toate patru picioarele, continuând atacul în ciuda rafalelor 
trase asupra sa. S-a întors către Coutts, ghearele smulgându-i vesta ceramică, iar 
M249 a zburat prin aer. Acesta a căzut, s-a rostogolit din nou în picioare şi a tras de la 
spate gheara recuperată. Soldatul a fandat către nasul și botul creaturii, strigând 

incoerent. Nielsen s-a mișcat, încercând să găsească o poziție mai bună de tragere 
către capul masiv al monstrului. 

— ...te-n cur, bursucule! a răcnit Coutts. 

Capul uriaş s-a aplecat și l-a prins de mijloc. Coutts a ţipat, înecându-se cu 
sânge, dar încerca să-i împlânte gheara în nas. Aceasta s-a rupt, când bestia şi-a 
scuturat sălbatic capul, aruncându-l cu putere prin aer. Coutts a zburat peste 
marginea platoului. 

Erwin i-a proptit în piept ţeava armei sale EBR. A apăsat pe trăgaci până ce s-a 
golit magazia. Creatura a urlat, înfigând în el spinii de pe umăr. Aceştia i-au ieșit prin 
ceafă şi au perforat vesta-antiglonț. I-a înhăţat trupul cu mâna cu gheare și l-a 
înfundat între fălci. 

Nielsen reîncărca blestemând, dibuind neîndemânatic magazia din polimer. 
Creatura s-a întors către el, fornăind, cu ochii albi dați peste cap. A reușit să reîncarce, 
în timp ce strigătele lui Macy şi Folen erau acoperite de mârâitul gros al bestiei. 

Era aproape peste el când, brusc, a început să se zbată. S-a oprit tremurând, 
scurmând și aruncând pământul în toate direcțiile. Și-a dus labele la cap, mârâind, cu 
spumă la bot. 

— Hei! Aici! 

Nielsen s-a întors ca să vadă un soldat ieșind din pâlcul de copaci de pe partea 
cealaltă a platoului. Barba deasă îi era acoperită cu sânge. Pe mâna stângă avea o rană 
urâtă, o tăietură de gheară lungă de vreo 15 cm. În dreapta ţinea un dispozitiv în 
formă de farfurie ataşat cu cabluri groase, cenușii, de un rucksack mare. 

Îşi orientă dispozitivul către monstrul urlător. Mârâitul creaturii s-a transformat 
într-un imens urlet de durere. S-a întors și a rupt-o la fugă, tropăind la fel de puternic 
ca la venire. 

Tânărul sergent s-a apropiat de străin. Acesta gâfâia de efort, dispozitivul 
tremurându-i în mână. 

— Blestemăţia asta a rămas fără baterii. Sunteţi bine? 

— OK, a răspuns Nielsen. Doar niţel cam scuturați. 

— Cine dracu e ăsta? a întrebat Macy, venit împreună cu Folen lângă Nielsen. 

Celălalt soldat şi-a agăţat dispozitivul la centură. Îşi scoase un pachet de țigări 
mototolit din buzunarul de la umăr și i-a oferit una lui Nielsen. Acesta se holba la el. 
A dat din umeri și și-a aprins una. 

— Sergeant First Class Morris, se prezentă. Atașat la Task Force Griffin. Staționat 
la Camp Eisenhower, aflat la un click nord de aici. 


+ SEC — grad militar în US Army (cod NATO OR-7); echivalent plutonier. 
5 Click — kilometru. 

— Rahat, de-acolo ești, se răsti Folen. Eşti staționat la Camp Rahat, şi bei dintr- 
un camelback plin de minciuni tâmpite. 

— N-aveţi de unde ști despre Eisenhower, a continuat Morris, ignorându-l. E 
un centru subteran. CIA l-a construit în 2002, imediat după invazie. L-am tot folosit în 
ultimii 10 ani. 

— Şi, lasă-mă să ghicesc, a continuat Folen, aveţi tot felul de rahaturi ciudate 
pe-acolo, inclusiv acea... creatură. 

Se încruntă cu ochii la ţigara care atârna de buzele lui Morris. 

— Stai aşa. Dă-mi și mie una. 

Morris i-a întins pachetul și i-a dat și un foc, apoi a spus: 

— Da. Tot felul de rahaturi ciudate, inclusiv cel cu numele de cod BARGHEST*, 
pe care tocmai l-aţi întâlnit. 

— E un nume prostesc pentru un bursuc, spuse Nielsen. Un nume cretin. 

Soldatul SF s-a încruntat. 

— Nu e un bursuc. Este un Grizzly modificat genetic şi dotat cu o grămadă de 
îmbunătățiri mecanice. Armele mici nu-i pot face nimic; are un inch de gel balistic- 
rezistent și o țesătură sintetică de păianjen sub piele. Mai toate organele sale sunt 
redundante și mai are şi o baterie de graphene ca sursă de energie pentru cazul de 
moarte cerebrală. 

— ÎI poţi ucide cu aia? a întrebat Nielsen, arătând spre dispozitivul atârnat la 
centura lui Morris. 

— Nu. E un fel de telecomandă. Dar singura comandă care pare să funcționeze 
este ‘screw off”. Nu-i pot controla, dar îi pot face să plece pentru un timp. Dacă ne 
putem întoarce la centru, eu... 

— Stop! l-a întrerupt Folen. Ai spus “îi. Te rog spune-mi că ai greșit, şi voiai să 
spui Tr. 

— Nu. Acesta este unul dintre cei doi care au rămas. 


HEH 


Intrarea în Camp Eisenhower era o trapă în pământ ascunsă sub un strat fals de 
grohotiș. Morris i-a condus în jos pe o scară de oțel, care după 7 m ajungea într-un 
coridor din beton. Lumina palidă a corpurilor de iluminat pâlpâia, în timp ce ei 
înaintau cu armele pregătite să deschidă focul. 


6 barghest — termen inspirat din folclorul nordic englezesc — un monstru ficțional, o creatură malefică ce se hrănește cu 
oameni. 
7 screw off — expresie argotică echivalentă cu ‘fuck off — aproximativ: șterge-o! 

— Dacă reuşim să ajungem în sectorul bionic, aș putea accesa sistemul de 
control, spuse Morris. Îi pot rechema de aici, iar apoi să folosesc butonul ‘kill’ după ce 
ajung înăuntru. 

— Sau ai putea acţiona butonul ‘kill’ fără a-i mai chema aici, interveni Folen, cu 
ochii la ușa de la capătul coridorului. Ar fi mai eficient. 

— Nu putem lăsa chestiile astea să zacă pe undeva, aiurea, l-a repezit Morris. 
Crezi că Unchiul Sam vrea ca lumea să afle că face urși modificaţi genetic care să-i 
vâneze pe hajji? Ţi se pare o strategie acceptabilă pentru opinia publică? 

S-au oprit la uşă. Morris a tastat rapid un cod pe keypad. 

— Îi chemăm înapoi, aici, şi acționăm butonul ‘kill’ imediat ce îi auzim bântuind 
pe aici. Apoi chem un MEDEVAC, mergem acasă, și toţi veți primi un premiu mişto 
și un weekend în Quatar. 

Coridorul în care au intrat era acoperit de sânge. Bucăţi de cadavre erau peste 
tot, şi dâre de sânge înnegrit pe pereți. 

— Ceva trebuie să fi mers rău cu semnalele de comandă, spuse Morris când 
Macy a blestemat dezgustat. Cei trei barghest trebuiau să execute o patrulare standard 
noaptea trecută. În schimb, au devenit berserks. Unitatea mea se afla deja în patrulare 
când unul ne-a prins în ambuscadă. Am reuşit să-l doborâm, dar eu am fost singurul 
care am scăpat cu viaţă. 

— Credeam că voi, tipii SF, aveţi puteri magice în barbă, a spus Nielsen, 
ținându-și carabina bine fixată în umăr. Pe tine nu te-a protejat barba? 

— Fuck you! 

Morris şi-a presat bandajul israelian” de pe rană. 

— Aici facem la stânga. 

Echipa de exterminare (kill team) a înaintat pe un alt coridor mânjit cu sânge. De 
o parte și de alta a acestuia erau încăperi; aveau ușile doborâte, vitrine de sticlă 
sparte, și echipament de laborator distrus și împrăştiat peste tot. 

Morris s-a oprit puţin într-una dintre ele. 

— Ca lumea, spuse. 

Nielsen l-a urmat înăuntru, aproape împiedicându-se de rastelele cu arme 
răsturnate. Pistoale-mitralieră, carabine semiautomate și arme anti-tanc erau 
răspândite peste tot. 

— Macy, Folen, veniţi aici, a ordonat, deschizând repede o cutie cu grenade 
HELP, 


8 Berserk — antic războinic scandinav, ‘turbat’ în luptă/scăpat de sub control. 

” Bandaj israelian - special conceput pentru trusele de prim-ajutor, folosit pentru stoparea hemoragiilor în cazuri de 
urgență/combat. 

1 HEDP - High Explosive Dual Purpose M433 — grenade. 

— Luaţi cu voi cât puteți duce. Lăsaţi-vă vestele; oricum nu vă vor apăra de 
creaturile alea. 

— Aici! 

Macy a găsit două arme uşoare anti-tanc M72. l-a dat una lui Folen, iar pe 
cealaltă a păstrat-o pentru el. 

— Mai e ceva aici... 

A scos un tub lung, gol, prevăzut cu un mâner din lemn, ca de pistol. 

— Acesta e un Gustafi!, 84 mm, fără recul, l-a recunoscut Morris, jucându-se cu 
o telecomandă luată dintr-un dulap aflat încă în picioare. 

— Vreuna dintre chestiile astea pot dobori creaturile? a întrebat Nielsen. 

— Dacă tragi în centrul masei, ar trebui să provoace destule avarii sistemelor 
mecanice și organice ale barghestului ca să-l oprească total. lar dacă nu... 

Deodată, o cutie mare, metalică, aflată în colţ, a căzut cu un zgomot puternic. 
Un robot cu șenile a ieşit din ea și s-a oprit lângă Morris. Era înalt cam de 1,20 m şi 
prevăzut cu un suport pe care erau montate mitraliere şi un sistem de quadruplu de 
lansatoare de rachete. 

— Acesta este MAARS-bot!?, spuse Morris bătând amical robotul cu palma. Este 
dotat cu o mitralieră XM806 de calibrul .50, alte două de calibrul 7,62 mm, M240L, şi 
o armă incendiară M202AI FLASH®. 

— Mişto, făcu Macy. S-a răsculat şi încearcă să ne halească pe noi? 

Cuvintele i-au fost aproape acoperite de un urlet venit de undeva din interiorul 
Centrului. Morris a blestemat: 

— Fuck, unul dintre cei doi este deja acasă. Trebuie să mergem. Acum. Urmaţi- 
mă! 

A sprintat afară din încăpere, cu MAARS-bot pe urmele sale. Ceilalţi l-au urmat 
către sectorul bionic, punând rapid pe umeri lansatoarele de rachete. 

— Este drept înainte, a strigat Morris când au cotit după un colț. Oh, fir-ar... 

Barghestul pe care-l întâlniseră anterior se afla acum drept în fața lor. Pierdea 
lichid hidraulic şi sânge roşu-întunecat. Părea și mai masiv în acest spațiu mic și 
închis. Urla, cu spinii de pe spinare zgâriind şi perforând tavanul. 

— Bursuc la ora 12! a strigat Folen, lăsându-se imediat într-un genunchi și 
deschizând focul. 

A tras la foc automat, golindu-şi magazia de 30 de cartuşe în câteva secunde. 

— Grenade! a strigat Nielsen când barghest a şarjat. 


11 Carl Gustaf — armă antitanc fără recul, calibrul 84 mm. 

12 MAARS - Modular Advanced Armed Robotic System — sistem robotizat modular cu arme avansate. 

13 M202 FLASH (FLame Assault SHoulder) — lansator portativ/de pe umăr de rachete incendiare de 66 mm, compus din 
patru tuburi. 

Proiectilele HEDP au zburat prin aer, fiecare lovind în picioarele din față ale 
bestiei. Nielsen simțea căldura intensă a exploziei produsă la o distanță atât de mică. 
A început să tragă şi el împreună cu Macy, care trimitea din MK48 un șuvoi continuu 
de gloanţe perforante drept în monstru. 

— Morris, folosește tâmpenia aia de pistol cu raze! a răcnit Macy. 

— A murit bateria! a răspuns, aruncându-şi rucksackul mare cu un blestem. 

A acţionat telecomanda pentru MAARS-bot, mormăind o litanie profană pe 
când ajusta comenzile robotului. 

— Acum, Morris! Dă-i drumu”! a strigat și Nielsen. 

Barghest era aproape peste ei, devenind parcă tot mai mare, şi fără să fie 
stânjenit litrii de sânge și lichid hidraulic negru pe care-i pierdea din răni. 

— Al meu e! 

Robotul a ciripit plăcut, iar lansatoarele de rachete de pe suportul central s-au 
trezit la viață. Patru rachete incendiare, de 66 mm, au vuit prin aer, lovind în plin una 
după alta. Picioarele din față ale monstrului au fost retezate. Una dintre rachete a 
explodat în interiorul barghestului împroşcându-i pe toți cu sânge, mațe şi părți 
mecanice. Scheletul metalic al creaturii a fost expus la vedere, împreună cu cablurile 
care provocau scântei, și organe aburinde. 

Barghestul lipsit de rațiune, a continuat să înainteze ajutându-se doar cu 
picioarele din spate. Kill Team şi-a păstrat tirul susținut până ce acesta a ajuns la 
câțiva paşi de ei. S-a oprit în sfârșit, chiar în fața lui Folen, un scârțâit metalic 
semnalând moartea sursei sale primare de energie. 

Folen s-a uitat la fălcile masive şi însângerate. A chicotit şi i-a tras un șut în ochi. 

Barghestul s-a întins înainte şi și-a înfipt colții în piciorul lui. Folen a răcnit 
agonic când bestia a început să-şi scuture capul dintr-o parte în alta. Piciorul i-a fost 
smuls din șold, sânge roșu arterial, țâșnind prin aer. 

Şi ceilalți au început să strige, băgând gloanţe în capul creaturii până ce acesta 
s-a transformat într-un terci roşu-negru pe dalele sparte. 

Nielsen a venit imediat lângă Folen. Soldatul a strâns brațul sergentului, 
privindu-l cu un amestec de amărăciune şi supărare. 

— Nielsen... Spune-i soției mele... 

Sergentul i-a strâns mâna. 

— O voi face, Foleen. Promit. 

— Nu... ascultă. Spune-i soției mele să... - Nielsen se aplecă, până ce buzele lui 
Folen au fost lângă urechea sa - ... fuck Trump. 

— Fir-ar să fie, a izbucnit Nielsen, ridicându-se când Folen a chicotit scurt 
înainte de a muri. Macy câtă ammo ţi-a mai rămas? 

— Am Winchesterul, a răspuns Macy, aruncându-şi la pământ MK48. Voi lua 
LAW '4-ul lui Folen. Şi M4, ca să am cu ce să mă sinucid când totul se va termina. 

— Bună idee. 

Se întoarse spre Morris, şi-i arătă cadavrul imens ce bloca coridorul. 

— Nu-l putem ocoli. Mai este vreo altă cale să ajungem în sectorul bionic? 

— Da. Trebuie să ne întoarcem puţin, dar vom ajunge acolo repede, dacă ne 
grăbim. Urmaţi-mă! 

Sectorul bionic era la fel de mare ca un centru de comandă de nivel brigadă, așa 
cum văzuse Nielsen. Ecrane imense acopereau pereţii. Erau mai multe rânduri de 
birouri şi ceva ce semăna cu un laborator într-o încăpere separată, aproape de capătul 
estic al sectorului. Nu se vedea nici un semn de violență, cum erau peste tot în 
Centru; totul era nemișcat — o linişte aproape senină. 

— Ar fi bine să mă propui pentru o Bronze Star! cu Valori*, îi spuse Macy lui 
Morris, luând o poziţie defensivă în spatele unui rând de birouri. 

Şi-a luat LAW, a extins tubul rachetei, şi l-a pus ușor pe umăr. 

— Voi contesta orice propunere de medaliere ar face pentru tine, a replicat 
Nielsen, îngenunchind în spatele birourilor din partea cealaltă a lui Macy. Ai o 
atitudine greşită. Poate că vei obține un certificat de participare. Poate. 

— OK, doamnelor, spuse Morris de la unul dintre computere, la care tasta furios. 
Am trimis comanda de întoarcere acum un minut. Tot ce avem acum de făcut este să 
aşteptăm. 

Abia îi ieşiseră cuvintele de pe buze când solida uşă de oțel prin care intraseră a 
căzut laolaltă cu o mare parte din zid. Barghestul rămas a năvălit înăuntru, direct către 
Morris și consola de control. Nielsen a blestemat, apăsând trăgaciul lansatorului fără 
recul, iar Macy a deschis focul cu LAW. Proiectilul lui Nielsen a lovit în laboratorul 
bionic şi a explodat cu un sunet înfundat. Sticla s-a spulberat în toate părțile, bucățile 
ascuțite silindu-l să se adăpostească. 

MAARS-bot a deschis focul cu toate patru mitralierele montate pe șasiu. 
Gloanţele de 7,62 mm răsunau puternic când penetrau armura subcutanată a 
monstrului. Gloanţele de calibrul .50 smulgeau bucăți mari din flancurile barghestului. 
Deşi îi lipsea cea mai mare parte din piciorul anterior stâng datorită atacului precis cu 
rachetă a lui Macy, a reușit să se târască printre rândurile de birouri până la Morris. 

A urmat un scurt moment de strigăte panicate, care abia se auzeau peste 
zgomotele făcute de barajul continuu de gloanţe. Macy a tras cu LAW pe care-l 


14 LAW - light anti-tank weapon — armă uşoară antitanc. 

15 Bronze Star — medalie acordată membrilor Forțelor Armate ale SUA pentru servicii meritorii, sau comportament eroic 
în combat. 

16 Valor — mic însemn metalic (6,4 mm) sub forma majusculei ‘V’ care se ataşează la bareta unei decoraţii. Subliniază 
faptul că deţinătorul şi-a obţinut medalia pentru eroism dovedit direct în luptă. 

recuperase de la Folen, reuşind să distrugă complet partea stângă a cutiei toracice a 
monstrului. Sânge şi lubrifiant presurizat a ţâşnit în toate părțile, cabluri sub tensiune 
care scoteau scântei când se loveau unul de altul. 

S-a întors cu fața către ei ţinând în fălci o parte din ce mai rămăsese din Morris. 
Consola la care acționase soldatul SF era distrusă, fără putință de a mai fi reparată. 
Barghest a urlat, aruncând prin aer o bucată din piciorul lui Morris. 

— Fuck you! s-a răstit Nielsen, apăsând trăgaciul lui M320. 

Grenada de 40 mm l-a lovit peste bot cu un scârțâit de metal răsucit. Macy a 
armat şi aruncat una după alta două grenade, ambele explodând sub abdomenul 
mare al monstrului. 

MAARS-bot a continuat să-și trimită şuvoiul de tungsten și plumb. Ţintă a unei 
până ce a rămas la vedere doar scheletul metalic. Acesta a răsturnat robotul pe o 
parte şi a continuat să-l lovească cu sălbăticie cu labele puternice. 

— MAARS-bot, nu! a strigat Macy. Salvează-te, prietene! 

Robotul a răspuns cu o ciripitură slabă, înainte de a exploda trimițând în toate 
părțile o ploaie de bucăți metalice ascuțite. 

Barghest s-a întors asupra lui Macy. Infanteristul s-a dat înapoi precipitat, 
trăgând rafale scurte, bine controlate în botul bestiei ce înainta către el. S-a împiedicat 
de un monitor de computer și a căzut. Barghest a urlat, ridicându-se pe picioarele din 
spate, gată să-i dea o lovitură zdrobitoare. 

Proiectilul de 83 mm ce-i mai rămăsese lui Nielsen l-a lovit în coaste, în partea 
dreaptă, detonând cu tunetul unui mortier. A spulberat monstrul din interior către 
exterior. Partea superioară a trupului s-a lovit de tavan, împrăștiind sânge peste tot. 
O clipă mai târziu a căzut pe podea, cu ochii uitându-se parcă acuzatori la ucigașul 
său. 

Sergentul s-a apropiat șchiopătând de Macy şi l-a ajutat să se ridice. Acesta s-a 
uitat la cadavrul secţionat în două, apoi şi-a întors ochii la Nielsen: 

— Ăsta-i un rahat! 

Titlul original: The Bone-Headed League, 2011 
Traducerea: Ştefi Todo 


În sfârşit FBl-ul a făcut ce trebuia: a trimis anglofilul în Anglia. La 
Londra, mai exact, pentru un serviciu de trei ani la ambasada din Grosvenor 
Square. Plăcerile acolo erau multe, iar îndatoririle erau uşoare. Cei mai mulți 
agenți făceau verificări de fond ale solicitanțţilor de viză şi ale potenţialilor 
emigranți şi erau atenţi la problemele internaţionale, dar eu colaboram cu 
Poliția Metropolitană din Londra când cetăţenii americani erau implicați în 
infracțiuni locale, fie ca victime, fie ca martori, fie ca făptaşi. 

Am iubit fiecare minut, aşa cum ştiam că va fi. Iubesc acel fel de muncă, 
iubesc Londra, iubesc felul de viaţă britanic, iubesc teatrul, cultura, pub- 
urile, distracțiile, oamenii, clădirile, Tamisa, ceața, ploaia. Chiar şi fotbalul. 
Mă aşteptam ca totul să fie bine şi a fost totul bine. 

Până când... 

Am petrecut o miercuri dimineața umedă de februarie ajutând, aşa cum 
făceam adesea, la ştampilarea actelor de imigrare, apoi am fost salvat de un 
telefon de la un sergent de la Scotland Yard, cerându-mi, în numele 
inspectorului său, să particip la investigarea unei crime la nord de Wigmore 
Street şi la sud de Regent's Park. La numărul 200 de pe Baker Street, mai 
exact, ceea ce a fost destul să facă să-mi tresară inima de anglofil, deoarece 
orice anglofil ştie că adresa ficțională a lui Sherlock Holmes era 221B Baker 
Street. Era foarte posibil să trebuiască să lucrez chiar sub fereastra fictivă a 
marelui detectiv. 

Şi aşa a fost, precum şi sub multe alte ferestre, deoarece scenele crimelor 
din metropolă sunt întotdeauna fantastic de elaborate. Avem la televizor CSI, 
unde rezolvă totul în patruzeci şi trei de minute cu ADN-ul, iar poliția 
metropolitană are ofițeri la scena crimei care petrec patruzeci şi trei de minute 
închizând străzile şi deviind trecătorii, înainte să petreacă patruzeci şi trei de 
minute trăgându-şi pe ei costume Tyvek şi cizme Tyvek şi capişoane Tyvek, 
înainte să petreacă patruzeci şi trei de minute întinzând benzi cu TRECEREA 

OPRITĂ între stâlpi de electricitate şi grilajul gardului, înainte să petreacă 
patruzeci şi cinci de minute ridicând corturi albe şi ascunzând orice ar putea 
atrage interesul cuiva. Rezultatul a fost că am găsit o imitație acceptabilă a 
unui circ în călătorie, deja ridicat în acel loc, atunci când am ajuns acolo. 

Era un cordon, bineînțeles, cu mai multe straturi în adâncime şi am 
trecut prin ele arătând legitimaţia de la Departamentul de Justiție şi 
menționând numele inspectorului, care era Bradley Rose. L-am găsit şi pe el, 
mergând încoace şi încolo pe trotuarul umed, la câţiva metri la sud de cel mai 
mare cort alb. Era un bărbat scund, dar masiv, fără cravată, având ochelari şi 
cu capul ras. Era un prinzător de hoţi londonez de modă veche, care vorbea 
domol, dar în acelaşi timp nerăbdător cu prostiile, pe care propriul 
departament i le furnizase în cantități exasperante. 

Şi-a îndreptat degetul spre cort şi a spus: 

— Bărbat mort. 

Am aprobat din cap. În mod clar n-am fost surprins. Nici chiar poliția 
metropolitană nu folosea corturi şi costume Tyvek pentru furturi de poşete. 

A arătat iar cu degetul şi a spus: 

— American. 

Am aprobat iar din cap. Ştiam că Rose era perfect capabil să determine 
asta după amprenta dentară sau haine sau pantofi sau stilul frezei sau forma 
corpului, dar, de asemenea, ştiam că nu m-ar fi implicat oficial fără un 
indiciu mai clar. Şi, ca şi cum ar fi răspuns la întrebarea nepusă, a scos din 
buzunar două pungi de plastic pentru probe. Una conţinea un paşaport 
albastru american deschis şi cealaltă conținea o carte de vizită albă. Mi-a dat 
ambele pungi şi a arătat iar cu degetul şi a spus: 

— Din buzunarele lui. 

Ştiam că nu trebuie să ating dovezile. Am întors pungile pe o parte şi pe 
alta şi am examinat ambele probe prin plastic. Poza din paşaport arăta un 
bărbat ursuz, palid, cu pleoapele lăsate peste ochii care arătau atât evazivi cât 
şi provocatori. Mi-am ridicat privirea şi Rose a spus: 

— Probabil el e. Mutra se potriveşte cu fotografia, destul de mult. 

— Ce l-a ucis? am întrebat eu. 

— Un cuțit sub coaste, a spus Rose. 

Numele de pe paşaport era Ezekiah Hopkins. 

— Ai mai auzit vreodată de un nume ca ăsta? a întrebat Rose. 

— Hopkins? am spus eu. 

— Nu, Ezekiah. 

M-am uitat în sus la ferestrele de deasupra mea şi am spus: 

— Da, am auzit. 

Locul naşterii era în Pennsylvania, SUA. 

I-am dat paşaportul înapoi lui Rose şi m-am uitat la cartea de vizită. Era 
imposibil să-mi dau seama fără să pun mâna, dar părea ceva ieftin. Material 
subțire, fără textură, imprimare netedă, fără ştanțare. Era genul de lucru pe 
care oricine poate să-l comande online, o mie de bucăți pentru câteva lire. Pe 
ea scria HOPKINS, ROSS & SPAULDING, de parcă era un fel de parteneriat cu 
numele ăsta. Nu exista nicio indicație despre afacerea în care erau implicați. 
Era un număr de telefon, cu prefixul zonei 610. Estul Pennsylvaniei, dar nu 
Philly. Adresa de pe cartea de vizită spunea simplu LEBANON, PA. La est de 
Harrisburg, după câte îmi aminteam. Zona corectă pentru codul 610. N-am 
fost niciodată acolo. 

— Ai sunat? am întrebat eu. 

— Asta-i treaba ta, a spus Rose. 

— Nu va răspunde nimeni, am spus. Pun pariu că e un număr fals. 

Rose s-a uitat lung la mine şi a scos telefonul. 

— Ar fi bine să fie fals. Nu am bani pentru convorbiri internaţionale. Dacă 
răspunde cineva în America mă va costa un braț şi un picior. 

A tastat 001, apoi 610, apoi următoarele şapte numere. De la doi metri 
distanță am auzit vocea înregistrată de la compania de telefonie care anunța 
că numărul nu este alocat. Rose a închis şi s-a uitat din nou la mine. 

— De unde ai ştiut? a întrebat el. 

— Omne ignotum pro magnifico, am spus. 

— Ce-i asta? 

— Latină. 

— Pentru ce? 

— Orice lucru inexplicabil pare magnific. Cu alte cuvinte, un magician 
bun nu-şi dezvăluie trucurile. 

— Acum eşti un magician? 

— Sunt un agent special FBI, am spus. 

M-am uitat din nou în sus. Rose mi-a urmărit privirea şi a spus: 

— Da, ştiu. Sherlock Holmes a locuit aici. 

— Nu, nu-i aşa, am spus. N-a existat. A fost inventat. Ca şi aceste clădiri. 
În zilele lui Arthur Conan Doyle, Baker Street avea numere până la optzeci. 
Sau poate o sută. Restul era o stradă de ţară. Marylbone era un orăşel 
separat, la doi kilometri. 

— Am fost născut în Brixton, a spus Rose. Nu ştiam nimic despre asta. 


VP MAGAZIN 


Lee Child LIGA IDIOȚILOR 


— Conan Doyle a inventat numărul 221, am spus. Ca în filmele şi 
serialele în care se inventează numerele de telefon pe care le vezi pe ecran. Şi 
plăcuțele de înmatriculare la maşini. Aşa încât să nu cauzeze probleme 
oamenilor reali. 

— Care-i punctul tău de vedere? 

— Nu sunt sigur, am spus. Dar trebuie să îmi dai paşaportul. Când 
termini cu el, vreau să spun. Pentru că probabil e şi el un fals. 

— Ce se întâmplă aici? 

— Unde locuieşti? 

— Hammersmith, a spus el 

— Există vreo bibliotecă în Hammersmith? 

— Probabil. 

— Du-te şi împrumută o carte. Aventurile lui Sherlock Holmes. A doua 
poveste. Se numeşte „Liga roşcaților”. Citeşte-o în seara asta şi voi veni mâine 
dimineaţă să te văd. 

Vizitarea Scotland Yard-ului e întotdeauna o plăcere. E o bucată de 
istorie. E şi o bucată de viitor. Scotland Yard e un loc foarte modern în zilele 
astea. Plin de computere. Plin de oameni care le folosesc. 

L-am găsit pe Rose în biroul lui, care nu era altceva decât un spaţiu 
deschis înconjurat de mobilă. Ca fortul unui copil. 

— Am luat cartea dar încă n-am citit-o, a spus. Am de gând să o citesc 
acum. 

A arătat spre o carte groasă de pe birou. Ca să-i las timp, am luat 
paşaportul lui Ezekiah Hopkins şi l-am dus la ambasadă să-l testez. Era un 
fals, dar foarte bun, cu excepţia unor greşeli atât de evidente încât trebuiau 
să fie deliberate. Ca nişte ironii sau provocări. M-am întors la Scotland Yard şi 
Rose a spus: 

— Am citit povestea. 

— Şi? 

— Toate acele nume sunt acolo. Ezekiah Hopkins şi Ross şi Spaulding. Şi, 
de asemenea, Lebanon, Pennsylvania. Şi Sherlock Holmes spunea cuvinte în 
latină, ca şi tine. Se pare că era un om educat. 

— Şi despre ce era povestea? 

— O capcană, a spus Rose. A fost elaborat un şiretlic prin care un anumit 
domn Wilson a fost ademenit în mod regulat să părăsească locul său normal 
de muncă pentru o perioadă de timp previzibilă, astfel încât în absenţa lui se 
putea realiza o treabă ilegală de o anumită sensibilitate. 

— Foarte bine, am spus. Şi ce ne spune nouă povestea? 

— Nimic, a spus Rose. Absolut nimic. Nimeni nu m-a ademenit pe mine 
să părăsesc locul meu de muncă. Ăsta era locul meu de muncă. Merg oriunde 
sunt oameni morți. 

— Şi? 

— Şi dacă ei au încercat să mă ademenească, nu ar fi lăsat indicii în 
prealabil, nu-i aşa? Nu mi-ar spune asta în avans. Vreau să spun, care ar fi 
scopul acestui lucru? 

— S-ar putea să aibă un scop, am spus. 

— Care? 

— Dacă ar fi doar un străin înjunghiat până la moarte pe Baker Street, 
ce-ai face mai departe? am întrebat eu. 

— Nu prea multe, să fiu sincer. 

— Exact. Doar unul din multe alte chestii de genul ăsta. Dar acum ce ai 
de gând să faci? 

— Am de gând să aflu cine face mişto de mine. În primul rând, mă duc 
înapoi să fiu sigur că n-am ratat alte indicii. 

— Quod erat demonstrandum, am spus. 

— Ce-i asta? 

— Latină. 

— Pentru ce? 

— Te-au ademenit. Au reuşit în ceea ce au hotărât să facă. 

— M-au ademenit de la ce? Nu fac nimic important la birou. 

A insistat să meargă. Ne-am dus înapoi pe Baker Street. Corturile erau 
încă acolo. Benzile încă fâlfâiau. Nu am găsit alte indicii. Aşa că am studiat 
contextul, fizic, căutând felul de infracţiuni grave care ar putea apărea în 
cazul în care oamenii care aplicau legea ar fi fost distraşi. Nu am descoperit 
nimic. Pe acea parte din Baker Street era muzeul oficial Shelock Holmes, 
figurile de ceară, o mulțime de magazine fără nicio importanţă şi câteva bănci, 
dar băncile erau oricum falimentare. Aruncarea uneia în aer i-ar fi făcut o 
favoare considerabilă. 

Apoi Rose a vrut o carte care să explice diversele referințe despre Sherlock 
Holmes cu mai multe detalii, aşa că l-am dus la Biblioteca Britanică din 
Bloomsbury. A petrecut o oră cu un compendiu adnotat. A fost distras de 
erorile geografice pe care le-a făcut Conan Doyle. A început să creadă că 
povestea pe care o citise ar putea fi abordată oblic, ca şi cum ar fi fost scrisă 
codificat. 

În continuare ne-am petrecut restul săptămânii studiind. Joi, vineri, 
sâmbătă. Pe puţin treizeci de ore. Nu am ajuns nicăieri. N-am făcut niciun 


VP MAGAZIN 


Lee Child LIGA IDIOȚILOR 


progres. Dar nu s-a întâmplat nimic. Niciunul din celelalte cazuri ale lui Rose 
nu s-a dezlănțuit şi nivelul crimelor din Londra nu a crescut. Nu au existat 
consecințe. Niciuna. 

După ce au trecut săptămânile atât Rose cât şi eu am uitat chestiunea. Şi 
Rose nu s-a mai gândit niciodată la ea, din câte ştiu. Eu da, bineînțeles. 
Pentru că trei luni mai târziu a devenit clar că eu am fost cel care a fost 
ademenit. Interesul meu fusese stârnit şi am petrecut treizeci de ore făcând 
lucruri distractive pentru un anglofil. Ştiau că asta se va întâmpla, fireşte. Au 
plănuit bine. Ştiau că voi fi chemat la un american mort şi ştiau cum să pună 
lucrurile în scenă ca să mă facă să mă mobilizez. Trei zile. Treizeci de ore. 
Afară din clădire, fără posibilitatea să ajut la ştampilare, nefiind acolo să 
observ cum plăteau educaţia copiilor aprobând vize care ar fi trebuit respinse 
pe loc. Şi aşa patru persoane anume au pătruns în State, şi aşa au murit trei 
sute de oameni în Denver, şi aşa am ajuns — incapabil, în lumina rece a zilei, 
să-mi dovedesc inocența naivă - să stau singur în Leavenworth în Kansas, 
unde, din întâmplare, una dintre puţinele cărți pe care le permite închisoarea 
este Aventurile lui Sherlock Holmes. 

William Mitchell 


SPIRITUL DUNEI 


În traducerea lui Sorin Panait 


EPISODUL II 
Capitolul 8 


Pentru a cunoaşte starea multiversului înainte şi după Zeul 
Tiran, imaginaţi-vă o clepsidră. Rolul lui reprezintă ideea antică 
a unui buştean cheie, fiind în acelaşi timp buşteanul ce 
blochează râul şi eliberatorul valului după aceea. Istoria a făcut 
loc viziunii lui, a devenit ca o piramidă inversată care duce la 
Zeul Tiran, aşa cum trecutul devine ceea ce el eliberează în sus 
în grămada de nisip. Ființa lumii a ţinut aproape de această 
exactă formă a viitorului în care trăim acum. lar agenda ascunsă 
este mai evidentă decât ar bănui mulți: viitorul lui este executat 
de noi, într-un mod care ne găseşte producându-ne noi înşine 
trecutul. Zeul Tiran devine punctul nul geometric la intersecția a 
două piramide opuse, care-şi croieşte drumul prin viitor în timp 
ce este ancorat în baza sa, umanitatea, şi deschis celui mai mare 
potenţial al nostru. 

Lecturile Sheeanei pentru ghola Muad'Dib. 


Deşertul sudic era căminul unor furtuni de nisip de neimaginat după 
standardele pierdutului Dune. Aici pe acest Spirit al Dunei, deşertul sudic 
se întindea la marginea largii mări sudice de dune, unde terenul deschis 
permitea vânturilor să crească în viteză până devastau granițele vestice cu 
furtuni de nisip constante. Sheeana şi două duzini de surori făcuseră 
această zonă o casă constantă în cadrul unei agende pe care o construise 
pentru ele. Deşertul sudic era casa celor mai activi viermi de nisip şi 
surselor multor erupții de mirodenie. lar Marea Dunei era locul unde 
Tleilaxu fuseseră foarte ocupați de cel puţin câteva săptămâni. 

Sheeana se gândea la originile ei Atreides mai mult decât o făcuse 
vreodată când era Bene Gesserit. Aici, în inima deşertului, monitorizarea 
progresului viermilor de nisip o făceau constant conştientă de destinul ei, 
atât personal cât şi istoric. Surorile care o urmau ştiau că avea o viziune, 
iar mirodenia ingerată constant de toate permitea liniilor să se estompeze 
întrucâtva, amestecând dorințele ei cu dorințele lor. Ea le ghida în această 
frontieră nebunească aşa cum un sculptor modela lutul ud. 

Talentul a fost mereu în oameni. Trebuia doar să ne întâlnim cu 
Mirodenia ca să eliberăm ceea ce era încuiat. 

Muad'Dib schimbase totul. Muad'Dib dăduse naştere el însuşi Zeului 
Tiran, o prăbuşire neaşteptată a programului de selecţie al Bene Geserit. 
Acesta era deja un motiv suficient pentru a o rupe cu calea Bene Gesserit. 

Rebecca este Bene Gesserit, aici ea poate continua munca lor aşa cum 
au făcut mereu Bene Gesserit. Apoi, Murbella se va descurca bine adunând 
bucăţelele. Murbella este propriul ei soi de artist, gena sălbatică cere ca ea să 
fie aşa. 

În deşert, visele veniră la Sheeana. Aveau să acapareze momentul, şi 
ea nu ştia dacă erau imaginare sau reale. Se văzu împreună cu Murbella, 
dincolo de bula multiversului care adăpostea Spiritul Dunei. Sheeana nu-şi 
putea da seama dacă vedea visul sau era creat de ea. Şi cu acest gând, ca şi 
cum ar fi fost într-un vis, era alături de Murbella şi în contact cu dilema 
El. 

Pentru Murbella era o vreme de contemplare în miezul unei crize. Cei 
cu Multe Feţe încălcau din ce în ce mai mult ultimele sectoare umane ale 
Vechiului Imperiu. Câte surori fuseseră pierdute în timpul asalturilor lor 
neobosite? Faptul că recurgeau la orice mijloace, arzătoare de planete sau 
arme bionice, pentru a-şi extinde influența era dincolo de orice strategie. 

Sunt ca insectele. Dar aceste insecte au un scop! Mai mult decât stupul 
lor, care este motivul lor? Care este scopul lor, să umple spațiul locuibil cu 
propria lor formă de biologie metamorțfică? 

Murbella mergea prin Canonicat, care arăta mai mult ca un câmp de 
bătălie decât ca un cămin al surorilor. Asistenta ei personală, Laeona, arăta 
trăsăturile genetice dure ale moştenirii ei de Onorată Matre. Imediat sub 
aceste trăsături tinere erau trăsăturile lor comune Bene Gesserit. 

Aceasta are în mod special o asemănare cu Hwi Noree. 

Asta era ciudat, din moment ce Hwi nu dăduse vreodată naştere la 
copii. Oricum, arheologii genetici cernuseră nisipurile originalei Dune 
pentru a găsi câteva celule folosibile ale miresei Tiranului pentru propriul 
lor program de înmulţire. 

Hwi Noree era Ixiană, de pe timpul când Ix şi Păstrăvăresele post-Leto 
erau unite. 

Murbella se gândi la faptul că azi nu mai exista vreo sectă a 
Păstrăvăreselor. Se gândi la viziunea ei, cea în care era pe Terra şi asculta 
mesajul păstrăvului. Tot aşa cum un cult străvechi şi acum uitat numea 
cândva această planetă Pământ, leagănul umanităţii, un popor străvechi de 
pe Pământ numea terenul cândva fertil dintre cele două râuri ecuatoriale 
Tigru şi Eufrat — semiluna fertilă. Aceste locuri pot dispărea din univers, dar 
rămân în noi şi, prin modelarea noastră, continuă să îşi manifeste prezența 
în viitor. 

Expresia feţei Laeonei arăta expresia pe care o proiecta Murbella. 
Acesta e secretul! Ştiu pe ce cale să-mi duc surorile! Laeona întrebă, „Maică 
Superioară, s-a întâmplat ceva rău?” 


VP MAGAZIN 


William A. Mitchell SPIRITUL DUNEI 


Murbella răspunse, „Dimpotrivă, Soră, totul este deodată bine...” 

Momentul se estompă, iar Sheeana se regăsi înapoi în deşert, la 
periferia revelației Tleilaxu. Surorile ei se mişcau în ritualul de zi cu zi, care 
era obiceiul aici în adâncul deşertului, în timpul unei furtuni de nisip de o 
asemenea intensitate. Gânduri despre Leto îi umplură conştiinţa. Leto 
însuşi realizase că talentul nativ nu era de ajuns — de aceea o prăsise pe 
Siona. 

Acum suntem cu toții copiii Sionei. 

Se gândi la programele de prăsire. Chiar existaseră asemenea lucruri? 
Ar putea măcar să existe azi o asemenea noțiune naivă? Un om ar putea să 
fie reanimat din celule de 5000 de ani vechime. Un om ar putea fuziona cu 
un vierme de nisip. O rasă de Maeştri Dansatori Față poate schimba corpul 
şi poate elibera conştiinţa? Leto avea nevoie de programul de prăsire ca o 
reparație, în timp ce respingerea acelei căi de către Muad'Dib a asigurat o 
opţiune diferită, doar recent realizată de Sheeana. 

Şi acum că l-am reînviat pe Muad'Dib, am o poziție unică. 

Această aventură în deşert a servit multor scopuri. O echipă de surori 
fusese trimisă să aducă filtrele de mirodenie aşezate în nisip, în timp ce 
Sheeana condusese acest al doilea grup să descopere ce aveau de gând 
Tleilaxu. Sheeana le dăduse lui Scytale şi Tleilaxu o fărâmă de libertate pe 
luna lor Novo Tleilax în schimbul ghola Paul. Doar o dată, în toți anii care 
trecuseră pe această nouă Dune, trebuise Sheeana să intervină în acțiunile 
consiliului Tleilaxu. O mică echipă condusă de Teg pe Novo Tleilax pentru a 
rezolva problema. 

Fără ghola ale lui Leto! Nu se folosesc celulele Ghanimei sau Jessicăi în 
tancurile axloti! 

Sheeana distrusese ultimele celule ale lui Leto, şi-l adusese pe Scytale 
în pragul morţii ca să-i dea o idee despre importanţa judecății lui în 
construcția tancurilor axlotl. Acum Scytale punea la cale o construcție în 
adâncul deşertului, care fusese inaccesibil pentru o vreme din cauza 
furtunilor. Tleilaxu aleseseră o zonă calmă în miezul celor mai crâncene 
furtuni de nisip pentru a debarca un număr neştiut de Dansatori Faţă 
Hibrizi şi replicatori pe Spiritul Dunei, pentru un scop încă nedescoperit. 
Sheeana trimisese un mesaj lui Teg cu sora Isha referitor la descoperirile lor 
şi o schimbare se abătu asupra ei privind în vânturile de nisip dure. 

Shaitain îmi ştie gândurile. Şi eu sunt una cu Shai-Hulud. 

Posibilităţi diferite păreau acum să se întâlnească şi să se despartă 
într-un mod cu care se obişnuia. Ea conducea umanitatea pe o altă cale 
decât Poteca de Aur. Acum că idea unei căi pentru umanitate fusese 
stabilită de către Leto, Sheeana realiză că cea aleasă de el era doar una din 
multe poteci. 

Să devină un Vierme de Nisip! 

Sheeana începu să realizeze intenţiile Zeului Tiran. Acuzase Bene 
Gesserit pentru că nu porniseră pe Poteca de Aur pe care el o inițiase prin 
auto-sacrificiu, deşi Comunitatea Surorilor văzuse desigur nevoia de o 

asemenea Cale pe care să păşească umanitatea. Mai mult, Leto prevăzuse 
căderea Comunităţii Surorilor. 

Noua Comunitate a Surorilor a Murbellei va deveni în cel mai rău caz o 
birocraţie. Cel mai bun lucru la care poate spera este o şcoală cum n-a mai 
fost alta, cu toate punctele tari ale familiei şi nici o slăbiciune. 

Înţeleg visul lui Leto. Fiecare din noi îl facem chiar acum posibil. 

Sheeana putea urmări mare parte din raționamentul lui Leto în 
devenirea unul cu viermele de nisip. Începu să vizualizeze timpul când 
ficuse prima dată transformarea. Păstrăvul de nisip, micii Făuritori, se 
mişcau în mod natural spre încapsularea apei, iar Leto folosise această 
tendință naturală în avantajul său. Ei îi acoperiseră încet corpul, şi în timp 
corpul lui se adaptase. Cu trecerea secolelor (câtă atenţie la un proces atât 
de lent!) visul lui fusese îndreptat continuu spre un fel de prefecţiune 
nefirească. Sheeana plângea când se gândea la ceea ce abandonase Leto (ce 
durere îndurase) în stabilirea Potecii de Aur. Asemenea vise deja îi veneau 
Sheeanei. Avusese o sclipire a lui Arafel, norul de întuneric de la capătul 
universului, şi era sigură în anumite feluri că deşi putea indica faptul că 
Poteca de Aur era în pericol, mai erau multe Noi Poteci încă nevisate. 

Alunecă în vise, nu în timp ce dormea ci în timp ce mergea, doar ca să 
se trezească la câteva mile de unde începuse. Alte dăți, visele interveneau în 
mijlocul unei propoziţii, trăind un scenariu elaborat, doar ca să se trezească 
exact în punctul de unde plecase, fără să arate vreo pauză. Un vis, cel mai 
pătrunzător şi profetic, îi arăta că viitorul determina trecutul în acelaşi timp 
în care trecutul determina viitorul. Se văzuse pe ea şi surorile ei ca viermi 
de nisip în viitor, urmare a luptei lor ce le definea acum în trecut, toate 
Noile lor Poteci separate convergând înapoi spre Poteca de Aur. Simţea că îi 
dădea Tiranului o şansă să-şi exprime dragostea pentru Hwi Noree, şi că ele 
toate îi dădeau tânărului Leto ceva pentru care să lupte, o ieşire din umbra 
lui Muad'Dib. Şi îl văzu pe Duncan acolo. Şi îi văzu pe cei din viitor 
observându-l pe Duncan. Înainte ca visul să se termine, se văzu pe ea 
însăşi departe în viitor visând ideea de mirodenie pentru prima dată, 
creînd-o astfel încât umanitatea să poată ţese cărările destinului. 

Cine a fost primul care a cunoscut melanjul? Trebuie să aştept atât de 
mult ca să răspund la această întrebare. 

Când visul trecu, sora Maia îi vorbea. 

„Maică Superioară, furtuna de nisip va izbucni chiar dincolo de coama 
aceea din vest.” 

„Tabăra Tleilaxu va fi acolo,” Sheeana învățase să iasă din vis la fel de 
uşor cum s-ar fi răzgândit cineva. 

„Care sunt instrucţiunile tale pentru noi?” Maia avea privirea viselor 
asupra ei. Sheeana asigurase asta în toate surorile ei prin aprovizionarea 
constantă cu melanj. „Am văzut ceea ce am putea găsi acolo. Visez... ceva 
ce nu sunt sigură că înţeleg.” 

Sheeana o îmbărbătă. „Eşti o Bene Gesserit, aşa că ştii cum să-ți 
controlezi temerile. Dar te-am eliberat de o parte din asta, aşa că lasă frica 
să se ridice puţin dacă vrei să înveţi din ea.” 

Maia aprobă din cap. „Începem?” 

Singurul răspuns al Sheeanei fu să continue să meargă spre vest 
înspre Tleilaxu, surorile ei una cu ea într-un destin împărtăşit. 

Maia are nevoie de mai multă dezvoltare. Are temeri şi regrete dar 
acționează chiar şi aşa. „Mai bine să-mi trăiesc ultimele zile ca om şi să-mi 
eliberez umanitatea, decât să-mi fie luată de către Cei cu Multe Fete.” 


Capitolul 9 


Aşa cum a fost Dune, aşa va fi din nou! Iar Deşerturile pe care le 
vedem se retrag, prin voinţa lui Shaitan, aşa cum a fost stabilit de 
Muad'Dib. Nu vă temeti, Fremenii mei, căci încercarea este a voastră. 
Faptul că Deşertul dispare nu înseamnă că trebuie să vă abandonați 
traiul de deşert. Căci deşertul trebuie să fie în inima voastră, iar 
vânturile furtunii de nisip ar trebui să fie urletul sufletelor voastre. lar 
după ce Deşertul s-a dus iar oamenii devin graşi de apă, va cădea 
asupra voastră să păstraţi credinţa. lar credinţa voastră va fi precum 
arşița soarelui amiezei. Şi veți ține strâns de căile voastre, ca de 
scumpetea apei în cele mai fierbinți anotimpuri. Doar atunci deşertul se 
va întoarce. 

-Scrisori reconstituite ale lui Harq Al-Alda către Fremeni 


Thunhun se aşeză pentru un moment, după ce Yanima explicase 
transmisiunea de la sora ei, Yeshika. Stăteau în grădina publică de pe 
Ouadra, nori de furtună deasupra lor şi briza răcoroasă a ploii ce avea să 
vină. Uruieli slabe ale tunetelor îndepărtate făcură mai uşoară ruperea 
tăcerii. 

"Yeshika nu glumeşte niciodată în felul cum a făcut-o în acea 
transmisie. Cred că e în pericol.” Yanima se aplecă înainte, cu coatele pe 
genunchi. 

Thunhun auzise ceea ce spunea ea, dar urmărea un gând pe care ea îl 
evocase cu câteva momente înainte până atinse o concluzie aproape de 
Mentat. 

"Maeştrii Dansatori Faţă au infiltrat Consiliul Ixian, sunt sigur. Mai este 
ceva ce nu ţi-am spus. Am făcut nişte cercetări personale în istoria 
continuă a lui Duncan. Cred că unul dintre ei are abilitatea de a mă vedea 
cum îl privesc.” 

"Ce? Asta nu pare posibil. Care Duncan?” 

"DUNCANUL. Duncanul care a trezit amintirile ghola-ului Paul. 
Fondatorul Idah-Mirabla. Crezi că are ceva de-a face cu Plasa Duncanului?” 

După ce el vorbise, Yanima remarcase cât de mult semăna Thunhun cu 
Duncanii. Nefiind unul din acei Duncan din Şcolile de Renaştere a 
Duncanilor, cum era Hayt-ldah, putea trece drept o clonă. 

Sunt mereu surprinsă că ldah-Mirabla a lăsat o ghola atât de 
asemănătoare să scape. 

Răspunsese la întrebarea lui Thunhun cu o întrebare. 


"Care sunt atunci implicaţiile Viselor Mirodeniei? Asta e tot ce au nevoie 
oponenții noştri ca să-şi alimenteze campania împotriva noastră. Vom 
cădea în marginalitate ca Mesmerismul sau Hipnoza Regresivă.” 

"Poate nu avem nevoie de ajutorul lor.” 

"Ce ar trebui să însemne asta?” 

"Am extrapolat puţin, luând ceea ce am înţeles din faptul că Duncanul 
ne priveşte şi ceea ce am aflat până acum despre Cei cu Multe Feţe. Dacă 
Plasa lui Duncan i-a permis să vadă Maegştrii Dansatori Faţă, şi ştim că, 
într-un fel, Cei cu Multe Feţe sunt o facțiune a acelui grup, ştim că ei ar 
putea să-l vadă pe Duncan.” 

"Unde vrei să ajungi cu asta?” 

"Cred că amenințarea Celor cu Multe Feţe se întâmplă prin spațiu-timp. 
Perfecţiunea lor în schimbarea formei a trecut dincolo de orice ne-am 
imaginat. Au găsit un mod de a se răspândi ca un cancer prin prezent, 
trecut şi viitor. Nu sunt sigur de intenţiile lor, sau cum sunt în stare să facă 
asta, dar nu apare prea bine pentru copiii umanității.” 

"Toate acestea ne duc la Yeshika şi Ix.” 

”Ix este o răscruce în mai multe feluri.” 

"Crezi că orice o face pe Yeshika să fie alarmată are legătură cu Spiritul 
Dunei?” 

”Trebuie să vorbim cu sora ta. Imperatorul Tehnocrat al Ixului ar putea 
fi nevoit să dezvăluie secretul camuflajului Ixian al acelei planete. Trebuie 
să aflăm adevărul despre Sheeana.” 

Într-o epocă a maşinilor de pliat spațiul şi a mirodeniei sintetice, s-ar 
crede că o călătorie interstelară ar deveni un eveniment obişnuit. Datorită 
schimbării modului de a călători în timpurile mitice ale Zeului Tiran, care 
se făceau doar din voia Lui şi cu alocarea resurselor de către el, călătoriile 
deveniseră surprinzător de neobişnuite. Sărbătorirea milenară a Şcolilor 
Păstrăvăreselor fusese o excepție pentru o societate care nu era interesată 
în călătorii, în ciuda uşurinței cu care deveniseră posibile. Răspândirea 
tehnicilor de Schimbare a Sinelui cu câteva secole înainte ajutase la 
declinul dorinței de a călători. Cum spunea vorba populară, ”Nu am fost 
vreodată acolo, dar am Împărtăşit cu cineva care a fost,” împrumutarea 
experiențelor altora ducea în sine la o atitudine mai pasivă față de loc. 

Totuşi, un oarecare nivel de călătorie era mereu necesar, iar GIOAD 
reuşea să adune anumite beneficii şi să stabilească precedente de stil care 
mențineau interesele anumitor Şcoli prin interesele unui anumit număr de 
indivizi strategici din cadrul Şcolilor cheie. Unele din companiile de 

transport ale GIOAD, care se specializaseră în transportul interstelar de 
bunuri, găseau din ce în ce în ce mai greu oameni care să accepte aceste 
slujbe, până când au sponsorizat curierii Schimbării Sinelui din regiunile 
îndepărtate. 

Lipsa de cerere şi interesele Şcolilor specializate ale Păstrăvăreselor 
avuseseră ca rezultat un sistem de călătorie sever reglementat, care făcea 
să fie dificil pentru oamenii obişnuiţi să călătorească în afara lumii. Yanima 
avea legături cu Înaltul Consul Ixian, iar statutul ei ca soră a Yeshikăi 
Ampre îi dădea drepturi familiale la un nivel pe care atât GIOAD cât şi 
Şcolile Păstrăvăreselor îl recunoşteau ca o carte blanche de facto. În câteva 
zile, Thunhun şi Yanima rezolvaseră problemele atît de repede cât se putea 
aranja o plecare şi erau în drum spre Ix cu un transportor GIOAD. 

Transportorul semăna cu trans-spațţialele tradiționale din antichitate, 
acestea erau pilotate de Piloți Ghildari (călătorii păreau să observe o 
călătorie mai lină), imaginându-şi mecanica drumului cu ajutorul ultimelor 
noutăți în Mirodenia sintetică. 

Thunhun era nerăbdător să reia Visele Mirodeniei pe timpul plierii 
spaţiului. Împărtăşise Sinele cândva cu un fizician în Multiversuri care 
pretindea că tehnica de pliere amplifica accesibilitatea liniilor temporale 
deviate. Piloții Ghildari trebuiau să studieze tehnici elaborate pentru a-şi 
putea concentra călătoriile printr-o asemenea imensitate de cauzalități. 

Thunhun îi spuse Yanimei despre teoria sa, că ar putea fi capabili să 
perceapă un fel de Zgomot de Vis rătăcit atunci când spaţiul se plia. 

"Sunt surprinsă că nu ai mai încercat asta până acum,” îl întărâtă 
Yanima. "Probabil nu mai eşti atât de curios cum erai când ne-am întâlnit 
prima dată, cu toată noua recunoaştere la Idah-Mirabla.” 

"Când mai călătoreşte vreun individ? Nu am mai avut ocazia înainte.” 

"Acum că ai vorbit la Sărbătorile Milenare, sunt sigură că vei fi un 
oaspete de onoare în întregul univers.” Thunhun zâmbi. Yanima avea 
deseori acest efect asupra lui, deşi nu Împărtăşeau Sinele atât de mult cum 
era obişnuit între prieteni. 

Noi Visăm despre un trecut în care oamenii vorbeau unul cu altul pentru a 
comunica. Într-un univers unde Împărtăşirea Sinelui devenise o tranzacție de 
afaceri, suntem prieteni cu acelaşi interes în această formă străveche de artă. 

"Acum vreau să te relaxezi, să nu te concentrezi pe nimic.” Yanima îi 
luă mâna. ”Relaxează-te şi nu te îndepărta prea mult de mine. Dacă va fi să 
captăm un Zgomot de Vis prea dur sau fragmentat, te vreau aproape.” 

Se ținură aproape până când realitatea alunecă de lângă ei... 

„„„brusc, din toate direcţiile, ei apar în întuneric. 

Cei cu Multe Feţe priveau la Multivers prin propriul lor tip de simțuri. 
Îşi extindeau fiecare gest ca o undă într-un bazin tridimensional, valuri de 
simțuri extinzându-se în afară, găsind obiectele gândurilor lor comune ca 
nişte sonare. Ecourile se întorceau ca idei şi impresii, un amestec de lume 
fizică şi lume a ideilor. Se schimbaseră dincolo chiar de Maeştrii Dansatori 
Față în mutabilitatea lor, permițând formei şi formatului să sălăşluiască 

împreună în ființa lor. lar amintirea constantă a Indivizilor din care 
evoluaseră acționa ca un virus limitator, o legătură comună cu noi, pe care 
Maeştrii Dansatori Faţă ajunseseră cumva să o respecte, deşi într-un mod 
care era destul de inuman. Cei cu Multe Feţe vedeau Individul ca propria 
lor variantă de Păcat Originar. Decăderea lor din mutabilitatea supremă 
pentru care se străduiau. Căutau eradicarea Indivizilor nu pe baza vreunei 
răutăți, căutau să-i îndepărteze în rolul lor ca o atracţie ciudată de genul 
Ordinului, care le distrăgea atenţia de la Haosul Suprem pe care căutau să- 
l îmbrăţişeze... 

„„.0 întrebare în întuneric, voci distorsionate, cheamă şi răspund. 

CEREM STATUTUL INDIVIZILOR. 

Ne Supunem Cererii Noastre Cu Rapoarte Segmentate Din Sectoare 
Variate. 

(imagini ale lui Duncan şi Scytale într-o zonă, Sheeana şi Leto în alta, 
Paul, Teg) 

(Vocea  Sheeanei: "Cărarea de Aur dezvăluită? Din diversitatea 
omenirii.” 

RECUNOAŞTEREEA SUPUNERII ACCEPTATĂ. VOM ÎNCEPE... 

Valuri de simțuri extinzându-se în jurul concentrării. Ecouri revenite cu 
idei pe care întrebările le invocaseră. Ei îmbrățişau acest Haos, atât de 
atenuat de chiar existența Ordinului Indivizilor, trimițându-i pe Cei Cu 
Multe Feţe prin Multivers în căutarea unui mod de a îndepărta conceptul de 
Individ. Ei Căutau Eliberarea. Distrugerea noastră mutuală era Jihadul lor. 
Cei Cu Multe Feţe revedeau ceea ce rezultase, regrupându-se, planificând... 

Rapoartele Sectorului Unu arată Şcoala de Păstrăvărese oferind 
rezistență puternică fiutarilor şi schimbătorilor noştri de formă. 

(imagine Murbella, mai multe surori în luptă) 

(vocea Murbellei: "Vreau unul din ei capturat viu. Trebuie să le luăm 
urma până la creatorii lor.”) 

Proiecţiile temporale o arată pe Murbella reuşind cu asistență din 
partea Vechiului Tleilaxu să CONTINUE umanitatea cu ajutorul concepţiilor 
ghola şi posibilitatea de a aduce îmbunătățiri. 

SUGERĂM STUDIEREA ŞCOLILOR DE PĂSTRĂVĂRESE 

Sectorul Doi raportează că se fac paşi pentru descoperirea Spiritului 
Dunei. 

(imagine a Maestrului Dansator Faţă Lrolan şi Nro Pathay) 

Cei din care am evoluat, acei Maeştri Dansatori Faţă au ales acordul cu 
Indivizii. Ei privesc Indivizii ca teren solid pentru Sinele de bază. Indicaţiile 
sunt rezistență la Împărtăşirea Memoriilor între mai multe grupuri cheie. 

CONTINUĂM OBSERVAREA... ÎNTRERUPERE ! 

„„.ochi în întuneric privind înapoi. 

CINE NE PRIVEŞTE? RELOCARE IMEDIATĂ A CONCENTRĂRII SPAȚIU- 
TIMP. 

Gesturile produc unde, valurile bazinelor simţite interior, deprivând 
obiectele de protecţia lor comună. Ecouri pălind şi pliate în afara 

conştienței, o impresie slabă diminuându-se şi mai mult, un amestec al 
lumii fizice cu vidul până când nimic... întuneric... linişte... dispărut... 

Visul Mirodeniei se sfârşi brusc, în acelaşi moment în care se făcea 
anunţul că transportorul intra din pliuri în spaţiul real. Starea de bună 
dispoziție de cu câteva momente mai înainte era eclipsată de această 
revelație cruntă. Atât Yanima cât şi Thunhun rămaseră tăcuți mai multe 
minute după Visul Mirodeniei. 

Yanima rupse prima tăcerea, "Am fost dați afară forțat din Visul 
Mirodeniei. Nu ştiu dacă a fost din cauza ieşirii din Pliul Spaţial sau dacă 
acei Dansatori Față au ceva de-a face cu asta.” 

"Cei cu Multe Feţe ne-au scos din Vis. Ce mă îngrijorează e cât de bine 
a coincis ieşirea din Pliul Spaţial cu Visul nostru.” 

Thunhun gândi următoarea propoziţie în tăcere: 

Dacă Pilotul Ghildei a fost înlocuit de un Maestru Dansator Faţă, asta 
ar explica potrivirea Visului nostru. 

Thunhun o apucă pe Yanima şi se apropie de urechea ei. "“Împărtăşeşte 
Sinele cu Mine.” Şopti asta lipit de capul ei, sărutându-i părul. 

Strâns apropiaţi, permiseră amestecul amintirilor şi experienţelor lor. 
Puteau să îşi comunice imediat tot ceea ce gândiseră, dar nu doreau să 
vorbească cu voce tare. Împărtăşirea Sinelui nu permitea secrete şi 
deschidea posibilitatea ca alții să îți afle secretele dacă Împărtăşeau cu 
cineva cu care Împărtăşiseşi. Aceasta nu era o vreme pentru secrete. 

Yanima şi Thunhun erau curând înlănțuiţi în gândurile lor comune... 

Fluxul ideilor lui Thunhun o izbi ca un manual tehnic al vieţii lui. Idei. 
Permutări ale acelor idei. Meta-idei. 

Maegştrii Dansatori Faţă sunt în război cu Cei Cu Multe Feţe. Ei ţin la 
Individualitate în timp ce Cei Cu Multe Feţe caută distrugerea ei. 

Cancerul a infectat multiversul ca şi cum ar fi fost un individ. Paraziţi ai 
altor paraziți. Cancere în alte cancere. Se întind atât în trecut cât şi în 
viitor. Fără limite. 

Fluxul ideilor Yanimei era grațios, conştient de arta visării, avea 
estetică. Formă menţinută de Grijă. 

Maeştri Dansatori Faţă în Ghildă? Asta înseamnă că Maeştrii Dansatori 
Faţă caută să semene câmpiile cunoaşterii cu prezența lor veghetoare. Se 
ascund în GIOAD. Stau în aşteptare pe Ix. Eram meniţi să-i 'descoperim' pe 
Cei cu Multe Feţe. 

Ei ne ajută, să ne mențină în viață. Ei sunt apicultorii. Noi suntem 
albinele care produc mierea dulce a Individualităţii şi Sinelui. Ei au nevoie 
de noi. 

La terminarea Împărtăşirii, fiecare rămase cu un sentiment de urgenţă. 
Că Ix şi Spiritul Dunei erau înlănțuite într-o cursă care vorbea despre 
viitorul Individului şi al multiversului. Şi un gând final, personal, între ei 
doi... 

În timp ce treceau din transportor în nava care avea să îi ducă în staţia 
de tranzit de jos, pe Richese, amândoi se întrebau ce însemna să iubeşti pe 
cineva în asemenea timpuri de restrişte. 


Capitolul 10 


Înainte ca tehnica Visării Mirodeniei să poată fi folosită pentru a 
săpa în trecut după adevărul acțiunilor, fuziunea dintre Bene 
Gesserit şi Onoratele Matres, realizată de Murbella, era văzută ca 
rezultat al amenințării iminente a Maeştrilor Dansatori Față întorşi 
din Dispersie. Întoarcerea a avut mai puţin de a face cu decizia ei, 
care se baza pe doi factori din trecutul îndepărtat. Murbella fusese 
condusă spre un concept antic pentru care a ales numele de Şcoala 
Păstrăvăreselor. Şi a fost condusă acolo de către răutatea pe care 
bătrânul Harkonnen a reuşit să o imprime Sfintei Alia, de dincolo de 
mormânt. 

- Memoriile Yanimei Ampre 


Deoarece avea câteva ore înaintea întâlnirii ei cu dubioşii oaspeți, 
Murbella petrecu dimineața înarmată cu o nouă armura de luptă care îi 
amplifica măiestria ei de luptă prana-bindu, deja foarte suplă. Kitrana 
Blaise o asistă pe Murbella în echiparea cu armura, în timp ce o punea la 
curent cu noile îmbunătățiri. Blaise fusese promovată de la funcţia de 
Custode al Armelor şi Antrenamentului de Luptă, rol pe care-l deţinea de la 
lupta Bene Gesserit cu Onoratele Matres de pe Taltios, la titlul de Generalal 
Forţelor Bene Gesserit. 

A venit vremea să luptăm cu Cei Cu Multe Fete. 

"În plus față de noile arme modulatoare de plasmă montate la încheieturi, 
am adăugat un scut bio-magnetic, în cazul în care încearcă să obțină 
memoriile prin atingere.” Kitrana era călită în luptă şi profundă. Îl întâlnise 
o dată pe primul Miles Teg în lupta sub acoperire dusă de acesta, în care ea 
îi echipase trupele cu anumite arme pe care le dezvoltase sora ei. 

Antrenamentul Murbellei era deja hipercinetic. Imprimarea sexuală a 
Onoratelor Matres mergea mai departe decât erotismul, contopea conştiența 
celulară cu fiecare regiune a corpului ei. Piciorul ei putea lovi într-o situaţie 
de luptă fără vreun impuls direct de la creier. Faptul că purta un copil nu îi 
stânjenea câtuşi de puţin abilitatea de luptă. 

Pur şi simplu trebuie să fiu conştientă de uter, să-l protejez de pericol şi să 
țin de parte stresul situației prin voință. Aduc calmul asupra mea prin voință. 

După demonstraţie, Murbella şi Kitrana discutară ştirile celor două bătălii 
recente cu Cei Cu Multe Feţe, una dusă de Bene Gesserit iar cealaltă de 
Onoratele Matres. 

Poate inamicul nostru comun va uni aceste două comunități. 

Murbella şi Onoratele Matres. Era o idee complexă pentru ea, fiind 
crescută de surori renegate care perfecționaseră varianta lor deviată a 
tehnicilor Bene Gesserit în cei două mii de ani ai Dispersiei. 

Odată ce ne-am antrenat ca Onorate Matres şi intrăm în modul de luptă, vai 
tuturor celor ce stau în calea noastră. 

În timp ce mergeau să-şi primească oaspeţii, Kitrana îi comunică faptul 
că avanpostul Bene Gesserit de pe Chasuba fusese nimicit şi doar câteva 
surori supravieţuiseră. 

Kitrana interpretă tăcerea Murbellei ca dezaprobare a efortului ei de 
război, "Te asigur, Maică Superioară, că fiecare mişcare a Maeştrilor 
Dansatori Față a fost sub supraveghere constantă. Măcar cu atât ne-am 
ales din acest sacrificiu.” 

Murbella nu se obosi să se îmbăieze sau să se schimbe într-o ținută mai 
formală pentru întâlnirea ei cu trimisa Onoratelor Matres. 

În timp ce Kitrana citea statisticile celor mai recente două victorii ale 
inamicului comun, Murbella îşi împărțea planurile în posibile şi probabile. 
Ştia că Sheeana plănuia probabil cea mai radicală schimbare pe care o 
văzuse Universul. Rebecca, plecată cu Sheeana în pliurile non-spațţiului, 
devenise singura legătură cu vechiul ordin Bene Gesserit şi cu noua 
Comnitate a Surorilor care avea să apară dacă vreuna din ele avea să 
supraviețuiască Celor Cu Multe Fete. 

Mă cramponez de idea că Rebecca e încă o adevărată Bene Gesserit, pentru 
că sigur Sheeana nu este. Şi nici eu. 

Gândurile ei fuseseră la Sfânta Alia, sora lui Muad'Dib, şi tragica ei 
moarte care izvorâse zeci de religii majore şi sute de culte de-a lungul 
timpurilor. 

Nu trebuie să le dezamăgesc pe Onoratele Matres sau pe Bene Gesserit aşa 
cum am dezamăgit-o pe ea. Există un răspuns pentru cele care reprezintă 
marginea şi ruptura unei societăți. Răspunsul e să le aduc la centru. 

Murbella se concentrase pe acest moment ca fiind zorii unei integrări 
între cele două lumi ale sale. În timp ce Kitrana termina raportul, două 
surori le flancară înainte de a intra în sala de recepție. 

Murbella aruncă o privire către Kitrana. "Am cerut să nu am escortă.” 

Kitrana avea răspunsul pregătit. "Cu tot respectul, Maică Superioară, în 
rolul meu de comandant militar am considerat ce e în interesul tău şi am 
ordonat escorta eu însămi.” 

Murbella aprobă din cap. 

Măsuri drastice pentru vremuri întunecate. 

În sala de recepţie stătea Onorata Matre Guerin şi două tovarăşe cu 
aspect periculos. Guerina o cunoscuse pe Regina Păianjen pe care o 
deposedase Murbella şi reprezenta facțiunile mai conservatoare, rezistente 
la schimbare. 

Trebuie să înfrâng voința acestei Guerina astăzi. 

Întîlnirea nu servea decât la a o plictisi pe Murbella privind cât de greşit 
era cadrul filosofiei Onoratelor Matres. 

Sunt gonite din Dispersie într-un exod în masă, o întoarcere forțată de frica 
lor de Maeştrii Dansatori Faţă, care sunt doar începutul haosului mai mare. 

Ar fi fost bine să fi păstrat unele din vechile zicale Bene Gesserit. 

"Există facțiuni între Onoratele Matres. Unele te-ar vedea ca Marea 
onorată Matre, în timp ce altele văd calea ta ca fiind slabă şi caută să-ți 
uzurpe poziția.” 

"Cum îndrăzneşti să-mi vorbeşti aşa?” Făcu un gest către cele două surori 
ce o flancau, gata să ucidă în orice moment. "Ai venit să implori ajutor şi 
acum îmi pui la îndoială puterea.” 

Escortele Guerinei se pregătiră pentru un posibil incident, dar Onorata 
Matre le făcu semn să stea pe loc. "Spun doar ceea ce se aude printre cele 
din Întoarcere.” 

Murbella ridică Vocea strategic. Acum vorbeşte conducătoarea Bene 
Gesserit şi a Onoratelor Matres ! "Nu voi da atenţie nici uneia din aceste 
vorbe negândite.” Vocea reveni la normal. ”Facţiunile Onoratelor Matres 
care sunt împotriva mea nu vor ajutorul verişoarelor lor Bene Gesserit?” 

Murbella se întoarse către Kitrana. "Cite lumi ale Onoratelor Matres au 
fost distruse până acum?” 

Kitrana extrase datele din arhiva sa de Mentat. "Conform ultimelor 
rapoarte din această dimineaţă, lumea Alcius a Onoratelor Matres tocmai a 
căzut, aducând numărul de lumi ale Onoratelor Matres distruse la treizeci 
şi patru.” 

Treizeci şi patru de lumi distruse, sute de miliarde de vieți sfârşite sau 
asimilate, şi javrele astea îmi pun la îndoială conducerea. 

Guerina îşi aplecă capul auzind numerele. 

Culoarea dispare din faţa ei. Aceste numere o vor întoarce de partea mea. 

Guerina ridică capul. "Poate că pot face ceva să conving facțiunile că o 
alianță e singurul curs de acțiune, Mare Onorată Matre.” 

Murbella se uită în ochii Guerinei cu o priviră fermă dar liniştitoare, "Fă 
asta repede, pentru că Dansatorii Faţă nu aşteaptă să ucidă.” 


Capitolul 11 


Roiul era agitat; multe noi apariţii fuseseră filtrate prin pliurile 
sale -Duncanul, Scytale-ul, Sheeana temporală. Dar cea mai nouă 
reapariție, Iarăşi Muad'Dib, cauzase unde... nu... - furtuni — în 
întregul colectiv al Celor Cu Multe Feţe. Când întregul era deranjat 
la acest nivel, simțeau nevoia să treacă la acțiune. Undele sinelui 
săgetau şi se reflectau printre milioane de experiențe, şi totuşi nu 
puteau străpunge adăpostul aroganţei lor, a noutăţii carapacei în 
care roiul lor se încastrase adânc. Muad'Dib-ul fusese cunoscut 
multora. Atât de mulţi erau încă mişcaţi de mitul lui. Căutăm să 
îngrijim ceea ce iubiții noştri Individuali căutau în iubitul lor larăşi 
Muad'Dib. Deoarece bogata lor experienţă asigură cea mai suculentă 

recoltă de experienţă de viață furată atunci când căutăm să culegem 
recolta noastră mortală. 
- Comentariu al unui Maestru Dansator Faţă 


Când Duncan Idaho şi Miles Teg intrară în Centrul Tleilaxu, nou 
construit, Scytale era aşezat în spatele unui monitor, flancat de fiecare 
parte de o gardă personală. Gărzile erau evident Dansatori Faţă, dar pe cât 
erau de colosali erau şi de ageri. Duncan observă că genele folosite pentru 
a-i crea pe aceştia doi proveneau din gărzile Păstrăvărese ale Tiranului — cu 
îmbunătățiri față de fenotipurile obişnuite. Scytale se folosea bine de 
arhivele de reproducere Bene Gesserit pentru a uşura crearea noilor sale 
produse axlotl. 

Scytale ridică privirea de pe ecran pentru a-i saluta. 

"Capodoperele mele. Două exemple ale folosirii geniului la creațiile 
noastre ghola, una construită după specificațiile noastre, iar cealaltă 
dincolo de visele noastre, reconstruită pentru scopurile noastre. Lumina 
albăstruie a monitorului arunca o aură supranaturală asupra trăsăturilor 
sale de elf. 

Cine e mai mult fantomă, el sau noi? 

Gândurile lui Duncan săriră de la aparenţe la istoria personală. Puţini 
aveau o istorie împreună cum aveau ei. Lui Hayt nu-i păsase de Scytale al 
lui, lui Duncan nu-i păsa de acesta. 

Teg aşteptă ca trăsăturile lui Scytale să-şi piardă rânjetul Tleilaxu 
înainte de a vorbi. 

"Suntem aici pentru răspunsuri, nu întrebări.” Scytale nu fu mişcat de 
poziţia lui Teg. 

De câte ori doriseră ghola răspunsuri? Data asta nu era cu nimic 
diferită de oricare alta, doar că acum începuse să recapete speranţe pentru 
un viitor Tleilaxu. 

Sunt eu alesul? Ultimul care a fost salvat pentru a dovedi cât de 
aproape am fost noi, Bene Tleilax, să dispărem total. Am fost trezit. 

Gândurile lui erau deseori punctate de cuvintele ”Tārfe” 
sau "Vrăjitoare”, şi totuşi trebuia să recunoască că asocierea lui cu Bene 
Gesserit îi arătase posibilitatea încrederii printre powindah. lar Onoratele 
Matres dovediseră că nici un inamic nu trebuie subestimat. 

Ce aveau de gând aceştia doi? 

Teg vorbi. "Sheeana distruge cuvele axlotl care conţin ghola Jessicăi şi 
Aliei, chiar în timp ce vorbim noi.” Scytale păli iar după un moment de 
tăcere Teg continuă. "Ţi-am atras atenţia acum?” Scytale nu se simţise atât 
de încolțit ca în acest moment de la încarcerarea sa pe Non-navă toți acei 
ani. Cu toate acestea reuşi un zâmbet, unul pentru care Tleilaxu erau 
renumiți, care să trădeze cu superioritate toate gândurile sale: Powindah ! 
Shokran. Tot uneltele mele vă dovediţi a fi. 

Scytale schimbă direcția conversației întorcându-se de la Teg spre 
Duncan. 

"Poate vreunul dintre voi măcar să înceapă să audă aroganţa cu care 
vorbiți — voi sunteți creațiile noastre ! Ce puteți voi şti despre măreția către 
care lucrăm?” 

"Nu sunt singurul vostru proiect care a 'depăşit aşteptările', Scytale — 
nu înţelegi că metoda voastră, măreţia Tleilaxu, a devenit învechită — 
Maeştrii Dansatori Faţă şi Cei Cu Multe Feţe nu mai sunt nici pe departe 
umani. Sunt monştrii voştri, ați reuşit doar să creați ceea ce poate fi numită 
doar o specie extraterestră. Şi ei sunt interesați în fiecare mişcare pe care o 
faceți. Ştiu asta.” 

Scytale era cu fața spre Duncan, făcând un pas spre el, ceea ce nu-i 
stătea în caracter. 

Duncan vorbeşte cu ei — cum se poate asta? 

Duncan citi reacțiile pe fața lui Scytale şi continuă. "Vă agățaţi de idei 
care nu mai au valoare intrinsecă. V-a scăpat printre degetele voastre 
alunecoase Tleilaxu. Aţi păstrat regulile atâtea milenii, dar jocul s-a 
schimbat, jucătorii au plecat. Iar Teg şi cu mine nu suntem singurii care se 
întorc furioşi.” 

În acel moment, cu Scytale păşind înapoi cu încetinitorul de lângă el, 
Realitatea se schimbă, ca şi cum Duncan brusc realizase că visase întreaga 
scenă. Duncan se regăsi agățându-se de Reţeaua sa, atrăgând spre el o 
imagine din multe altele care veneau. Ei erau deja în pliul spațial, iar 
Duncan putea aproape să audă algoritmii plierii spaţiului ai unui navigator 
al mirodeniei, de felul celor ai Ghildei, concentrându-şi destinaţia 
intenționată asupra Spiritului Dunei. 

Vin după noi ! Teg, Scytale şi eu. Doar că nu ştiu cine sunt. 

Duncan observă că Scytale nu terminase încă pasul înapoi, când o 
serie de imagini şi viziuni explodă în mintea sa. Îl văzu pe Tiran cerând 
Universului să devină Leto şi Maeştrii Dansatori Față adulând această 
răsturnare a istoriei pe care o ştia. Duncan îi văzu pe Cei Cu Multe Feţe 
temându-se de Paul, continuau să se refere la el drept Iar Individul, şi Paul 
care nu era Paul. 

Şi Duncan Idaho realiză că rolul său în univers fusese darul unic al 
Tiranului. 

Am devenit întruchiparea prietenului omenirii. Loialitatea mea Atreides 
a evoluat peste toate aceste milenii în starea sa cea mai de bază: loialitate 
către omenire. 

Reţeaua sa oraculară capturase acum mai multe grupuri disparate, pe 
care acum le vedea ca parte a ceea ce avea să fie viitorul umanității. 
Cancerul reprezentat de Cei Cu Multe Fete; sentimentalismul Maeştrilor 
Dansatori Faţă care evadaseră care să ne prevină şi să protejeze conceptul 
de umanitate individuală; hibridizarea Bene Gesserit cu Onoratele Matres 
pe care Murbella o cultiva; surorile Sheeanei care vor deveni viermi aşa cum 
făcuse Leto. 

Pentru prima dată Duncan realiză o folosință a Melanjului care îi 
scăpase înainte. 

Metaforă. Melanjul, cu toate îmbunătățirile şi secretele pe care ni le-a 
revelat de-a lungul anilor, avea o utilizare pe care am trecut-o cu vederea. 
Este o metaforă pentru amestecul tuturor acestor elemente într-o nouă 
umanitate, în perpetuă schimbare. Asta e Poteca de Aur a lui Leto, pe care 
merg eu acum | Ce ironie să fiu eu însumi un "profet” al marii Via Guldur. 

Teg spunea deodată ceva, ceva ce-l făcuse pe Duncan să se 
îndepărteze de Reţeaua sa, înapoi spre locul unde era. În camera lui 
Scytale, Teg arăta spre o vidcarte portabilă. 

E pe cale să ne avertizeze de ceva, îmi dau seama după expresia lui. 

Ceva îl reținuse pe Duncan din interiorul viziunii sale, o forță care nu-l 
lăsa să se elibereze. 

Teg mă avertizează de ceva ! Dar nu pot răspunde. 

Duncan extinse limitele privirii, uitându-se într-un mod care pur şi 
simplu părea să se întâmple, în ciuda faptului că părea ne-natural, îşi folosi 
voința spre a privi în interior. Maeştrii Dansatori Faţă veniră la el, doar 
după ce aruncă o privire spre colțurile vederii sale periferice hiper-realiste. 
Erau mai mulți, în locuri strategice ale percepţiei sale ascuţite, fiecare 
reținându-i o formă specială atenţiei, fiecare atrăgându-i atenţia în afara 
cadrului normal al momentului. Duncan îl văzu pe Teg arătând spre uşă, şi 
o îngrijorare bruscă pe fața lui Scytale. 

Vin după noi, şi mă tin aici neajutorat ! 

Duncan încercă să imagineze o ieşire din dilema sa. Paralizia corpului 
său părea să-i dea mental timp suplimentar, timp poate în care să pună la 
cale un plan. 

Ca şi cum ar sta cu un picior în viziunea mea. 

Frica lui Duncan crescu pentru un moment şi îi aminti de o anumită 
moarte pe care o suferise din partea lui Leto, în care fusese țintuit sub 
corpul masiv de vierme de nisip al lui Leto, sufocat lent şi strivit sub 
greutatea sa. Ceva începu să cedeze printre temnicerii săi nevăzuți. 

Morţile pe care le-am trăit îi distrag. Asta e cheia pentru reținerea mea. 

Duncan începu să treacă rapid amintirile multelor sale morți prin 
minte, strat după strat, ca o vopsea. Maeştrii Dansatori Față care îl 
capturaseră în viziunea sa începură să-l piardă din vedere pe Duncan cel 
viu, datorită ciudatei şi alunecoasei naturi a unei morți rememorate. 

Încep să scap din captivitatea lor. 

Brusc Teg se mişca cu viteză normală, şi prinse o jumătate de 
propoziţie, ”...că vor sosi exact la coordonatele noastre. Nu-mi pot da seama 
cum ne-au găsit, şi cât de repede se mişcă în sistemul solar local.” Duncan 
intui ce se întâmplase, dar nu pierdu timp să-i explice lui Teg. 

"Unde ai fost plecat?” reveni Teg, realizând din expresia lui Duncan că 
ceva se întâmplase. 

”Nu e timp de explicat. Miles, vin după noi. În special după Scytale şi 
după mine.” Scytale nu-şi pierdu abilitatea de a părea imperturbabil, chiar 
când era înspăimântat. 

Duncan continuă, "Aşa e, Scytale. Creaţiile tale te vor. Vor să ştie cum 
e să mori de atâtea ori de câte am murit noi.” 


Capitolul 12 


Aşa cum primul Sihastru când a luat mirodenia a Ştiut, aşa şi 
Muad'Dib a Ştiut. Aşa şi Propovăduitorul deşertului Ştie. Protejaţi 
mirodenia, căci ea este Shai-Hulud. Pentru că n-a învăţat Sihastrul 
dintru început să urască deşertul şi viermele de nisip pentru că i-a 
luat pe ai lui? Nu a învățat să-şi împietrească inima şi să plece în 
deşert pentru răzbunare? lar în anii ce au urmat, nu a învățat 
secretele deşertului, şi nu deşertul atât i-a golit cât şi umplut inima? 
Şi acolo a învățat el despre viermele de nisip şi împărtăşirea 
mirodeniei. Şi unirea sa vicioasă cu Shai-Hulud. 

- Predica Propovăduitorului Deşertului către Fremeni. 


Sheeana se uita la o reproducere perfectă a unui sietch de pe vechiul 
Dune, în întregime în zona coloniei Novo Tleilaxu a lui Scytale. 

Deci asta căuta Scytale să obțină! Nu numai că a regenerat Vechiul 
Consiliu Tleilaxu, reproduce o întreagă populație Fremenă. E toată chestia 
asta doar în beneficiul lui Mahadi, pentru ghola Muad'Dib? 

Scena era oribilă. Tehnicieni hibrizi Tleilaxu, crescuți rapid doar cu 
cele mai specializate aptitudini, fuseseră produşi cu miile pentru a obține o 
echipă de construcții de sclavi. Erau programațţi să îndeplinească anumite 
funcțiuni şi să moară atunci când sarcinile lor erau terminate. În acest mod 
creaseră acest sietch Fremen în doar câteva săptămâni. 

În timp ce eu mă ocupam de Shai-Hulud în adâncul deşertului, aceşti 
Tleilaxu au reuşit să reconstruiască un oraş Fremen! 

Fiecare detaliu era la locul lui: distilstraie care păreau să fi fost 
purtate, pentru confort şi autenticitate, capcane de vânt pentru umezeală 
construite după străvechile specificații (de ce nu ar fi, Scytale e din 
timpurile lui Arrakis), de-a lungul zidului exterior al sietchului spre o culme 
joasă a unei dune, exista chiar şi o grămadă de Cârlige de Făuritor aliniate 
gata pentru o petrecere a mirodeniei de chemare a unui vierme. 

Aceşti Fremeni Tleilaxu nu vor călări viermii mei de nisip! Această 
şaradă trebuie oprită. 

În apropierea unei zone nou construită a dioramei sietchului, hibrizi 
Tleilaxu încărcau cadavrele altor hibrizi în unităţile de recuperare. Întregul 
loc mirosea grețos de dulce a carne arzând şi transpiraţie, o combinaţie care 
părea să treacă neobservată de hibrizi (unii dintre ei păreau să fi fost 
crescuți fără față, cu atât mai puţin cu abilitatea de a mirosi). Oripilată 
aproape până la a recita Litania Împotriva Fricii, Sheeana transformă 
oroarea în altă lecţie pentru surorile ei. 

"Scaldă-te în oroarea acestui eveniment, şi cunoaşte repulsia umană. 
Într-o zi, curând, nu vei mai avea instinctul tău uman să te ghideze, iar 
această amintire va fi un nou mit care va fi transmis unei noi generații. ” 

Momentul trecu pe lângă ea, brusc era conştientă amintindu-și că a 
spus acele cuvinte, un deja vu dintr-un trecut cu două mii de ani înainte. 
Sheeana era acum una cu viermele de nisip. Şi îşi imagina că toate acestea 
nu se întâmplaseră vreodată, şi totuşi se întâmplaseră. Şi începu să-şi 
amintească prima dată când ingerase mirodenia, într-un fel în care nimeni 
nu-şi mai amintise vreodată, ca şi cum rememorarea trecutului era de fapt 
o scriere a trecutului. Şi asta era ceea ce scrisese, nu pe un cristal ridulian 
sau pe foi de hârtie, sau pe un cititor de film. Sheeana scrisese aceste vorbe 
pe însăşi istoria umanităţii, nu pentru ca umanitatea să-şi poată aminti 
vorbele ei, ci pentru ca ea să poată cere umanităţii să cheme aceste vorbe în 
existenţă: 


PRIMA CARTE A LUI SHAI-HULUD 


Înainte de mirodenie fusese viermele de nisip. Înaintea ochilor albastru 
în albastru ai dependenţei. 

Ar putea istoria melanjului să ne readucă la deşert şi Shai-Hulud - la 
furnalul lui Shaitain? Oh, micii Făuritori şi trecerea lor în linie prin 
nisipurile zilelor arse de soare, spre o bănuită apă a vieții. 

Cine este primul Fremen care a luat melanjul, care să ştie, să se 
minuneze în mrejele sale? Aici se numără zilele dinainte de marca 
albastrului în ochii albaştri. Priveşte acum în lumea acestei vremi. 

Ceea ce a fost înmânat Fremenilor în acel moment a fost timpul însuşi. 

Înainte de ochii albastru în albastru, mult mai devreme privim, la 
ingerarea pentru prima dată a melanjului. Devine un punct de referință, 
întipărit în gustul său pe limbă, care împarte nisipurile timpului şi 
amintirile în înainte şi după melanj. 

Legenda spune că era un pustnic, într-o mare sudică de pe Dune - dar 
că fusese cândva parte a unui clan străvechi al cărui singur membru 
supravieţuitor era. 

Aşa că alesese calea sa oferinde-se deşertului, dar nu fără a lupta. 
Deşertul avea să trebuiască să-l ia prin luptă - pentru că avea să sfideze 
soarele, şi nisipul, şi mai presus de toate, avea să-l sfideze pe Shaitain. 
Pustnicul nu avea să i se predea, iar deşertul mai avea până să-i ceară 
preţioasa apă. 

Pustnicul se educase în secretele lui Shai-Hulud şi în metodele 
deşertului pe care Fremenii încă nu le învățaseră. Pentru că Fremenii erau 
noi în această lume. Legenda spune că pustnicul fusese primul călăreț al 
viermelui de nisip, şi că atunci când luase prima dată melanjul de 
mirodenie, mirodenia îi furase secretele. Pentru că mirodenia este pe cât de 
neiertătoare, pe atât de crudă, iar ceilalți Fremeni care mai târziu aveau să-l 
emuleze luând mirodenia aveau să înveţe bogăţia deşertului prin mirodenie, 

şoptită în minţile fiecăruia din cei ai căror ochi aveau să poarte semnul 
albastrului în albastru... 

Visul se destrămă lăsând loc desfăşurării evenimentelor din jurul 
Sheeanei şi duzinei de surori care rămăseseră cu ea. Celelalte fuseseră 
trimise să-i îndeplinească planurile, pregătiri pentru Noua Cărare a 
Sheeanei. 

Acum trăiesc în prezent. Dar de asemenea trăiesc în cel mai îndepărtat 
trecut şi în cel mai enigmatic viitor. Sunt din nou sculptorul. 

În timp ce construcţia continua în jurul lor, cu sietchuri construite în 
stânga şi în dreapta, observară o construcție Tleilaxu care avea rol şi de 
centru de comandă. Un număr de Tleilaxu arătând a Mastif comandau 
hibrizii pentru construcții, când observară alaiul Sheeanei. 

Unul dintre Mastifi, înconjurat de un grup de hibrizi de luptă, se opri 
din îndatoririle sale şi începu să se apropie de Surori.  Sheeana opri 
înaintarea surorilor ei cu un gest, în timp ce ea continuă să meargă. 

"Maică Superioară, trebuie să vă sfătuiesc împotriva întâlnirii cu ei 
fără a avea pe cineva alături.” Cea care protestase era Maia, dar Sheeana îi 
aruncă doar o privire rapidă şi Maia înţelese. 

Surorile mele îmi ştiu intenţiile din cel mai mic gest. Multe din ele aud 
chemarea lui Shai-Hulud. Timpul se apropie. 

Hibrizii de luptă mărşăluiră spre stânga, în timp ce Mastif-ul Tleilaxu 
merse mai aproape spre Sheeana. Spre deosebire de hibrizii specializați 
pentru construcții, care erau mai mult ca nişte bio-maşinării, lipsiți de mai 
mult decât conştiinţa de bază, hibrizii de luptă rețineau mai multe aspecte 
umane. Tleilaxu descoperiseră că fără nevoi umane, nici chiar soldaţii ghola 
nu puteau atinge nivelul de îndemânare de luptă necesar pentru o manevră 
militară. 

Mastif Nahual o salută pe Sheeana, deşi era încă destul de departe de 
ea, astfel încât trebui să strige. 

"Bun venit, onorat oaspete, în acest loc care este cea mai umilă 
ofrandă a noastră pentru Zeu.” Sheeana îi putea vedea dinţii în timp ce 
zâmbea, chiar de la acea distanţă. 

Ea se reținu din a vorbi în timp ce mergeau unul spre celălalt. 
Viziunea ei încă îi încețoşa mintea şi avea o amintire vagă(Cealaltă 
Memorie? Nu-şi mai putea da seama) că în timpul în care Muad'Dib fusese 
orbit şi cutreierase deşertul ca Predicator, vorbise de acest Pustnic. 

Încurc imaginaţia cu realitatea? Mi s-a dat cumva dreptul să visez 
trecutul în felul meu? Acum că îmi amintesc evenimente care încă nu s-au 
întâmplat, nu mai este trecutul stabilit? 

Mastif Nahual vorbi din nou. "Ar trebui să fii mulțumită de gestul 
nostru, re-creem Dune ca omagiu pentru ghola Muad'Dib. O adevărată 
realizare pentru puţinii ani de când lucrăm, maximizând unele probleme ale 
muncii şi eficienţei.” Din nou zâmbetul. 

Emană dispreţ şi frică de mine mai mult decât a făcut-o vreodată 
Scytale. 

“Îți dai seama că nu sunt mulțumită, Nahual,” Sheeana adăugă o 
cantitate incertă de Voce, mai mult ca artă decât ca să influențeze, "când 
Tleilaxu încalcă cele mai simple tabu-uri ale mele.” 

"Am dorit doar să creem aceşti ghola ca să-i dăm tânăruui Paul o 
mamă şi o fiică, poate ca tovarăş de joacă. Am aflat ceva mai devreme de 
distrugerea ghola Jessica şi Ghanima. Îţi dai seama, Sheeana, că acele 
celule ale Jessicăi sunt imposibil de recuperat, am blocat o posibilitate 
genetică pentru viitor.” Nahual zâmbi larg. "O tristă pierdere.” De acum 
hibrizii de luptă erau între Sheeana şi surorile ei. 

Nu e vremea să acționez ca amenințare, ci să câştig un aliat. 

"Nahual, surorile mele au fost afară în furtună săptămâni întregi. Ai 
putea să ne oferi alinare după un asemenea chin?” 

"Desigur. Curând vom găsi cu toţii alinare în noua noastră casă 
Fremenă.” 


Capitolul 13 


Inversiunea Tleilaxu a afectat mai mult decât istoria corpului, aduce 
în discuție rolul nostru în univers. Ce este ecologia? Ce este natural? 
Dată fiind schimbarea umanului, cum putem răspunde cu adevărat la 
oricare din aceste întrebări? Modelele pe care le folosim pentru a ne 
guverna viețile pe o anumită planetă cedează, acum că sunt extinse la 
scara universului. Punctul nostru de vedere cultural se prăbuşeşte. 
Extinde aceste reguli pentru a cuprinde însăşi realitatea, şi îşi pierd 
din însemnătate. Se pierd din amintire cum se pierd din cauzalitate. 
De aici, de pe partea noastră de râu întrebăm, "Ce reprezintă un râu 
într-un asemenea univers?” şi ascultăm, aşteptând răspunsul. 

- din Şcoala de Păstrăvărese Idah-Mirabla 


Yeshika Ampre stătea în fața unui obiect puţin mai mare ca o palmă, 
pe un stativ metalic de un metru înălțime. Yanima şi Thunhun sosireră mai 
devreme, şi cei trei se întâlniseră în camerele Yeshikăi pentru intimitatea 
dar şi securitatea pe care le ofereau. Obiectul dintre ei, aproape sferic, cu 
circuite expuse aşa cum era moda în ultimii ani pe Ix, era în atenția 
Yeshikăi. Yeshika făcu un gest către cele două gărzi care stăteau lângă uşă, 
la care aceştia ieşiră din cameră şi închiseră uşile în urma lor. Erau singuri. 

"Am intrat în posesia unor... informații, care cred că vă vor fi foarte 
benefice,” spuse Yeshika, în timp ce gesticula deasupra părții superioare a 
sferei. 

Dispozitivul deveni brusc activ. Thunhun îşi aminti că toți Ixienii se 
năşteau cu implanturi bio-electronice care puteau interfața cu orice 
dispozitiv extern, dacă erau programate astfel. Tradiţia începuse cu un cult 
al lui Hwi Noree. 

Trei platouri se ridicară puţin de pe suprafața dispozitivului, care se 
ridică încet de pe stativ până când plutea liber în fața lor ca un licuriglob. 
Într-o clipă, camera fu înghițită în întregime de întuneric. 

"Acest dispozitiv va proiecta o hartă holografică a universurilor 
cunoscute din jurul nostru.” Yeshika explică referințele de pe hartă şi 
imediat fură înconjurați de o proiecție de galaxii şi stele. "Aceasta este o 
reprezentare a universului nostru, iar acesta este spaţiul ocupat în prezent 
de Cei Cu Multe Feţe.” Zonele exterioare, regiunile din Dispersie dincolo de 
Vechiul Imperiu, fură brusc înghiţite de o tentă roşie, care se extindea pe 
toată harta proiectată, ocupând mult din regiunile locale ale spațiului. 

"Acest al doilea display foloseşte compresia undelor multidimensionale 
pentru a descrie multiversul.” Display-ul licări şi se răsuci amintindu-i lui 
Thunhun de schimbarea formei Dansatorilor Faţă Tleilaxu. Produsul final 
era o versiune tridimensională a celorlalte dimensiuni. 

"Imaginea seamănă cu un arbore de funcţii modulare.” Yanima privi 
către sora ei şi întrebă, "Fiecare mugur reprezintă un univers?” 

"Exact, dar priveşte ce se întâmplă când interpolez cu influenţa Celor 
Cu Multe Feţe.” Yeshika făcu câteva gesturi iar tenta roşie se extinse din 
mugurele care era universul nostru şi se revărsă în mugurii reprezentării 
multiversului. 

Thunhun interveni, "Vrei să spui că se extind în alte dimensiuni 
dincolo de propriul nostru univers.” 

"Gândeşte-te, dacă oamenii din Dispersie au putut explora alte 
universuri, cu mii de ani în urmă, de ce n-ar putea aceste creaturi să 
cucerească alte universuri.” Yeshika făcu un semn către dispozitiv şi 
imaginea dispăru. 

"Nu există soluții simple la această dilemă.” 

Yanima vorbi direct, "Yeshika, Thunhun şi cu mine suntem aici pentru 
că trebuie să găsim Dune. Avem o teorie despre Sheeana şi trebuie s-o 
găsim, să vorbim cu ea. Trebuie să fim noi cei care vor face acest pas.” 

Înainte ca Yeshika să poată răspunde, uşile camerei se deschiseră 
forțat şi mai multe gărzi personale ale Yeshikăi intrară, mergând în 
alergarea uşoară a unei acțiuni polițienești. 

"Ce înseamnă asta! Cine v-a dat...” Yeshika fu întreruptă de intrarea 
lui Nro Pathay. Yeshika observă micile detalii pe care le-ar fi ratat până şi 
un mimic prana-bindu. 

Acesta nu este Nro! 

Un moment, toți rămaseră tăcuţi. Apoi se auzi sunetul schimbării 
formei. A privi metamorfoza unui Dansator Faţă era o privelişte cu care cu 
greu te puteai obişnui, desigur, dacă nu erai Tleilaxu. Chiar cu puternicul 
antrenament Mentat, inerent Scolilor Păstrăvăreselor, imaginea cărnii 
răsucindu-se, transformându-şi atât forma, cât şi culoarea şi textura, era 
mai mult decât puteau digera simțurile. Mentaţii împărțiseră aceeaşi lume 
de origine cu Tleilaxu în timpurile străvechi, gândi Thunhun, şi totuşi 

priveliştea a jumătate de duzină de gărzi şi Pathay transformându-se era 
tulburătoare. 

Deci, aceştia sunt Maeştri Dansatori Faţă care au infiltrat lumea Ixiană. 
Între Ix şi Ghildă, mă întreb cât de departe se extind în afara regiunilor 
Integral Economice ale GIOAD? 

Sunetul schimbării formei într-un spațiu închis şi silențios era cu atât 
mai tulburător. Cum nimeni nu vorbea, trosniturile cartilajelor articulându- 
se în noi poziţii, scârțâitul muşchilor peste muşchi şi încheieturi şi simpla 
transformare a îmbrăcămințţii creau o cacofonie care declanşă o cascadă de 
întrebări în mintea Yeshikăi. 

Atât de mulți printre noi şi nu am bănuit măcar. Toate precauţiile 
noastre au fost fără folos împotriva acestor monştri. 

După ce falşii Ixieni îşi arătaseră originile Tleilaxu, Dansatorul Faţă 
care fusese Nro Pathay, acum revenit la starea neutră, fu primul care să 
rupă tăcerea. 

"Permite-mi să mă arăt în adevărata mea formă, Tehnocrat Suprem 
Ampre.” Tonul Dansatorului Faţă era jos, respectuos, aproape sensibil la 
dificultatea situaţiei curente. "Poţi continua să-mi spui Nro Pathay, 
deoarece ai putea găsi acel sine mai familiar ca să te relaţionezi cu el la 
nivel personal. Sau aş putea să-ți ofer un nou sine, Lrolan, cu care te-ai 
putea simți mai confortabil să discuţi. Nu avem un sine de bază, dar Lrolan 
a fost un străvechi diplomat, şi pare potrivit pentru situaţia asta.” 

Nu au nume! Asta e marca unuia pentru care cultura roiului în sine e o 
creaţie străveche. 

Thunhun înțelese cuvintele la limita lor extremă, că Maeştrii Dansatori 
Faţă aveau o cultură de roi. Alegerile lui Lrolan referitoare la cuvintele sine 
şi relaționare, aceste cuvinte vorbeau despre o nouă dezvoltare. 

S-au revoltat aceşti Dansatori Faţă împotriva dictatului unei culturi de 
tip roi avansată, ca a Celor Cu Multe Feţe? 

Implicaţiile unei culturi roi dusă la extreme îi împingea mintea la 
limită, orientată cum era spre Visarea Mirodeniei. Oricum, Thunhun era 
înainte de toate istoric, iar rezultatul a mare parte din această deliberare 
era deja cunoscut. 

Maeştri Dansatori Faţă! Aceşti rebeli reprezintă un grup marginal. 
Interacțiunea cu Sinele individual e o atracție pentru ei. Asta e Revenirea 
lor, dintr-un roi care a scos în afara legii Individualitatea până la nivel de 
genocid. 

Yeshika îşi temperă furia. "Cât timp ai fost Nro Pathay>” 

Nu înlocuit ci fost. Îl acceptă şi deja accesează potenţialul aliat în acest 
nou Lrolan. 

"Doar recent. Aş fi continuat să rămân ascuns sub fața lui dacă nu ar 
fi fost graba cu care Visătorii noştri ai Mirodeniei o caută pe Sheeana.” 

Yanima îl întrerupse, "Deci ştii că încă e în viață.” 

"Mai mult de atât. Face planuri. Aşa cum fac şi Cei Cu Multe Fete. Aşa 
cum toți facem planuri. Sheeana doreşte sosirea noastră. Poate chiar o face 
să se întâmple de pe ascunsul Dune.” 

Yeshika Ampre cântări opţiunile şi răspunse, ”Ceri foarte mult. Dacă 
dezvălui criptarea cuantică ce ascunde Dune, oare nu salvez universul 
nostru de Cei Cu Multe Feţe doar ca să-l predau să fie jucăria Maeştrilor 
Dansatori Faţă?” Zvonuri de o mie de ani spuneau că Maeştrii Dansatori 
Faţă erau legaţi de Mânuitorii de Fütari în timpul Întoarcerii, şi că impresia 
generală despre ei era de stăpâni de sclavi ai umanităţii. Yeshika întoarse 
spatele grupului şi merse spre o mică masă lângă fereastra cea mai mare a 
camerei. Ridică de pe ea un mic dispozitiv, un simplu ac de stocare din 
cristal, nu mai mare ca un bold, genul folosit pentru a transfera date de la 
un implant neural. 

Nro/Lrolan vorbi cu ea în timp ce ea era încă întoarsă cu spatele. 
"Poate avem altceva să îți oferim în schimb.” În timp ce Yechika introducea 
acul de stocare într-un slot cranial în spatele urechii ei stângi, observă ceva 
în tiparul cuvintelor pe care le folosea Nro/Lrolan. Antrenamentul ei Ampre- 
Noree cuprindea culmea tuturor cuceririlor gândirii tehnologice Ixiene. 
Tipare, Criptografie, Analiză erau toate o a doua natură pentru ea. 

Lrolan vorbeşte din voinţa lui, dar nu observă codul din spatele alegerii 
cuvintelor lui. 

Yeshika avea nevoie să-l audă vorbind mai mult, ca să decodeze ceea 
ce bănuia. 

Un mesaj de la Nro Pathay? 

Yeshika continuă conversaţia, "Care este oferta ta?” 

"Dă-le acul lui Thunhun şi Yanima. Voi trimite trei dintre tovarăşii mei 
cu ei la Dune cel ascunsşi Sheeana. Oricum, Yeshika Ampre, tu ar trebui să 
mă însoțeşti la o nouă destinaţie. Vom pleca spre originala planetă Dune, să 
observăm ce a devenit această lume.” 

lată-l, un Şir Fibbonacci cu plasarea literelor în frazarea lui. Prima, a 
treia, a cincea... a cincisprezecea.” 

Yeshika decodă un scurt mesaj. 

Ix fidel.' Nro este încă fidel lui Ix. Ce înseamnă asta? 

Garda lui Lrolan îi făcu semn Yeshikăi să meargă spre Thunhun şi 
Yanima. Yeshika înmână acul Yanimei şi îi luă mâinile surorii ei în ale sale. 

Două grupuri pleacă acum spre două Dune. Noree va veghea asupra 
noastră, aşa cum cu siguranță face şi Sheeana. 


Capitolul 14 


SHAITAIN: "Unde te găseşti acum?" 

PUSTNICUL: "Aici e doar om şi Shai-Hulud." 

SHAITAIN: "Dar trecutul şi viitorul?" 

PUSTNICUL: "Se întâlnesc aşa ca şi noi acum, pe nisipurile 
deşertului." 

SHAITAIN: "Ce spune vocea deşertului acum?" 
PUSTNICUL: "Că Timpul şi Observatorul trebuie să stea nemişcați 
unul față de celălalt. Asta şi numai asta." 
SHAITAIN: "Dar Celelalte Voci?" 
PUSTNICUL: "Toate se adăpostesc de vânturile furtunii de nisip." 
SHAITAIN: "Nu eşti tu altceva decât apă?" 
PUSTNICUL: "Nu este Shai-Hulud focul Soarelui?" 
SHAITAIN: "Ce acţiune vei adopta?" 
PUSTNICUL: "Aşteptarea." 
SHAITAIN: "Atunci viermele de nisip te va consuma." 
- Apocrifa Pustnicului. 


Tunetul navelor apropiate deveni mai puternic. Teg număra cu voce 
tare ca să facă numărul lor cunoscut. 

"Două, trei nave... Scytale, trebuie să fim înarmaţi dacă vrem să 
salvăm vreuna din vieţile noastre.” Scytale făcu un gest scurt cu mâna către 
gărzile lui. Câteva momente mai târziu, mai mulți hibrizi de război se 
întoarseră cu plasm-arme, iar Teg arătă poziţii diferiților oameni. Sunetul 
armelor cu energie descărcându-se se puteau auzi în afara Centrului Neo 
Tleilax. Două din gărzile masive ale lui Scytale păzeau singura intrare în 
cameră. 

Duncan se gândi la Paul. 

Soarta lui e în mâinile Rebeccăi şi a oamenilor pe care Teg a muncit atât 
de mult să-i antreneze. 

Teg ordona hibrizilor de război poziţiile cheie. Se întoarse spre 
Duncan, "Mai bine l-ai muta pe Scytale spre un loc mai sigur. Voi trimite 
vorbă oamenilor lui Rabbi că avem o problemă.” Abia apucase Duncan să se 
uite spre Scytale că uşile camerei se vaporizară cu ceața caracteristică a 
unei raze de plasmă. Când ceața se risipi, două gărzi erau căzute pe podea. 
Raze de plasmă străpungeau ceața din afară. Duncan îl apucă pe Scytale de 
braţ şi-l smuci spre o uşă din spatele camerei. 

Teg se grăbi în spatele consolei de comunicaţii, pe care Scytale o 
folosea să monitorizeze camerele de producţie axloti, ca şi pentru a 
comunica cu diferiții Maeştri de pe solul Dunei. Teg privi cum mai mulți 
hibrizi de război fură pulverizaţi de focuri de plasmă venind din afară. La 
comanda lui, răspunseră cu foc. 

"Voi trei, retragerea cu mine! Ceilalți, răspundeţi cu foc până ajung 
oamenii mei! Avem nevoie de mai mulți oameni.” Mirosul arsurii de plasmă 
îi ajunse în nări pe când se lansa în acțiune. 

Teg acoperi retragerea a trei gărzi personale ale lui Scytale şi apoi se 
îndreptă spre aceeaşi uşă prin care trecuse Duncan. Chiar înainte de a 
intra prinse o imagine a inamicului care avansa în Centru. 

Cei cu Multe Fete! Nu Maeştri Dansatori Faţă! Nici măcar pe departe 
umani, aceşti monştri. Cum au găsit calea aici? Trebuie să fi descoperit 
criptarea plierii spațiului. 

Duncan şi Scytale fugiră prin mai multe holuri care duceau la 
laboratoarele axlotl. Scytale se zbătu în strânsoarea lui Duncan. 

"Vor distruge toată munca noastră. Am reuşit noi permutări ale 
celulelor ghola, nu pot lăsa în urmă această muncă.” Zece ani de amestec 
ghola vor fi pierduţi azi. 

Duncan îl ţinu ferm pe Scytale. Fugiră după un colț ce ducea după 
zidurile albe ale camerelor axlotl, doar ca să descopere mai mulți Cei Cu 
Multe Feţe. 

Trebuie să fi găsit o a doua intrare! 

Mai multe creaturi vag umanoide blocau capătul holului lung şi steril. 
Duncan căută o cale alternativă dar nu exista nici una. 

În capcană. 

Apoi Cei Cu Multe Feţe executară ciudată topire care le dăduse 
numele din partea puţinilor supraviețuitori ce trăiseră să povestească cum 
evoluaseră aceşti oribili Dansatori Față. Schimbarea formei căpătă o nouă 
dimensiune, în timp ce figurile umanoide începură să se dizolve una în alta, 
formând o capcană. Curând, o reţea de carne şi membre se repezi spre ei. 

Reflexele rapide ale lui Duncan îi permiseră să-l tragă şi pe Scytale 
înapoi, în afara razei de acţiune a zecilor de braţe încercând să-i rețină. 

Unde le sunt armele? Vor să ne captureze în viață. 

Duncan trase în multicreatură cu arma lui cu plasmă, după ce se 
retrăsese să scape de priza lor. Fiecare descărcare făcu câteva găuri în 
trunchiurile centralizate. 

Destul de mari ca să sar prin ele. 

Creatura urlă, mai multe urlete întrepătrunse. Cu răsuflarea repezită 
şi inima bătându-i repede, Duncan se uită repede în urmă şi văzu că 
Scytale dispăruse, fugit după colț. 

Nu am timp să-l iau acum. 

Ignorând duhoarea groaznică, Duncan sări prin rană, ieşind pe 
cealaltă parte a multicreaturii. Capete se mutară în spatele ei ca să 
găsească prada pierdută, dar era prea târziu. 

Multicreatura era inertă în spatele lui. O explozie răsună din camerele 
axloti. 

Oricât aş regreta, trebuie să ajung la Bătrânul Maestru Tleilaxu înaintea 
acestor chestii. 

Duncan fugi înapoi, în direcţia exploziei. Teg era încă lângă intrarea 
camerei principale, mai mulți hibrizi de război trăgând focuri spre 
pătrunderea inițială. 

"Nu avansează prea puternic. Cred că asta ar putea să fi fost o 
distragere.” Atunci auziră a doua explozie. Duncan şi Teg fugiră pe hol în 
direcția celei de a doua explozii. Acolo, Scytale fusese învăluit într-o 
multicreatură similară primei, o cuşcă de membre şi mâini alungite ce îl 
rețineau pe Scytale, zbătându-se în timp ce era mutat. Pe şase picioare, cu 
o mişcare ca un amestec de păianjen şi cal, se grăbea spre o gaură ce 
străpungea capătul sălii axlotl, spre exterior. 

Scytale începu să ţipe, dar o mână îl apucă de gură, în acelaşi timp 
pătrunzându-i în gură, şi-i astupă strigătele. 

Teg ridică arma cu plasmă să tragă, dar multicreatura, cu o viteză de 
reacție uimitoare, îl expuse pe Scytale, între posibila rază de plasmă şi sine. 

Dacă încercăm să ochim, ne vede mişcarea şi îl pune pe Scytale în linia 
de tragere. 

Duncan se gândi să tragă la extremităţile sale, dar multicreatura îl 
mută iar pe Scytale în linia de tragere. Duncan şi Teg erau la câţiva paşi în 
urmă, când se repezi prin gaura din zid. Odată ieşită afară, țāşni cu viteza 
unui cal în galop spre navă. Înainte ca Duncan sau Teg să poată reacţiona, 
o a doua multicreatură blocă gaura şi începu să avanseze spre ei. 

Cei doi se opriră să tragă în monstru, dar dincolo de sunetul 
descărcărilor de plasmă şi membrele zburând ale creaturii, tunară 
motoarele navei. În câteva momente, a doua multicreatură era distrusă, iar 
Duncan şi Teg priviră cum nava decola şi dispărea din vedere. 

Sunetele de focuri de plasmă se răriră pe măsură ce celelalte nave 
decolară. Teg comanda hibrizii de război să mențină una din multicreaturi 
în viață, dar gândurile lui Duncan erau la Scytale. 

Probabil au avut nevoie doar de unul dintre noi. Dar unde te duc, 
Scytale, e o întrebare la care sper că vei putea să ne dai un răspuns. 


Capitolul 15 


M-am întrebat ce vom găsi pe acest Dune ascuns, în special ce s-a 
întâmplat cu ghola Muad'Dib. Îl va fi tratat această lume ca o figură 
marcantă sau un zeu, la atâtea mii de ani de la renaşterea sa, se va fi 
depăşit el însuşi sau va fi făcut ideea de Kwisatz Haderach depăşită? 
Ce mă aşteptam să găsesc aici, o reproducere perfectă a 
Puritanismului ortodox, o retrogradare la nivelul culegerii mirodeniei 
şi călăririi viermilor de nisip? 

- Memoriile Ghanimei Ampre. 


Acul cheie de criptare fusese scos din locaşul cranial al Yanimei şi dat 
Maestrului Dansator Faţă, care purta forma unui pilot ixian de non-navă, 
înainte de a intra în navă. Thunhun uitase că ea era ixiană, şi gradul în 
care cultura Ixiană îi propulsase din timpurile mitice ale Zeului Tiran. 

Şi dacă te gândeşti că a existat cândva un Jihad Butlerian împotriva unor 
asemenea lucruri. Învăţaţii vor folosi Visul Mirodeniei pentru a vedea acea 
vreme timp de secole înainte ca orice judecată, dacă au avut dreptate sau nu, 
să poată fi făcută. 

Ceilalți Maeştri Dansatori Faţă care-i însoțeau purtau fețele tovarăşilor 
Visători ai Mirodeniei ai Yanimei, şi intrară în navă ca şi cum ar fi fost ceva 
obişnuit. Pilotul îşi ocupă locul în fața staţiei-pivot metalice care servea 
drept control al navigației. Yanima îi urmări fiecare mişcare în timp ce 

intrau în navă, în special poziția acului după ce programase planurile Non- 
navei de pliere a spațiului. 

În buzunarul de la piept. Cel cu clapă. Acel ac este acum cel mai valoros 
secret din univers. 

Yanima se aşeză aproape de Thunhun iar nava Ixiană începu procesul de 
pliere a spaţiului care avea să-i ducă pe acea Dune ascunsă din timpurile 
Sheeanei. 

Acestea încă sunt timpurile Sheeanei. 

Yanima apucă strâns mâna lui Thunhun, un gest pe care el îl consideră 
afectuos. Când procesul de pliere a spațiului începu, se întoarse să-i 
citească expresia feței. 

Yanima ştie ceva ce nu spune. 

În timp ce momentele încetineau, cei doi intrară într-o formă subtilă de 
Împărtăşire a Sinelui ce scăpă neobservată Maeştrilor Dansatori Faţă 
prezenți. Cei doi lăsară gânduri să treacă între ei, mascate ca nişte gânduri 
răzlețe ale conştiinţei ordinare, dar codat în amintirile personale pe care 
fiecare învățase să le folosească drept cod în limbaje private pe care doar 
spionii, hoţii şi, în acest caz, iubiții învaţă să le folosească. 

Thunhun primi gândurile ei, abia „auzind” ce avea de împărtăşit: 

Yeshika mereu ascundea lucruri în cele mai ciudate locuri când eram 
mici. Eram lăsate singure să ne jucăm. Prinţese gemene. Locuri micuţe. 

Apoi, când ea era Imperator, trebuia să se mulțumească cu cei de genul 
extremiştilor ca Nro. Euri ca al lui nu sunt vreodată uitate cu adevărat. Aţe. 

Yeshika câştiga mereu aceste jocuri. De asta ea e politician iar eu 
visătoare. 

Thunhun evita să se gândească la conexiuni, dar simți implicațiile. 

Aţă în ac. Nro Pathay, nu tocmai dispărut. 

Yanima îl distrase din gândurile sale punând o întrebare. 

„Ce nu pot încă să-mi dau seama este, de ce Tej-Chani>” 

„Ce vrei să spui?” Thunhun nu reuşea să o urmărească. 

„Doar asta - dacă Chiani a trăit în timpul lui Muad'Dib, iar Teg a trăit în 
timpul Sheeanei, mii de ani mai târziu, de ce să ai o Şcoală de Păstrăvărese 
bazată pe linia lor comună de sânge? Nici nu a existat o bază genetică 
precedentă.” 

„Poate amicii noştri Maeştri Dansatori Faţă au oferit inspiraţia.” Yanima 
nu era mulțumită. 

Nu se leagă. De ce amestecul ăsta? 

Echipajul Ixian fals ocupa poziţii pentru ieşirea din pliurile spațiului. 
Yanima îşi menţinu privirea pe cel care ducea acum acul criptat. 

Cred că secretul nostru ţinut de multă vreme a funcționat. Trebuie să fiu 
atentă pe acela. El e cheia pentru mult mai mult decât a ajunge acasă. 

În timp ce spaţiul pliat se egaliza cu spaţiul real, ajunseră pe Spiritul 
Dunei. Primul lucru pe care îl remarcară fură cele cinci luni. 

Ca în Visul Mirodeniei. 

Unul dintre Maegştrii Dansatori Faţă deghizat ca una dintre mai tinerele 
Visătoare ale Mirodeniei, Hilia, alese acest moment să revină la o formă mai 
neutră. Trăsăturile lui se împliniră şi se estompară, astfel că arăta mai 
rotund. Yanima presupuse că asta era probabil un comportament învățat, o 
stare mai relaxată pentru o astfel de ființă. Hibridul care fusese Hilia lătră o 
comandă scurtă. 

„Pregătiți-vă pentru intrarea în orbita planetei.” Aleseseră un loc de 
aterizare în afara zonelor locuite, dar destul de aproape pentru ca alaiul să 
ajungă repede la un loc unde să poată afla mai multe informaţii. Primul 
lucru pe ordinea de zi era procurarea distraielor pentru deşert. Yanima 
privea planurile grăbite pe care Maeştrii Dansatori Faţă păreau să le pună 
în aplicare. 

Vor să ne amestecăm printre localnici, ca să o găsim pe Sheeana. De unde 
ştiu ei că nu Sheeana va fi cea care ne va găsi? 

Distraiele fură uşor de procurat. Întâlniseră o bandă de indigeni la o oră 
după aterizare. Thunhun observă asemănarea dintre aceşti oameni, care 
călătoreau pe jos, cu un par înalt şi un steag orizontal, şi oamenii din 
timpurile străvechi. 

Fremeni. Şi duc totemul unui pelerinaj în deşert. 

Cel mai în vârstă din grup vorbi primul. „Sunt Amyn, din pelerinajul 
Sia'aba. Ce nebuni sau demoni umblă în adâncul deşertului fără distraie?” 
Maeştrii Dansatori Față se apropiară de ei în timp ce alţii îi păzeau pe 
Yanima şi Thunhun. Înainte ca Thunhun să-şi dea seama ce se întâmplă ca 
să strige un avertisment, Maeştrii Dansatori Faţă căsăpiseră micul grup 
rapid, într-o mişcare neclară ca un roi, absorbind cunoaşterea şi înfăţişarea 
lor Fremenă. Cel care ducea acul luă rolul conducătorului grupului, care se 
numise Amyn. 

„Repede, în costumele astea. Păstraţi cadavrele, poate vom avea nevoie de 
ele pentru apa lor.” Thunhun ştia că ar fi o prostie să se opună la a purta 
distraiele morților. Simţul istoriei îl făcu să realizeze că trebuia să se 
conformeze planurilor Maeştrilor Dansatori Faţă. 

„Sunteţi pe malul unei noi mări,” auzi Thunhun vocea, şi se uită la 
Yanima să vadă dacă şi ea auzise. 

Era vocea Sheeanei. 


> 


Capitolul 16 


Continuă Bene Tleilax Cărarea de Aur a lui Leto? Cărarea lui Leto 
este a creației fără sfârşit. Acesta este Platonismul inversat, unde 
adevărul nu este în ideal, ci în ceea ce este creat, lumea făcută să se 
manifeste de către oamenii care o creează. Asta este religia, adevărata 
credință. Ştiinţa din spatele Ghola devine renaşterea însăşi a Dunei,. 
Într-un univers Tleilaxu, rolul „naturii” se schimbă. Nu mai suntem 
sub vraja naturalului - care implică o plimbare prin pădure, ci sub a 

manifestării, cum suntem fiecare legați în actul creației. Nu mai 
suntem la bunul plac al naturii, legaţi de actul creației de simpla 
biologie. Ascultaţi, căci este sunetul artistului în acţiune. 

- Noile Cărări ale Sheeanei. 


În non-nava Celor cu Multe Feţe, Scytale era ţinut captiv într-o stare de 
corpuri amestecate. Se întrebă care era agenda lor, şi dacă Duncan se va 
obosi să-l salveze. 

Mă vor pentru un motiv anume. Are oare ceva de-a face cu facțiunile pe 
care le suspecta Duncan - vor să mă studieze ca individ extins? Să se 
opună propriilor facțiuni dizidente. Cu excepţia poate a lui Duncan, sunt 
cea mai veche personalitate unică. 

Cei cu Multe Feţe deveniseră agitați în întregul roi. Scytale simțea cumva 
fiecare gând al lor ca şi cum ar fi fost între ei. 

Această facțiune doreşte să exploreze Individualul pentru a-i distruge 
misticismul. Ar fi vrut să-l captureze şi pe Duncan, sunt sigur. 

Individualul era ceva cu care ei pierduseră contactul, ceva ce Maeştrii 
Dansatori Faţă doriseră să păstreze (în mod pervers). Oricum - din moment 
ce ei nu mai puteau fi indivizi, dar puteau asuma prin atingere toate 
personalitățile unui individ — pierduseră imaginea a ceea ce înseamnă a fi 
individual. 

Nu mai existau individuali pe care să-i poată studia, nu mai exista nici un 
individual la nivelul de care aveau ei nevoie. De aceea aveau nevoie de un 
hiper-individual, un nemuritor. Duncan şi cu mine am fost aproape de asta. 

Scytale gândea de unul singur, dar se trezi că spune vorbele cu glas tare. 

"Erau zei — şi îl căutau pe Dumnezeu. Nu cunoşti idea de credință în 
Dumnezeu.” Scytale simți ceva mişcându-se la baza craniului. Apoi o scurtă 
durere intensă, când ceva îi perforă pielea lângă şira spinării. 

Mă sondează. Un fel de versiune organică a sondei-T. 

Îşi descoperi gândurile năvălind în afară, ca şi cum erau vise cu ochii 
deschişi iar cineva lua note din plin. Scytale auzi o voce venind din 
interiorul minţii sale. 

"Salutări. Te rog să te referi la mine ca Thrynth!”. Foloseşte numele unui 
mentat antic, un nume mitic Tleilaxu. Accentul lui... ciudat... deformat. 

Gândurile lui Scytale alergau mai repede decât putea să le stăpânească. 

Mi-au blocat abilitatea creierului de a opri gândurile. Sunt singur pe drumul 
asta. 

"Te rog să nu rezişti sondei. Noi care suntem Cei Cu Multe Feţe dorim 
doar să ne apropiem de originile noastre, ca să putem urma mai deschis 
multitudinea de cărări prin haosul etern.” Poate erau pur şi simplu pasul 
următor în progresul vieții dacă se transformau la acest nivel. Scytale se 
descoperi relaxându-se cumva în timp ce gândurile începeau să-i alunece 
dincolo de conştienţă. 

Galaxiile se ciocnesc într-o distrugere atât de groaznică încât nu mai 
există apoi nici măcar o asemănare cu fostele lor forme -— doar nebuloasa de 

sori sfărâmați şi un miez nou de gravitaţii amestecate şi adunate care se 
încăpățânează în permanenta lor. 

La naiba cu Zeul Tiran... nu puteam să fi descoperit mai curând natura 
lui Duncan... toți acei ghola... frânarea a fost programul de înmulțire... 
reflectând asupra istoriei noastre comune toate precauţiile şi credința 
noastră... cât de separați suntem eu şi Duncan. 

Cei cu Multe Feţe descompuseseră memoria la nivel de conştiență 
celulară şi dincolo de ea - transcendeau limitele materiei fizice — şi în acest 
proces ajungeau pe partea opusă a curbei clopotului — conştiinţa infinită se 
deplasa spre absența conştiinţei — sau cel puţin — o transformare. Puteau să 
se întoarcă uneori la un grup de sub-entități separate - deşi rareori o 
făceau - ce se numărau cu cvadrilioanele, deseori călătoreau în grupuri 
variate de capsule -— fiecare capsulă compusă din numeroase sub-grupuri. 
Cei Cu Multe Feţe vor supraviețui şi se vor extinde. Scytale realiză asta, în 
timp ce sonda-T biologică continua să măture trecutul. 

Eurile  multi-viaţă mereu revin... entitatea călătoreşte singură... 
Întotdeauna, două, viaţa curentă şi vieţile care s-au dus... Imaginea unui 
mare vierme cu fața Sheeanei... Kull Wahad... Dumnezeu are amândouă 
genurile... chiar credința mea mă tachinează. Cu toții am fost îngrădiți, 
până la urmă. Toate schemele noastre mărețe să extindem limitele 
Limbajului lui Dumnezeu, să prezentăm măreţia genetică într-un corp care 
era culmea adorării, au ajuns în ruină. 

Tleilaxu din Dispersie s-au întors, dar ei adus adevărata integrare... au 
devenit emanațţii ca... Cei Cu Multe Fețe... Oribil şi Minunat. Nu am visat 
vreodată că vor realiza atât de multe... Cel ce-şi spunea Thrynthl executa 
un fel de folosire schimbată a sondei biologice... 

Scytale aproape că o putea simţi dar nu reuşea să o prindă. Deodată 
realiză că Thrynthl sonda fiecare multinivel al său individual, separându-le 
şi recombinându-le în alt proces. 

Scytale avu un frison în timp ce anii săi se desfăşurau încet la comanda 
Celor Cu Multe Fete. 

Cu toții am devenit puțin învechiţi. 


Capitolul 17 


Căile observatorului şi observatului se încrucişează. 

Căile omului şi viermelui de nisip se încrucişează. 

Căile conştiinţelor se încrucişează. 

Viitorul e acum Shai-Hulud. 

Destinul umanităţii este Shaitain. 

Îngerul melanjului îi duce mesajul. 

Faptul că Shai-Hulud mă consumă este soarta umanității. 

Faptul că visul-mirodeniei îi păstrează secretul şi toate secretele este 
soarta lui Shaitain. 

Faptul că melanjul este mesagerul este soarta tuturor viitorurilor. 

-Noile câi ale Sheeanei. 


În al treilea an al său printre surori — impulsurile sexuale începură să 
apară în tânărul ghola Paul. Cum Teg era cel mai apropiat ca vârstă fizică 
de ghola Paul, mai în vârstă cu vreo şase ani, Paul era mai înclinat să-l 
întrebe pe el în problemele legate de sex. Sexualitatea lui Teg era un joc pe 
care-l juca cu surorile renegate mai tinere, şi chiar întreținea o anumită 
relație reținută cu Maia. 

"Am citit în istoriile mele că Jessica era perechea lui Leto. Tu şi Maia 
sunteți pereche acum?” Teg fusese intim cu Maia curând după capturarea 
lui Scytale, în urmă cu câteva luni, dar în nici un caz nu erau o pereche. În 
această zi, ziua în care memoriile lui Paul trebuiau trezite, Paul îl abordase 
pe Teg în chestiuni sexuale cu care nu se simțea confortabil să-l întrebe pe 
mentorul său Duncan. 

"Care este puterea pe care o au Onoratele Matre asupra bărbaţilor? Vreau 
să spun, cum funcționează?” Această consiliere îi ocupă gândurile lui Teg 
cu originile sale Atreides. 

Aceasta e o lume nouă, unde linii de sânge cum e a mea, a Sionei, a tuturor 
Atreizilor, cad în uitare. 

"Sexul nu e un lucru obişnuit, băiete. Nu e o jucărie, indiferent ce vezi 
printre surorile Sheeanei, sau zvonurile pe care le auzi despre puterile 
Onoratelor Matres. Vorbeşte cu Maica Rebecca, sunt sigur că-ți va spune 
destule.” 

Paul se gândi un moment. "Duncan vorbeşte mereu de antrenament, de 
aptitudini de Mentat. Totuşi nu vorbeşte niciodată de legătura lui cu 
Murbella.” Duncan nu era un subiect uşor — co-subjugarea lui cu Murbella 
îl făceau o alegere ciudată pentru sfătuirea unui adolescent. 

Paul întreabă acum, dar curând îşi va aminti totul ca Muad'Dib. Aşa cum 
eram şi eu naiv înainte ca Duncan să mă facă conştient de viața mea trecută. 
Singurul tău răspuns azi, băiete, e tăcerea, căci adevărul va veni mult prea 
curând. 

Teg cumpăni tradiţiile numelor de familie onorate de-a lungul timpului, 
Harkonnen, Atreides, Corrino. 

"Asta e o monedă care nu mai are valoare.” 

Aceştia erau zorii unei noi vremi, unde persoane cheie depăşeau în 
greutate calea colectivă. Desigur, Paul, şi Leto, şi Siona... toți Atreizii — şi 
toate genele lor erau propagarea unicităţii lor. 

Dar statutul lor ca indivizi? E vorba doar de faptul că umanitatea însăşi a 
investit în succesul familiei. 

De acum, Sheeana şi surorile ei, alaiul Rabinului, Teg, Duncan şi Paul se 
stabiliseră toţi în seitch-ul Tleilaxu, construit numai pentru ei ca să 
slujească credința Tleilaxu. De la răpirea lui Scytale, mulți dintre Tleilaxu 
de pe Novo Tleilax veniseră să se stabilească aici, conduşi de Vechiul 
Tleilaxu Nahual, deşi majoritatea Vechilor Maeştri aleseseră să rămână în 

izolare pe luna lor. Aici aveau să fie trezite memoriile lui Paul. Aici avea să 
bea Paul Apa Vieţii. 

Seitch-ul devenea o copie funcțională a Seitch-ului Tabr, completat cu 
noile achiziții ghola produse de Tleilaxu pe luna Novo Tleilaxu, numită 
L'Katib printre aceşti ghola vorbind limba fremenă. 

Teg observă că toți ghola păreau tineri, nici unul trecut de adolescenţă. 

De ce să-i ţii la vârsta asta? Cu siguranţă Tleilaxu îi puteau îmbătrâni pe 
ghola la o vârstă fixată exact, mai ales cu noile lor cuve axlotl îmbunătăţite 
cu sonde-T. 

Teg o observă cu atenţie pe o anumită femeie fremenă. Purta un distrai 
tradițional şi mergea cu alte ghola fremene. 

Cum o privea Teg, realiză cine era ghola, iar sângele i se încălzi aşa cum 
înainte pățise doar în luptă. 

Ghola e Chani ! lubita soție a lui Paul. 

Teg nu mai era tânărul ghola al fostului său sine. Nu mai era tatăl 
copiilor săi sau soțul soţiei sale de mult decedate. Nu mai era generalul care 
acum petrecea o a doua viață în serviciul unui stil al umanităţii pe care îl 
găsea că merită protejat. În timp de ghola Chani trecea pe lângă el, Miles 
Teg era doar un bărbat. 

E frumoasă. 

Teg găsi ciudat că ghola Paul nu observase acest nou lot de ghola, în timp 
ce se apropiau de o fântână să umple containerele etanşe pe care aveau să 
le folosească să ducă apă lucrătorilor ce construiau seitch-ul. Teg urmări 
fiecare mişcare a ei, în timp ce ea aştepta rândul să umple pielea sintetică 
cu apă. Paul părea nerăbdător, întrebându-se ce-l putea distrage într-atât 
pe Teg. 

Pentru el încă nu e Chani. 

În momentul în care Teg se întoarse spre Paul, încercând să-şi 
amintească ce discutaseră, el se întorsese şi o văzuse pe ghola Chani stând 
cu brațele deschise, oferind apă în pielea sintetică. 

Ea vorbi, "Apă pentru cei vii?” Era o întrebare de genul vechilor fremeni. 

Acest ghola e copia strămoşului meu. 

Ochii lui Teg îi spuseră că e frumoasă. Chani răspunse, în timp ce Teg 
unea un tub cu sursa de apă, "Ochii tăi par cel mai însetați, Miles Teg.” 
Sângele îi năvăli în cap lui Teg. 

"Ne-am gândit că ai putea fi încântat de ea.” Vocea îl luă pe Teg prin 
surpriză, era a lui Tleilaxu Nahual, care venise în spatele său. Chani şi 
ceilalți ghola fremeni se întorseseră şi-şi continuau sarcina de a duce apă 
celor vii, în timp ce Vechiul Maestru Tleilaxu îl zgândărea pe Teg. 

Se joacă cu țesătura ființei mele. Totuşi sunt un Bashar. 

Nahual, însoțit de unul din hibrizii săi de război, spuse cinstit. "N-am fost 
niciodată de acord cu fascinația lui Scytale pentru tine, Teg - sau cu 
Duncan. Dar amândoi jucaţi un rol mare în venirea noului Muad 'Dib.” 

Teg spuse cu sarcasm, "Încă sunt Atreides, dacă asta vrei să spui.” 

"Desigur. Reprezinţi ceva foarte special pentru Paul al nostru. Eşti atât 
tată cât şi fiu, nu-i aşa, m-am gândit că e potrivit să înveți din acel 
aranjament cu un stimul în plus.” 

Sunt menit să fiu atras de Chani. 

„Vorbeşti de “credință”, Nahual, dar de jur împrejurul tău sunt atitudini şi 
pregătiri de război.” 

"Eşti un războinic, Miles Teg. Doar îți ofer şansa de a duce un război cu 
tine însuți. Vei fi atât învingătorul cât şi învinsul. Şi vei sluji cu credință.” 
Nahual făcu semn hibridului de război să-l urmeze, cu un gest pe care 
cineva l-ar face unui câine feroce. Cum plecau, Nahual întrebă, "Ce ar crede 
tânărul Paul de acest aranjament dacă ar fi să fie trezit?” 

Paul fusese derutat de întreaga scenă. "Cred că acea fată fremenă te 
place, Miles. Îşi dai seama după ochii ei, zâmbetul ei. E genul de fată pe 
care aş putea-o iubi.” 

Teg răspunse cu tăcere. 


Capitolul 18 


Nu a venit Muad'Dib să arate că universul aparține Fremenilor? 
Şi cu ce preţ au băut Fremenii din cupa Elixirului Vieţii Lui! Şi nu 
a arătat Zeul-Tiran Guldur că sufletul fremen poate fi pierdut dacă 
ne abatem de la Cărarea sa de aur? Aşa cum apa era cândva 
deficitară, era şi Dune deficitar. lar Siaaba a venit să arate 
Fremenilor că pe Noile Ei Cărări, Dune însuşi nu mai e deficitar ci 
îşi revarsă ploaia asupra universului. 

- din cartea Sia'abei 


Străzile erau împânzite de o multitudine de oameni. Mirosurile erau 
copleşitoare pentru Thunhun şi Ghanima, dar curând se obişnuiră cu ele. 
Mirosurile se schimbau de la mizerie la aer curat. Pe întreaga durată a 
plimbării lor prin acest sat fremen, Maeştrii Dansatori Faţă erau însoțitorii 
lor permanenți. 

Îi imitau pe aceşti oameni Fremeni cu precizie, şi chiar le oferiră lui 
Thunhun şi Ghanimei salutări de tip comun, moduri diferite de a vorbi 
dialectele şi cum să se mişte într-un mod care să îi facă să pară mai 
naturali. 

Yanima îşi aminti ceva ce bătrinul Fremen spusese înainte ca Maeştrii 
Dansatori Faţă să-l ucidă şi să-i adopte forma. 

„Venim de la Pelerinajul Sia'abei” ... Sia'aba este Sheeana! 

Primiră foarte puţin ajutor în găsirea Sheeanei. Deşi mulți erau 
familiarizați cu numele Sia'aba, mulți vorbeau despre ea ca despre ceva la 
fel de comun ca un crucifix pentru un Creştin Terran. Puţini o priveau ca pe 
ceva real, şi mulți bălmăjeau despre Shaitain furându-le sufletul, sau 

murmurau despre satul lor distrus de Shai-Hulud. Mulţi plecau în grabă 
sau începeau un descântec într-o derivație a vechii limbi islamiate 
renăscută pe această lume. 

Se opriră la un vânzător de mâncăruri, gătind la vedere în timp ce 
patronii stăteau în corturi care-i ocroteau de razele fierbinţi ale soarelui. 
Yanima observă că sursa de căldură era una cu care nu era familiară, o 
mică diademă strălucind sub fiecare vas de gătit, înconjurată de o rețea de 
ceea ce părea a fi o duzină concentrată de mici oglinzi. 

Folosesc soarele să supraîincălzească un tip de cristal. Dar nu poate fi 
diamonit, nu şi-ar păstra structura cristalină mai mult de câteva folosiri. Şi 
cum ar face-o ieftin? 

„Străinii sunt bineveniţi aici oricând. Duncanul nostru ne-a spus că unii 
ca voi se vor prezenta curând.” Ospătarul întinse ambele mâini într-un soi 
de salut, iar Yanima îi întoarse gestul, strângându-şi fiecare mână. 

Dialectul e ciudat, dar vorbeşte limba noastră. Unii ca voi? Suntem atât 
de diferiți de ceea ce au devenit ei? “Se vor prezenta’? Se întind ei pe mai 
multe fluxuri temporale? 

Thunhun întoarse de asemenea dubla strângere de mână şi vorbi cu 
gazda lor. 

„Îl putem întâlni pe cel pe care-l numiţi Duncan?” 

„Sigur că puteţi. Dar întâi e timpul să vă alăturaţi nouă la masă. Apoi vă 
vom duce la Duncanul nostru.” Mâncarea era o Harayra de mirodenie, 
servită cu lipie. Friptura era condimentată cu ceea ce nu putea fi decât 
Melanj şi ceva iute, dar mâncarea era servită cu o pastă făcută din fructe 
dulci uscate. Puteai amesteca dulceața pentru a contracara iuțeala 
condimentelor, fără a trebui să bei multă apă. După ce mâncară, Thunhun 
era nerăbdător să-l găsească pe Duncanul de care vorbiseră. 

„Ne poţi duce acum la Duncan, aş vrea să ne vadă?” 

„Nu vă poate vedea, căci e orb, dar va vedea mai mult în voi decât oricine. 
El poate vedea ce gândiţi cu ochii săi de metal.” 

Ochi de metal. Ca ai lui Duncan din Şcolile Idah-Hayt. 

Nu peste mult timp, aveau un nou ghid să-i conducă la Duncanul cu ochi 
de metal. Doar unul dintre Maeştrii Dansatori Faţă îi însoți, ceilalți se 
scuzară discret din grup. 

După o plimbare scurtă prin sietchul deschis erau în fața Duncanului. 
lar ghidul fu instruit de Duncan să fie lăsat singur cu Thunhun şi Yanima. 

Ochii săi de metal priviră la Yanima şi Thunhun. Era ghola lui Duncan cu 
ochi de metal. Avea un pachet de cărți de Tarot Dune şi se aşeză pe covorul 
Fremen de mirodenie ţesut cu modele specifice. 

Noaptea venise instantaneu, iar cele două luni interioare rapide se 
ridicaseră în miezul cerului în câteva momente, în timp ce în depărtare 
marea lună al-Akrab strălucea plină la zenitul cerului. 

Duncanul vorbi, „Sia'aba aşteaptă venirea voastră. Vă rog, aşezați-vă şi 
aşteptaţi soarta citirii voastre.” Yanima presupuse că se referea la citirea 
cărților de Tarot şi întrebă de unde ştia că au nevoie de o citire. 

„Citirea va veni curând, dar trebuie să aşteptăm momentul potrivit. 
Undeva, Din-noul Muad'Dib îşi începe călătoria mirodeniei. Aşteptăm 
această trezire care e deja mult întârziată.” 

Thunhun gândi: 

Oare visează el trecutul prin mirodenie? Aşteaptă el vreo sinergie din vreun 
moment mistic trecut pentru a-i amplifica citirea? Ce aspect al rețelei lui 
Duncan a descoperit acest ghola şi cum a învățat să măsoare pulsurile 
reapariției sale pentru a-i accesa puterile? 

„Undeva Siaaba visează primul din toți Fremenii care a ingerat 
mirodenia.” Yanima avea impulsul de a intra într-un Vis al Mirodeniei 
pentru a observa prima ingerare a Apei Vieţii de către Din-nou Muad'Dib. 

Duncanul răspunse dorinţei ei nerostite: „Sia'aba e de acord că ar trebui 
să aflați despre acel timp. Dar vă cere să vă uitaţi nu la evenimente ci la 
altceva.” În acest moment Duncanul cu ochi de metal trase o carte din 
pachetul de tarot şi o aşeză cu fața în sus. Cartea era Rătăcitorul. 

„Rătăcitorul duce o boccea, dar nu ştie ce conţine bocceaua. Aşa ar trebui 
şi voi să cărațţi tot ce vedeţi, dar să nu mergeţi pe o cărare stabilită, cu 
pasul neritmat al deşertului.” 

De acum Thunhun şi Yanima îşi ocupaseră locurile, aşezaţi în fața 
Duncanului, pe covorul de mirodenie. Yanima văzu semnificația următoarei 
cărți pe care o întoarse Duncanul. Thunhun observă că Yanima părea să fie 
atrasă în Visul Mirodeniei, datorită profundei ei sensibilităţi şi aptitudini. Îi 
tinu strâns mâna pe când ochii de metal ai Duncanului se ridicară din 
următoarea carte întoarsă. 

Cartea Alam al-Mithal. Rosteşte judecată: „Cel ce doarme trebuie să se 
trezească!” 

Cu asta Yanima se scufundă în braţele Visului Mirodeniei. 

Visul era diferit de oricare îl mai avusese anterior. Sunetul vocii 
Duncanului părea să fie parte a visului. Visa oare mâna lui Thunhun? Întâi 
pierdu simțul prezentului, erau doar formele din covor care o mențineau 
ancorată în prezent. Concentrează-te pe simbolurile din covor. Şi pe cărțile 
de tarot ale Duncanului. Visul Mirodeniei fusese anterior ceva cu totul 
diferit, şi fusese întotdeauna despre trecut. Iată! Acel model. Murbella scrie 
piesa Răzbunarea Sfintei Alia! lar acolo, un ghola Paul ia Apa Vieţii alături 
de primul Muad'Dib. Şi alt Duncan mă priveşte. Acum ceva îi forțase mintea 
pe o altă cărare, un nou drum pe care nu-l descoperise până acum. Acum 
viitorul prinde formă pe covor. Sheeana, Sia'aba este Viermele. Yanima încă 
nu îşi putea da seama dacă Duncanul întorsese următoarea carte sau dacă 
o visa din vreun trecut uitat. Era Wawi. Bărbatul şi femeia ținându-se de 
mână, privind la luna ce răsărea. Cei Doi care sunt Unul. Împrejurimile 
deveniseră deodată una cu corpul, şi deodată ea ştiu. Covorul părea să aibă 
viață în jurul ei. Mai mult, îşi dădu seama că Visa covorul, Tarotul şi mâna 
lui Thunhun care părea atât de reală cu o clipă înainte. Yanima înţelese că 
ceea ce gusta era ceva ce Cei Cu Multe Fețe nu puteau savura. Din 
interiorul visului ei, acum deschis şi coexistent cu prezentul ei, Yanima 

deveni locul unei noi dezvăluiri. Amândouă timpurile... toate timpurile sunt 
acum! Acesta era secretul lui Kwisatz Haderach. Al-wahid al-kathir este 
Unicul/Multitudinea. Visul Mirodeniei va deveni realitatea. 

Yanima reveni din Visul Mirodeniei, găsind insula prezentului întâi pe 
covor şi apoi în atingerea mâinii lui Thunhun. Dar ochii ei vedeau atât visul 
cât şi realul ca un tot. 

Thunhun încă ţinea mâna Yanimei, iar ea i-o apucă pe cealaltă. 
Duncanul întoarse ultima carte, a sorții. 

Universul. 

Yanima trase mâna lui Thunhun la buzele ei şi-l asigură, „Sheeana ne va 
trezi pe toți.” 


Capitolul 19 


Metafora era extinsă când noi oamenii am fost introduşi în 
ecuația viermilor şi mirodeniei. Vierme. Mirodenie. Omenire. 
Cele ce apar natural şi această nouă natură care s-a născut din 
curtarea omului şi mirodeniei au fost înlănțuite pe vecie cu 
unirea omului şi viermelui. 

- crezul Sia'abei. 


Ceremonia ingerării mirodeniei de către ghola Paul urma să aibă loc la 
seitchul tânărului ghola Liet Kynes. Rebecca conducea procesiunea şi 
aplicarea în fapt a Apei Vieţii, şi câteva surori care compuneau alaiul. 
Rebecca se opusese planului Sheeanei şi păstrase mai multe din tradiţiile 
Bene Gesserit. Sheeana considerase potrivit ca Rebecca să administreze 
întreaga afacere în absenţa ei. 

Membrele alaiului Rebeccăi care erau sau deveniseră surori Bene Gesserit 
pline o făcuseră pe acest Spirit al Dunei cu ajutorul Apei Vieţii de la viermii 
Sheeanei. Aşa cum se întâmplase de mai multe ori de la sosirea non-navei, 
un vierme fusese pregătit de membrele alaiului Rebeccăi prin înecare în 
apă, astfel eliberând toxina care avea să devină testul suprem al viitorului 
ghola Paul. 

Ne jucăm cu alt Kwisatz Haderach astăzi. Tatăl meu nu ar fi de acord dacă 
ar fi în viață azi. 

Tatăl Rebeccăi fusese conducătorul alaiului ei. Erau ludei, ceea ce nu 
însemna nimic pentru oricine altcineva la această vârstă. Dar pentru 
Rebecca şi alaiul ei, ei reprezentau un grup care păstraseră o legătură 
comună cu originile umanității cu mai multe zeci de mii de ani în urmă. 

Faptul că încă supraviețuim poate reprezenta doar încăpățânarea noastră 
ca oameni de a ne opune schimbării. Faptul că ne păstrăm tradiţiile poate fi 
nu numai un semn că suntem ludei, ci poate fi singurul lucru care ne uneşte 
ca oameni. 

Duncan îl conduse pe ghola Paul într-o zonă deschisă cu consiliul 
seitchului Kynes, flancat de ghola Fremen, observatori Tleilaxu împreună 
cu membre ale sororității Sheeanei. Sheeana însăşi era absentă, 
surprinzător pentru mulți, deşi Duncan şi Rebecca ştiau exact unde se afla 
acum. 

Ea caută micii păstrăvi chiar acum, când continuăm aici. Faptul că nu e 
prezentă vorbeşte clar despre o grabă în aceste situații care urmează. 

În timp ce Duncan îl lăsă pe Paul în mâinile acestor surori, Teg şi Chani 
fură văzuți sosind împreună spre finalul consiliului Kynes. Duncan îl privi 
pe Liet cum ia act de prezenţa celor doi şi i se păru ciudat. 

Miles, ai grijă cum păşeşti. Te joci cu imaginea soţiei unui posibil Muad Dib. 

În timp ce Paul se aşeză pe covorul în stil Fremen, Rebecca şi surorile ei 
formară un cerc în jurul lui. Duncan ştia că Sheeana deja văzuse acest 
eveniment şi se gândi iar la decizia ei de a se îmbarca în căătoria ei. 
Anunţase plecarea sa lui Duncan, şi desigur surorilor ei. 

Înainte ca Sheeana să plece în deşert singură, noaptea dinainte, se 
întâlnise cu surorile ei într-o ultimă adunare care avea să devină un ritual 
al vreunei viitoare religii. Sheeana vorbise simplu fiecărei surori şi le 
spusese că avea să se întoarcă pentru fiecare dintre ele. Apoi plecase, dar 
înainte de a se îndrepta spre deşert vorbise o ultimă dată cu Duncan. 
Duncan îşi aminti această întâlnire în timp ce Paul era pregătit pentru Apa 
Vieţii. 

Sheeana vorbise despre reunirea lui cu Murbella, despre cum ei vor forma 
o şcoală ce va continua progresul pe care unamitatea îl avusese de la 
naşterea sa. 

“Viermii şi Mirodenia s-au dovedit cândva marile realizări ale lui Paul — şi 
secretul lui Kynes. Tleilaxu de pe L Katib au făcut un mare efort să reînvie 
nu numai corpurile dar şi amintirile fremenilor noştri. Învață în special de 
la ghola Kynes, Duncan.” 

"Vorbeşti despre Vierme şi Mirodenie de parcă ar fi o cantitate fixă, ca şi 
cum ar fi parte a umanității noastre.” 

"Nu o cantitate fixă, ci o metaforă. Doar Leto a văzut-o ca o metaforă 
pentru înfăptuirea Cărării sale de Aur - o cale pentru umanitate la care 
niciodată nu avea să participe pe deplin.” 

"L-am cunoscut, adu-ți aminte. L-am cunoscut ca mai mult decât un om, 
dar avea visurile unui tată. Un tată care dădea naştere visurilor 
predecesorilor lui.” 

Duncan privi la acest ghola Paul şi se întrebă ce simboliza el în acest 
univers. Acesta nu era un Arrakis naiv aşa cum îl cunoscuseră strămoşii. 
Când Sheeana fusese transformată într-un vierme de nisip, Duncan ştiuse 
să rolul ei nu va fi de tiran sau salvator. 

Să întrebi despre viitorul lui Paul şi Sheeana pare o irosire a limbajului. Nu 
este nimic ce poate fi spus care ar putea cuprinde rolurile acestor ființe. 

Surorile Rebeccăi îl flancară pe ghola Paul, dar Maia îi administră Apa 
Vieţii, turnând lichidul în gura ghola-ului Paul. 

Încă mai trebuie să i se trezească amintirile, totuşi Sheeana a insistat să se 
facă astfel. 

Teg aruncă o privire către Duncan, singurul prezent care fusese trezit din 
amintirile trecute. Privirea era dezaprobatoare. 

Şi de oroare. 

Pe măsură ce Apa Vieţii începu să se strecoare în ființa lui Paul, şi 
ciudata atingere a agoniei transformării puse stăpânire pe el, Duncan auzi 
provocarea Sheeanei din noaptea anterioară. 

"Duncan, ai vrea să înţelegi acest mister, dar nu îţi este disponibil. Eşti o 
parte a cărării lui Leto. Şi doar acea cărare o pot întuneca, acționând 
pentru a ne deschide Noii Cărări. Trăieşti într-un paradox frumos dar 
mortal, Duncan. În această privinţă te invidiez şi-mi este milă de tine.” 
Ghola Paul scoase un țipăt şi-i aminti lui Duncan de propriile apropieri de 
nebunie ale Murbellei şi posedarea ei de amintirile Aliei. 

Toate ororile se reîntorc la Harkonnen în mintea mea. Este prima şi cea mai 
prețuită cicatrice a mea. Măsura mea pentru uman şi inuman. 

La ingerarea Apei Vieţii, Paul simţi că sufletul i se topeşte în transă. Nu se 
putea mişca, chiar mişcarea degetelor mâinii îi provoca mari dureri. 
Muşchii din jurul ochilor se încordară şi-i forțară ochii să stea deschişi, dar 
nu asta era calea prin care imaginile îi intrau în minte. Ochii îi priveau orbi 
dincolo de niciodată. Bătăile inimii îi deveniră slabe, respirația aproape 
oprindu-se. 

Soseşte agonia Apei Vieţii! 

Rebecca privi în sus, doar pentru a-l vedea pe Duncan ferindu-şi privirea. 

Paul se zvârcolea în timp ce nu numai amintirile lui personale se revărsau 
în mintea sa, ci şi amintirile tuturor strămoşilor lui. Amintirile dădeau 
năvală în conştiinţa lui şi apoi în jos, mii de ani într-o secundă. 

Strigă într-o aramaică perfectă: ”Trădat, de acest ultim Paşte al meu!” 
rebecca prinse referirea. 

Sângele mielului pentru protecție, dar el este propriul său miel. 

Paul scoase din nou un strigăt lung: "DE CE? De ce să mă readuceţi iar?” 

Paul lăsă să-i scape un "nu” printre hohote, în timp ce surorile se 
adunară în jurul lui, ocupându-se de trupul lui slăbit. 

Duncan simţi privitorii din nou, de undeva, şi se văzu pe sine printre ei. 
Gândurile lui Duncan evadară din scenă, tânjind după singura pace pe care 
o cunoştea. Şi se regăsi concentrat pe femeia pe care o iubea. 

Locul meu nu mai e aici. Trebuie să mă întorc la Murbella. 


Capitolul 20 


Aşa că am ajuns să ştim ceea ce ştiau străbunii, că există 
doi ochi. Un ochi e cel prin care este perceput cel ce trece 
prin transmutatie, în timp ce al doilea ochi este cel prin care 

este percepută transmutaţia însăşi. Acestea sunt două din 
Noile Cărări care au fost clarificate Posesorilor celor Doi Ochi. 
- Zicerile Sia abei 


Planeta era cândva cunoscută drept Dune. Acum era o stâncă arsă şi 
lipsită de viaţă, orbitând în jurul soarelui ei. Steaua fusese vizibilă pe cerul 
uitatei Terra şi fusese numită Canopus. Dar nu asta o preocupa pe Yeshika 
Ampre în timp ce Maeştrii Danatori Faţă ce o capturaseră o escortau afară 
la suprafață. Purtau costume de protecție, căci atmosfera fusese de mult 
arsă în timpul războaielor dintre Bene Gesserit şi Onoratelor Matres în 
timpul Întoarcerii. 

Yeshikăi i se păru că aude sunetul ploii căzând. 

Yeshika Ampre era escortată de un Maestru Dansator Faţă iar ceilalți doi 
mergeau alături de ei. Îl urmări pe Lrolan în căutarea unui semn care să 
arate de ce erau aici. 

Un semn despre Nro Pathay poate. 

Lrolan vorbi prin dispozitivele de comunicare din toate căştile costumelor 
de protecție, ”Maeştrii Dansatori Față vă oferă totul vouă, oamenilor, şi 
Raiul de asemenea. Cerem atât de puţin în schimb, doar acceptarea 
modului nostru de a vă călăuzi, pentru a putea celebra acest lucru pe cale 
de dispariție numit Individual.” 

Savoarea umanității voastre s-a pierdut de atâta vreme, nici măcar Bene 
Gesseritul vostru nu i-a mai putut reaprinde focul muribund. 

"Nu cerem să fim salvați, nu cerem Raiul.” Yeshika încă nu văzu nimic, 
deşi prezența secvenţei Fibbonacci în foneme şi silabe continua să străbată 
mesajul. 

Lrolan zâmbi prin plaz-ul căştii, "Nu vă putem lăsa să dispăreţi de mâna 
celor pe care-i numiți Cei cu Multe Feţe.” 

Yeshika rămase atentă, privind. Apoi se întâmplă. Observă momentul 
exact când veni schimbarea, deşi însoțitorii lui Lrolan nu detectară 
schimbarea subtilă. Lrolan însuşi nu apucă să-şi dea seama pe de-antregul 
ce se întâmplă cu el; la momentul când conştiinţa lui Nro Pathay reapăru — 
Lrolan nu mai exista. Yeshika simți de parcă visa un phoenix ridicându-se 
din cenuşă, dar nu-şi putea da seama dacă era renaşterea lui Nro sau 
renaşterea Dunei. 

Sunt în Visul Mirodeniei? Ce mi se întâmplă? 

Primele gânduri ale lui Nro Pathay după reapariția din conştiinţa 
Maestrului Dansator Faţă erau de victorie asupra corpului pe care acum, 
uimitor, îl locuia. 

Toate teoriile mele au fost corecte. Acum ale cui tehnici au valoare, Yeshika 
Ampre? 

Rămase coerent. Primul său curs de acţiune va fi să scape de însoțitorii 
lor Maeştri Dansatori Faţă. În fiecare din mânecile mantiei care acoperea 
costumul de protecţie erau două stilete subţiri. Nro făcu un gest Yeshikăi 
către Maestrul Dansator Faţă de lângă ea. 

Nro plănuieşte să ucidă cei doi Maeştri Dansatori Față de lângă el, 
lăsându-mă pe mine să mă ocup de al treilea. Şi de cel din navă. 

Pe neaşteptate, cele două stilete străluciră din mânecile sale, tăind prin 
pelerine şi costumele de protecţie. Un fâsâit se auzi în timp ce oxigenul 
ieşea prin găuri. Maeştrii Dansatori Faţă cu fețele şocate, se contorsionară 
încercând să-şi schimbe forma ca să astupe găurile din costume şi în 
acelaşi timp să se apere de atacurile liderului lor. Dar acest corp al lui 
Lrolan, condus de noul său stăpân, continuă să înfigă lamele în costume şi 
mai adânc în carne. 

Yeshika permise Maestrului Dansator față să îşi schimbe atenţia către 
vălmăşeală şi apoi acţionă. Concentră antremanentul prana-bindu care 
fusese parte a liniei Hwi Noree în pumnul strâns. Apucând pelerina victimei 
de umeri, aşteptă întoarcerea lui rapidă spre ea pentru a dezlănţui lovitura 
unică. Pumnul străbătu plaz-ul limpede al căştii costumului de protecție, 
amestecând fragmente de plaz şi metal cu oasele sparte ale frunții 
craniului. Moartea cerebrală fu aproape instantanee. 

Yeshika se uită spre Nro dar el deja lăsase cele două cadavre şi fugea în 
interiorul navei. În timp ce el intra în navă să îl termine pe ultimul din 
Maeştrii Dansatori Faţă, surprinse ceva la marginea câmpului vizual. La 
început, părea un artefact ixian, frumos, periculos şi puternic, dar curând 
se dovedi a fi doar o umbră aruncată de o stâncă şi o bucată de metal care 
era vreo maşinărie. 

Un ornitopter sau poate o maşină de recoltat Mirodenia. 

Yeshika uită de Nro pentru o clipă, de cadavrul ce zăcea la picioarele ei, şi 
privi la umbră. Griul şi negrul îi jucau feste. Un întuneric gnostic, un punct 
crescând de la orizont şi iluminând în mai multă întunecime, ca şi cum i-ar 
fi spus, "Uite, aici este!” 

Ceva urma să se întâmple aici pe vechiul Dune. De aceea Maeştrii 
Dansatori Faţă erau atât de interesați să vină aici. 

Yeshika nu observase că Nro Pathay venise lângă ea. 

"Am rămas doar noi doi, Imperator tehnocrat.” 

"Explică, Nro Pathay, cum ai aranjat o asemenea întorsătură a 
evenimentelor.” Yeshika vorbea geniului şi ego-ului lui, pentru că nu prea 
ştia cu ce avea de-a face. 

Va urma... 

EPISODUL II 


CAPITOLUL PAISPREZECE 


Malone şi-a pus centura în partea din spate a elicopterului. Profesorul 
Goulding stătea lângă el. Un pilot al RAF s-a instalat la manşă şi a pornit 
motorul. Câteva minute mai târziu, ei s-au ridicat în dimineața islandeză rece 
şi întunecoasă. 

Un avion militar i-a transportat pe amândoi de la Londra la o bază NATO 
din Keflavik. Pe drum Malone a vorbit pe o linie securizată cu Stephanie Nelle, 
informând-o despre ce s-a întâmplat ieri la Turn cu racheta. A reuşit chiar să 
doarmă câteva ore noaptea trecută şi şi-a luat haine potrivite pentru condițiile 
arctice, îmbrăcând haine de corp cu izolare termică, cămaşă şi pantaloni din 
lână groasă, mănuşi şi o haină cu căptuşeală de blană şi cu glugă. Goulding 
făcuse la fel. Îl luase pe profesor ştiind că s-ar putea să aibă nevoie imediat de 
experiența lui. Regina îi ceruse personal să meargă acolo şi Goulding fusese 
nerăbdător să plece. La ordinul lui Stephanie el îi dezvăluise reginei ce aflase 
despre mormântul lui Arthur, dar a ţinut secretă implicarea MIO. 

Povestea oficială de ieri a fost că un exercițiu militar a dat greş şi racheta 
armată a căzut în Tamisa şi a explodat sub apă. 

Dar Malone ştia cine fusese în spate. 

Peter Lyon. 

Care a rămas în libertate. 

Avusese întrebări pentru Sir Thomas Mathews, dar şeful MI6 nu era nici 
el de găsit. De fapt asta nu era o surpriză. Având în vedere implicaţiile. Îi 
raportase totul lui Stephanie, inclusiv toate suspiciunile lui. În zborul 
transatlantic, Goulding îi adusese la cunoştinţă trei detalii importante pe care 
nu i le spusese ieri. Primul era un jurnal, scris în timpul ocupaţiei catolice a 
Islandei, aflat la British Museum. 

Aşezările irlandeze din Islanda au fost abandonate în anul 900 când au 
ajuns vikingii, dar au mai apărut câteva mânăstiri noi în secolele de după, 
toate închise în timpul Reformei, când danezii au interzis catolicismul. 
Înaintea evacuării uneia dintre mânăstiri de lângă Skricuklauster, pe coasta 
estică, un călugăr sârguincios a înregistrat ceea ce a găsit prin vechile arhive. 
Călugărul povestea despre o peşteră bântuită de o fantomă, în care era 
îngropată o persoană de mare importanţă. Se presupunea că locul se află la 
sud de un vârf în formă de piramidă, dincolo de un defileu maroniu-roşiatic, 
în fața unei stânci abrupte cunoscute numai de păsări. Jurnalul era 
schematic, reflectând un timp în care predominau miturile şi magicul şi, în 
mod normal, povestea ar fi fost ignorată. Cu toate acestea, Goulding 
observase desenele din jurnal, gravuri pe care se presupunea că le-au văzut 
localnicii care s-au aventurat în peşteră, care se potriveau cu plăcile de pe 
vasul ceremonial. 

O altă confirmare a fost găsită în cea de-a doua dezvăluire. 

În timpul celui de-al doilea război mondial aliaţii au avut o bază pe coasta 
estică pietroasă a Islandei. Un colonel britanic repartizat acolo a fost fascinat 
de legenda peşterii bântuite. Călătoriile sale în munţii din jur au fost 
documentate într-un jurnal pe care Mathews reuşise să îl obțină de la 
strănepotul soldatului. Scrierea vorbea despre o peşteră găsită în umbra unui 
vârf în formă de piramidă, dincolo de un defileu maroniu-roşiatic. Erau 
desene şi începuturile unei hărți a unui tunel. Din păcate, colonelul s-a 
pierdut în munţi, probabil victimă a unei avalanşe şi niciodată nu a 
documentat pe deplin amploarea descoperirii sale. Şi totuşi, referințele sale 
trecătoare au fost suficiente pentru a concluziona că legenda ar putea fi 
realitate. 

Ultima probă a apărut în totalitate din întâmplare. Un fermier din West 
Sussex deschidea o fântână veche când a observat că nişte pietre folosite 
pentru consolidare erau gravate. Mathews a aflat că Yourstone a cumpărat 
pietrele şi şi-a dat seama că inscripţiile erau originare din secolul al VI-lea. 
Vorbeau despre un loc unde pământul erupea în flăcări şi unde gheața 
potolea flăcările. Un loc îndepărtat în care locuiau războinici, unul în mod 
deosebit cu descendență impresionantă şi importantă. Nu era menţionat 
niciun nume, dar referința la un pământ de foc şi gheață părea încă o 
confirmare că traseul către mormântul lui Arthur se termina în Islanda. 

— Yourstone a căutat acolo, a spus Goulding în timp ce se uitau pe 
fereastră la cerul de culoarea somonului în soarele dimineții. 

— Dar a găsit vreodată locaţia? 

— Nu ştiu. Mathews nu mi-a spus niciodată. 

Fiorduri adânci brăzdau coasta de sud-est, de unde începea iarba tundrei 
umede. Urmele oilor erau evidente prin câmpurile bolovănoase. Pâlcuri de 
mesteceni şi plopi punctau un peisaj altfel arid. Un fluviu curgea spre nord, 

mai mult un lac îngust pe o mare parte din lungimea sa, apa calmă strălucind 
într-o nuanţă albastră glaciară. 

Pilotul păstra direcţia elicopterului în aerul rece. 

— Am citit câteva legende islandeze, a spus Malone. Vorbesc despre 
gnomi, elfi şi pitici care trăiesc în munți. E uşor de văzut cum o legendă 
despre o peşteră bântuită ar fi supravieţuit. S-a uitat în jos la craterele care 
punctau suprafața aridă. Locul ăsta e ca luna cu apă. 

— Există o zicală. Dacă te pierzi în pădurea din Islanda, doar ridică-te în 
picioare. 

O coloană de abur se ridica în zare. 

— Gheizere, a spus Goulding. E multă activitate vulcanică aici. Pământul 
de Foc şi Gheaţă, îți aminteşti? Ce contradicţie încântătoare. 

La vest dominau ghețarii, din care unul îşi retrăsese laba de gheaţă şi 
lăsase o câmpie de prundiş negru cu nervuri de muşchi verde. Şi undeva 
acolo era un vârf în formă de piramidă lângă un defileu maroniu-roşiatic. Din 
păcate, după cum stăteau lucrurile, acolo erau o mulțime de vârfuri în formă 
de piramidă. Toţi versanții erau înalți şi zimțaţi. 

Elicopterul s-a înclinat spre dreapta şi a pierdut atitudine pentru a se feri 
de o zonă de nori denşi care se apropia. Au ocolit un vârf mic şi Malone a 
văzut în față un sat, cu clădiri din lemn, piatră uscată, ziduri din turbă şi 
acoperişuri din tablă ondulată. Oile hoinăreau prin sat. Un grup de căprioare 
urcau pe un versant din apropiere. Pilotul se îndepărtă de ambele turme. 
Goulding aflase despre aceşti locuitori din jurnalul din cel de-al doilea război 
mondial. 

— Aceasta e cea mai apropiată aşezare de locul pe care l-ai menţionat, a 
spus pilotul în căşti. Am de gând să aterizez. 

A aşezat elicopterul pe un câmp cu iarbă şi au ieşit în aerul rece, 
închizându-şi rapid fermoarul la haine. Era o plimbare de cinci minute până 
în sat. Un drum pavat împărțea satul pe jumătate. Exista o varietate de 
magazine, unul —- un magazin de pietre care expunea pietre semiprețioase în 
vitrina din față, altul — un magazin universal plin de marfă. La capătul străzii 
lungi era o biserică din lemn. O femeie înfofolită într-o haină de lână mergea 
pe stradă îndepărtându-se de biserică. S-a apropiat de magazinul universal şi 
a băgat o cheie în încuietoare. 

L-a lăsat în urmă pe Goulding şi s-a prezentat, aflând că magazinul e al 
ei. 

— Am auzit elicopterul cu câteva minute în urmă, a spus femeia într-o 
engleză clară dându-şi la o parte de pe ochi părul castaniu brăzdat cu şuvițe 
cărunte. Era de vârstă mijlocie şi avea fața rotundă şi roşie ca o sfeclă. 

— Va suna un pic ciudat, a spus el, dar există în munți vreun vârf în 
formă de piramidă? 

— Multe. 

— Şi încă o întrebare stupidă. Nişte defilee brăzdate cu maro şi roşu? 

Ea a zâmbit. 

— Prea multe pentru a le număra. 

I-a spus despre legenda peşterii bântuite. 

— Sunteţi vânători de comori? a întrebat femeia. 

— Deloc, a spus Malone. 

— Ceilalți au spus acelaşi lucru şi cred că şi ei minţeau. 

Declaraţia ei arăta dispreț. 

— Care ceilalți? a vrut el să ştie. 

— Bărbaţii din munți. A arătat spre vest, spre vârfurile acoperite cu 
zăpadă. Au spus că sunt colecționari de roci. Căutând jasp şi obsidian. 

— De cât timp sunt acolo? a întrebat el. 

— Cam o lună. Coboară la câteva zile pentru provizii. 

Acum era interesat. 

— Ce v-a făcut să credeți că minţeau? 

— Prea nervoşi. Excursioniştii şi oamenii de ştiinţă au răbdare. Aceşti 
bărbaţi se grăbeau. A făcut pauză. Sunt în grabă. 

Începea să aprecieze intuiţia femeii. 

— Ştiţi unde sunt pe acolo? 

— Unul din păstori mi-a spus că erau dincolo de lacul musculițelor, 
deasupra depresiunii Álar. Dealurile sunt scobite. O mulțime de peşteri şi 
tuneluri. Dar nu este nimic acolo. Oamenii i-au cercetat de secole. 

— Le-aţi spus asta? a întrebat Malone. 

L-a studiat concentrată. 

— Aşa cum vă spun şi dumneavoastră. A ezitat un moment. Alt motiv 
pentru care cred că sunt vânători de comori. 

— Care e? a întrebat el. 

— Nici ei nu m-au crezut. 


A fost nevoie de o jumătate de oră de discuţii înainte ca ea să se 
îmbuneze. A ajutat faptul că Goulding părea familiarizat cu regiunea şi 
înțelegea unele dintre particularităţile locului. O sută de dolari au asigurat 
închirierea pentru o zi a Range Rover-ului ei. 

Au plecat din sat pe singurul drum existent. 

Drumul tăia un canion prin pereţi de roci roşii în care se vedeau straturi 
geologice de istorie. Vârfurile şi dealurile de dincolo aveau nuanțe ruginii şi 
galbene, punctate cu zăpadă. Resturile abrupte ale vechilor vulcani le-au 
atras atenția. 

Absența gheții a captat interesul lui Malone. 

— Pentru un loc atât de rece, e puţină umiditate. 

— Întotdeauna am crezut că şi numele e ciudat, a spus Goulding. 
Islanda!. Şi totuşi nu e gheață aproape deloc. Aerul e prea uscat. 


1 În engleză, Iceland — Pământul de Gheaţă 

Proprietara magazinului din sat le-a spus despre minele de sulf 
abandonate, formate atunci când bulele de aburi au ridicat lava prin rocă şi 
ea s-a întărit înainte să erupă, rezultând un labirint de pasaje şi încăperi. Şi, 
deşi acum toate minele sunt dispărute, urmele lor au rămas. 

Au urmat direcția pe care le-a indicat-o ea, drumul înrăutățindu-se 
progresiv până când a ajuns mai mult o potecă pietruită decât o şosea. Au 
apreciat că erau la vreo cincizeci de kilometri de sat, izolați, fără niciun semn 
că exista cineva sau ceva. 

— În conformitate cu ce ne-a spus ea, a spus Goulding, e o excursie pe 
jos printre acele dealuri drept înainte. 

Malone a oprit maşina şi au urcat pe scurgerea de lavă colonizată de 
licheni. Sălciile pitice punctau pământul negru cu petice împrăştiate. Tundra 
se întindea spre nord şi un câmp plin de zăpadă spre vest. 

I-a condus spre o pantă. 

Urcarea pe acel teren a fost ca şi cum ar fi mers pe rulmenţi şi era 
recunoscător pentru cizmele pe care armata i le-a recomandat mai devreme. 
Căutau un nemeton, cuvântul celtic pentru un loc sacru dintr-o localitate 
îndepărtată. Manuscrisele antice se refereau la uşa muntelui, notând poziția 
sa în raport cu vârful în formă de piramidă. Zonele montane străpungeau 
cerul într-o varietate de forme, bazalt, tuf şi riolit, în mod clar deformate în 
timp. Şi-a dat seama că ceea ce era o formă de piramidă în secolul al VI-lea ar 
putea să nu mai existe — forța vulcanică, gheața şi mişcarea tectonică au 
schimbat cu siguranţă totul în jurul lor. 

S-a uitat la ceas. 9:45 a.m. 

Se simţea şi arăta ca şi cum ar fi fost 5:00 p.m., în mod special deoarece 
nu dormise decât puţine ore. 

Apoi a văzut. 

Pe o creastă la o jumătate de milă distanţă, înainte de o deschidere 
neagră pe fața stâncoasă, a văzut un camping cu trei corturi 
supradimensionate. A studiat vârful de deasupra şi a observat că într-adevăr 
era triunghiular - o piramidă strâmbă, dar fără discuţie o piramidă. Nu a 
văzut pe nimeni lângă sau în preajma corturilor. 

— Să ne apropiem din partea îndepărtată, a spus el, arătând spre un pâlc 
de frasini. 

— Te îngrijorează ceva? 

A detectat reținerea din întrebare. 

— Eşti în regulă? 

— Nu sunt agent, dar am servit patru ani în infanterie. 

A pus mâna pe umărul profesorului. 

— Nu te îngrijora. Doar urmează-mă. 


Tabăra era pustie. 

Un zumzet scăzut, continuu, din unul dintre corturi şi două cabluri negre 
şerpuind în munte, semnalau prezența unui generator. O varietate de urme 
de paşi era încadrată de zăpada împrăştiată, toate ducând spre munte. 
Tunelul de la intrare era surprinzător de lat, ceea ce îl ajuta având în vedere 
spaima lui de spațiile închise. Becuri agățate de stânci dizolvau întunericul, 
dezvăluind ziduri aspre, ascuţite pe alocuri, podeaua fiind un amestec de 
nisip şi pietriş. 

— Această pantă e naturală, a şoptit Goulding. Formată de lavă cu milenii 
în urmă. 

Au ajuns într-o încăpere cam de cincisprezece metri pătraţi cu un tavan 
înalt, boltit. La capătul îndepărtat, iluminat de un suport de lumini cu 
halogen, era ceva ce părea un altar, o placă dreptunghiulară de piatră 
înnegrită, susținută de doi stâlpi de piatră, toată structura ridicată pe o 
platformă săpată în stâncă. Goulding a fost atras de altar şi s-a concentrat pe 
nodurile din spate şi de deasupra de pe pereţii camerei. 

— Celtic. Simbolul creşterii spirituale eterne a omului. Dar acolo. Vezi? 
Urmele creştinismului. 

În spaţiul din spatele altarului erau sculpturile unui bărbat, unui leu, 
unui vițel şi unui vultur. 

— Bărbatul îl reprezintă pe Matei. Leul, pe Marcu. Viţelul pe Luca. Şi 
vulturul, pe loan. Cei patru evanghelişti. Peşterile păgâne ca asta au devenit 
în cele din urmă biserici. 

Lui Malone i-a atras atenţia o cruce, dintr-o nişă din partea dreaptă. Un 
cerc îi umplea centrul, iar braţul inferior era mai lung şi mai lat decât cele 
două laturi. Cercul era împărțit în patru şi ornamentat, dând adâncime şi 
claritate unei suprafeţe altfel plate. 

— E celtic, a spus Goulding. 

Era în alertă. Unde erau bărbaţii care ridicaseră tabăra? Apoi a observat 
ceva. De-a lungul încăperii, pe podeaua de pietre. A păşit şi s-a aplecat. Pete 
întunecate. Uscate. Greu de spus. 

— E sânge? a întrebat Goulding. 

— Ar putea fi. 

Două urme apăreau în nisipul de pe podea, ducând într-o linie dreaptă în 
alt tunel, ca şi cum cineva ar fi fost târât, cu călcâiele pe jos. 

A pus mâna pe Beretta pe care o avea de la Magellan Billet. 

— Stai în spatele meu, i-a spus lui Goulding. 

— Acum ar trebui să fiu îngrijorat? 

— Bună întrebare. 

Au intrat în tunelul îndepărtat. Mai multe becuri le luminau drumul. 
Pasajul deschidea o cărare fără nicio ramificaţie până în capăt, unde era o 
altă încăpere, mai mică decât prima, dar fără îndoială celtică - aceleaşi noduri 
desenate punctau suprafața de piatră. Pe peretele îndepărtat, un bec lumina o 
inscripție. 

EFFIGIEM CHRISTI QUI TRANSIS PRONUS HONORA - ANNO MCCCVI 

— Tu, cel care treci în grabă, onorează imaginea lui Christos - 1306 
d.Ch., a spus Goulding, citind cuvintele. 

Urmele din nisip făceau o cale prin cameră şi spre unul din alte trei 
tunele de ieşire. Acelaşi prin care treceau cablurile. Au mers pe acolo, noul 
pasaj fiind mai îngust decât primele două, cu pereții mai ascuțiți şi mai 
deschişi la culoare. Becurile erau rare, cam la zece metri unul de celălalt. 
Aerul era mai rece, cu adevărat ca într-un cavou, condensul din respirația lor 
marcând drumul. Au trecut pe lângă deschideri dincolo de care era întuneric 
beznă. Nişe făcute de mâna omului apăreau periodic în fațada de piatră. În 
câteva pietre erau cioplite inscripții latine. 

Urmele duble se continuau în fața lor. 

Era condus? 

Tunelul urma o cale mai adânc în interiorul muntelui. Nivelul lor s-a 
modificat de două ori şi drumul urca uşor. Pasajul s-a terminat în altă 
încăpere ca o catedrală, aceasta având un tavan din piatră zimțată, cu o 
nuanță albăstruie dată de becurile cu halogen. Un piedestal de piatră domina 
centrul, având cam şase metri pătrați. Simboluri celtice decorau marginile, 
împreună cu mai multe litere latine. 

Dar corpurile le-au atras atenția. Trei bărbaţi. Îmbrăcați în haine groase 
şi cu cizme. Cu găuri de gloanţe în cap. 

— Acum poţi să fii îngrijorat, a spus el. 

Dar nu era surprins. Mizeria trebuia curățată. Nimic nu putea fi lăsat în 
urmă. 

— E oribil, a spus Goulding. 

Din cauza căldurii era greu de spus de cât timp erau morți. 

Şi-a întors atenţia către cameră, îngrijorat că s-ar putea să nu fie singuri. 
Dar erau prea tare implicaţi ca să dea înapoi acum. 

Oare asta a şi fost ideea? 

— E mormântul lui Arthur? a întrebat el. 

Goulding a îngenuncheat în fața piedestalului. 

— Inscripţiile vorbesc despre Christos, Fecioară şi  sanctitatea 
suveranului. Dar celții n-ar fi îngropat niciodată o căpetenie în acest fel. 
Mormintele lor sunt mult mai personale. Intime. 

Ceasul lui interior i-a spus că au părăsit Keflavik cu trei ore în urmă. 

— Uită-te acolo, a spus profesorul. 

Văzuse şi el. 

Un alt cablu, dispărând într-o fisură din perete. S-au apropiat şi au 
examinat ieşirea, apoi au intrat. Douăzeci de paşi şi au ajuns la o poartă 
făcută de mâna omului, creată din fațade sculptate în stâncă. Desene celtice îi 
decorau baza. 

Camera de dincolo era luminată. 

Au intrat. 

CAPITOLUL CINCISPREZECE 


Yourstone a intrat în castel. A fost convocat mai devreme, surprins că 
regina era acum în vestul Londrei, la Windsor. Masiva fortăreață fusese odată 
locul ei favorit de retragere, dar în timp ce Parkinson-ul îi consuma încet 
muşchii, devenise tot mai dificil pentru ea să călătorească confortabil. Cu 
toate acestea, dintr-un anumit motiv, curtea părăsise oraşul şi era acum 
rezidentă într-un loc pe care regalitatea l-a ocupat continuu din vremea lui 
William Cuceritorul. 

Era încă uimit de evenimentele de ieri. Reportajele de ştiri continuau să 
vorbească despre o dronă militară căzută din greşeală în Tamisa. Armata şi-a 
asumat toată responsabilitatea. Unii membri ai Parlamentului au fost chemați 
pentru o investigaţie. 

Dar se îndoia că va avea loc. 

Oricine ar ține frâiele acestei povestiri va muşamaliza orice anchetă 
oficială. Ceva rău s-a întâmplat. Avea nevoie de detalii. Dar Eleanor nu s-a 
întors la casa din oraş, iar încercările lui de a vorbi la telefon cu vocea cu care 
vorbise de multe ori au fost inutile. Andrew s-a dovedit cel mai enervant. 
Neştiind de legătura dintre rachetă şi Albert, fiul lui făcuse presiuni pentru a 
afla detalii despre cum va deveni rege. 

Dar nu era nimic de spus. 

— Lord Yourstone. 

S-a oprit la auzul numelui său şi când s-a întors l-a văzut pe Richard 
mergând pe un covor care împărțea în două galeria largă. Prințul avea o 
ținută neoficială, ca şi cum nu era niciun pericol să apară pe-aici vreun ziarist 
băgăcios. 

— Trebuie să vorbesc cu tine. 

Pe fața moştenitorului se putea citi preocuparea. 

A fost condus într-un salon din apropiere, o cameră cu ferestre din sticlă 
tăiată. Richard a închis uşa în urma lor. 

— Ce se întâmplă? a vrut să ştie Yourstone. Am fost convocat aici fără să 
mi se spună de ce. 

— Trebuie să-mi spui adevărul. Nu voi tolera nicio minciună. Ai conspirat 
să-l ucizi pe Albert? 

Întrebarea i-a confirmat frica despre eroarea de la Turn. 

— Eşti nebun? 

— Nu te burzului la mine. Răspunde la întrebare. 

Şi-a regăsit sângele rece şi s-a calmat. 

— De ce întrebi aşa ceva? 

— Mama crede că tu conspiri cu sora mea să uzurpaţi Coroana. Nu pot să 
cred că ai face vreodată aşa ceva. Spune-mi, te rog, că nu-i adevărat. 

Richard era naiv ca de obicei. Dar trebuia să afle tot ce putea. Aşa că a 
spus: 

— Trebuie să îmi spui ce se întâmplă. Sună ca şi cum regina a început 
să-şi piardă mințile. 

— Crede că ai fost implicat ieri într-un atentat la viața lui Albert. Ceva 
despre racheta din Tamisa. Şi Albert însuşi crede asta. 

— Albert e aici? 

Richard a scuturat din cap. 

— A plecat cu scurt timp în urmă. La un loc sigur. 

— Nu e posibil să crezi că aş face ceva care să-ți rănească fiul. Eu însumi 
am fost ieri la Turn. 

— De asta am vrut să vorbesc cu tine înainte s-o vezi pe regină. Am vrut 
să aud eu însumi explicaţiile tale. 

— Dar tatăl tău? Şi el crede acelaşi lucru? 

— Absolut. 

Mintea lui jongla cu posibilitățile. Trebuia să vorbească cu Eleanor. Dar 
gândurile i-au fost întrerupte de deschiderea uşii. Victoria a fost adusă în 
cameră într-un scaun cu rotile împins de un angajat în uniformă. Eleonor a 
intrat în urma lor. Angajatul s-a retras şi a închis uşa. 

Regina s-a uitat la fiul ei. 

— Ți-am spus să-l însoțeşti pe Lordul Yourstone la mine. 

Richard arăta ca un şcolar certat. 

— Am vrut să vorbesc eu primul cu el. 

— Vei învăța vreodată să respecţi instrucțiunile? 

Prinţul se uita la Yourstone. 

— A vrut să te păcălesc. Să te aburesc. Să obţin o mărturisire. Dar nu voi 
lua parte la aşa o nebunie. Nu cred că eşti capabil de trădarea asta. 

— Eşti un prost, a spus Victoria. lar sora ta este o uzurpatoare. 

— Resping asta, a spus Eleanor. 

— Eşti o femeie ambițioasă şi periculoasă. Amândoi ar trebui să fiți 
recunoscători că tatăl vostru nu e aici. Furia lui e prea puternică. L-am rugat 
să mă lase pe mine singură să mă descurc cu asta. 

— Ce contează? a întrebat Eleanor. Curând vei fi în capela St. Albert, 
îngropată cu restul familiei Saxa-Coburg. 

— S-ar putea să te dezamăgesc. 

— Nu cred. 

— Eşti la fel de rea pe cât e fratele tău de prost. 

— Nu recunosc să fi făcut ceva. 

Eleanor a mers prin cameră spre razele mijlocului zilei care intrau prin 
ferestre. 

— Nu trebuie să recunoşti că ai făcut ceva, a spus regina. Dovada a fost 
găsită în geanta ta. 

— Mă îndoiesc că vă veți implica propria fiică într-un complot care să 
ducă la răsturnarea Coroanei. 

— Ce spui, Ellie? a întrebat Richard. 

— Mama are dreptate. Eşti prost. Aproape ne-ai pus în pericol pe toți. 

— Ai participat la atentatul la viaţa lui Albert? 

Eleanor n-a spus nimic. 

— Ai fi vărsat sânge Saxa-Coburg? Sângele fiului meu? 

— Tu ai distruge reputaţia noastră? a răspuns ea. Onoarea familiei 
noastre? 

— Fiul meu e mai important. 

— De când, Richard? L-ai evitat în mod constant. Comentariile tale 
publice nu sunt cele ale unui tată iubitor. De fapt, pari să-l respingi pe Albert, 
aşa cum a observat presa în repetate rânduri. De când reprezintă fiul tău 
totul pentru tine? Te gândeai la el când erai în pat cu Lady Bryce? 

Ochii fratelui ei erau aprinşi de furie. Pentru o clipă, Yourstone a văzut o 
sclipire din moştenirea scoțiană de la tatăl lor. 

Apoi a reapărut confuzia. 

— Poţi să mă crezi ignorantă, i-a spus Victoria fiicei ei. Plăpândă şi nu în 
deplinătatea facultăților mintale. Dar greşeşti. Şi tu şi Yourstone veţi fi 
judecați şi condamnați la închisoare pentru trădare. 

— Nu vei face nimic, a spus Eleanor. 

— Ce te face să fii atât de sigură? 

— Albert. Vrei să fie rege. Dacă oamenii vor afla că un vlăstar regal a 
complotat să dărâme monarhia, familia Saxa-Coburg va fi terminată. 
Mulțumită lui Dickie, aici de față, nivelul de toleranţă al publicului față de noi 
este aproape inexistent. Nu. Nu vei face nimic care să pună în pericol 
succesiunea lui Albert. 

Regina s-a mişcat cu scaunul cu rotile. 

— Tatăl tău nu vrea să te mai vadă vreodată. 

— Dacă asta e singura pedeapsă, pot suporta pierderea. 

— Şi vei fi ştearsă de pe lista civilă. Niciun ban. 

A ridicat din umeri. 

— Soţul meu e bogat. 

— Şi rudele soțului sunt trădătoare. 

— Dar şi asta va rămâne secretul nostru, a spus Yourstone. Nu-i aşa? 

Regina nu a spus nimic, dar disprețul de pe fața ei era pătrunzător. 
Richard s-a retras în capătul îndepărtat al camerei. 

Altceva din înțelepciunea lui Sun-Tzu de acum 2.500 de ani i-a venit în 
minte. Cunoaşte-ţi inamicul şi cunoaşte-te pe tine însuți şi în o sută de bătălii 
nu vei fi niciodată. înfrânt. 

Atât de adevărat. 

Era liber. 

— Richard, împinge-mă afară din cameră înainte să vomit, a spus regina. 
Tu poate poți fi iertat pentru idioțenia ta. Sufletul tău e total lipsit de răutate. 
Dar acest diavol, sora ta şi trădătorul de socru al ei nu pot. 

Prinţul a apucat scaunul cu rotile. 

— Amândoi veți părăsi palatul imediat şi niciunul dintre voi nu va mai 
pune piciorul aici vreodată. 

— Până când vei muri, a spus Eleanor. 

— Nu Ellie, a spus Richard. 

Ochii prinţului o străpungeau. 

— Acest ordin va rămâne în domnia mea şi în cea a fiului meu şi a 
copiilor lui pentru totdeauna. Asta îţi jur că se va face. 


CAPITOLUL ŞAISPREZECE 


Malone s-a uitat prin camera luminată, privirea lui concentrându-se 
asupra a ceea ce părea o canapea enormă. S-a apropiat şi a atins marginea de 
sus. 

— Bronz? 

— Celţii lucrau bine în metal, a spus Goulding. 

Fața înnegrită era gravată cu figuri care dansau şi cai trăgând căruțe. 
Lucrătura era complicată şi supraviețuise intactă. 

Întinse pe canapea erau rămăşiţele unui schelet. 

De la un capăt la celălalt părea să aibă cam un metru optzeci. Doar 
oasele rămăseseră. Bucăţi de material erau împrăştiate printre oase — poate, 
s-a gândit el, haine de înmormântare transformate de mult în praf. Un 
ornament de aur era în locul în care fusese odată gâtul. Malone şi-a pus 
mâna deasupra bijuteriei. Diametrul depăşea lățimea degetelor sale extinse. 

— A fost un bărbat uriaş. 

Malone a îngenuncheat în fața catafalcului şi a observat că era susținut 
de opt statui de metal, toate în formă de femeie, cu sânii goi, deasupra având 
o rotiță, toate acestea formând un creuzet. Modelul era ingenios şi sofisticat. 
A trasat conturul literelor cu mâinile acoperite de mănuşi. 

— Latină, a spus Goulding. E speranţa că decedatul a găsit lumea de apoi 
şi e fericit. Doar căpeteniile primeau această onoare. 

A studiat restul camerei. Umbre întunecate semnalau mai multe obiecte. 
În partea îndepărtată, la dreapta intrării, era o căruță făcută din ceva ce 
părea lemn. S-a apropiat şi a văzut roțile de fier împodobite cu lanțuri de 
bronz şi figurine. Ca şi la canapea, lucrătura era uimitoare. 

— Probabil frasin, ulm sau arțar, a spus Goulding. Am citit despre asta. 
Am văzut desene. Au fost găsite bucăţi şi fragmente. Dar nimic întreg nu a 
supraviețuit. Aceasta e o descoperire arheologică majoră. 

Fundul căruţei era acoperit cu boluri, vase, platouri şi cuțite. 

— Care-i rostul veselei? a întrebat el. 

— Necesităţile de după. Celţii credeau în lumea de dincolo. Moartea era 
doar o scurtă pauză între cicluri nesfârşite de renaşteri. Aşa că atunci când 
mureau erau echipați pentru acest lung voiaj. Cu cât era mai important 
decedatul, cu atât era mai bogat mormântul. Profesorul a arătat cu degetul. 
Bolurile şi vasele erau pentru mâncare, cuțitele pentru vânătoare. 

Două rânduri de coarne de băut ornamentate erau agăţate de lanţurile de 
fier. Unul dintre coarne era mai mare decât celelalte şase. 

— O cupă grandioasă pentru Arthur, restul pentru însoțitorii săi. 

— O cupă pentru ce? 

— Uite-acolo. 

În celălalt colț era un cazan de bronz. Mânerele erau sculptate în formă 
de leu, dar imaginile erau distorsionate, mai mult caricaturi decât 
reprezentări exacte ale animalului. L-a urmat pe Goulding spre ea. Sedimente 
umpleau interiorul, negre şi tari ca piatra. 

— Hidromel de miere fermentat. O băutură obişnuită pentru celții din 
secolul al VI-lea. Coarnele de băut ar fi fost folosite pentru a goli această 
căldare. Nu poţi să te duci însetat în lumea de apoi. 

A îngenuncheat şi a studiat sculpturile ciudate ale leilor. 

— Reprezentări celtice, a spus Goulding. Nu existau lei în Britania. 
Probabil că au auzit de ei de la romani. Acestea sunt imaginaţia artistului. 

— Cunoşti aceste lucruri. 

— E lumea mea. Să găseşti un mormânt ca ăsta e o reuşită unică în viață. 

A observat gravurile de pe partea laterală a cazanului. 

Goulding s-a aplecat mai aproape. 

— Incredibil. E istoria unei bătălii. Mount Baden, Cat Coit Celidon, City of 
Legion. Toate acestea sunt locuri în care se presupune că Arthur i-a învins pe 
saxoni. Ultima linie povesteşte despre gueith Camlann, disputa de la 
Camlann, unde istoricii presupun că a murit Arthur. Incredibil. Acesta e 
necrologul lui, în stilul secolului al VI-lea. 

Malone a observat sculptura complexă a unui cal, cu un războinic în 
spate, având pieptul protejat de o armură şi cu coif pe cap. În mâna dreaptă 
avea o sabie, în stânga o lance. Omul stătea mândru pe spatele animalului, 
pregătit pentru luptă. 

— Arthur probabil a luptat călare, a spus Goulding. 

Pe o placă de lângă cazan erau mai multe lucruri. Catarame din bronz. 
Un mâner şi o teacă de sabie înfrumuseţțate cu argint înnegrit. Banderole de 
braț decorate cu filigran elaborat. Inele pentru degetul mare din cupru şi 
staniu emailat. Un colț de mistreţ sculptat cu mai multe scene din luptă. 

— Lucrurile lui? a întrebat el. 

— Era o tradiție să înmormântezi un războinic cu posesiunile lui. S-ar 
putea să aibă nevoie de ele în lumea de dincolo. 

Porticuri crestau peretele şi câteva conţineau rămăşiţele unor cranii. 

— Duşmani învinşi, a observat Goulding. Era un semn de respect să 
îngropi craniile lor cu războinicul mort. 

Într-o nişă era o cruce, confecționată din piatră, fața fiind împărţită în 
părți clare, fiecare cu desene reprezentând un labirint cu animale şi noduri. O 
strălucire a prins privirea lui Malone şi el s-a apropiat ca să vadă centrul în 
care era un cristal de mărimea pumnului lui. 

— Diamant? a întrebat el. 

Goulding a scuturat din cap. 

— Celţii nu cunoşteau diamantele. Vreun fel de cuarț, cel mai probabil. 
Oh... 

A simțit surpriza din voce şi l-a văzut pe Goulding îndreptându-se spre 
un recipient aflat pe podeaua de piatră. Avea formă de casă cu acoperişul 
triunghiular şi cu grinzi ataşate în vârf. O bandă împodobită cu un cap de 
fiară înfăşura streşinile şi laturile. Exteriorul său era o combinație de bronz şi 
argint încrustată cu pietre prețioase. 

— E un cumdach. Un altar portabil. Erau folosite pentru a depozita cărțile 
şi manuscrisele. N-am văzut decât desene ale lor. Şi aici e unul într-o stare 
absolut impecabilă. 

Malone a studiat construcția. 

— Pare că va fi nevoie de amândoi ca să-l deschidem. 

— E înțelept? 

— Nu suntem într-o sit arheologic. Trebuie să vedem ce-i înăuntru. 

A prins un set de grinzi, iar Goulding a apucat de celălalt. Au ridicat 
amândoi odată şi capacul s-a deschis, trimițând pe jos o cascadă de nisip, în 
timp ce au pus pe jos vârful casei. Interiorul era căptuşit cu mai mult bronz, 
interiorul fiind gol, cu excepţia unui singur volum, care măsura aproximativ 
şase pe opt centimetri şi doi centimetri grosime. 

Au curăţat cu atenţie aerul de deasupra cărții şi au gonit secole de praf. 
Au putut vedea o scriere ştearsă. 


DE EXCIDIO ET CONQUESTO BRITANNIE 


— Despre ruina şi cucerirea Britaniei. Acesta este un manuscris al lui 
Gildas. 

A ascultat în timp ce Goulding i-a povestit despre Gildas Sapiens, care a 
trăit în Britania şi a murit cândva în jurul anului 572 — dar nu înainte de a 
compune un atac usturător la adresa bisericii contemporane şi a 
conducătorilor politici. 

— Cuvintele lui au fost o istorie a Britaniei post-romane şi pre-Sf. 
Augustin, o denunțare clară a autorităţii laice şi ecleziastice. Majoritatea 
istoricilor, totuşi, consideră că observaţiile sale sunt mai mult ficțiune decât 
realitate. Dar ele rămân singura relatare la prima mână a Britaniei din secolul 
al VI-lea. 

A observat emoția lui Goulding. 

— Mai există cam şaptezeci de ediţii ale operei sale. Am văzut-o pe cea de 
la British Museum. E o copie scrisă de mână din secolul al X-lea al unui text 
din secolul al VIII-lea. 

— Copiată de două ori? 

— Exact. Cine ştie dacă e exactă. Este, de asemenea, arsă rău în unele 
locuri şi mai puţin de jumătate din pagini pot fi citite. 

— Crezi că acesta e un original? 

— Dacă acest mormânt a fost făcut în secolul al VI-lea, e foarte posibil. 
Gildas a trăit în vremea lui Arthur. A fost un observator pasionat, un critic 
politic într-un moment în care critica nu era tolerată. El a învățat în limba 
latină şi ştia să citească şi să scrie. 

Goulding a mângâiat foaia de deasupra, ca şi cum ar fi cercetat cu grijă o 
rană. 

— Piele de vițel. Mult mai bună decât pergamentul sau papirusul, iar 
acest frigider gigantic a conservat-o. Aşa că da, domnule Malone, acesta ar 
putea fi un original. 

— Continuă. 

— O iau de acolo? 

— De ce nu? Ştii că asta doreşti. Sincer, şi eu sunt curios. 

Goulding a ridicat cu respect cartea din cutia ei, ţinând-o într-o palmă, 
studiind paginile, care erau puse una peste alta fără a fi legate. La o 
numărare rapidă erau cam şaizeci, iar pielea avea pe ea urmele timpului. 
Profesorul a pus pachetul într-un colț al cutiei şi a ridicat cu grijă prima 
pagină, prinzând-o de dedesubt cu ambele mâini, legănând foaia înainte de a 
o pune la o parte. Fiecare dintre ele avea o patină albă cremoasă, arătând 
aproape nefolosite, cu scrisul aproape şters, de culoare gri deschis, caligrafia 
fiind mică şi strânsă, cuvinte desfăşurându-se pe tot rândul, fără paragrafe 
sau semne de punctuație. 

Malone ştia despre manuscrisele din Evul Mediu. Materialele pe care se 
scria erau greu de găsit, aşa că fiecare porţiune era folosită, fără a fi lăsate 
margini. 

— Poţi să traduci? 

Goulding citea în tăcere. 

— E latină. Dar citibilă. 

O pauză. 

— E o reproducere sângeroasă a vieţii lui Arthur. Am citit câteva din 
celelalte traduceri după Gildas. Nimic de genul ăsta nu făcea parte din ele. 

— Poate pentru că acum citeşti adevărata ediție. 

— Există o altă explicaţie. Gildas a fost fiul lui Caw, regele Scoției, unul 
dintre cei douăzeci şi trei de frați. Fraţii săi erau războinici. Unul în special, 
Huail, l-a supărat pe Arthur jefuind şi arzând satele. În cele din urmă, Arthur 
l-a urmărit şi l-a ucis pe Huail. Când Gildas a fost informat despre crimă, se 

presupune că a aruncat în mare toate scrierile sale care îl menţionau pe 
Arthur. 

— Ceea ce explică de ce nu sunt, astăzi, niciun fel de relatări 
contemporane despre viața lui Arthur. Singurul reporter al timpului a 
eliminat înregistrarea. 

— Dar acest manuscris a supravieţuit, a spus el. Şi, dacă e autentic, asta 
reprezintă dovada pe care o caută de mult istoricii despre viaţa lui Arthur. 

Goulding şi-a întors atenţia la cuvinte, ridicând mai multe pagini în timp 
ce-şi arunca privirea peste ele. 

— E descifrabil. Punctuaţia e inexistentă. Deci, sunt paragrafe. Dar pot 
ajusta proza. Ascultă. 


O noapte de vară a adus o adunare de nobili în pădurea Wessex, lângă 
râu. Stăteau pe un aşternut de paie acoperit cu blană de lup şi câine. Cazanele 
şi frigările erau umplute cu carne şi tinerii îi serveau pe cei mai în vârstă. Cei 
mai curajoşi războinici, aşa cum era tradiția, primeau cele mai bune bucăţi de 
carne. Arthur conducea discuția, deşi nu era un bărbat căruia îi plăceau 
poveştile. Mustaţa lui atârna lungă şi groasă, iar laptele o înmuia, uneori 
făcând dificil mâncatul. Se auzeau râsete la încercările sale de a menține părul 
curat, ceea ce nu părea să-l deranjeze. Nici nu se bucura la victorii, nici nu era 
trist la înfrângeri. Ambele stări erau doar temporare, obişnuia el să spună. Avea 
un singur ţel. Eliberarea tărâmului saxonilor. În noaptea aceasta vorbea despre 
bătăliile de la Râul Glein, trei de la Râul Dubglas şi alta de la Râul Bassas. În 
alta aproape o mie de saxoni căzuseră într-o singură zi, dintr-un singur atac, el 
fiind singurul care a stat în picioare la final. Nu era niciun dubiu că saxonii se 
temeau de el. Vocea lui avea ecoul unui om care-şi abandonase de mult familia 
pentru binele națiunii. Când unul dintre nobili l-a provocat la o bătălie, s-a 
confruntat rapid cu opozantul. Dezacordul lor a dus la o luptă şi i-a luat 
respirația adversarului cu o lovitură de sabie. Toţi au fost de acord că lupta a 
fost corectă, insulta a fost spălată. După aceea, a stat singur şi nimeni nu a 
făcut vreo încercare să-l includă în conversaţie. Singurătatea îl ţinea deoparte, 
dar, de asemenea, îi făcea pe alții să-l urmeze. El reprezenta voința bretonilor. 


— Uimitor, a spus Goulding. Absolut uimitor. Părți din asta se pot găsi în 
referințe disparate pe care le avem despre Arthur în alte scrieri. Dar aici e un 
text complet, contemporan, istoric. În cele din urmă, Arthur nu mai e de 
competența exclusivă a poeţilor. 

Goulding s-a mai uitat pe câteva pagini şi a citit cu voce tare. 


Războinici s-au adunat în pădurea Gorsedd, strânşi în jurul unui trunchi de 
stejar doborât la pământ cu săbiile. Au băut hidromel pentru a continua 
sărbătorirea victoriei. Arthur era acolo dar nu a participat. Stătea deoparte şi 
privea cu satisfacție tăcută. Unul dintre nobili s-a apropiat cu o cupă plină şi el 

a acceptat oferta. Când a fost întrebat ce îl supără, a spus că lupta a fost 
degeaba. El prevestea o zi când saxonii vor stăpâni pământul lor. Când bretonii 
vor vorbi în limba dură saxonă. A spus că oamenii fără o limbă sunt doar o 
jumătate de naţiune. Să fii forțat să înveți limba altcuiva era cel mai rău semn 
al cuceririi. Dintr-odată n-a mai vorbit. Cocoşii cântau de pe stinghiile lor. Un 
grup de viței cu mamele lor păşunau pe un câmp îndepărtat. Recolta va fi gata 
în curând, a spus el în final. Iarna va veni nu numai pentru pământ, ci şi pentru 
oameni. Cea mai mare dorință a lui era să fie în lumea de dincolo când se va 
întâmpla asta. 


— Sună ca un patriot, a spus Malone. 

— Sună uman. Un bărbat luptând pentru o cauză, ca un milion de alți 
revoluționari care au existat înainte şi după el. S-a luptat cu saxonii, dar în 
cele din urmă, în 1066, saxonii i-au bătut pe invadatorii normanzi. Acei 
normanzi şi saxoni au devenit englezi şi în cele din urmă i-au respins pe 
spanioli şi germani, având cu siguranță aceleaşi sentimente. 

Malone s-a uitat în spate spre intrare. Trebuiau să plece. Corpurile încă îl 
deranjau. Acei bărbați au fost omorâți cu un motiv şi el începea să înțeleagă 
de ce. 

— Alte părți interesante. 

Goulding deja ridicase alte pagini, uitându-se peste povestire. 

— Aici e o însemnare despre Huail, fratele lui Gildas. 


Caw din Prydein avea cu el doi fii din mulţi. Eu eram unul, celălalt era 
Huail ap Caw. Huail a căutat iubirea şi afecțiunea uneia dintre amantele lui 
Arthur. A sosit o zi în care Arthur îl aştepta pe Huail la casa amantei. Au existat 
multe discuţii între cei doi înainte ca săbiile să fie scoase. Huail l-a lovit pe 
Arthur într-un genunchi. Pentru a nu suferi umilința de a fi învins, Arthur a fost 
de acord cu o reconciliere, cu condiția ca Huail să nu mai facă rău şi altora. 
Arthur s-a întors la Caerhass şi a fost vindecat, deşi a mers cu un uşor 
şchiopătat cât a mai trăit. Mult după aceea, Arthur s-a îndrăgostit de o femeie 
din Rhuthun. A vizitat-o îmbrăcat în haine de femeie. Huail era acolo, l-a 
descoperit dansând printre fete şi l-a recunoscut după şchiopătat. „Dansul era 
bun dacă n-ar fi fost genunchiul”, a spus Huail. Arthur a auzit insulta şi a ştiut 
că vorbele se refereau la el. Huail a fost dus după aceea la Arthur şi a întrebat 
despre ruperea legământului său. Apoi a fost dus în piața oraşului şi i s-a tăiat 
capul pe o piatră aşezată pe pământ. Din cauza acestei fapte stânca este 
numită Piatra lui Huail. 


Malone s-a uitat din nou spre uşa deschisă a criptei. 

— Textul continuă şi notează că lui Gildas nu i-a păsat niciodată prea 
mult de fratele lui. Nu părea să-l învinovățească pe Arthur de ce s-a 
întâmplat, dar spune că oamenii nu au aprobat execuția. Acesta nu este 

istoricul răzbunător despre care am citit în alte scrieri. Şi Arthur pare mai 
tiranic, fanatic. Supus impulsurilor. Ca să nu mai spunem de îmbrăcămintea 
de femeie. 

Ceea ce era fascinant. 

— Crezi că e adevărat? 

— Greu de spus. Dar, de ce nu? 

De ce nu, într-adevăr. 

Atenţia lui Goulding s-a îndreptat din nou către foi. 

— Acest pasaj vorbeşte despre cum a căzut Arthur în bătălia de la 
Camlann. A dat ordin să fie dus la Venodocia ca să poată sta pe Insula Avalon 
de dragul păcii şi al vindecării rănilor sale. 

— Unde e Venodocia? a întrebat Malone. 

— Mai târziu a fost numit Gwynedd. Un regat care se întinde în nordul 
Tării Galilor. Asta confirmă că Avalon e în acele locuri. 


La sosirea în Avalon, Arthur a devenit conştient că rănile erau fatale. Au 
fost chemati trei preoți să-i dea ultima împărtăşanie. Când Arthur a murit, 
corpul i-a fost îmbălsămat cu balsam şi smirnă. A fost dus la o capelă dedicată 
Fecioarei Maria. Rugul funerar nu se putea introduce pe uşă, aşa că preoții au 
ținut slujba înăuntru în timp ce corpul aştepta afară. A izbucnit o furtună 
însoțită de o ceață deasă. Când ploaia s-a oprit şi ceața s-a ridicat, corpul lui 
Arthur dispăruse. S-a aflat mai târziu că nobilii s-au întâlnit. Au existat multe 
discuții privind trecerea lui Arthur în lumea de dincolo. Preoții au luat decizia 
finală. Ştiau un loc în care să se odihnească fără a apărea riscul ca saxonii să-l 
profaneze. Un tărâm îndepărtat, cu foc gheață şi creaturi uriaşe care sălăşluiau 
în mare. Un loc în care era posibil să te apropii de Dumnezeu, unde ar sta până 
când va fi nevoie din nou de el. 


— Aici, a spus Goulding. L-au pus aici cu 1.500 de ani în urmă. 

Au trecut câteva momente de linişte, în timp ce amândoi îşi dădeau 
seama unde stăteau. 

— Crezi că Yourstone a descoperit locul ăsta? a întrebat Goulding. 

— Mda. Şi apoi, după el, l-a găsit altcineva. 

Şi el ştia cine. 

— Manuscrisul e neprețuit, a spus Goulding. Mai valoros decât orice 
altceva din acest mormânt. 

— Cuvintele întotdeauna sunt. 

În lumină, a observat o imagine pe faţa cumdach-ului. A îngenuncheat şi 
a văzut forma unui bărbat gravată în metal. Era gras şi avea în privire o 
hotărâre neclintită. De la marginea părului până la colțul gurii se întindea o 
cicatrice. Ochii, reprezentaţi atât de bine de artist, păreau plini de furie. În 
expresia lui putea fi văzută o lipsă de compromisuri, iar mesajul de pe buzele 
strânse şi maxilarul încleştat arăta clar că nu ar accepta niciodată 

subordonarea. Nu acest bărbat. Îmbrăcămintea era uniforma unui împărat 
Roman - tunică lungă până la genunchi şi pantaloni, vestă de piele cu ţinte 
metalice pe abdomen, o mantie fixată pe umeri cu o broşă. 

— Războinicii celți imitau hainele de paradă romane, a spus Goulding. 

— El e? a întrebat el. 

— Asta nu vom şti niciodată. Dar asta e suficient pentru mine. 

Profesorul a arătat spre baza relicvei pe care era inscripționată o etichetă 
simplă. 


ARTVRIVS. SUPERBUS TYRANNUS. 


— Arthur. Conducător remarcabil. 

— Trebuie să plecăm, a spus el. Ia cartea. 

S-a îndreptat spre căruţă şi a scos două vase de bronz. Goulding a pus 
paginile în unul, apoi a aşezat unul peste, legându-le cu cureaua. Apoi s-au 
grăbit spre intrare şi au făcut drumul cu grijă înapoi prin munte, afară, 
urmând cablurile şi luminile. 

Dar tabăra nu mai exista. 

Toate cele trei corturi au fost incendiate şi arse. 

Echipamentul a rămas, generatorul încă mergea, dar nimic nu le apăra de 
vreme, care devenise umedă, rece şi cu vânt. Soarele dispăruse, mohorât şi 
pătat în spatele unei măşti de ceaţă înghețată. 

— Ce se întâmplă? a întrebat Goulding. 

— Hai să aruncăm o privire la Range Rover. 

Au trecut prin tabără, spre locul unde era parcat automobilul. 

O explozie a străbătut tăcerea. 

S-au răsucit şi au văzut intrarea în peşteră sigilată de o avalanşă de 
pietre şi moloz. 

— Domnule Malone, ce e asta? 

Ştia. 

— Nu trebuie să mergem să căutăm Rover-ul. A dispărut. 

Şi proprietăresei de magazin din sat nu-i va plăcea asta. Oricine i-a ucis 
pe cei trei bărbaţi a folosit timpul pe care ei l-au petrecut explorând 
mormântul ca să le pregătească această surpriză. 

Se pare că trebuiau să moară. Aici afară. În mod natural. Ceea ce nu ar 
dura mult. Sigur, ambii purtau haine şi mănuşi, dar expunerea prelungită la 
elementele naturii ar însemna moarte sigură. 

Ceasul lui interior, care nu l-a înşelat niciodată, i-a spus că erau plecaţi 
exact de patru ore. 

Şi-a pus pe cap gluga de la hanorac. 

Goulding a făcut la fel. 

— Păstrează paginile alea uscate, a spus el. 

— Ce facem acum? 

Şi-au făcut drum înapoi spre pâlcul de frasini pe care îi folosiseră mai 
devreme ca acoperire. În timp ce Goulding se îndreptase prima dată spre 
tabără, Malone ezitase şi-şi pusese ceasul la baza unui copac. 

S-a aplecat şi l-a recuperat. 

— Aparat standard de la Magellan Billet. Conţine un transmițător 
GEOSAT. I-am spus pilotului să aştepte patru ore şi apoi să înceapă căutarea. 

A văzut uşurarea lui Goulding. 

De fapt, şi el era uşurat. 

— Cine ne vrea morți? a întrebat profesorul. 

— Vei fi surprins. 

În depărtare, a văzut o strălucire slabă de lumină pe cer. Încet, conturul 
elicopterului Sea King Commando a devenit clar. 

Exact la timp. 

— Ştiai că vor apărea probleme? a întrebat Goulding. 

— Era un pariu bun. Dar trebuia să venim să aruncăm o privire. 

A văzut că profesorul era de acord. 

— Ceea ce am făcut. Multumesc că m-ai luat cu tine. 

Elicopterul a aterizat în apropiere, pe o formaţie de stânci. Au alergat prin 
pala de vânt iscată de elice şi l-a lăsat pe Goulding să intre primul în 
compartimentul pasagerilor. 

L-a urmat. 

Dar în timp ce o făcea, spera că nimeni nu priveşte. 

Statutul său nou de cadavru ar fi la îndemână. 


CAPITOLUL ŞAPTESPREZECE 


Yourstone a trântit uşa biroului său. Ultimele câteva ore au fost cele mai 
rele din viața lui. A părăsit Windsor-ul şi a condus înapoi la Londra în linişte, 
ducându-se prima dată la biroul lui de la Parlament. Se simțea în siguranță 
acolo, deşi îşi dădea seama că timpul lui ca un membru influent al acelui corp 
se îndrepta spre sfârşit. 

Nimic nu mersese bine. 

Şi nu putea conta pe Peter Lyon. 

Nu. Problema asta era toată a lui. 

S-a dus către bar şi şi-a turnat un whisky, dând pe gât băutura dintr-o 
înghițitură, apoi turnându-şi altul. Părea o noapte bună în care să te faci 
mangă. 

S-a aşezat pe canapea. 

Uşa biroului s-a deschis şi fiul său a intrat în cameră ca o furtună. 

— Dumnezeule, tată. Ce-ai făcut? 

Cu siguranţă nu avea chef de ceartă. 

— Lasă-mă-n pace. 

Andrew a înconjurat canapeaua şi s-a aşezat în fața lui. 

Nu s-a ridicat şi nici măcar nu s-a uitat în sus. 

— Nu poţi să mă dai afară. 

A luat o altă înghiţitură de whisky. Avea nevoie de întăritor. 

— Dacă aş fi atât de norocos. 

— Ne-ai distrus. Am vorbit cu Eleanor. Mi-a spus ce s-a întâmplat cu 
regina. 

— Nu mai dau doi bani pe ce gândeşti sau de ce-ţi pasă. 

— Titlul nostru va fi retras. Moştenirea mea. Dusă. 

A terminat restul de whisky şi s-a ridicat să-şi mai ia. 

Moştenirea lui. 

Prostul. 

Yourstone s-a bucurat de nectarul dulce al unui copac otrăvitor. Se 
culcase cu o prințesă şi planificase să răstoarne doi moştenitori legitimi ai 
coroanei. Aproape că-şi făcuse fiul rege. Ce mai conta orice moştenire? 

A turnat mai mult whisky în pahar. 

— Pari indiferent, a spus Andrew. Nici măcar nu realizezi ce s-a 
întâmplat? 

A trecut pe lângă fiul lui şi s-a aşezat înapoi pe canapea. De fapt îşi dorea 
să fi avut o altă amantă. Apartamentul ei ar fi putut fi un loc excelent în care 
să-şi petreacă următoarele câteva zile. Dar în ultima vreme îşi concentrase 
toată atenţia către Eleanor, încercând cu disperare să o lase însărcinată. 

— Lasă-mă-n pace, a spus el. Du-te şi culcă-te cu una din târfele tale. 
Pretinde că eşti bărbat. Sper că oricine ar fi ea, îi plac bărbați slabi. 

A mai băut din whisky. 

— Eşti o oroare. Un monstru dezgustător. 

A ridicat paharul către fiul său care stătea în fața lui. 

— Pentru mine. Oroarea. 

A dat paharul peste cap şi s-a bucurat de senzația care îi ardea drumul 
spre stomac. 

Fiul său a fugit din cameră. 

Călătorie sprâncenată. 


Malone a băgat un pistol între curea şi cămaşă. Purta o haină închisă la 
culoare, pantaloni de catifea şi o cămaşă maro, cu picioarele în nişte Nike 
negri. Stătea în maşină într-o noapte luminată de o semilună şi o mulțime de 
stele. Parcase mai jos pe strada pe care era casa din Belgravia a lui 
Yourstone. A aşteptat întunericul înainte să se mişte, aflând totul despre 
confruntarea Victoriei cu Eleanor şi Yourstone de la Windsor. Dar dacă 
ghicise bine, şi era sigur că aşa era, Yourstone se confrunta cu ceva mult mai 
rău decât mânia regală. 

A deschis uşa maşinii şi s-a dat jos pe trotuar. 

Luminile erau aprinse în casă. 

Yourstone se desfătase cu alt whisky şi apoi a hotărât ce să facă. Ar fi fost 
simplu să ia un revolver din birou şi să-şi zboare creierii. Asta a fost ceea ce 
făcuseră doi unchi când s-au confruntat cu ruina financiară cu 200 de ani în 
urmă. Fiecare familie avea partea ei de oameni slabi, bărbați şi femei ţinuţi 
minte mai mult pentru greşelile lor decât pentru realizări. Dar nu avea de 
gând să accepte o astfel de soartă în acest mod lugubru, să aibă întotdeauna 
numele precedat de săracul şi urmat de aminteşte-ți de el, s-a întâmplat aşa o 
ruşine, să se omoare aşa. Nu va da nimănui satisfacția de a-i părea rău 
pentru el. În loc de asta, câteva milioane de lire aşteptau în conturi din 
Elveţia şi Insulele Cayman. Bani pe care îi sifonase de mult din impozite şi 
afaceri. Mulțumită războiului din Falklands, argentinienii urau încă tot ce era 
britanic. Nu exista niciun acord de extrădare între cele două state, indiferent 
de acuzaţie. 

Ar putea trăi o viață confortabilă acolo. 

S-a îndreptat spre birou, a descuiat dulapul de jos din stânga şi a găsit 
carnetele pentru cele două conturi bancare străine. În seiful din dormitorul de 
sus avea 50.000 de lire. Bani pe care-i ţinea întotdeauna la îndemână. A găsit 
cartea de telefoane şi a ajuns la telefon. Un moment mai târziu o persoană de 
la British Airways a răspuns şi i-a spus că era un zbor spre Caracas, 
Venezuela, care pleca peste cinci ore. De acolo putea găsi o legătură spre 
Buenos Aires. 

Perfect. 

A rezervat un bilet la clasa întâi, apoi a vrut să se îndrepte spre hol şi 
spre etaj. 

Înainte să ajungă la uşile biroului, panourile s-au deschis spre interior. 

Se întorsese fiul său? 

Nu mai avea timp să piardă vremea cu prostiile lui. Dar figura din uşă era 
a unui bărbat cărunt, proaspăt bărbierit, îmbrăcat într-un costum din trei 
piese, mâna dreaptă strângând un baston ciudat, cea dreaptă ţinând un 
revolver. 

Sir Thomas Mathews. 

— Am auzit conversaţia ta cu cel care ţi-a făcut rezervarea. Argentina e 
minunată în perioada asta a anului. 

Şeful spionilor a blocat uşa. 

— De ce nu mi-ai răspuns la telefon? a întrebat Yourstone. Te-am tot 
sunat de ieri. 

Mathews a făcut un semn cu arma. Un amortizor prelungea ţeava cu 
câțiva centimetri. 

— M-am gândit să stăm de vorbă personal. Ia loc. 

A hotărât să nu se contrazică şi s-a retras în cameră, aşezându-se în 
spatele biroului. 

Mathews a examinat la întâmplare dulapurile cu cărți. 

— Lecturile tale sunt admirabile. Clasici, mitologie, Sf. Augustin. Ce 
varietate. 

— Strămoşii meu erau foarte pricepuți. 

Bătrânul a chicotit. 

— Voi, aristocrații, mă enervaţi. Mai bine am de-a face cu teroriştii şi 
răzbunătorii fanatici, ca Peter Lyon, decât cu sângele albastru al banilor 
vechi. 

— Nu a părut să te deranjeze să mă foloseşti pentru a-ţi atinge scopurile. 

— Adevărat. Nu m-a deranjat niciun moment. 

Mathews îi furnizase aproape toate informaţiile de supraveghere despre 
Richard. Serviciul Secret de Informaţii avea resurse pe care nu le mai avea 
nimeni. Monitorizarea telefoanelor mobile era un lucru uşor pentru ei. 
Urmărirea lui Richard era simplă. Secretul era un lucru de la sine înţeles. 

— Ce ţii acolo? a întrebat Mathews. 

I-a arătat carnetele depozitelor. 

— Ştiu despre conturile tale din străinătate. Bani care se presupune că 
erau ascunşi în siguranţă în spatele unor identități false. 

A ridicat din umeri. 

— Asta face toată lumea. 

Mathews studia mai multe din volumele de piele de pe rafturile din lemn 
de culoare neagră şi Yourstone a folosit momentul pentru a deschide uşor 
unul dintre sertarele de la birou. 

Rulmențţii lubrifiați nu au scos niciun sunet. 

A apărut mânerul unui pistol. 


Malone a ocolit intrarea din fața casei. William îi explicase topografia 
clădirii, aşa că ştia că biroul lui Yourstone era la parter, înspre vest. 

A ocolit colțul şi s-a dus spre spate. 

O grămadă de frunze căzute din copaci, datorită unei brize reci, a produs 
singurul sunet care a tulburat noaptea rece. Nu treceau prea multe maşini pe 
aici. A urcat pe un gard din fier forjat şi şi-a făcut drum printr-o grădină din 
spate, trecând printre rânduri de trandafiri şi tisă frumos tunsă. 

A observat mişcare într-o nişă. 

Un geam dintr-o uşă de sticlă era deschis şi perdeaua din dantelă flutura 
prin deschizătură. A scos pistolul de la brâu şi s-a dus în pridvor. Apropiindu- 
se uşor, putea vedea prin perdele că uşa duce într-o bucătărie. Podeaua era o 
tablă de şah din dale albe şi negre. Luminile strălucitoare scoteau în evidență 
aparate de oțel inoxidabil. Nişte pete de pe podea i-au atras privirea. 

Sânge. 

A încercat uşa. 

Deschisă. 

A împins uşa şi a păşit înăuntru. Nu se vedea nimeni. Niciun sunet, cu 
excepţia unui bâzâit uşor de la două frigidere. Picăturile de sânge formau o 

urmă spre o uşă. A mers pe calea făcută de ele şi a găsit un tânăr, de aproape 
treizeci de ani, întins într-o cămară care mirosea a cuişoare şi usturoi, cu 
cămaşa pătată cu roşu de la o rană fatală din piept. 

William îi dăduse fotografii şi cu fiul lui Yourstone. 

Andrew. 

Era aici. 

Mort. 


Yourstone şi-a mutat atenția de la armă şi şi-a păstrat o expresie 
neclintită pe față, nevrând să se vadă nimic din ceea ce gândea. Mathews a 
rămas în cealaltă parte a camerei, lângă un panou cu puşti antice de 
vânătoare. O pendulă din secolul al XVIII-lea, aflată în colțul opus, ticăia într- 
un ritm constant care începea să-l enerveze. Mulţțumea lui Dumnezeu pentru 
whisky, care îi diminuase frica de acest maniac. 

— Acest efort a eşuat din cauza ego-ului tău, a spus Mathews. 

— Pare că a eşuat din cauza lui Cotton Malone. A fost cu un pas înaintea 
ta tot timpul. El a fost cel care a aruncat dispozitivul în Tamisa? Dacă te-ai fi 
deranjat să-mi dai informaţii despre el mai devreme, am fi putut evita toate 
astea. 

— Şi ce-ai fi făcut? 

— Nu vom şti niciodată, acum, nu-i aşa? 

Pe buzele lui Mathews a apărut un zâmbet. 

— Nu, aşa e. Şi, da, Malone a deturnat racheta. 

Bătrânul a făcut un gest cu arma. 

— De când deţine familia ta casa asta din oraş? 

S-a mirat de brusca schimbare a subiectului şi i-a apărut în minte 
imaginea unei pisici jucându-se cu un şoarece. Dar a răspuns simplu: 

— Două sute de ani. Familia Yourstone a servit această națiune cu 
respect. 

— Dar din păcate, nu va fi niciun Yourstone pe tron. 

— Se pare că amândoi vom fi ignorațţi. 

— E ironic, a spus Mathews. Trei Richard au stat pe tron. Toţi au fost 
ratați. Primul şi-a trădat tatăl, apoi şi-a petrecut viaţa în cruciade şi a lăsat 
țara în ruină. Al doilea a fost detronat şi ucis. Ultimul a fost un despot care a 
ucis copiii fratelui său şi a furat tronul, doar ca să-l piardă pe câmpul de 
luptă. Mă trec fiorii când mă gândesc ce prăpăd va face Richard al IV-lea 
asupra noastră. 

— Deci totul a fost din dragoste de țară? 

— Spre deosebire de tine, lordul meu, nu am o agendă personală. Niciun 
profit sau faimă sau noroc. Nicio glorie. Singurul meu interes e ceea ce e cel 
mai bine pentru Regatul Unit. 

— Şi a fost dorința ta să-l ucizi pe Albert Saxa-Coburg? 

Mathews a chicotit. 

— Pentru cineva care se crede aşa deştept ca tine eşti chiar prost. Nu am 
avut nicio intenţie ca Albert să moară. Dimpotrivă, el ar trebui în mod clar să 
fie rege. Şi tu ai oferit calea perfectă ca asta să se întâmple acum. A făcut-o 
Cotton Malone. A oprit racheta şi a expus-o pe Eleanor, care în schimb te-a 
expus pe tine. Toţi şobolanii conspiratori luaţi dintr-o singură lovitură. 
Richard îşi va provoca singur căderea. El nu va fi niciodată rege. 

— Nimic nu va mai opri asta acum. 

— Nu fi atât de sigur. Sunt chestii pe care tu nu le şti. Fii sigur, nu va fi 
încoronat. 

S-a aşternut tăcerea între ei şi se simţea liniştit văzând arma, în sertar, la 
câțiva centimetri distanță. Mathews s-a îndepărtat de birou şi momentan i-a 
întors spatele. 

A deschis sertarul de tot. 

Mathews s-a întors şi a spus: 

— Fiul tău. L-am auzit mai devreme. Se pare că nu există nicio relație 
acolo? 

— E un prost neputincios. 

Mathews a ridicat din umeri ca şi cum ar fi fost de acord. 

— Asta e şi părerea mea. 


CAPITOLUL OPTSPREZECE 


Malone a părăsit bucătăria. 

Aşa cum putea să evalueze cel mai bine era în aripa de sud a conacului 
de formă neregulată. Biroul lui Yourstone era la vest, în cealaltă parte, aşa că 
a început să meargă pe coridoarele late. Camerele prin care a trecut erau 
pline de mobilă frumoasă, picturi, tapiserii şi ceramică. A trecut printr-o 
sufragerie luminată doar de luminile de pe hol şi s-a oprit la intrarea în alt 
coridor lung. 

Putea auzi voci. 

S-a strecurat pe lângă un covor, cu pistolul scos şi a trecut de un colţ. În 
fața lui s-a deschis un hol mic, în care erau o canapea şi două mese. O lampă 
magnifică de cristal strălucea. O uşă dublă era puţin deschisă. 

A auzit vocile din nou. 

Una era a lui Yourstone. 

Cealaltă era a lui Thomas Mathews. 


Yourstone stătea liniştit în scaun. 

— Şi fiul tău şi Eleanor? a întrebat Mathews. Mă gândesc că vor face 
propria înțelegere cu regina. 

— Cei din familia regală au întotdeauna grijă de ai lor. 

— E adevărat. Păcat că nu faci parte dintre ei. Şi nici nu eşti căsătorit cu 
una. 

— Pot să mă descurc singur. 

— Atunci dă-i drumul, a spus Mathews. 

A vrut să se ridice de pe scaun şi să plece. 

— Nu asta am vrut să spun. 

S-a aşezat la loc. 

— Ila-ți arma. 

Nu a spus nimic. 

— E acolo. În sertar. Atinge-o. Vreau să ai o şansă cinstită. 

O senzație de frig i-a trecut prin tot corpul. Probabil că fața i-a trădat 
întrebarea care îi apăruse în minte. Cum de ştie? 

— Am fost spion mult timp. 

Pistolul lui Mathews era într-o parte a lui, cu ţeava îndreptată în jos. 
Braţul drept al lui Yourstone tremura. Trebuia să apuce pistolul şi să se 
trântească la pământ, folosind biroul drept acoperire. Era singura lui şansă. 
Privirea lui s-a mutat din nou spre sertar, dar mâna i-a rămas lipită de 
cotieră. 

Transpiraţia îi curgea pe sprâncene. 

Mathews era la cinci metri distanţă. 

Şi-a dat seama ce a devenit. 

Nu mai era un aliat. Acum era o problemă. 

Yourstone s-a întins să ia arma şi a alunecat de pe scaun. Dar mâna lui 
nu a ajuns niciodată la sertar, nici corpul lui pe pământ. 

Un glonţ l-a lovit în piept. 

Senzaţia a fost la început de surpriză, apoi o durere oribilă. Sângele 
curgea din rană. A încercat să stopeze hemoragia cu o mână, dar sângele se 
scurgea printre degetele lui încleştate. 

Se holba la Thomas Mathews. 

— Îmi pare aşa de rău. Dar problema asta trebuia să se sfârşească aici. 

Mathews a păşit spre birou şi a luat carnetele conturilor. 

— Banii tăi vor fi folosiți pentru o cauză bună. Stai liniştit în privința 
asta. 

Şi ultimul lucru pe care l-a văzut Yourstone a fost Mathews ridicându-şi 
arma şi trăgând încă o dată. 


Malone a auzit sunetul distinctiv al unei arme cu amortizor care a tras de 
două ori. În mod sigur Thomas Mathews tocmai scutise guvernul britanic de 
problema acuzării lui Nigel Yourstone. 

Uşile duble s-au deschis larg. 

Mathews a păşit în hol, ținând un Glock de 9 mm într-o mână, două 
cărticele în cealaltă. 

Malone a ieşit din umbră şi şi-a ridicat arma. 

Şeful spionilor s-a oprit, apoi s-a întors încet. 

— N-am crezut că eşti mort. 

VP MAGAZIN 


Steve Berry UMBRA LUI ARTHUR 


El şi profesorul Goulding au zburat direct la Reykjavik, pilotului NATO 
ordonându-i-se să spună că s-au pierdut în sălbăticie. Goulding a fost 
instalat într-un hotel şi i s-a spus că nu ia legătura cu nimeni. Malone a 
zburat cu un transport militar al Statelor Unite la o bază din Anglia, de unde 
a mers cu maşina la Londra. 

A ţinut pistolul îndreptat spre capul lui Mathews, presupunând că sub 
costumul de stofă purta o vestă antiglont. 

— Tu ai făcut ca totul să se întâmple. Tu ai fost sursa de informații a lui 
Yourstone. 

Mathews stătea nemişcat. 

— Eşti un bărbat interesant, Cotton. Şi ai şi noroc. Niciodată să nu 
subestimezi valoarea norocului. 

— Trebuia să murim acolo în Islanda? 

— Asta a fost ideea. Am incendiat tabăra şi am sigilat tunelul. Părea o 
metodă bună să punem capăt problemei. Tu şi Goulding, amândoi 
sucombând din cauze naturale. S-ar fi pus puţine întrebări. 

— Lasă arma din mână. Nu ridica braţul. 

Degetele lui Mathews au slăbit strânsoarea şi Glock-ul a căzut pe covor. 

— Aş putea să te ucid, a spus el. 

— Dar eşti un ofițer de marină. Asta înseamnă că eşti un om de onoare. 
Învăţat să respecte viaţa. Jucând corect. Ar fi împuşcat tatăl tău un bărbat 
neînarmat? 

— Ce ştii despre tatăl meu? 

— Destule, de fapt. Şi el a fost ofițer de marină. Dispărut pe mare. 
Făcându-şi datoria. Alt om de onoare. L-ai dezonora împuşcând un bărbat 
fără apărare? 

— Nu te-aş caracteriza ca fiind fără apărare. 

— Lordul Yourstone era un trădător. Acum e mort. Prințul Albert e în 
siguranță. Problema asta s-a sfârşit. 

— Palatul te-a suspectat, sau pe altcineva din serviciul secret, pentru că 
au refuzat să te implice pe tine sau MI5-ul. 

— Am presupus acelaşi lucru. Ceea ce explică de ce s-au îndreptat spre 
tine. 

— Şi tu m-ai trimis la Turn. 

— Chiar? M-am gândit că te-ai descurcat minunat. Ai salvat situaţia şi tot 
ce ai făcut. 

— Şi dacă nu aş fi găsit al doilea dispozitiv? 

— Am fost sigur că o vei face. 

— Şi de-a lungul drumului i-ai permis lui Peter Lyon să scape. 

— De fapt, nu l-am avut niciodată. Dar din fericire, am descoperit detaliile 
planului şi locul de lansare. 

— Dacă Albert ar fi fost omorât? 

Mathews a ridicat din umeri. 

— Acum, asta ar fi fost problema MI5-ului. 

— E vorba de un război pentru influență? 

— E vorba despre siguranța acestei naţiuni. Pe care o iau în serios. Dar 
alții nu o fac. MIS nici nu a fost informat că Lyon era în ţară. Şi asta a fost 
după incidentul cu poliţiştii morţi şi cu C-83 pe care l-a descoperit chiar 
Stephanie Nelle. MI5 nu şi-a făcut treaba. Un punct pe care am încercat să-l 
subliniez ministrului de interne. Dar ea nu m-a ascultat. 

Nu-i putea veni să creadă ce auzea. Auzise despre hotărârea lui Mathews, 
cum duşmanilor le era frică de el. 

Dar asta era aroganță şi prostie. 

— Orice operaţiune, a spus Mathews, trebuie să aibă cel puţin două 
obiective, fiecare desfăşurat în paralel față de celălalt. Dacă nu atingi primul 
țel, atunci al doilea devine suprem. Aici, primul a fost atins. Ai oprit racheta şi 
ai dezvăluit conspirația. Acum eu am finalizat ceea ce a început Yourstone şi 
Richard va abdica în favoarea lui Albert. Totul va fi bine. 

— Şi dacă eu nu m-aş fi comportat conform aşteptărilor tale? 

— Atunci cel de-al doilea obiectiv, de a expune cât de slabe sunt măsurile 
noastre de securitate internă, ar fi fost realizat printr-o rachetă care lovea 
Turnul Londrei. Sunt sigur că nu a existat nicio amenințare la viața Albert. L- 
ai dus departe de locul de impact, nu a fost niciodată într-un pericol real. 

— Dar ar fi putut muri o mulțime de oameni ca să-ţi dovedeşti punctul de 
vedere. 

— Toate cauzele au martirii lor. 

— Ca fiul lui Yourstone care e mort în bucătărie? 

— Mi-e teamă că tânărul Yourstone ştia un pic prea multe. El era unul 
din acele detalii care au teribilul obicei de a se reafirma. 

— Cei trei bărbați din Islanda intră şi ei în aceeaşi categorie? 

Mathews a aprobat din cap. 

— Păcat de ce s-a întâmplat acolo. De fapt erau foarte buni la ceea ce 
făceau. 

Era obosit de această bătaie de joc, pregătit să-i pună capăt. 

— Mi-a părut rău să aud de sfârşitul căsătoriei tale, a spus Mathews. 
Mare păcat. E şi un copil la mijloc, corect? 

Gary avea nouă ani şi se descurca cât de bine putea cu separarea 
părinților săi. 

— Lasă-l pe fiul meu în pace. 

— O măsură a unui bărbat e caracterul copilului lui. Mi s-a spus că fiul 
tău e un tânăr bine crescut. 

Mathews îi trimitea un mesaj. Pot să te rănesc. Unde contează. 

— Plec, a spus şeful spionilor. Voi presupune că această conversaţie nu a 
avut loc. 

— Sunt unul din acele detalii. 

— Asta eşti. Şi dacă ai fi murit în Islanda, aşa cum era plănuit, nu ar mai 
fi existat nicio problemă. Omorârea ta şi a doctorului Goulding acum, totuşi, 
ar crea nişte probleme pentru care nu sunt pregătit. În mod sigur Stephanie 
Nelle ştie că eşti aici. Nu am auzit nimic de ea oficial, până acum, din moment 
ce erai presupus mort. În orice caz, nu vreau război cu americanii. Omorârea 
ta ar însemna că unul dintre ai mei va deveni țintă. Aşa că vom încheia 
pentru azi. 

Mathews s-a întors şi a vrut să plece. 

Malone a tras exact în fața britanicului. 

— Următorul glonț ca fi în capul tău. 

— Nu, nu va fi. Ai aceeaşi dilemă ca şi mine. Niciunul dintre noi nu-l 
poate omori pe celălalt. 

Mathews s-a oprit, dar se uita tot în altă parte. 

— Nu contează cât de mult ne-ar plăcea s-o facem. 

Nenorocitul avea dreptate. 

Remiză. 

Mathews a început iar să meargă. Mai erau zece paşi până când holul o 
lua la dreapta. Adversarul său continua să se mişte, cu bastonul deschizând 
drumul. 

Într-un final, Mathews s-a oprit, s-a întors şi s-a uitat la armă. 

— Doar tu şi cu mine ştim adevărul. Şi aşa va rămâne. 

A lăsat pistolul în jos. 

— Într-o zi, Sir Thomas, vei forța nota cu cineva. 

Bătrânul a zâmbit. 

— Mă îndoiesc de asta. 


CAPITOLUL NOUĂSPREZECE 


Malone a terminat de făcut bagajul. Zborul lui părăsea aeroportul 
Heathrow în mai puţin de trei ore. Procesul se terminase şi teroriştii erau 
condamnați, fiecare la închisoare pe viață. Cele două luni petrecute în Anglia 
se terminaseră. O bătaie uşoară la uşa camerei de hotel a deranjat liniştea şi 
Stephanie Nelle a intrat. Şefa lui zburase acolo cu două zile în urmă ca să fie 
prezentă când se dădea verdictul. 

— Gata de plecare? a întrebat ea. 

— Imediat. 

— A fost o chestie dură, nu? 

— Se poate spune şi aşa. Credinţa mea în băieţii buni începe să dispară. 

Tot ce aflase de la şi despre Thomas Mathews îl deranja încă. 

A băgat ultimele cămăşi în geantă şi a închis fermoarul. 

În săptămânile care au urmat atacului cu racheta presa a scris destul de 
puţine. Moartea celor doi Yourstone a fost pusă pe seama unui jaf care a mers 
prost. Eleanor n-a spus nimic, jucând rolul văduvei îndurerate. Şi nici unul 

din familia regală nu ar fi vorbit vreodată. În particular, regina a obţinut de la 
fiica sa o declaraţie scrisă prin care renunţa la orice pretenţie la tron. Nu vor 
mai exista încercări de regicid, sau cel puţin efortul nu i-ar mai aduce niciun 
folos. Lui Eleanor i s-a permis să-şi păstreze titlul, dar nu mai avea îndatoriri 
regale. Declaraţia oficială a fost dorinţa de a se retrage din viața publică şi de 
a-şi plânge soțul. 

Şi-a pus geanta de voiaj pe podea. 

Şi niciun cuvânt de la Serviciul Secret de Informații. 

Dar nici nu se aştepta la ceva. 

— A sunat William, a spus Stephanie. Regina a cerut să mergem pentru o 
vizită rapidă. Vrea să-şi ia la revedere. 

S-a uitat la ceas. 

— S-o facem repede. 


A urmat-o pe Stephanie prin palatul Buckingham spre sala de audiențe. 
Victoria stătea la capătul celălalt al sălii în scaunul ei cu rotile, cu Albert 
lângă ea. William şi Prințul James stăteau în picioare într-o parte. O serie de 
armuri şi arme străvechi împodobeau camera, pereţii sculptați fin, de 
culoarea smântânii, semănau cu o dantelă. 

— Vino încoace, domnule Malone, a spus Victoria. 

Vocea sa slabă rezona prin spațiul vast şi suna optimist. 

A păşit spre ea. 

— Arătaţi bine, Majestatea Voastră. 

— Mă simt mult mai bine. Puterea mi-a revenit. E ca o zi nouă aici. 

Era bucuros pentru ea. 

— Mă întrebam, a spus Victoria, dacă ai putea îngenunchea. 

O cerere ciudată, dar nu putea s-o refuze. 

— Pentru serviciul adus Coroanei, care a inclus primejduirea vieţii tale, 
vreau să-ți acord titlul de cavaler al regatului. 

Albert a păşit înainte, ţinând o sabie de argint, cu teaca încrustată cu 
rubine şi diamante. A ridicat lama şi a atins uşor umerii lui Malone. 

— De azi înainte, a spus regina, vei fi cunoscut ca Sir Harold Earl Malone, 
Protectorul Regatului. Această onoare este oferită de Coroană numai celor mai 
loiali servitori. Şi dumneavoastră, domnule, sunteţi cel mai loial. Aţi salvat 
viața nepotului meu. Pentru asta, eu şi această națiune, vă datorăm mai mult 
decât un simplu titlu de cavaler. 

Era copleşit. Nu se aşteptase la asta. S-a ridicat. 

— Sunt onorat. Mulţumesc. 

Regina a zâmbit. 

— Doamna Nelle mi-a spus că vă displac titlurile. Mi-a spus că ați refuzat 
câteva. Am decis să vă ofer unul pe care nu-l puteţi refuza. 

— Aşa cum am spus ieri, ar fi greu să refuz o doamnă atât de grațioasă. 

Victoria a chicotit. 

— Tot un cuceritor. 

— Am văzut că ați aflat numele meu întreg. Nu sunt numit des Harold 
Earl. 

— Doamna Nelle a fost destul de drăguță să ni-l spună. Dar mă întreb, de 
unde vine numele de Cotton. 

El a zâmbit. 

— E o poveste lungă. 

— Atunci să facem o înțelegere că, într-o zi, vă veți întoarce şi mi-o veți 
spune. 

— Absolut. Pot să întreb, Majestatea Voastră, ce se întâmplă cu Richard? 
Ce se va întâmpla cu succesiunea? 

— Fiul meu şi-a semnat deja abdicarea. Va renunţa la dreptul lui la tron 
în favoarea fiului său. Anunţul va fi făcut săptămâna viitoare. 

Ceea ce explica tăcerea lui Mathews. Sigur şeful spionilor ştia. Şi asta era 
în mod clar ceea ce dorise să se întâmple. 

— Consilierii mei spun că mişcarea va fi primită favorabil, a spus regina. 
De asemenea, va împrăştia zvonul despre regicid, pe care presa, din anumite 
motive, nu vrea să-l abandoneze. 

S-a întins şi a prins mâna nepotului său. 

— Albert se va căsători în anul următor. Alegerea lui e o doamnă 
minunată. Va fi o regină excelentă. Națiunea e în mâini bune. 

Malone l-a studiat pe noul moştenitor. Monarhia engleză părea pe mâini 
bune. Ar fi vrut să-i spună reginei despre Mathews, să dea totul la iveală, dar 
şefa lui respinsese ideea. 

Nu e lupta noastră, a spus ea. 

— Locul mormântului din Islanda a fost localizat şi artefactele luate de 
acolo, a spus regina. Manuscrisul pe care l-aţi găsit e într-adevăr un original 
scris de Gildas, un volum pierdut care dovedeşte că Arthur a fost real. 
Plănuim să anunțăm descoperirea săptămâna viitoare, să coincidă cu 
abdicarea lui Richard în favoarea lui Albert. 

A zâmbit la ironia situației. Victoria plănuia acum să facă ceea ce 
Yourstone şi toți ceilalți monarhi dinainte au încercat şi au eşuat. Să-l 
folosească pe Arthur pentru a revitaliza tronul. Dar ea ar putea reuşi. 
Sincronizarea era bună. Oamenii vor saluta cu mare bucurie noutățile despre 
întoarcerea lui Arthur şi succesiunea lui Albert. 

Odată un mit, acum se dovedea real. 

Arthur. 

Războinicul celt. 

Nu un rege. Doar un conducător al bărbaților, luptând pentru credința 
sa. I-au venit în minte câteva rânduri din Tennyson. Potrivite pentru un rege 
care-şi aştepta moartea sau pentru o regină îngrijorată de viitorul regatului 
său. 


VP MAGAZIN 


Steve Berry UMBRA LUI ARTHUR 


Dacă nu vei mai putea să-mi vezi fața din nou, roagă-te pentru sufletul 
meu. 

Ceea ce l-a făcut să se gândească din nou la Thomas Mathews. Pentru 
sufletul căruia nu se va ruga. Stephanie le-a dat de înțeles în mod oficial celor 
de la MI6 că ceea ce s-a întâmplat nu va fi uitat. Dar tăcerea continuă a lui 
Mathews nu arăta nicio remuşcare. Şi Malone a înțeles. Erau treburi ale 
spionilor. Nu pentru cei slabi de inimă. 

Şi totuşi... 

Într-o zi, Sir Thomas, vei forța nota cu cineva. 

Şi poate, doar poate, va fi acolo ca să vadă asta. 


NOTA AUTORULUI 


Povestea oferă o istorie alternativă. Actuala familie regală britanică se 
numeşte Windsor, dar numele adevărat e Saxa-Coburg, un nume datând din 
1840 de la căsătoria între Victoria I şi Albert Saxa-Coburg. Numele familiei a 
fost schimbat (cum e descris în capitolul 4) în timpul primului război mondial 
pentru a elimina caracterul german. Pentru scopul acestei povestiri nu am 
ținut cont de acea modificare. Am făcut acelaşi lucru cu abdicarea lui Edward 
al VIII-lea din 1936 (capitolul 6), înlocuind-o cu o domnie lungă şi făcându-l 
tatăl inventatei Victoria a Il-a. Am ales să folosesc o familie regală fictivă aşa 
cum am folosit un preşedinte american fictiv în multe din romanele mele. 

Locaţia Bisericii St. Margaret (capitolul 2), Palatului Buckingham 
capitolele 2, 19), Palatului St. James (capitolul 6), Turnului Londrei (capitolele 
12, 13) şi Wellington Barraks (capitolul 12) sunt descrise cu exactitate. Vasele 
de argint din capitolele 3 şi 7 sunt reale, deşi le-am modificat puţin. Această 
poveste are loc cu şapte ani în trecutul lui Cotton Malone, aşa că Actul de 
Succesiune citat în capitolul 4 e unul care a existat înainte de modificările 
recente care acum permit primului născut, indiferent dacă e bărbat sau 
femeie, să moştenească tronul. 

Realizările lui Arthur descrise în capitolul 4 provin din legendă, dar 
informaţia că el a fost un conducător războinic saxon (capitolele 7 şi 9) e 
probabil reală. Povestea despre un moştenitor al lui Henric al II-lea (capitolul 
4) e bazată pe o relatare istorică. Henric a fost primul rege englez care a 
încercat să-l folosească pe Arthur ca să revitalizeze tronul. Eliminarea 
monarhiei este ceva ce s-a discutat constant în istoria britanică (capitolele 2 
şi 8). De fapt a şi fost realizată în secolul al XVII-lea când Cromwell a avut o 
scurtă conducere. Aşa cum e detaliat în capitolele 2, 9 şi 11, mai mulţi regi au 
dat numele de Arthur moştenitorilor lor, dar se pare că întotdeauna au murit. 
Legătura dintre mormântul lui Arthur şi mănăstirea Glastonbury există 
(capitolele 7 şi 9) şi în prezent la Glastonbury se află un indicator notând 
presupusa sa locație. 

Istoria regilor Britaniei de Geofrey din Monmouth (capitolul 9), Navigatio 
Sancti Brendani Abbatis de St. Brendan (capitolul 9), Landanâmab6k 
(capitolul 9) şi Despre ruina şi cucerirea Britaniei de Gildas (capitolul 16) sunt 
manuscrise reale. Referirea la Arthur din lucrarea lui Gildas este invenția 
mea, deşi se bazează pe referinţe istorice. 

Stabilirea celților în Islanda în secolul al VI-lea s-a întâmplat, aşa că 
părea o alegere potrivită să ascundă adevăratul loc de odihnă al lui Arthur 
acolo. Mormântul, aşa cum este descris în capitolele 14 şi 16, se bazează pe 
un mormânt real exhumat în anii 1990. 

Din toţi regii şi reginele care au condus Anglia, numai Arthur a devenit o 
legendă. Dar, cel mai probabil, el nu a fost rege. Doar un conducător al unor 
bărbați, care a luptat pentru credinţa lui. Când mă gândesc la el, un rând din 
Idilele Regelui a lui Tennyson îmi vine întotdeauna în minte - un tribut adus 
lui Arthur, dar şi tema acestei povestiri - Ordinea veche se schimbă, făcând 
loc celei noi. 


SFÂRŞIT 

